
Comentarii la Cartea Leviticul 
Introducere la Cartea Leviticul 



Leviticul este cea de-a treia carte a Pentateuhului. Evreii o numesc fie Waiqra 1 (= şi [El\ 
a chemat), după cuvântul cu care începe cartea, fie, după conţinut, Torat hacohanim 2 (= Legea 
preoţilor) sau Torat hacorbanot 3 (= Legea jertfelor). In Septuaginta, cartea se intitulează 
Levitikon 4 , de la Levi, devenit trib sacerdotal în Israel. Vulgata păstrează în titlu denumirile de 
până la ea: Liber Vaiecra id este Leviticus. 

Cartea Levitic se poate împărţi în şapte secţiuni: 

1. Despre jertfe (1, 1-7, 38); 

2. Consacrarea preoţilor (8, 1-10, 20); 

3. Reguli de purificare şi sfinţire (11, 1-15, 33); 

4 . Ziua Ispăşirii (16, 1-34); 

5. Relaţiile personale (17, 1 - 20, 27); 

6. Sărbătorile mozaice (21, 1 - 25, 55); 

7. Promisiuni şi ameninţări (26, 1 - 27, 34). 

Leviticul este cheia religiei iudaice, oferind cadrul pentru toate celelalte cărţi biblice. în 
ce ne priveşte, vom căuta şi aici mai cu seamă sensurile morale şi mistice ale vechilor rânduieli 
mozaice, în lumina împlinirii lor în Hristos. 

Comentarii la Cartea Leviticul 

CAPITOLUL 1 - Rănduiala jertfelor. Arderea-de-tot. 

1 : Domnul 1-a chemat pe Moise şi i-a grăit din cortul mărturiei, zicând: 

Prin Domnul e redat grecescul Kirios. Biblia Hebraica are tetragrama IHVH (Iahve) pe 
care, din respect, evreii nu o rosteau niciodată, înlocuind-o cu termenul Adonai (= Domnul; 
Stăpânul). 

2: „Grăieşte tu către fiii lui Israel şi spune-le: - Dacă cineva dintre voi va aduce 
daruri Domnului, şi dacă ele sunt dintre animale, darul să-1 aducă din cireada sau din 
turma voastră. 

Dacă: „nu în sens condiţional, ci în sens circumstanţial (cănd)" 5 . Daruri: „grecescul 
doron = dar îl traduce pe ebraicul gorban, care înseamnă ofrandă de orice fel, chiar şi dintre 
cele ce nu sunt destinate sacrificării pe jertfelnic" 6 . 

Septuaginta are un început uşor diferit: Şi l-a chemat [Domnul] pe Moise... ,Jncipit-ul 
textului, conjuncţia şi (gr. Kai, ebr. waw [1]), este un indiciu sintactic al dependenţei Leviticului 
de cartea care îl precedă" 7 , Ieşirea. Mai jos, textul SEP 1 e mai explicit: veţi aduce aceste daruri 
din cireada de boi sau din turma de oi şi de capre. „Philon, Spec. I, 163-165, este de părere că 
cele trei specii au fost alese ca animale pentru sacrificiu pentru că sunt cele mai blânde şi mai 
ascultătoare" 8 . 

Moise descoperă poporului israelit voinţa lui Dumnezeu. Din modul adresării, vedem că 
aducerea de jertfe către Divinitate era de la sine înţeleasă, continuând o tradiţie instaurată încă 
de la începuturile omenirii, fiind precizate doar modalitatea în care se aduc jertfele şi felul 
acestora. 

3: Dacă darul său va fi o ardere-de-tot din vite mari, el va fi de parte bărbătească 
fără meteahnă; la intrarea cortului mărturiei îl va aduce, ca să fie el aducere bineplăcută 
înaintea Domnului. 

,Ardere-de-tot = holocaust; jertfă de animal, după arderea căreia nu mai rămâne decât 
cenuşa" 9 . Biblia Hebraica are olah (= a urca; a se înălţa), cuvânt tradus prin ardere de tot, 
animalul jertfit urmând a fi în întregime mistuit de foc, fumul său urcând către cer. Jertfa 
simbolizează recunoaşterea de către om a supremaţiei divine. Jertfa trebuie adusă în uşa 
cortului. Uşa e o invitaţie către un alt tărâm, e trecere de la întuneric la lumină, de la pământ la 
cer. Cortul, ca imagine a boitei cereşti, simbolizează prezenţa cerului pe pământ, ocrotirea 
divină. „Exigenţa ca animalul de jertfa să fie perfect sănătos a fost interpretată simbolic de 
Philon, Spec. I, 260: Legea nu e preocupată ca animalele pentru jertfă să fie fără cusur, ci mai 
mult de faptul ca acei care aduc jertfa să nu fie atinşi de nici o patimă'" 10 . 

4: îşi va pune mâna pe capul jertfei, pentru ca să-i fie bineprimită şi milostiv să-i 
fie celui ce o aduce. 

Aici, Jertfă în sensul: vietatea ce urmează să fie jertfită" 11 . „Să îşi pună mâna pe capul 



5 Biblia sau Sfânta Scriptură, Ediţie jubiliară a Sfântului Sinod, versiune diortosită după Septuaginta, redactată şi 
adnotată de Bartolomeu Valeriu Anania (în continuare, abreviat: BBVA), Editura Institutului Biblic şi de Misiune 
al Bisericii Ortodoxe Române (în continuare: EIB), Bucureşti, 2001, p. 124 

6 BBVA, p. 124 

7 Septuaginta 1, Geneza. Exodul. Leviticul. Numerii. Deuteronomul, (în continuare, abreviat: SEP 1), Colegiul 
Noua Europă/Polirom, Bucureşti/Iaşi, 2004, p. 311 

jertfei: Gestul avea o valoare simbolică în ritualul de expiere, întruchipând dorinţa suplicantului 
de a se identifica cu victima şi de a arde în mod simbolic împreună ci ea. Ca şi în Vechiul 
Testament, în antichitatea clasică gestul acesta avea funcţia magică de a transfera asupra 
animalului intenţii sau dorinţe ale omului. Herodot, Istorii, II, 39, relatează că egiptenii tăiau 
capul victimei jertfite şi, după ce implorau ca toate nenorocirile să se adune asupra sa, îl 
vindeau pe piaţă grecilor sau îl aruncau în Nil. Ideea de substituţie este atestată şi de Caesar, De 
bello Gallico, VI, 16, şi la gali, care credeau că viaţa unui om nu poate fi răscumpărată decât 
printr-o jertfă umană" 12 . „Semnificaţia expiatorie a jertfei ocupă un loc central în ritualistica 
Vechiului Testament, dar era cunoscută şi altor popoare din Orientul Apropiat în Antichitate, de 
exemplu canaaneenilor şi babilonienilor" 13 . Vedem de aici că, la vechii evrei (dar, într-o măsură, 
şi la alte popoare, idolatre), conştiinţa păcatului era limpede. „Sing. mâna (gr. xnvxEipa) 
reproduce întocmai Textul Masoretic, cu toate că, potrivit tradiţiei iudaice relatate de Philon 
(Spec. I, 198), ritualul prescria întinderea ambelor mâini" 14 . 

5: Apoi va înjunghia viţelul înaintea Domnului, iar fiii lui Aaron, preoţii, vor aduce 
sângele; cu sângele vor stropi, de jur-împrejur, jertfelnicul ce se află la intrarea cortului 
mărturiei. 

Va înjunghia: „ebr. sahat - termen tehnic sacrificial. După practica cea mai veche în 
Israel, suplicantul era acela care jugula animalul. Sintagma înaintea Domnului are un sens local, 
denominând spaţiul din faţa tabernacolului sacru" 15 . Fiii lui Aaron, preoţii: „sintagmă 
desemnând pe oficianţii ritului, intermediari între suplicanţi şi Iahve, poate fi înţeleasă în două 
moduri: un preot din familia lui Aaron (a leviţilor) sau unul din cei patru fii ai lui Aaron, şi 
anume: Nadab, Abihu, Eleazar şi Itamar, învestiţi cu demnitatea sacerdotală 16 . Pluralul 
substantivului nu semnifică [...] faptul că în ritual erau angajaţi mai mulţi preoţi simultan, ci 
subliniază mai degrabă atribuirea demnităţii sacerdotale urmaşilor lui Aaron" 17 . Sau: „acţiunile 
sunt simultane, participanţii la ritual, suplicantul şi preotul, acţionând fiecare conform 
prescripţiilor şi datoriilor lor cultuale" 18 . Vor aduce sângele: „este momentul esenţial al 
ritualului expiatoriu, sângele, ca simbol al vieţii, fiind primit din mâinile suplicantului de preot 
şi oferit de el lui Iahve" 19 . Altar: „desemnează locul din faţa cortului, amenajat special pentru 
jugularea şi imolarea victimei" 20 . Cortul adunării (mărturiei) era un sanctuar mobil, executat la 
porunca Domnului, în urma descoperirii făcute lui Moise pe Muntele Sinai. Descrierea 
amănunţită a cortului e cuprinsă în Cartea Ieşirea. In cort se afla altarul tămâierii, iar înaintea 
uşii cortului era altarul pentru arderea jertfelor. 

6: Jertfa arderii-de-tot o va jupui şi o va tăia-n bucăţi. 

Viaţa epidermică trebuie depăşită (jupuită, despuiată) de către dreptcredincios: „Adică 
sufletul gnosticului trebuie să fie fără învelişul material, fără pălăvrăgeală trupească şi lipsit de 
toate patimile care se nasc din deşarte şi mincinoase închipuiri, trebuie să se dezbrace de poftele 
trupeşti şi să se afierosească neapărat luminii" 21 . 

7: Fiii lui Aaron, preoţii, vor aprinde foc pe jertfelnic, iar pe foc vor pune lemne. 

Focul e poate cea mai potrivită dintre reprezentările lui Dumnezeu, simbolizând 
fecundarea, purificarea şi iluminarea. Lemnul simbolizează pretutindeni o înţelepciune şi o 



12 Monumenta linguae dacommanorum, Biblia 1688, pars III, Leviticus, (în continuare, abreviat: LEV), Iaşi, 1993, 
p. 164 

14 SEPl,p. 312 

15 LEV, p. 164 

16 Noi am înţeles aici a fi vorba şi despre toţi urmaşii (din neamul) lui Aaron întru preoţie, referirea fiind valabilă 
şi pentru viitor, fiind, desigur, aplicabilă şi celor patru fii ai lui Aaron. 

21 Clement Alexandrinul, Stromate, V, 67, 4 



ştiinţă supraomenească 

8: Pe lemnele ce sunt pe focul de pe jertfelnic vor pune fiii lui Aaron, preoţii, 
bucăţile, capul şi grăsimea; 

„Grăsimea animalului jertfit (gr. to mmp, ebr. padher) era socotită de popoarele vechi 
partea cea mai preţioasă din corpul unui animal" 22 . 

9: iar măruntaiele şi picioarele, după ce le vor spăla cu apă, le vor pune preoţii pe 
jertfelnic drept aducere, jertfă, mireasmă plăcută Domnului. 

Le vor spăla sau să le spele: „subiectul verbului este probabil suplicantul. Măruntaiele 
(stomacul, intestinele) sunt spălate de impurităţile digestive, care nu puteau fi oferite lui Iahve 
pe altar" 23 . Preoţii le vor pune apoi pe jertfelnic: aici e folosit ebraicul hiqetir care „înseamnă, 
ca termen tehnic în limbajul sacrificial, a transforma ceva în fum şi aburi mirositori. 
Septuaginta reduce sensul la verbul £7ri6iTT|pi -apune deasupra" 24 . 

Grăsimea constituia partea cea mai aleasă a jertfei, cum s-a mai spus. Unele părţi erau 
spălate cu apă, apa semnificând originea vieţii şi purificarea. Arderea de tot arată totala 
închinare înaintea Creatorului. „Oare nu este acesta un chip clar al vieţii sfinţilor şi al unirii 
desăvârşite cu Dumnezeu în duh şi sfinţenie? Deci ne facem asemenea animalelor domestice, 
adică viţelului şi oii, prin mortificarea trupului, ca să trăim lui Dumnezeu prin vieţuirea 
evanghelică" 25 . Desigur, autorul spune să ne facem precum o jertfă, iar nu în alt fel să ne 
asemănăm dobitoacelor, fie acestea şi dintre cele curate! 

10: Iar dacă darul adus de el Domnului va fi din vite mici, parte bărbătească fără 
meteahnă va fi dintre miei sau iezi spre ardere-de-tot; îşi va pune mâna pe capul lui 

11: şi-1 va înjunghia înaintea Domnului, în partea de miazănoapte a jertfelnicului; 
iar fiii lui Aaron, preoţii, vor stropi cu sângele jertfelnicul de jur-împrejur. 

12: II vor tăia apoi in bucăţi, despărţind capul şi grăsimea; iar preoţii le vor pune 
pe lemnele ce sunt pe focul de pe jertfelnic; 

13: măruntaiele şi picioarele vor fi spălate cu apă, iar preotul le va aduce pe toate şi 
le va pune pe jertfelnic: aducere, jertfă, mireasmă plăcută Domnului. 

Se proceda identic, în cazul cornutelor mici, ca şi în al celor mari. Cât priveşte mielul, el 
simbolizează victoria vieţii asupra morţii, motiv pentru care, în multe locuri, e jertfa preferată, 
sacrificarea sa aducând izbăvire celui ce-1 jertfeşte. Insă singur Mielul Hristos va aduce cu 
adevărat mântuirea, prin Jertfa Sa. Iar „jertfirea mielului în partea de miazănoapte e o imagine a 
faptului că şi turmele (mulţimile) de la miazănoapte vor fi sfinţite lui Dumnezeu" 26 . Cu alte 
cuvinte, e vestită universalitatea mântuirii, în chip ascuns. 

14: Dacă darul adus de el Domnului va fi din păsări, darul său va fi din turturele 
sau din pui de porumbel. 

„In vechea Palestina, turturelele sălbatice (Turtur communis, ebr. tor) trăiau în număr 
mare şi, pe de altă parte, israeliţii creşteau mulţi porumbei ca păsări domestice, aşa încât şi cei 
mai săraci, care nu deţineau vite mari, îşi puteau permite să ofere ca jertfe astfel de păsări" 27 . 
Turtureaua, ca şi porumbelul, semnifică blândeţea şi fidelitatea, virtuţi cu care era invitat să se 
împodobească jertfitorul. „Philon, Spec. I, 62, menţionează că porumbeii şi turturelele sunt 
cele mai blânde specif ,2S . 

15: Preotul va aduce [pasărea] pe jertfelnic; îi va înţepa capul în apropierea gâtului 
şi o va pune pe jertfelnic, iar sângele îl va scurge spre poala jertfelnicului. 

îi va înţepa gâtul: „este vorba nu de o desprindere a capului de trupul păsării, căci 

25 Sf. Chirii al Alexandriei, Despre închinarea şi slujirea în duh şi adevăr, XVI 

26 Sf. Chirii al Alexandriei, Despre închinarea şi slujirea în duh şi adevăr, XVI 

verbul maloq din Biblia Hebraica nu semnifică a tăia cu ajutorul unui instrument ascuţit, ci 
doar a frânge cu ajutorul degetelor şi al unghiilor, ceea ce înseamnă că victimei nu i se detaşa 
capul de corp" 29 . 

16: Guşa şi penele le va scoate şi le va arunca lângă jertfelnic, în partea dinspre 
răsărit, la locul cenuşii. 

„Gestul este echivalent spălării măruntaielor animalelor mari [...]. Sensul cel mai 
probabil în Biblia Hebraica este va scoate guşa cu necurăţenia ei, căci, după majoritatea 
comentatorilor, ebr. mure'ah desemnează guşa împreună cu stomacul şi intestinele păsării. Se 
presupune, de asemenea, că erau îndepărtate doar penele de pe guşă, restul penajului fiind 
incinerat împreună cu corpul păsării. Uciderea păsării era săvârşită deci fără ajutorul unui 
instrument, cum indică de altfel şi tradiţia ebraică; victima trebuie să rămână întreagă, căci n-ar 
fi potrivit să se ofere lui Iahve o jertfă atât de mică, tăiată în bucăţi precum animalele mari" 30 . 

17: Apoi îi va frânge aripile fără a le desprinde de trup, şi o va pune preotul pe 
jertfelnic, pe lemnele ce sunt pe foc: aducere, jertfă, mireasmă plăcută Domnului. 

SEP 1 are: să-i frângă aripile fără să o taie în două: „ov 5i£X,£i: este o aluzie la 
ritualurile păgâne divinatorii (cf. Facerea 15, 10: Avraam nu despică păsările de jertfă)" 31 . 

Cenuşa, simbolul nimicniciei vieţii acesteia, era la răsărit de altar (v. 16). Sentimentul 
micimii noastre creşte când privim spre Răsărit, simbol al strălucirii dumnezeieşti. 



CAPITOLUL 2 - Jertfele de mântuire. 

1: Dacă cineva Ii va dărui Domnului prinos de pâine, darul său să fie din făină 
curată, peste care va turna untdelemn şi peste care va pune tămâie; aceasta-i jertfă. 

Pâinea e simbol al hranei esenţiale, trupeşti şi, mai cu seamă, spirituale. „Prinosul de 
pâine are un înţeles mai larg: orice prinos din produsele pământului" 32 . „Ebr. minhah 
semnifică în genere un dar, o ofrandă adusă unui personaj înalt, în semn de omagiu, indiferent 
de conţinutul său (animal sau vegetal). In tradiţia mozaică însă, sensul subst. minhah este 
restrâns la ofrandă vegetală"^ '. Făina curată „despre care se vorbeşte aici era desemnată în 
ebraică prin termenul şoleth, pentru a o deosebi de făina obişnuită, qemah, care, deşi mai fin 
măcinată, era considerată inferioară din punct de vedere cultual" 34 . Pâinii i se adăuga 
untdelemn, simbol de lumină, puritate şi belşug, şi tămâie, cu simbolism complex: fumul tămâii 
poartă rugăciunile către cer, uneşte omul cu Divinitatea; parfumul ei arată buna mireasmă a 
vieţuirii în duh. Arborii din care se obţine tămâia au fost socotiţi uneori ca simboluri ale lui 
Hristos. Tămâia, ebr. lebona, „era o răşină balsamică obţinută de la un arbore din familia 
terebintului, foarte folosită în riturile religioase de majoritatea popoarelor antichităţii. Fumul 
înmiresmat al tămâii era considerat un simbol al pietăţii şi devoţiunii. In Israel tămâia era foarte 
scumpă, fiind importată din Peninsula Arabică" 35 . 

O tâlcuire mistică a acestor jertfe arată că „făina e chipul (tipul) vieţii, untdelemnul, al 
bucuriei din nădejde, iar tămâia, al bunei miresme cea din fapte, din virtuţi şi din viaţa cea după 
lege" 36 . 

2: Apoi le-o va aduce fiilor lui Aaron, preoţilor. Unul din ei va lua o mână plină de 
făină cu untdelemnul şi cu toată tămâia ei şi o va arde pe jertfelnic spre pomenire: jertfă, 

mireasmă plăcută Domnului. 

Spre pomenire: „în Biblia Hebraica, ebr. azekarah, termen cu sens nu prea limpede 
precizat, este folosit în legătură cu jertfa vegetală oferită spre ardere de tot (cf Levitic 5, 12; 6, 
8; Numerii 5, 26), fie pentru a exprima ideea că Iahve trebuie să-şi amintească de credinciosul 
Său, fie pe aceea că i se aduce aminte Divinităţii că jertfa adusă este totală" 37 . 

3: Iar ceea ce rămâne, va fi a lui Aaron şi a fiilor săi; aceasta e sfinţenie mare din 
jertfele Domnului. 

Jertfa de mâncare nu revenea în totalitate preoţilor, ci parte din ea se aducea întâi lui 
Dumnezeu. „Partea din ofranda vegetală care nu a fost arsă pe altar revenea de drept preoţilor, 
fiilor lui Aaron, dar putea fi consumată numai în cadrul incintei sacre" 38 . 

In făina jertfită e preînchipuită lucrarea Mântuitorului: „Grăunţele măcinate sunt făina. 
Iar în aceste chipuri se dă de înţeles taina lui Hristos. Căci El este jertfa pentru noi, pârga roadei 
duhovniceşti, adică pârga umanităţii, întâiul în nestricăciune, pârga celor adormiţi. Ca un 
grăunte de grâu căzut pe pământ şi murind, a răsărit înmulţit ca un spic" 39 . 

4: Dacă însă jertfa e de prinos de pâine coaptă în cuptor, darul către Domnul va fi 
prinos de pâini nedospite, frământate cu untdelemn, şi de turte nedospite, unse cu 
untdelemn. 

Cuptor (o K>aPavoţ): „corespunde ebr. tanur, substantiv care denumeşte un fel de 
cuptor portativ, încă în funcţiune la ţăranii arabi de astăzi" 40 . Pâini nedospite (apTOt)ţa£6pot)ţ): 
„ebr. haloth desemna probabil un fel de pâini nefermentate, de formă circulară, de forma unei 
coroane. Forma lor specială este indicată limpede de etimologia numelui ebr. haloth, care 
derivă de la verbul halol - a găuri, a perfora. Spccificavcafrământate cu untdelemn [...] arată 
clar că untdelemnul era folosit în locul apei la alcătuirea aluatului" 41 . Turte nedospite: „în 
Septuaginta: X,dyava a^upa, echivalează ebraicul reqiqim (< roqaq - a micşora) care 
denumea un fel de turtite foarte mici, pe care arabii le mai prepară încă şi astăzi. [...] 
Eliminarea expresă a oricărui ferment a fost impusă de credinţa că acesta ar fi schimbat 
caracterul natural al ofrandei, alterând-o şi profanând-o. Poate fi recunoscută aici şi o reacţie 
împotriva habitudinilor cultuale ale canaaneenilor (BJ)" 42 . Biserica Răsăritului, în schimb, a 
suprimat azima, căci Mântuitorul sporeşte toate şi le face noi; în plus, dacă azima închipuie 
tristeţea, Hristos proclamă fericirea veşnică (cf Matei 5, 3-12). 

5: Dacă darul tău este prinos de pâine copt în tigaie, să fie de făină frământată cu 
untdelemn şi nedospită. 

Tigaie (to xqydvov, ebr. mahabhath): „Comentatorii consideră că este vorba de un disc 
metalic amplu, puţin convex, cate se aşeza pe vatra încinsă; pâinea se aşeza pe partea superioară 
a discului. Asemenea plăci folosesc încă turcomanii din Siria şi armenii, pe când berberii se 
servesc de vase plate din ceramică, pe care le denumesc tadjen, cuvânt înrudit probabil cu 
etimonul gr. xqydvov sau xaydvov" 43 . 

6: îl vei rupe în bucăţi şi vei turna peste el untdelemn; jertfă îi este Domnului. 

7: Dacă darul tău este prinos de pâine pregătit în spuză, el va fi făcut din făină cu 
untdelemn. 

,Jn spuză sau pe vatră încinsă, pe plită" 44 . SEP 1 traduce prin vatră, însă precizează: „se 
pare că este vorba de fapt despre un vas, dar mai mic decât" 45 tigaia din versetul 5. 

37 LEV, p. 165 
*LEV,p. 165 

8: Astfel pregătită din acestea, jertfa îi va fi adusă Domnului; ea va fi adusă la 
preot, iar el o va aduce la jertfelnic. 

9: Preotul va lua din jertfă partea menită pomenirii şi o va pune preotul pe 
jertfelnic: jertfă, mireasmă plăcută Domnului; 

10: iar ceea ce rămâne din jertfă va fi pentru Aaron şi fiii săi; acestea-s sfinţenie 
mare din jertfele Domnului. 

Cuvântul arată lămurit că din aceste jertfe se întreţineau preoţii. Totuşi, ceea ce le 
revenea putea fi numit rămăşiţă (cf. Biblia 1982), căci pârga revenea lui Dumnezeu, chiar dacă 
reprezenta doar o mică parte din jertfă. 

11: Orice prinos de pâine pe care-1 aduceţi Domnului va fi nedospit; din tot ce e 
dospit, ca şi din orice fel de miere, nu-I veţi aduce Domnului ca dar de jertfă. 

„Interdicţie insistentă asupra aluatului dospit, acesta fiind simbol al alterării, aşa cum îl 
va folosi şi Iisus (vezi Matei 16, 12, precum şi locurile paralele). Cât despre miere, termenul 
ebraic cuprindea şi sucurile de fructe obţinute prin fierberea acestora. Oricum, mierea făcea 
parte din jertfele rituale ale Canaaneenilor, Egiptenilor şi Asiro-Babilonienilor, ceea ce poate fi 
o raţiune a interdicţiei iudaice" 46 . „In antichitate, ca agenţi de fermentaţie, erau folosite diferite 
sucuri de fructe, lapte acru sau, precum până de curând tărăncile noastre, o bucăţică din 
compoziţia fermentată, păstrată de la pâinea preparată anterior. Miere, Septuaginta to \islx 
[...]. în Biblia Hebraica, ebr. debhas (< acad. dispu) putea desemna fie produsul apicol 
cunoscut, fie un fel de sirop din struguri sau curmale, cunoscut şi astăzi de arabi sub numele de 
dibs. Excluderea mierii dintre ofrandele israeliţilor se poate justifica fie prin grija lor de a se 
evita orice jertfe oferite de regulă zeilor păgâni - mierea fiind ofranda prin excelenţă în diferite 
culte uraniene ale antichităţii -, fie prin caracterul ei de posibil ferment" 47 . „Pentru Philon, 
Spec. I, 29, fermentul simbolizează trufia şi aroganţa. ♦ [...] Philon, Spec. I, 29, interpretează 
mierea ca simbol al plăcerii abuzive, iar un comentator modern presupune că prin miere se 
desemnează în Vechiul Testament, în mod generic şi eufemistic, orice băutură fermentată (cf. 
Harrison, p. 54)" 48 . Mierea e simbol al belşugului, al dulceţii, al ştiinţei şi al înţelepciunii, al 
învăţăturilor dumnezeieşti, revelaţiei şi cunoaşterii mistice. Dacă dospitura semnifică învăţătura 
Legii celei noi, iar mierea, cunoaşterea mistică, poate că acesta e motivul tainic pentru care ele 
nu erau mistuite; sau, cum vom vedea mai jos, ar mai putea fi un înţeles: 

„Aluatul e chipul uneltirii, al acţiunii atoatefâcătoare, nu numaidecât al celei 
condamnabile, ci şi al celeilalte, adică al celei bune şi de laudă [...]. Căci numele de uneltire 
vine prin unealta cu care lucrăm. Iar mierea ne indică indirect plăcerea trupească. [...] Uneori 
închipuie însă şi dulceţurile bune. [...] Socotesc că lucrarea meşteşugită a sufletului evlavios şi 
bun, dacă lucrează la vremea sa, având ca motiv credinţa în Dumnezeu, nu e respinsă de 
Dumnezeu, dar nu e pusă în acelaşi rând cu virtutea binemirositoare, nici nu e socotită ca jertfă 
spirituală. Căci la Dumnezeu e mai cinstită simplitatea" 49 . Mierea e compusă, ca adunată din 
mulţime de flori; iar simplu e numit cel ce cunoaşte nemijlocit pe Dumnezeu. 

12: I le puteţi însă aduce Domnului ca prinos de pârgă, dar pe jertfelnic să nu le 
puneţi ca mireasmă bineplăcută Domnului. 

,fârgă: primele roade care se coc într-o cultură vegetală; de obicei, pârga exprimă 
mulţumirea faţă de Dumnezeu" 50 . „Ofranda primelor produse din diferite specii vegetale (grâu, 
struguri, untdelemn etc.) este o jertfa diferită de jertfa de ardere de tot prescrisă în versetele 
anterioare. Aceste produse nu erau arse pe altar, ci erau înmânate preoţilor, ca ofrandă, 
constituind astfel unul din mijloacele lor de întreţinere" 51 . 

13: Toate prinoasele tale de pâine le vei săra cu sare; sarea legământului tău cu 
Domnul să nu lipsească din prinoasele tale; pe toate darurile tale adu-I Domnului 
Dumnezeului tău şi sare. 

„încă din timpurile foarte vechi, sarea era mai mult decât condimentul care dă gust 
bucatelor sau le conservă: ea era simbolul prieteniei, al comuniunii, al frăţietăţii. E simbolul 
păstrat până astăzi în întâmpinarea cuiva cu pâine şi sare. Sacralitatea simbolului e foarte 
vizibilă în expresia: sarea legământului cu Domnul (sau: sarea legământului Domnului), 
imediat următoare, idee reluată şi în Numerii 18, 19" 52 . „Datorită proprietăţii sale de a contribui 
la prezervarea alimentelor, sarea era simţită ca un simbol al purităţii şi incoruptibilităţii care nu 
trebuie să lipsească din ofranda adusă divinităţii. Prin atributele sale simbolice 
(incoruptibilitate, inalterabilitate, puritate), sarea a devenit din timpuri străvechi, la majoritatea 
popoarelor antice, un simbol al alianţei, al sincerităţii şi statorniciei în faţa angajamentului luat. 
După un obicei încă în vigoare la arabi, bine cunoscut şi grecilor în antichitate, cei care încheiau 
un tratat mâncau împreună pâine cu sare, în semn de bunăvoinţă şi încredere reciprocă" 53 . 
„Pentru Philon, Spec. I, 289, sarea simbolizează durata perpetuă, întrucât menţine corpurile 
neschimbate şi le face, într-o anumită privinţă, nemuritoare. Iosif Flaviu, AI III, 227, 
menţionează întrebuinţarea obligatorie a sării inclusiv la jertfele arderii de tot, în conformitate 
cu o mai veche prescripţie halakhică. Expresia sarea legământului (gr. aka 5ia6rJKT|<g) de aici, 
care reapare în diverse variante în Vechiul Testament (de ex. în Numerii 18, 19; Iezechiel 43, 
24), are conotaţii simbolic-ritualice explicite. Expresia voi sunteţi sarea pământului (Matei 5, 
13-16 şi Luca 14, 34-35), prin care Iisus Hristos se adresează apostolilor, poate fi o referire 
directă la funcţia simbolică a sării: ucenicii Mântuitorului sunt, asemenea sării, elementul prin 
care lumea întreagă devine o ofrandă adusă lui Dumnezeu. Origen a nuanţat în repetate rânduri 
această interpretare: Oamenii lui Dumnezeu sunt sarea care conservă pământul (C. Cels. VIII, 
68-69). Credincioşii sunt sarea pământului, adică a tuturor celorlalţi oameni (Corn. Io. VI, 59). 
Vezi şi Epistola către Diognet 6, 1: Ceea ce este sufletul pentru corp, sunt creştinii pentru 
întreaga lume ,,5A . 

14: Dacă-I veţi aduce Domnului jertfă din pârga roadelor, adu-I grăunţe proaspăt 
frecate din spice şi prăjite pe foc; aceasta va fi jertfă din pârga roadelor; 

„O a treia categorie de ofrandă totală (minhah) consta în primele roade ale plantelor de 
cultură, oferite divinităţii ca trufandale" 55 . „Celor patru elemente ale ofrandei vegetale (v£a noi, 
tinere, 7T£(ppi)yp£va prăjite, xiSpa spice şi EpiKxd râşnite, măcinate) le-au fost conferite de 
către Philon, Sacrif. 76, 86-87, valori simbolice: grăunţele reprezintă segmentările pe care 
trebuie să le opereze raţiunea umană, aceasta trebuie pusă la încercare prin foc, trebuie să fie 
preocupată de tot ce este nou 56 şi, în al patrulea rând, ea trebuie să macine cu eforturi cuvântul 
divin" 57 . 

15: peste ea vei turna untdelemn şi vei pune pe ea tămâie; aceasta-i jertfă. 

16: Iar partea ei menită pomenirii o va aduce preotul din grăunţele cu untdelemn, 
împreună cu toată tămâia; aceasta este jertfă Domnului. 

„Grăunţele măcinate sunt făina. Iar în aceste chipuri se dă de înţeles taina lui Hristos. 
Căci El este jertfa pentru noi, pârga roadei duhovniceşti, adică pârga umanităţii, întâiul născut 
din morţi, întâiul în nestricăciune, pârga celor adormiţi. [. . .] Iar peste jertfă a spus că trebuie să 
se toarne untdelemn şi a poruncit să se pună şi tămâie. Untdelemnul închipuieşte simbolic 
grăsimea şi veselia, iar tămâia- sfinţenia şi buna mireasmă" 58 . 

CAPITOLUL 3 - Jertfele de mulţumire. 

1: Dacă însă darul cuiva va fi jertfă de mulţumire şi se va aduce din vite mari, fie 
parte bărbătească, fie parte femeiască, din cele fără meteahnă îl va aduce înaintea 
Domnului. 

Jertfă de mulţumire: „Ebraiştii încă nu sunt de acord dacă termenul original trebuie 
tradus: jertfă de pace {împăcare) sau: jertfă de mulţumire (sensul ultim e adoptat şi de istoricul 
evreu Iosif Flaviu). Septuaginta foloseşte sintagma thysia sotiriu, ceea ce, în traducere literală, 
ar însemna/er^/a de mântuire, sens conferit de cei vechi ritualului prin care cineva le mulţumea 
zeilor la capătul unei încercări, precum vindecarea dintr-o boală, ajungerea cu bine dintr-o 
călătorie etc." 59 . Biblia 1688 are jertfă de pace pentru acest loc. Ebraicul zebak şelamim ar 
putea însemna (şi) jertfă de pace (de la şalom) şi jertfă de ispăşire (de la şillem). E, oricum, o 
jertfă ce diferă de aceea a arderii de tot, atât prin detaliile tehnice, cât şi prin intenţia 
suplicantului. Dacă prin arderea de tot se aduce închinare necondiţionată Creatorului, jertfa de 
mulţumire era un mod de a invoca bunăvoinţa divină. „Harrison, p. 56 propune echivalarea 
sacrifice of wellbeing -jertfă de bunăstare. Sacrificiul de acest fel consta din trei părţi bine 
definite: prima parte este incinerată pe altar pentru Iahve (vv. 3-5), a doua se dăruia preotului 
(cf. 7, 31-36), iar cea de-a treia era consumată, împreună cu familia şi oaspeţii săi, de cel ce 
aducea jertfa (cf. 7, 15-21)" 60 . 

„înţelesul jertfei se referea la Emanuil. [...] Litera legii nu face deosebire între partea 
bărbătească şi femeiască. Prin aceasta se înţelege că în ambele este Hristos. In partea 
bărbătească, pentru că e conducător şi povăţuitor, căci în amândouă privinţele bărbatul are un 
rol mai însemnat; în partea femeiască, pentru că S-a aşezat sub lege, deşi e conducător, căci 
femeia e supusă şi a doua după bărbat, odată ce este cu adevărat mai mică şi de măsuri mai 
reduse" 61 

2: îşi va pune mâna pe capul jertfei şi o va înjunghia înaintea Domnului, la 
intrarea cortului mărturiei; iar fiii lui Aaron, preoţii, îi vor turna sângele pe jertfelnicul 
arderilor de tot, de jur-împrejur. 

3: Din jertfa de mulţumire I se va afierosi Domnului: grăsimea care acoperă 
intestinele şi toată grăsimea de deasupra intestinelor; 

„Ebr. qereb semnifică ţesutul semitransparent care, la mamifere, se întinde de la stomac 
până la intestine, învăluindu-le, şi care este foarte gras la rumegătoare. Anticii cunoşteau foarte 
bine aceste părţi, foarte apreciate în bucătăria lor (cf. Aristotel, Historia animalium, I, 16; 
Plinius, Historia naturalia, XI, 37)" 62 

4: cei doi rinichi cu grăsimea de pe ei, precum şi cea de pe şolduri; odată cu rinichii 
va scoate şi seul de pe ficat. 

Ficatul era socotit sediul pasiunilor, iar rărunchii, al dorinţelor ascunse. Ar rezulta că 
acestea trebuie să fie îndreptate către Dumnezeu, unindu-se cu lumina Sa, reprezentată prin foc. 
„Interesant de remarcat că, între organele animalului jertfit, a căror aducere pe altar este exclusă 
de Moise, se numără creierul şi inima. O explicaţie a acestei interdicţii o găsim la Philon, Spec. 
212-219: întrucât doar inima şi creierul pot produce defecte ale sufletului, ar fi absurd ca 
jertfirea lor să provoace amintirea păcatelor, şi nu uitarea acestora. In schimb, rinichii şi 
ficatul, părţi ale animalului socotite drept vitale, sunt singurele demne de a fi oferite lui 

Dumnezeu" 63 . 

5: Fiii lui Aaron, preoţii, le vor pune pe jăratic ca ardere-de-tot, anume deasupra 
lemnelor de pe focul de pe jertfelnic; jertfă este aceasta, mireasmă plăcută Domnului. 

6: Iar dacă cineva Ii va aduce Domnului jertfă de mulţumire din vite mici, fie parte 
bărbătească, fie parte femeiască, s-o aducă din cele fără meteahnă. 

7: Dacă darul său va fi un miel, să-1 aducă înaintea Domnului, 

8: să-şi pună mâna pe capul jertfei sale şi s-o înjunghie la intrarea cortului 
mărturiei; iar fiii lui Aaron, preoţii, îi vor turna sângele pe jertfelnic, de jur-împrejur. 

9: Din jertfa de mulţumire îi va afierosi lui Dumnezeu grăsimea şi partea dintre 
şolduri, întreagă şi nesfărâmată (împreună cu muşchii de lângă şiră), precum şi grăsimea 
de pe intestine; 

Partea dintre şolduri: Biblia 1982: toată coada, retezănd-o chiar din capătul spinării: 
„este secvenţa existentă în Biblia Hebraica [...]. Ebr. alyah desemnează coada grasă de oaie sau 
de berbec palestinian (Ovis laticaudată), extrem de apreciată în Orientul Apropiat. După 
Herodot, Istorii, III, 113, în această zonă creştea o rasă de oi cu o coadă extrem de mare şi de 
groasă, atingând, după aprecierile specialiştilor, până la douăsprezece kilograme" 64 . Coada 
reprezintă sfârşitul vieţii noastre pământeşti, care trebuie să ne găsească uniţi cu Dumnezeu 

10: cei doi rinichi cu grăsimea de pe ei, precum şi cea de pe şolduri, seul de pe ficat 
(pe care-1 va desprinde împreună cu rinichii). 

11: Iar preotul le va aduce pe jertfelnic: miros de bună mireasmă; ardere 
Domnului. 

„Prin expresia mireasmă plăcută [miros de bună mireasmă - la Anania] (gr. oourj 
Ei)0)5ia<g) se echivalează de regulă ebr. lehem -pâine, prin extensie hrană. Cf. BJ - nourriture. 
Cauza acestei substituţii lexicale trebuie căutată probabil în dorinţa de a evita întrebuinţarea 
unui cuvânt concretpentru desemnarea unei ofrande către Dumnezeu" 65 . 

Animalul jertfit e fără meteahnă, „căci cei ce se aduc lui Dumnezeu spre miros de bună 
mireasmă trebuie să fie curaţi şi cât mai depărtaţi de orice pată. [...] Grăsimea de pe pântece 
indică [...] prosperitatea minţii şi grăsimea celor dinlăuntru, hrănite cât se poate de bine de 
darurile spirituale ale Duhului. [...] Rărunchii servesc de chip al lucrării de dreaptă socoteală 
dinlăuntrul minţii, prin care se leapădă ceea ce e nedrept şi se alege şi se judecă vrednic de 
primire ceea ce se foloseşte. [...] Iar pieliţa ficatului nu se arată altceva decât lucrarea 
sufletului, prin care tinde el spre poftă. Căci cei ce au cercetat acestea nu zăbovesc să spună că 
tot animalul îşi are poftele în ficat. Deci trebuie predată lui Dumnezeu, adică izvorul a toată 
pofta noastră" 66 . 

12: Dacă însă jertfa sa este din capre, s-o aducă înaintea Domnului, 

13: să-şi pună mâna pe capul ei şi s-o înjunghie la intrarea cortului mărturiei; iar 
fiii lui Aaron, preoţii, să-i toarne sângele pe jertfelnic, de jur-împrejur. 

14: Din ea îi va afierosi Domnului: grăsimea de pe intestine, toată grăsimea care 
acoperă intestinele, 

15: amândoi rinichii cu grăsimea de pe ei, precum şi cea de pe şolduri, seul de pe 
ficat (pe care-1 va desprinde împreună cu rinichii), 

16: iar preotul le va aduce pe jertfelnic: jertfă cu bună mireasmă Domnului. Toată 
grăsimea este a Domnului. 

Jertfirea caprei nu diferă esenţial de cea a mielului. Capricioasă, capra sugerează 
gratuitatea darurilor divine, ca şi imprevizibilitatea lor. 

17: Aceasta-i lege veşnică pentru toţi urmaşii voştri din toate aşezările voastre: nici 

grăsime şi nici sânge să nu mâncaţi!" 

„In interpretarea lui Philon, Spec. IV, 122-125, sângele nu trebuia consumat de oameni, 
deoarece el reprezintă substanţa sufletului sensibil, iar de la grăsime oamenii trebuie să se 
abţină din austeritate şi cumpătare, dată fiind consistenţa sa excesivă" 67 . Până azi, evreii 
credincioşi se abţin de la a mânca sânge; cât priveşte grăsimea, după pătrunderea în Canaan, 
interdicţia s-a limitat doar la animalele jertfite, încetând odată cu dărâmarea Templului şi 
desfiinţarea preoţiei iudaice. Oricum, clima Orientului Apropiat nu îndeamnă la consumul 
excesiv de grăsimi. 



CAPITOLUL 4 - Jertfele pentru păcat. 

„Urmează expunerea prescripţiilor referitoare la sacrificiile expiatorii sau propiţiatorii, 
care se împart în două categorii mari: jertfele pentru păcat, ebr. hatta'th (4, 2-5, 13) şi jertfele 
pentru delicte grave (5, 14-20). întreaga secţiune s-ar putea segmenta în şase paragrafe: ritualul 
pentru păcatul marelui preot (4, 3-12), ritualul pentru păcatul întregii comunităţi (4, 13-21), 
ritualul pentru păcatul unei căpetenii (4, 22-26), ritualul pentru păcatul unui simplu muritor (4, 
27-35), câteva exemple concrete de păcate (5, 1-6), atenuări ale asprimii pedepselor în cazul 
săracilor (5, 7- 13)" 68 . 

1 : Şi a grăit Domnul către Moise şi a zis: 

2: „Grăieşte tu către fiii lui Israel şi spune-le: - Dacă din neştiinţă va păcătui cineva 
împotriva poruncilor Domnului şi va face ce nu se cuvine călcând vreuna din ele, 

Dacă va păcătui cineva: „formulă condiţională introductivă (frecventă şi în textele 
legislative din Mesopotamia), care exprimă intenţia divină de a accepta jertfa de expiere care să 
reîntroneze ordinea tulburată prin păcat" 69 . 

3: şi dacă cel ce a păcătuit este arhiereu care a primit mirungerea şi care deci a tras 
şi poporul în păcat, pentru păcatul pe care 1-a săvârşit el Ii va aduce Domnului un viţel 
fără meteahnă, ca jertfă pentru păcat. 

„Ceremonialul ungerii cu untdelemn a preoţilor era un semn al investirii lor cu puteri 
sacrale (cf 7, 35; 10, 7). Aici, ca şi mai departe, 6, 15; 8, 12; 16, 32, se înţelege că doar marele 
preot (ebr. hakkohen haggadhol, kohen har'oş) era uns în întregime în momentul consacrării. 
Aici textul se referă limpede la un personaj unic, marele sacerdot, şeful preoţilor care, ca 
reprezentant al lui Iahve, avea datoria de a urma cel dintâi, cu stricteţe, comandamentele divine. 
Păcatul său nu era o chestiune personală, ci se revărsa asupra întregii comunităţi. De aceea 
jertfa prescrisă trebuia să fie de o calitate maximă (în Biblia Hebraica un taur şi nu un viţel ca în 
Septuaginta şi Vulgata" 70 . 

4: Viţelul îl va aduce înaintea Domnului, la intrarea cortului mărturiei; îşi va pune 
mâna pe capul viţelului siva înjunghia viţelul înaintea Domnului. 

„Ritualul este similar cu cel al arderii de tot, cf. 1, 3-5" 71 . 

5: Preotul cel miruns, ale cărui mâini sunt sfinţite, va lua din sângele viţelului şi-1 
va aduce în cortul mărturiei. 

Septuaginta are aici cuvântul hristos (= uns; minut) vorbind despre arhiereu: „Pentru ca 
să preamărească pe marele preot al lui Dumnezeu, atât cât era cu putinţă unui om, 1-a numit 
hristos sau unsul [cel miruns], adăugând la această vrednicie a preoţiei celei mai înalte, care 

după părerea lui întrece orice altă vrednicie omenească, numele de Hristos, ca un adaos de 
cinste şi mărire, întrucât (Moise) credea cu adevărat că acest nume conţine ceva 
dumnezeiesc" 72 . Chiar contextul de aici, însă, vorbind despre păcatul arhiereului, nu e tocmai o 
preamărire. Altfel, remarca rămâne valabilă. 

6: Preotul îşi va muia degetul în sânge şi de şapte ori va stropi cu sânge înaintea 
Domnului, spre perdeaua cea sfântă. 

„Perdeaua ce despărţea sfânta de sfânta-sfintelor (Ieşirea 26, 31-33); catapeteasma, în 
spatele căreia era locul cel sfânt al Domnului" 73 . Sânge: „utilizarea sângelui, simbol al vieţii (cf 
17, 11-14), în ritualul de expiere semnifică dorinţa de reîmpăcare, de comuniune vitală între om 
şi divinitate" 74 . De şapte ori: „numărul şapte are o valoare simbolică, semnificând perfecţiunea; 
repetarea de şapte ori a gestului are menirea de a solicita o iertare deplină" 75 . 

7: Din sângele viţelului va unge preotul coarnele altarului tămâierii, cel ce se află-n 
faţa Domnului în cortul mărturiei; iar tot ce-a mai rămas din sângele viţelului îl va turna 
la temelia jertfelnicului arderii-de-tot, care se află la intrarea cortului mărturiei. 

„Coarnele altarului. Altarele pentru sacrificii aveau în Palestina o formă specială, 
extremităţile lor având aspectul unor coarne de animal. Se pare că aceste extremităţi ale 
altarului erau considerate de evrei drept partea cea mai sfântă a întregului ansamblu (cf. I Regi, 
1, 50-51). De aceea, ungerea cu sânge, simbolul vieţii, a extremităţilor sale avea o valoare 
simbolică şi ritualică maximă" 76 . Cornul simbolizează forţa sau, aici, fiind patru coarne, cele 
patru direcţii ale spaţiului şi întinderea Proniei divine; autorii patristici au mai văzut în cele 
patru coarne şi o prefigurare a Crucii. Altarul tămâierii: „această componentă a incintei sacre se 
găsea în cortul întâlnirii, aşezat înaintea perdelei de separare, şi simboliza prezenţa perpetuă a 
lui Iahve. Pe acest mic altar ardea permanent un amestec de aromate rare" 77 . Sângele rămas: 
„chiar şi ceea ce nu era folosit în mod nemijlocit în actele ritualice era considerat sacru şi de 
aceea depus în cadrul incintei sacre, spre a fi ferit de profanare" 78 . 

8: Viţelului jertfit pentru păcat îi va lua toată grăsimea, atât cea de pe intestine, cât 
şi cea care acoperă intestinele; 

9: cei doi rinichi cu grăsimea de pe ei, precum şi cea de pe şolduri, seul de pe ficat 
(pe care-1 va scoate împreună cu rinichii), 

10: - aşa cum se ia din viţelul jertfei de mulţumire - şi le va arde preotul pe 
jertfelnicul arderii-de-tot, 

11: Iar pielea viţelului, şi toată carnea lui împreună cu capul şi cu picioarele, cu 
măruntaiele şi cu necurăţenia lui, 

12: întregul viţel îl va scoate afară din tabără, la loc curat, unde se aruncă cenuşa, 
şi-1 va arde pe foc de lemne; unde se aruncă cenuşa, acolo să-1 ardă. 

întregul viţel: „adică pielea, carnea, oasele şi măruntaiele, tot ceea ce nu a fost ars pe 
altar. Spre deosebire de jertfa de mulţumire în cadrul căreia era ars întregul animal, aici, la jertfa 
de ispăşire (ebr. hatta'th), taurul este scos afară din tabără, adică din incinta poporului ocrotit 
de Dumnezeu, ca factor simbolic asupra căruia a fost transpus păcatul preotului. Arderea sa 
completă semnifică aneantizarea păcatului în cauză" 79 . „Locul special amenajat pentru 
aruncarea cenuşii (Septuaginta: T| EK/vaiţ T\\q anobiaq, Textul Masoretic: şephekh haddeşen) 
era socotit un spaţiu tabu pentru întreaga comunitate" 80 . 

72 Eusebiu de Cezareea, Istoria bisericească, I, 3, 3 
73 BBVA, p. 126 
74 LEV,p. 167 
"'LEV,p. 168 

LEV,p. 168 

LEV, p. 168 

LEV,p. 168 

LEV, p. 168 

13: Dacă însă întreaga obşte a lui Israel va păcătui ceva şi fapta a rămas ascunsă 
de ochii adunării, dacă ei au săvârşit ceva împotriva poruncilor Domnului, ceva ce nu 
trebuia făcut, 

„Ochii adunării (gr. oi 0(p6aX,uoi rx\q <7t)vayo>yr|<g) desemnează metaforic conştiinţa 
publică. Fie ea şi involuntară, orice abatere de la comandamentele divine reclama o jertfă de 
împăcare" 81 . 

14: când se va afla de păcatul pe care ei l-au săvârşit, atunci obştea va aduce drept 
jertfă pentru păcat un viţel fără meteahnă; acesta va fi adus în faţa cortului mărturiei, 

15: iar bătrânii obştii îşi vor pune mâinile pe capul viţelului, înaintea Domnului, 

Bătrânii obştii: „în antichitate, ca de altfel în toate culturile de tip tradiţional, vârsta 
senectuţii era o garanţie a înţelepciunii şi echilibrului. E de presupus că în orice împrejurare 
presupunând luarea unor decizii importante pentru comunitate sfatul bătrânilor avea un cuvânt 
decisiv, fie că era vorba de probleme religioase (cf. Ieşirea 24, 1-9), administrative (Numerii 11, 
16-17), sau cultuale, ca aici" 82 . 

16: şi-naintea Domnului vor junghia viţelul; iar preotul cel uns va aduce din 
sângele viţelului în cortul mărturiei. 

17: Preotul îşi va muia degetul în sângele viţelului, şi de şapte ori va stropi înaintea 
Domnului, spre perdeaua de la sfânta-sfintelor. 

18: Din acest sânge va unge preotul coarnele altarului tămâierii, cel ce se află-n 
faţa Domnului în cortul mărturiei, iar tot ce-a rămas din sânge îl va turna la temelia 
jertfelnicului arderii-de-tot, care se află la intrarea cortului mărturiei. 

19: Toată grăsimea lui ova scoate din el şi o va arde pe jertfelnic; 

20: şi va face cu viţelul acesta ceea ce s-a făcut cu viţelul adus pentru păcat; 
întocmai să se facă. Şi aşa să se roage preotul pentru ei, iar păcatul lor va fi trecut cu 
vederea. 

Să se roage: „exilaskome = a ispăşi, a răscumpăra, dar şi a se ruga (prin mijlocirea sau 
făgăduinţa unui ritual ispăşitor); vezi Ieşirea 32, 30 şi contextul" 83 . Va fi trecut cu vederea: 
sensul exact: va fi lăsat deoparte, părăsit, dat uitării pentru moment" 84 . Revenim asupra 
acestora: Să se roage, cum a rezultat de mai sus, are sensul de să facă ispăşire: 
„Corespondentul în Biblia Hebraica al noţiunii de ispăşire vine de la radicalul ebr. kphr, 
interpretabil în două sensuri. Etimologic, în legătură cu acadianul kaparu - a şterge, a înlătura, 
termenul trimite la ideea de ştergere, curăţire; jertfa de acest fel avea deci ca efect absolvirea 
vinovatului de păcatul făptuit, care era considerat şters. Acesta pare sensul cel mai probabil în 
context (cf. Harrison, p. 67). Alt sens al radicalului kphr poate fi cel de a acoperi (cf. arabul 
kappara - a acoperi): jertfa acoperă astfel păcatul, ferind privirile Domnului de maculare. 
Efectul acestei proceduri ar fi calmarea lui Iahve, care poate astfel ierta greşeala suplicantului 
(cf. Snaith, p. 30). Cf. şi 1, 4. în doctrina creştină, conceptul de expiere suferă o mutaţie 
fundamentală: Dumnezeu însuşi, devenit om, îşi asumă păcatele tuturor oamenilor, suferind 
pentru ei jertfa supremă, în semn de nesfârşită iubire pentru oameni" 85 . Desigur, nu înţelegem 
de aici că păcatele se şterg în mod automat, ci doar în măsura în care ne împropriem Jertfa 
Mântuitorului. 

21: Părţile rămase de la viţel le va scoate afară din tabără şi le va arde aşa cum a 
ars şi viţelul de care d-a vorbit mai sus. Aceasta, pentru păcatul de obşte. 

Dacă păcătuia toată obştea, se aducea o jertfă similară celei pentru păcatul arhiereului. 
„Dumnezeu, voind să arate că mult mai mare pedeapsă se cuvine păcatelor săvârşite de preoţi 
decât celor săvârşite de oamenii de rând, a poruncit ca pentru păcatele preoţilor să se aducă o 

jertfa tot atât de mare cât se aduce pentru păcatele întregului popor. [. . .] Păcatele preotului sunt 
mult mai grele nu prin natura lor, ci prin dregătoria preotului care le săvârşeşte" 86 . Păcatele 
treceau asupra viţelului, tip al Mântuitorului: „Căci în Hristos e curăţia preoţilor şi a poporului, 
a celui mic şi mare şi a tuturor împreună, chiar dacă ne-am afla păcătuind câte unul pentru că nu 
cunoşteam legea dumnezeiască sau am fost împinşi fără de voie la ceea ce nu voieşte 
Dumnezeu, Stăpânul tuturor" 87 . 

22: Iar dacă va păcătui o căpetenie, călcând vreuna din poruncile Domnului 
Dumnezeului său, şi din neştiinţă a păcătuit făcând ceea ce nu trebuia să facă, 

O căpetenie: „ebr. naşi, termen cu sens nesigur. Se consideră în general că este vorba de 
şeful unui trib sau a unei părţi de trib (cf. Luther: ein Stammesfurst, GN: das Oberhaupt eines 
Stammes) sau, mai nou, de un fel de purtător de cuvânt al tribului (Harrison, p. 66). Oricum, 
autoritatea acestei căpetenii era limitată, el subordonându-se şefilor religioşi. In consecinţă, 
păcatul său nu antrena responsabilitatea întregii comunităţi, ca în cazul marelui preot" 88 . 

23: atunci, când el îşi va cunoaşte păcatul pe care 1-a săvârşit, va aduce jertfă 
pentru păcat un ţap, parte bărbătească fără meteahnă. 

„Alegerea animalului depindea de poziţia ierarhică a suplic antului: un ţap are o valoare 
mai mică decât un juncan, cerut în cazul marelui preot, dar mai mare decât o capră, adusă de un 
om de rând (v. 28)" 89 . 

24: îşi va pune mâna pe capul ţapului şi-1 va înjunghia în locul unde se înjunghie 
arderile-de-tot, înaintea Domnului; aceasta este jertfă pentru păcat. 

25: Din sângele jertfei pentru păcat va unge preotul coarnele jertfelnicului arderii- 
de-tot, iar ceea ce rămas din sânge îl va turna la temelia jertfelnicului arderii-de-tot. 

26: Toată grăsimea o va aduce pe jertfelnic, aşa cum se face cu grăsimea jertfei de 
mulţumire, şi aşa se va ruga preotul pentru păcatul aceluia, iar [păcatul] aceluia i se va 
trece cu vederea. 

27: Dacă însă un om din poporul de rând va păcătui din neştiinţă împotriva uneia 
din toate poruncile Domnului şi va face ceva ce nu trebuia să facă şi astfel va greşi, 

Un om din poporul de rând: „literal: un suflet din poporul ţării, adică un om de rând, 
fără funcţii sau demnităţi sociale" 90 . 

28: după ce-şi va cunoaşte păcatul pe care 1-a săvârşit, va aduce-n dar din caprele 
sale, dar o capră fără meteahnă, parte femeiască, drept jertfă pentru păcatul pe care 1-a 
săvârşit; 

29: îşi va pune mâna pe capul jertfei aduse pentru păcatul său; capra adusă ca 
jertfă pentru păcat o va înjunghia acolo unde se înjunghie jertfele arderii-de-tot. 

30: Cu degetul său, preotul va lua din sângele ei şi va unge coarnele jertfelnicului 
arderii-de-tot, iar sângele rămas îl va turna la temelia jertfelnicului. 

31: Toată grăsimea ei o va desprinde aşa cum se desprinde grăsimea de pe jertfa de 
mulţumire, şi o va arde preotul pe jertfelnic, spre mireasmă bineplăcută Domnului; aşa se 
va ruga preotul pentru el, iar lui i se va trece [păcatul] cu vederea. 

Cum s-a mai spus, în cazul unui om de rând jertfa era inferioară, ca valoare, celei aduse 
de către o căpetenie şi, desigur, jertfei aduse de către arhiereu. 

32: Dar dacă cineva vrea să aducă drept jertfă pentru păcat o oaie, parte femeiască 
va aduce, fără meteahnă, 

33: îşi va pune mâna pe capul jertfei pentru păcat şi o va înjunghia acolo unde se 
înjunghie jertfele arderii-de-tot. 

34: Cu degetul său, preotul va lua din sângele jertfei pentru păcat şi va unge 

86 Sf. Ioan Gură de Aur, Despre preoţie, XI 

87 Sf. Chirii al Alexandriei, Despre închinarea şi slujirea în duh şi adevăr, XV 
88 LEV,p. 168 

89 LEV,p. 168 
90 BBVA,p. 127 

coarnele jertfelnicului arderii-de-tot, iar sângele rămas îl va turna la temelia jertfelnicului 
arderii-de-tot. 

35: Toată grăsimea ei o va desprinde aşa cum se desprinde grăsimea de pe mielul 
adus ca jertfă de mulţumire, şi o va pune preotul pe jertfelnic ca ardere-de-tot adusă 
Domnului; aşa se va ruga preotul pentru el, pentru păcatul pe care 1-a săvârşit, iar lui i se 
va trece cu vederea. 

Aici ar lipsi cuvântul deasupra [arderii-de-tot], aşa cum e în SEP 1 [sau pre - Biblia 
1688; Septuaginta: epi to olokaftoma - peste jertfa arderii de tot; ebr. al isei Iehva -peste 
arderile Domnului]: „Aceasta înseamnă că jertfele descrise în aceste versete finale erau arse 
alături de alte jertfe, nefiind nevoie să se pregătească un foc special" 91 . 

„Mărimea victimelor corespunde cu mărimea păcatelor. [...] Căci Hristos S-a adus pe 
Sine însuşi deodată pentru toţi, ca într-o icoană, în viţel, care e o victimă grea şi mare [...], dar 
şi pentru fiecare în parte, ca un ied şi ca o oaie, pentru că s-a făcut asemenea celor de sub 
păcat" 92 . 



CAPITOLUL 5 - Jertfe pentru vinovăţie. 

1 : Dacă cineva va păcătui prin aceea că, fiind pus să jure ca martor, nu va spune ce 
a auzit sau ce ştie, şi astfel va lua păcatul asupră-şi; 

„Prima parte a acestui capitol face corp comun cu capitolul anterior, expunând 
prescripţii referitoare la păcatele comise involuntar. Abia începând cu v. 14 se trece la o serie de 
prescripţii distincte" 93 . 

Diferenţă în SEP 1: ...fiind chemat ca martor, va auzi cuvântul jurământului... 
Cuvântul jurământului: „Septuaginta: (povn, opidauot), corespunzând ebr. 'alah, termen 
polisemantic, având trei sensuri principale: 1. jurământ; 2. înţelegere întărită prin jurământ; 3. 
imprecaţie, blestem (cf Gesenius, s. v.). în contextul de aici este actualizat cel de-al treilea sens: 
este vorba de imprecaţia solemnă pronunţată de judecător (cf. BJ - la formule d'abjuration) în 
public, formulată într-o construcţie condiţională {dacă ai comis aceste fapte, Dumnezeu te va 
pedepsi), prin care un făptaş necunoscut era invitat să-şi mărturisească vina şi să şi-o ispăşească 
(cf. Judecători 17, 2; Proverbe 29, 24) sau, ca în cazul de faţă, martorul unui fapt reprobabil era 
conjurat să declare ce a văzut sau ce i-a ajuns la cunoştinţă" 94 . Va lua păcatul asupră-şi: SEP 1: 
va purta [povara] păcatului: „nu este vorba atât de vreun aspect psihologic precum remuşcarea, 
cât de urmările concrete ale unui păcat (bolile, calamităţile naturale, moartea) sau de efectele 
justiţiei umane" 95 . 

2: sau dacă cineva se va atinge de ceva necurat - fie stârv de fiară necurată, fie 
stârv de animal necurat, fie stârv de târâtoare necurată, 

Ceva necurat. „Pentru poporul evreu necurăţenia era o problemă nu atât de igienă, cât 
religioasă, ea transmiţându-se prin simpla atingere. Descrierea animalelor curate şi a celor 
necurate este efectuată în cap. 11. Odată devenit conştient de impuritatea dobândită prin 
contactul cu un obiect necurat, membrul comunităţii avea datoria de a cere să se instituie ritul 
purificator; în caz contrar se considera că este afectată nu doar relaţia sa individuală cu 
Dumnezeu, dar chiar bunăstarea întregii comunităţi. Codul referitor la curăţenia rituală, 
formulat atât de amănunţit în Levitic, va fi reformulat şi amplificat în sec. al II-lea în Mişna, 
carte care va deveni fundamentul interpretărilor rabinice ale legiferărilor cultuale mozaice 



91 SEPl,p. 324 

primare. Simpli credincioşi vor fi ţinuţi, începând cu această epocă, să se comporte asemenea 
preoţilor şi leviţilor" 96 . 

3: fie că se va atinge de necurăţenie omenească sau de orice fel de necurăţenie care 
spurcă -, dacă acela n-a ştiut, dar după aceea va afla, şi prin aceasta se va face vinovat; 

întinarea se dobândea şi prin atingere de trupurile animalelor moarte. Intre alte 
înţelesuri, animalul e simbol al inconştientului şi al părţii instinctuale, iar moartea duce cu 
gândul la păcat şi la depărtarea de Dumnezeu. 

4: sau dacă cineva cu buzele sale se va jura pripit să facă ceva - fie rău, fie bine -, 
în orice împrejurare în care omul se jură fără să se gândească, uitând de sine, dar după 
aceea îşi va da seama că a păcătuit în una din acestea; 

„Propoziţia va face un bine sau un rău exprimă ideea angajamentului unui individ într-o 
acţiune oarecare. Urmând impulsului de moment, acesta va jura, angajându-se într-o situaţie 
fără ieşire: dacă ceea ce a promis este un lucru rău, el nu-şi va putea respecta promisiunea, 
încălcând astfel un jurământ; dacă însă ceea ce a promis el este un lucru bun, pe care nu poate 
sau nu vrea să-1 îndeplinească, încalcă de asemenea jurământul dat. In ambele cazuri se comite 
un păcat care impune jertfa de expiere" 97 . 

5: acela îşi va mărturisi păcatul pe care 1-a săvârşit 

6: aducându-I Domnului jertfă pentru păcatul pe care 1-a săvârşit: parte femeiască 
din turmă, fie o mieluşea, fie o iadă, ca jertfă pentru păcat; aşa se va ruga preotul pentru 
păcatul aceluia, iar aceluia i se va trece cu vederea păcatul. 

Orice jurământ implică Divinitatea (altfel, se numeşte jurământ în mod impropriu, 
neavând nici o valabilitate), astfel că el nu poate fi călcat fără a tulbura ordinea cosmică. Dar, 
cunoscând slăbiciunile omeneşti, Dumnezeu dă oamenilor posibilitatea de a restabili, prin jertfă, 
ordinea tulburată de călcarea jurământului. 

7: Iar de nu va fi în stare să aducă ceva din turmă, atunci pentru păcatul săvârşit 
de el să-I aducă Domnului două turturele sau doi pui de porumbel: unul, jertfă pentru 
păcat; iar altul, ardere-de-tot. 

„Acest verset introduce o perspectivă economică: cei mai puţin avuţi, care nu pot jertfi o 
capră sau o oaie, pot aduce două păsări mici. Iertarea divină nu este condiţionată de calitatea 
jertfei, ci de valoarea intrinsecă a ritualului de expiere" 98 . 

8: Le va aduce la preot, iar preotul va jertfi mai întâi pe cea pentru păcat, 
înţepându-i capul în apropierea gâtului, dar fără să despartă capul de trup; 

9: apoi cu sângele acestei jertfe pentru păcat va stropi peretele jertfelnicului, iar 
sângele rămas îl va scurge la temelia jertfelnicului. Aceasta-i jertfă pentru păcat. 

10: Iar pe cealaltă pasăre o va aduce ca ardere-de-tot, după rânduială; aşa se va 
ruga preotul pentru el, iar lui i se va trece cu vederea păcatul pe care 1-a săvârşit. 

„Când porunceşte [Dumnezeu] prin Moise să se aducă jertfe pentru păcate doi pui de 
porumbel sau o pereche de turturele arată că lui Dumnezeu Ii este bineplăcută lipsa de păcat a 
celor simpli, lipsa de răutate şi de ură a puilor, lăsând să se înţeleagă că cel asemenea poate 
curaţi pe cel asemenea; iar sfiala turturelelor simbolizează sfiala faţă de păcat" 99 . „Domnul 
nostru Iisus Hristos Se poate asemăna foarte bine cu o turturea sau cu un porumbel, pentru că 
cea dintâi are cel mai bun glas şi e cea mai ciripitoare dintre păsări, iar cea de a doua atinge 
culmea blândeţii. [...] Deci omorând pasărea, dar netăindu-i capul cu totul de la grumaz, ne-a 
arătat indirect că moartea lui Hristos n-a fost pricină de răzbunare, ci de unire între noi. Iar 
stropind cu sângele păsării cortul şi cele din el, a arătat că sfinţeşte Biserica cu sângele Său. Şi o 
turturea era pentru păcat, iar alta spre ardere de tot. Dar prin amândouă se înţelege Hristos, Care 

pe de o parte moare pentru noi, pe de alta Se aduce ardere de tot spre miros de bună mireasmă 
Tatălui, şi iarăşi pe de alta Se predă pe Sine preţ de schimb pentru viaţa tuturor" 100 . 

1 1 : Dacă însă nu-i va da mâna să aducă nici măcar o pereche de turturele sau doi 
pui de porumbel, atunci pentru păcatul pe care 1-a săvârşit va aduce a zecea parte dintr-o 
efă de făină curată, ca jertfă pentru păcat, dar fără să toarne pe ea untdelemn şi fără să 
pună pe ea tămâie, căci aceasta-i jertfă pentru păcat. 

,^i zecea parte dintr-o efă: 3, 64 litri (în măsură de capacitate)" 101 . „Legislatorul 
prevede cazul de urgenţă în care cel care a greşit nu are la îndemână un animal sau o pasăre 
pentru jertfă; făină în schimb avea oricine în cortul său" 102 . 

12: O va aduce la preot, iar preotul va lua din ea o mână plină şi I-o va aduce 
Domnului, spre pomenire, pe jertfelnicul arderii-de-tot; aceasta-i jertfă pentru păcat. 

13: Astfel se va ruga preotul pentru el - pentru vreunul din acele păcate ce i s-ar fi 
întâmplat - şi păcatul îi va fi trecut cu vederea. Rămăşiţa [de făină] va fi a preotului, ca la 
prinosul de mâncare". 

Spre deosebire de prinosul de pâine, aici nu erau primite ca jertfă untdelemnul şi tămâia, 
, ele indicând curăţia, iar jertfa aceasta fiind pentru păcat, care e străin de curăţie. „In acestea nu 
mai e vorba de Hristos, ci modul jertfei ne indică viaţa celui ce o aduce şi apropierea prin 
Hristos şi predarea Sa lui Dumnezeu. Căci se aduce făina, care se face pâine. Dar pâinea e 
chipul vieţii. Nu se stropeşte însă pe ea tămâie şi nu se toarnă untdelemn [...], căci este pentru 
păcat. Iar de păcat e străină cu totul veselia, care se închipuieşte prin untdelemn, ca şi buna 
mireasmă, care se închipuieşte prin tămâie. [...] Deci făina fără tămâie şi untdelemn e chipul 
vieţii care nu are veselie şi e lipsită de buna mireasmă. Dar în Hristos se va muta şi ea la 
veselie. Căci El curăţă pe cei întinaţi şi spală spiritual pe cei căzuţi în necurăţie" 103 . 

14: Domnul a grăit către Moise, zicându-i: 

15: „Dacă va greşi cineva din uitare, sau dacă din neştiinţă va păcătui cu privire la 
cele afierosite Domnului, pentru păcatul său îi va aduce Domnului un berbec fără 
meteahnă, luat din turma sa, pe care tu îl vei preţui în sicii de argint, după preţul siclului 
sfânt. E jertfă pentru păcat. 

E vorba aici despre „diversele prinoase sau jertfe datorate lui Dumnezeu, pe care cineva 
a omis să le aducă" 104 . Tu îl vei preţui: adresarea este către preot. „Siclul sfânt: moneda cu care 
se plătea darea către templu" 105 . Siclul sfânt avea aproximativ 1 1 grame. „După Philon, Spec. I, 
234 şi 238, neglijarea datoriilor sacre este de aceeaşi gravitate ca şi greşelile voluntare la adresa 
aproapelui, descrise în versetele următoare" 106 . 

16: Pentru ceea ce a păcătuit el cu privire la lucrul cel sfânt, va plăti preţul acestuia 
şi va mai adăuga a cincea parte din preţ şi i-o va da preotului, iar preotul se va ruga 
pentru el jertfind berbecul cel pentru păcat, şi i se va trece cu vederea. 

17: Oricine va păcătui călcând vreuna din toate poruncile Domnului şi va face ce 
nu se cuvine să facă, chiar dacă din neştiinţă va greşi, păcat va avea asupră-şi. 

18: Acela va aduce la preot, din turma sa, drept jertfă pentru vină, un berbec fără 
meteahnă, pe care tu îl vei preţui ca atare; preotul se va ruga astfel pentru el, pentru 
neştiinţa lui, că din neştiinţă a greşit, şi i se va trece cu vederea; 

19: aceasta, pentru că el într-adevăr a greşit în faţa Domnului". 

De remarcat, în toate jertfele aduse, rolul hotărâtor al preoţilor, fără de care curăţirea era 
cu neputinţă. Cu atât mai mult, în Biserică, săvârşirea Jertfei euharistice nu poate fi încredinţată 

celor ce nu s-au sustras profanului, prin consacrare. E ceea ce nu se înţelege în lumea 
protestantă. 



CAPITOLUL 6 - Alte jertfe. 

„în Textul Ebraic, următoarele şapte versete fac parte din capitolul 5, drept versetele 20- 
26, ordine pe care o adoptă şi ediţia Rahlfs a Septuagintei şi aşa cum se află în traducerile BJ, 
TOB, OSTY şi, la noi, 1938 (Gala). Versiunea de faţă preferă structura ediţiilor româneşti 
clasice, şi aşa cum se află în versiunile engleze KJV, RSV şi TEV" 107 : 

1 : Şi a grăit Domnul către Moise, zicând: 

2: „Dacă va păcătui cineva şi din nebăgare de seamă va nesocoti poruncile 
Domnului, fie că-n faţa aproapelui său va tăgădui ceea ce acesta i-a încredinţat sau i-a 
plătit ca simbrie sau ceea ce i-a fost furat, fie că-1 va înşela cu ceva pe aproapele său, 

aproapele are aici (şi în contexte asemănătoare) sensul de fiu al lui Israel, israelit, 
compatriot, concetăţean" 108 . „In această înşiruire de păcate este vorba de delicte contra 
proprietăţii care nu pot fi dovedite şi urmărite juridic, conştiinţa infractorului fiind singura în 
măsură să restabilească ordinea, prin recunoaştere publică şi sacrificiu ritual. întrucât 
infracţiunea nu atentează la integritatea lui Iahve, ci doar la bunul aproapelui, se impune un 
sacrificiu pentru vină şi nu unul pentru păcat" 109 . 

3: fie că va găsi un lucru pierdut şi-1 va tăgădui; dacă va jura strâmb pentru 
oricare din lucrurile care-1 fac pe om să păcătuiască, păcat va avea. 

4: Şi dacă a păcătuit sau a greşit, el va întoarce îndărăt ceea ce a răpit sau ceea ce a 
înşelat sau ceea ce i-a fost încredinţat, sau ceea ce a fost pierdut şi găsit de el sau orice 
lucru în privinţa căruia s-a jurat strâmb. Pe de-a-ntregul îl va plăti, şi pe deasupra va mai 
adăuga a cincea parte din preţ către cel al căruia este lucrul; aceluia îi va da în chiar ziua- 
n care vina sa va fi vădită. 

5: Iar pentru greşala sa va aduce din turmă un berbec fără meteahnă, preţuit după 
măsura păcatului. 

6: Preotul se va ruga pentru el înaintea Domnului, iar lui i se vor trece cu vederea 
toate câte a făcut şi a greşit". 

Fiind vorba de un păcat voluntar, nu de unul săvârşit din neştiinţă, valoarea jertfei era 
mai mare decât la păcatele pomenite anterior. „Aşadar, dacă judecata este atât de inflexibilă 
pentru cei ce păcătuiesc din neştiinţă, iar jertfa este necesară pentru curăţire, pe care şi dreptul 
Iov mărturiseşte că o aducea pentru fiii săi (Iov 1, 5), ce poate să spună cineva despre cei ce 
păcătuiesc cu ştiinţă sau despre cei indiferenţi?" 110 . Totuşi, chiar şi păcatul săvârşit cu voia este 
iertat, dacă e mărturisit şi se face ispăşire pentru el. „Deci despăgubind pe cei nedreptăţiţi şi 
tăind supărările fraţilor cu fapte de iubire, ne vom izbăvi pe noi înşine de orice vină şi vom 
dobândi iertarea în Hristos" 111 . 

7: Şi a grăit Domnul cu Moise şi a zis: 

8: „Porunceşte lui Aaron şi fiilor lui, zicându-le: 

„începând cu acest verset, sunt expuse ritualurile de sacrificiu, descriindu-se în 
amănunţime gesturile prescrise preoţilor (vv. 8-28) şi laicilor (7, 22-36). Prima parte a 
Leviticului (cap. 1-7) se încheie cu vv. 37-38 din cap. 7, care conţin o concluzie generală pentru 

întreaga secţiune" 112 . 

9: Aceasta este rânduiala arderii-de-tot: arderea-de-tot va arde pe jertfelnic fără- 
ncetare toată noaptea, până dimineaţa: focul jertfelnicului va arde pe el şi nu se va stinge. 

„După Iezechiel 46, 13-15, întreţinerea neîntreruptă a arderii de tot nu reclama decât un 
sacrificiu zilnic, dimineaţa, cum s-a practicat în epoca regalităţii. In schimb, în Ieşirea 29, 38-42 
şi Numerii 28, 3-8 sunt prescrise două arderi de tot, una dimineaţa şi alta seara. Indicaţia de aici 
trebuie pusă în relaţie cu ritualuri similare atestate la majoritatea popoarelor antice: întreţinerea 
permanentă a focului sacru semnifica, pe de o parte, vigilenţa comunităţii şi, pe de altă parte, 
nevoia conservării unei prezenţe permanente a divinităţii" 113 . „Philon, Spec. I, 285-288, citează 
acest verset şi formulează o interpretare simbolică mai complexă a permanenţei focului sacru. 
Acesta ar fi mai întâi simbolul recunoştinţei oamenilor pentru binefacerile lui Dumnezeu, ar mai 
semnifica apoi unificarea tuturor jertfelor dincolo de varietatea şi desfăşurarea lor în timp; în 
fine, în sens alegoric, altarul simbolizează sufletul recunoscător al omului înţelept, iar flacăra 
neîntreruptă, lumina înţelepciunii. în teologia creştină, focul permanent simbolizează jertfa 
hristică supremă" 114 . 

„Altarul dumnezeiesc este Emanuil însuşi în chip, prin Care ne apropie de Dumnezeu şi 
Tatăl slujindu-I raţional şi aducându-I ca jertfa buna mireasmă a virtuţilor şi sfinţenia vieţuirii 
evanghelice" 115 . 

10: Preotul se va îmbrăca în haina de in, iar împrejurul trupului său îşi va pune 
pantalonii de in; scrumul grăsos care-a rămas pe jertfelnic din mistuirea arderii-de-tot îl 
va ridica 

„Pentru Philon, Somn. I, 217, inul era simbolul luminii strălucitoare şi al 
incoruptibilităţii, iar pentru Origen, Horn. Lev. IX, 2, inul prefigurează, prin originea sa terestră, 
corpul pământesc îmbrăcat de persoana lui Iisus Hristos" 116 . îmbrăcămintea rituală a preoţilor 
era din in, ceea ce semnifica, după unii autori patristici, stingerea patimilor, inul fiind rece. 
Pantalonii de in erau folosiţi pentru acoperirea organelor genitale, cuvântul trup fiind aici un 
eufemism. 

11: şi-1 va pune alături de jertfelnic. îşi va dezbrăca haina şi va îmbrăca o altă 
haină, după care va scoate cenuşa în afara taberei, la loc curat. 

„Schimbarea veşmintelor preoţeşti cu altele de rând (Radu-Galaction) semnifică 
diferenţa de însemnătate a celor două îndatoriri ale preotului: pe când colectarea cenuşei de pe 
altar era o funcţie sacră, îndepărtarea ei era un act minor" 117 . 

12: Dar focul de pe jertfelnic va arde şi nu se va stinge; dis-de-dimineaţă, preotul 
va pune pe el lemne şi va clădi deasupră-i arderea-de-tot şi va arde grăsimea jertfei de 
mulţumire. 

Cum s-a arătat mai sus, prin focul nestins se înţelegea aducerea zilnică a jertfei arderii 
de tot. 

13: Focul va arde ne-ncetat pe jertfelnic şi nu se va stinge. 

14: Iată acum rânduiala prinosului [de pâine] pe care fiii lui Aaron îl vor aduce 
înaintea Domnului, la jertfelnic: 

15: Preotul va lua dintr-însul o mână de făină curată, cu untdelemnul ei şi cu toată 
tămâia de deasupra prinosului, şi le va arde pe jertfelnic întru miros de bună mireasmă, 
pomenire înaintea Domnului. 

16: Iar rămăşiţa o va mânca Aaron cu fiii săi; nedospită s-o mănânce, în locul cel 
sfânt: în curtea cortului mărturiei, acolo s-o mănânce. 

17: Nedospită se va coace. Pe aceasta Eu le-am dat-o din cele ce I se aduc 
Domnului. Sfinţenie mare este aceasta, aşa cum e jertfa pentru păcat şi jertfa pentru 
greşeală. 

18: Din ea va mânca toată partea bărbătească din tagma preoţilor: lege veşnică 
este aceasta, pentru tot neamul vostru, cu privire la cele ce I se aduc Domnului. Tot cel ce 
se va atinge de ele se va sfinţi". 

Tot cel ce se va atinge de ele se va sfinţi: „contextul reclamă interpretarea lui tot ca 
referindu-se mai degrabă la persoane decât la obiecte, ceea ce, corelat cu interdicţia de 
consumare a ofrandelor în afara spaţiului sacru al curţii altarului şi de către altcineva decât 
preoţii, conduce la interpretarea verbului a sfinţi într-un sens interdictiv: atingerea ofrandelor 
sacre de către un laic declanşa mânia divină" 118 . „Origen echivalează carnea jertfei cu persoana 
hristică, ceea ce înseamnă o prefigurare a actului euharistie: oricine se împărtăşeşte din trupul 
lui Hristos va fi sfinţit" 119 . Această jertfă revenea numai preoţilor, faţă de alte ofrande care 
puteau fi consumate şi de familiile lor, cum vom vedea în alt loc. 

După o tâlcuire mistică, „arderile de tot indică afierosirea întreagă şi pentru totdeauna a 
celor mai aleşi sfinţi. Iar jertfa e viaţa în parte sfântă şi supusă lui Dumnezeu, a cărei închipuire 
e făina curată închipuită prin pumnul preotului, împreună cu untdelemnul şi tămâia. Căci viaţa 
închinată lui Dumnezeu, chiar dacă e aşa numai în parte, trebuie să fie fără îndoială 
binemirositoare şi îmbibată de nădejdi grase" 120 . 

19: Şi i-a grăit Domnul lui Moise, zicându-i: 

„Paragraful constituit din vv. 19-23 se referă la sacrificiile reclamate de investirea 
sacerdotală şi nu îşi are corespondentul în capitolele anterioare. Includerea sa aici se explică 
probabil prin caracterul vegetal al jertfelor, ca în paragraful precedent" 121 . 

20: „Iată darul pe care Aaron şi fiii săi 1-1 vor aduce Domnului în ziua-n care îl vei 
unge: a zecea parte dintr-o efă de făină curată, ca jertfă necontenită, jumătate dimineaţa 
şi jumătate seara. 

// vei unge: „verbul a unge (ebr. masah) este folosit foarte frecvent în Vechiul Testament 
pentru a denumi gestul ritual al turnării de untdelemn pe capul preoţilor şi al regilor, ca simbol 
al consacrării lor; al investiturii cu funcţiile sacre indicate de Iahve" 122 . 

21: In tigaie va fi gătită, cu untdelemn; îmbibată o va aduce şi sfărâmată, jertfă din 
fărâmituri, jertfă cu bună mireasmă înaintea Domnului. 

22: Pe aceasta s-o săvârşească preotul care va fi uns drept urmaş al său dintre fiii 
lui [Aaron]. Lege veşnică: ea va fi arsă de istov. 

Lege veşnică: „este vorba de jertfa adusă zilnic de preot, începând cu momentul 
consacrării sale" 123 . 

23: întreaga jertfă a preotului va fi ardere-de-tot şi nu va fi mâncată". 

„In acest caz, preotul fiind cel care oferea jertfa, îi era interzis să mănânce o parte din 
ea, cum ar fi făcut în alte împrejurări (cf. 2, 3.10). Datoria de a arde în întregime ofranda 
cerealieră semnifică faptul că preotul nu trebuie să se situeze în afara legii, ca un privilegiat 
absolut în raporturile sale cu divinitatea, cum se întâmpla uneori, ca, de pildă, în I Regi 2, 

i ^"124 

„Zecimea de făină e semnul vieţii, care înalţă tot timpul lui Dumnezeu buna mireasmă a 
ei. Dar o va aduce, zice, în tigaie şi frământată cu untdelemn şi din fărâmituri. Tigaia, precum 
socotesc, indică împreunarea cu dureri; frământarea în untdelemn, bogăţia strălucirii; iar 

fărâmiturile închipuie ca prin ghicitură frăgezimea şi delicateţea inimii sfinţilor. Căci viaţa în 
întregime sfântă e însoţită de dureri şi de lărgimea nădejdii la Dumnezeu şi de o nesfârşită 
delicateţe" 125 . 

24: Şi i-a grăit Domnul lui Moise, zicându-i: 

25: Spune lui Aaron şi fiilor săi astfel: - Iată rânduiala jertfei pentru păcat: în locul 
unde se-njunghie jertfele arderii-de-tot, acolo vor fi înjunghiate-naintea Domnului şi cele 
pentru păcat. Aceasta-i sfinţenie mare. 

„Locul unde era înjunghiată jertfa se afla în partea de nord a altarului, cum se specifică 
în 1, li" 126 . 

26: Preotul care o aduce, el o va mânca; în locul cel sfânt s-o mănânce, în curtea 
cortului mărturiei. 

„Gestul consumării rituale de către preot a jertfei pentru păcat a primit la Origen, Horn. 
Lev. IV, 8, o interpretare simbolică: a mânca înseamnă a consuma, a înghiţi păcatul, adică a 
curăţa de păcat, iar preotul îl prefigurează pe Hristos" 127 . 

27: Tot cel ce se va atinge de carnea ei se va sfinţi; iar dacă haina cuiva va fi 
stropită cu sânge ţâşnit din ea, va fi spălată în locul cel sfânt. 

„Sângele jertfei, ca şi carnea, erau ferite de atingeri profanatoare" 128 . 

28: Oala de lut în care a fost fiartă, va fi spartă; iar dac-a fost fiartă în vas de 
aramă, acesta va fi frecat şi spălat cu apă. 

„Distrugerea vasului în care a fost fiartă carnea jertfei trebuia făcută pentru că el era 
impregnat de sfinţenie şi risca să contamineze pe cel care l-ar fi folosit în continuare. Cât 
priveşte vasul de aramă (în realitate, de bronz), acesta era mult prea scump ca să poată fi 
distrus, aşa încât simpla fierbere şi spălare era considerată ca fiind suficientă" 129 

29: Toţi cei de parte bărbătească din tagma preoţilor vor mânca din ea. Sfinţenie 
mare este înaintea Domnului. 

30: Dar orice jertfă pentru păcat, din al cărei sânge s-a aduc în cortul mărturiei 
pentru rugăciuni de ispăşire în locul cel sfânt, nu va fi mâncată: în foc va fi arsă. 

Jertfa pentru păcat se aducea ardere de tot: „Ardere de tot este Hristos, predându-Se lui 
Dumnezeu întreg din întreg şi nu în parte, spre miros de bună mireasmă lui Dumnezeu şi Tatăl. 
Pentru aceea e şi Sfântul Sfinţilor" 130 . Jertfele nu puteau fi mâncate în afara incintei sacre: 
„Locul cel mai cuvenit pentru sfintele lucrări este Biserica lui Dumnezeu şi [...] în ea se 
săvârşeşte în mod necesar taina lui Hristos" 131 . 

„Urmând, probabil, versiunea Septuagintei de Frankfurt (1597), ediţiile româneşti din 
1688 şi 1914 includ următoarele 10 versete în capitolul 6, acesta având deci un total de 40 de 
versete. In acord cu toate celelalte traduceri româneşti şi străine (inclusiv cele engleze), 
versiunea de fată urmează ediţia Rahlfs" 132 . 



CAPITOLUL 7 - Jertfe de ispăşire. 

1: Iată rânduiala jertfei pentru vinovăţie: aceasta-i sfinţenie mare. 
2: în locul unde se face-njunghierea arderii-de-tot, acolo va fi înjunghiat şi 
berbecul adus înaintea Domnului ca jertfă pentru vinovăţie; iar sângele va fi vărsat la 

temelia jertfelnicului, de jur-împrejur. 

3: Din el va fi adusă toată grăsimea, precum şi şalele, grăsimea de pe intestine şi 
grăsimea de deasupra intestinelor, 

4: amândoi rinichii cu grăsimea de pe ei - aceea care este pe coapse -, precum şi 
grăsimea de pe ficat, pe care o va ridica odată cu rinichii. 

5: Pe acestea le va arde preotul pe jertfelnic, ca jertfă Domnului; aceasta-i jertfă 
pentru vinovăţie. 

6: Toţi cei de parte bărbătească din tagma preoţilor vor mânca din ea; în locul cel 
sfânt o vor mânca, de vreme ce ea-i sfinţenie mare. 

7: La jertfa pentru vinovăţie va fi aceeaşi rânduială ca şi la jertfa pentru păcat: ea 
îi revine preotului care s-a rugat pentru el. 

„In întreaga lectură a Leviticului trebuie ţinut seama de faptul că, atât în limba ebraică 
cât şi în cea greacă, unul şi acelaşi cuvânt însemna jertfă = act ritual, jertfă = victima sau 
ofranda sacrificată şi jertfă = vina pentru care se aduce jertfa. Greaca Septuagintei încearcă o 
diferenţiere între thysia = jertfa-ritual şi karpoma = jertfa-victimă, dar, în fapt, sensurile se 
întrepătrund" 133 . 

„Pasajul care începe cu acest verset tratează despre părţile care revin preoţilor din 
sacrificiile complete şi din ofrandele vegetale, înainte de a se vorbi în continuare de ultimul 
sacrificiu, cel de pace, singurul în cadrul căruiao parte din animalul jertfit revine laicilor" 134 . 

8: Când preotul va aduce jertfa arderii-de-tot a cuiva, pielea arderii-de-tot îi revine 
preotului. 

„Această prescripţie este unică în întregul Vechi Testament, căci nicăieri nu se specifică 
faptul că o anume parte din sacrificiul complet va rămâne preotului sacrificator, cu toate că 
pielea nu figurează între părţile vitei imolate (cf. 1, 8-9). Se pare însă că această indicaţie are 
caracter restrictiv, fiind vorba de jertfa unui particular şi nu de cea comunitară" 135 . 

9: Toată jertfa care se va coace în cuptor, toată jertfa gătită pe plită sau în tigaie îi 
revine preotului care o aduce. 

Care o va aduce: „gestul marchează funcţia liturgică a preotului" 136 . 

10: Tot prinosul [de pâine] frământat cu untdelemn sau uscat le revine tuturor 
fiilor lui Aaron, fiecăruia deopotrivă. 

„Se face aici deosebirea între azimile frământate cu untdelemn şi cele uscate, adică doar 
prăjite în untdelemn" 137 . 

1 1 : Iată acum rânduială jertfei de mulţumire care I se aduce Domnului: 

12: Dacă jertfa ce se aduce va fi de laudă, atunci să se aducă pâini de făină curată, 
frământată cu untdelemn, turte nedospite unse cu untdelemn şi făinuţă de grâu 
frământată cu untdelemn; 

13: în afara acestora, vor fi aduse şi pâini dospite, ca adaos la jertfa de laudă 
mulţumitoare. 

Pâini dospite: „adică pâini preparate cu un ferment vegetal (ebr. hames, cf. 2, 11), care 
nu puteau fi oferite ca jertfe; rezultă că suplicantul le aducea cu el pentru a le consuma el însuşi, 
împreună cu părţile care îi reveneau din animalul jertfit" 138 . Jertfa de mulţumire (sau de laudă) 
era ofranda prin care se exprima recunoştinţa faţă de bunăvoinţa divină. 

14: Din toate aceste daruri ale sale, unul îi va fi adus Domnului ca parte osebită; ea 
îi va reveni preotului care a vărsat sângele jertfei de mulţumire. 

Parte osebită: Biblia 1688: luare Domnului: Biblia 1982: dar ridicat - urmând textului 

ebraic: ,JDar înălţat Domnului: [...] Septuaginta: aqmipEpa îcupio. Gr. to aqmipEpa (< 
aşaipEW - a ridica) are aici, ca şi, frecvent, passim (cf. Ieşirea 35, 22 etc), sensul parte a 
sacrificiului dedicată lui Dumnezeu, reproducând ebr. terumah, al cărui sens literal este acela 
de jertfă ridicată; interpretări mai noi consideră că sensul exact este acela de a pune deoparte 
(Harrison, p. 83). Este vorba de acea parte a jertfei care revenea preotului şi nu putea fi 
consumată de laici" 139 . 

15: Cărnurile jertfei de laudă mulţumitoare îi vor reveni tot lui, dar vor fi mâncate 
în chiar ziua-n care se vor aduce, din ele nerămânând nimic pe a doua zi. 

„laicilor li se permitea să consume din carnea jertfei ceea ce rămânea după ce se 
prelevau părţile arse pe altar (cf. 3, 3-5) şi cele rezervate preoţilor (cf. 7, 28-36)" 140 . 

Mâncarea jertfei în aceeaşi zi e o anticipare eshatologică: „curgând timpul şi trecând 
veacul acesta ca o zi, se va ivi un alt mod de doxologie decât cele pe care le ştim noi. [. . .] Căci 
II vom lăuda pentru lucruri şi mai mari. Şi îmbogăţindu-ne cu bunătăţile mai presus de minte şi 
de cuvânt, vom încununa împreună cu Dumnezeu şi Tatăl cu laude şi mai strălucite pe Hristos, 
Dătătorul tuturor bunătăţilor" 141 . 

16: Dacă însă jertfa ce se aduce va fi de făgăduinţă sau un dar de bunăvoie, ea va fi 
mâncată în ziua aducerii ei, dar [ceea ce rămâne se poate mânca] şi a doua zi. 

„Jertfa adusă spre îndeplinirea unei făgăduinţe (ebr. nedher) era o ofrandă adusă în 
scopul îndeplinirii unei promisiuni explicite către divinitate, ca în Judecători 11, 30-39 sau II 
Regi 15, 7-8, pe când jertfa voluntară (ebr. nedhabhah) era o ofrandă spontană, adusă 
divinităţii în semn de omagiu şi supunere, ca în Ezdra 3, 5" 142 . „Cât priveşte prescripţia de a 
consuma carnea rezultată din sacrificiu doar în primele două zile, Philon, Spec. I, 220-223, 
indică trei motive: mai întâi raţiunile sanitar-igienice, apoi un motiv social (toţi membrii 
comunităţii trebuie să participe în vreun fel la festin) şi, în al treilea rând, un substrat simbolic 
(jertfa de mântuire era destinată să evoce mântuirea sufletului în prima zi şi sănătatea corpului 
uman în a doua zi). Theodoret, Quaest. in Lev. 6, explică această prescripţie exclusiv prin grija 
de a împărţi surplusul de carne la săraci" 143 . 

17: Dacă însă din carnea jertfei va rămâne ceva şi pe a treia zi, să fie arsă-n foc. 

„Respectul faţă de carnea sacrificată pe altar impunea grija de a nu îngădui alterarea ei; 
de aici prescripţia de a fi arsă imediat" 144 . 

18: Dar dacă cineva va mânca din aceste cărnuri în cea de a treia zi, atunci darul 
său nu va fi primit şi nu i se va ţine în seamă, căci urâciune este; oricine va mânca din ele, 
păcat va avea asupră-şi. 

Urâciune (Biblia 1982: întinare; SEP 1: lucru necurat): „ebr. piggul este un termen 
tehnic în Biblia Hebraica, desemnând carnea sacrificială neconsumată, care s-a alterat, cf. BJ - 
la viande avariee. Totuşi, după Peter-Contesse, p. 73, accentul nu trebuie pus pe igiena 
alimentară, ci pe calitatea religioasă a cărnii sacrificiale consumate" 145 . 

19: Cărnurile care-au fost atinse de ceva necurat nu vor fi mâncate, ci arse cu foc. 
Cărnurile [celelalte] vor fi mâncate de tot cel curat. 

20: Dacă însă vreun om, ştiindu-se pe sine necurat, va mânca din cărnurile jertfei 
de mulţumire, care este a Domnului, acela va fi stârpit din poporul său. 

„Se face aici trimitere la cazurile în care individul însuşi este impur, din cauza unor boli 
evidente (lepra în cap. 13), pierderi seminale (cap. 15) etc." 146 . Va fi stârpit din poporul său: 

„Există incertitudini cu privire la semnificaţia exactă a acestei expresii, unii văzând aici o 
condamnare la moarte. Conform unei interpretări mai probabile, aici ar fi vorba doar de o 
izgonire din sânul comunităţii a celui care a greşit grav, ceea ce, în condiţiile deşertului, 
echivala totuşi cu o condamnare la moarte. Condamnarea are aici un caracter mai degrabă 
religios: exilatul era privat de efectele promisiunilor divine date neamului lui Avraam" 147 . 

Dacă în legea veche era urmărită curăţia cu atâta râvnă, cu atât mai mult trebuie să fim 
atenţi noi, cei care ne învrednicim de Jertfa cea mântuitoare: „Cu câtă curăţenie va trebui să 
păstrăm castitatea corpului şi a sufletului nostru - noi, cei care zilnic trebuie să mâncăm carnea 
Prea Sfântului Miel - când chiar învăţăturile Legii opresc atingerea jertfelor de către cineva 
necurat" 148 . 

21: Şi tot cel ce se va atinge de ceva necurat - necurăţenie omenească, animal 
necurat sau orice altfel de lucru sau fiinţă necurată - şi totuşi va mânca din cărnurile 
jertfei de mulţumire, care este a Domnului, acela va fi stârpit din poporul său". 

Sunt arătate câteva cazuri de întinare trupească ce constituia impediment la consumarea 
(dar şi la aducerea) jertfei. întinarea era înţeleasă, încă de atunci, şi în sens spiritual. 

22: Şi a grăit Domnul către Moise şi a zis: 

23: „Spune-le fiilor lui Israel aşa: - Grăsime de bou sau de oaie sau de capră să nu 
mâncaţi. 

24: Grăsimea de mortăciune, ca şi aceea a animalului sfâşiat de fiară, poate fi 
folosită pentru orice, dar de mâncat nu va fi mâncată 

„Dacă era interzisă orice fel de utilizare a grăsimii animalului jertfit, grăsimea unui 
animal mort putea fi folosită în scopuri extraalimentare (de exemplu, la întreţinerea uneltelor şi 
gresarea pieilor), deşi consumarea cărnii acestor animale era interzisă (cf. 17, 15; 22, 8), ele 
fiind considerate impure. Faptul că grăsimea lor era totuşi utilizată vădeşte aici o victorie a 
bunului simţ gospodăresc asupra rigorismului iudaic ulterior" 149 . 

25: Tot cel ce va mânca grăsimea de la vitele aduse ca jertfă Domnului, acela va fi 
stârpit din poporul său. 

26: Sânge să nu mâncaţi în nici unul din sălaşurile voastre, nici de animale, nici de 
păsări. 

27: Tot cel ce va mânca sânge, acela va fi stârpit din poporul său". 

Sângele fiind viaţa, nu se dădea celor de sub Legea veche, ca celor ce slujeau la umbre. 
Dar poporul cel nou se împărtăşeşte şi cu sângele Mielului, dobândind viaţa veşnică. 

28: Şi a grăit Domnul către Moise şi a zis: 

29: „Grăieşte tu către fiii lui Israel şi spune-le: - Cel ce-I va aduce Domnului jertfă 
de mulţumire, o parte din darul său de mulţumire I-o va afierosi Domnului; 

30: cu mâinile sale îi va aduce el jertfă Domnului: grăsimea de pe pieptul jertfei şi 
seul de pe ficat; pe acestea le va aduce ca dar înaintea Domnului. 

„Specificarea cm mâinile sale subliniază faptul că ofranda nu putea fi prezentată decât de 
către cel care aducea sacrificiul" 150 . Pieptul „era considerat una din părţile cele mai delicioase 
ale unui animal" 151 . Biblia 1982: să aducă legănând pieptul; Cornilescu: pieptul ca să-l legene 
într-o parte şi într-alta, ca dar legănat înaintea Domnului, pieptul să fie legănat: această 
expresie se găseşte în Biblia Hebraica şi este o descriere a ritualului de prezentare a jertfei în 
faţa altarului. în Septuaginta, Vulgata şi Ostrog nu este exprimată ideea de legănare, care 
lipseşte astfel şi din versiunile româneşti 152 . Au fost date două interpretări distincte acestui gest 
ritualic. Conform Talmudului, preotul prelua jertfa din mâinile suplicantului şi o mişca 

orizontal, înainte şi înapoi, indicând prin prima mişcare prezentarea jertfei către Iahve, iar prin 
cea de-a doua mişcare faptul că ea revenea apoi preotului, ca slujitor al divinităţii, în semn de 
bunăvoinţă şi protecţie divină. într-o interpretare rabinică mai recentă, ceremonia ar consta în 
mişcarea jertfei către cele patru puncte cardinale, precum şi în sus şi în jos, spre a semnifica 
faptul că Iahve stăpâneşte vânturile şi că El a creat cerul şi pământul" 153 . 

3 1 : Grăsimea o va arde preotul pe jertfelnic, iar pieptul va fi al lui Aaron şi al fiilor 
săi. 

E şi un sens mistic în acestea: „Prin piept se înţelege contemplaţia înaltă, iar prin braţ 
activitatea, adică desprinderea cugetării şi lucrarea, sau cunoştinţa şi virtutea. Căci cunoştinţa 
aduce mintea în chip nemijlocit lui Dumnezeu, iar virtutea o desface prin fapte de toată 
devenirea lucrurilor. Acestea le-a lăsat Scriptura pe seama preoţilor, care au primit ca moştenire 
numai pe Dumnezeu şi nimic din cele ale pământului" 154 . 

32: Şoldul cel drept din jertfele de mulţumire pe care le aduceţi i-1 veţi da 
preotului. 

„Coapsa dreaptă a animalului (ebr. şoq hayyamin) era considerată bucata cea mai 
aleasă; situată în apropiere de organele de reproducţie, deci de izvorul vieţii, ea nu putea fi 
consumată de laici, revenind deci preoţilor; indicaţia expresă către coapsa dreaptă trebuie pusă 
în relaţie cu intensa conotaţie pozitivă atribuită părţii drepte la israeliţi, ca de altfel şi la alte 
popoare antice" 155 . Şold sau coapsă traduc grecescul o Ppaxiwv. Când termenul se referă la 
oameni, el desemnează braţul sau umărul. „Pornind de la această dublă întrebuinţare, pentru om 
şi pentru animale, a gr. Ppaxiov, Philon, Spec. I, 145, vede în şoldul animalului simbolul forţei. 
Pentru Origen,Hom. Lev. V, 12, şoldul simbolizează munca şi efortul" 156 . 

33: Aceluia dintre fiii lui Aaron care a adus pe jertfelnic sângele şi grăsimea jertfei 
de mulţumire, lui îi va reveni şoldul cel drept; 

34: căci Eu am luat de la fiii lui Israel, din jertfele lor de mulţumire, atât pieptul 
cât şi şoldul cel drept, şi le-am dat lui Aaron preotul şi fiilor săi: rânduială veşnică pentru 
fiii lui Israel. 

35: Aceste părţi din jertfele Domnului li s-au cuvenit lui Aaron şi fiilor săi, din 
ziua-n care ei au fost rânduiţi ca preoţi să-I slujească Domnului, 

36: şi pe care a poruncit Domnul să li se dea de către fiii lui Israel din ziua ungerii 
lor. Aceasta este hotărâre veşnică în neamul lor". 

„Ziua miruirii [ungerii] este prima zi a ritualului de consacrare a preoţilor (cf. 8, 35), pe 
când intrarea în funcţia propriu-zisă se situa după sfârşitul săptămânii ceremoniale, adică în a 
opta zi" 157 . 

37: Aceasta este rânduială arderii-de-tot, a prinoaselor de pâine şi a jertfelor 
pentru păcat, pentru vinovăţie, pentru sfinţirea preoţilor şi a jertfei de mulţumire, 

38: aşa cum Domnul i-a dat-o lui Moise pe muntele Sinai în ziua-n care El le-a 
poruncit fiilor lui Israel să-şi aducă prinoasele înaintea Domnului, acolo, în pustia Sinai. 

„Ultimele două versete conţin concluzia prescripţiilor enunţate în cap. 6-7, dar pot fi 
considerate şi o concluzie a întregii prime părţi a Leviticului, consacrată reglementărilor 
sacrificiale. Partea concluzivă a unei secţiuni este considerată de exegeţi drept o adevărată 
formă literară şi pusă în relaţie cu practica scribilor mesopotamieni de a nota într-un colofon de 
la sfârşitul fiecărei tăbliţe cuneiforme conţinutul rezumativ al întregii tăbliţe, pentru a asigura pe 
de o parte receptarea rapidă a conţinutului şi, pe de altă parte, relaţia de continuitate cu tăbliţe 
din aceeaşi serie" 158 . 

Rezumând, la rându-ne, putem spune că jertfele se aduceau dintre animalele socotite 
curate, anume: cornute mari şi mici, turturele şi porumbei. Erau preponderente jertfele de parte 
bărbătească, dar nu în mod exclusiv. Animalele curate sălbatice, îngăduite consumului, nu 
puteau fi, în schimb, jertfite, acelea aparţinând prin excelenţă lui Dumnezeu, în vreme ce 
animalele domestice, într-o măsură, aparţin omului, datorită muncii sale de a le îngriji.. 
Sacrificiile erau publice, aduse pentru întreaga comunitate, şi particulare. Ofrande se aduceau şi 
din grâne, vin, untdelemn, fructe şi sare. Consemnăm, în plus, jertfa de tămâie. 



CAPITOLUL 8 - Sfinţirea luiAaron şi a fiilor săi. 

„Capitolele 8-10 constituie partea a doua a Leviticului, în care sunt descrise ceremonia 
de consacrare a preoţilor (cap. 8), intrarea în funcţiune a preoţilor recent consacraţi (cap. 9) şi, 
în sfârşit, anumite reguli pe care preoţii sunt obligaţi să le respecte în exersarea funcţiei lor" 159 . 

1 : Şi a grăit Domnul către Moise, zicând: 

2: „Ia-i pe Aaaron şi pe fiii săi, veşmintele, mirul de miruit, viţelul de jertfă pentru 
păcat, cei doi berbeci şi coşul cu azimele, 

3: şi adună toată obştea la uşa cortului mărturiei". 

Iniţial, Moise a trebuit să ordoneze şi să supravegheze efectuarea ritualului de sfinţire. 
Ceremonia fiind de o importanţă esenţială, la ea trebuie să participe întreaga comunitate, prin 
reprezentanţii săi. Şi azi, consacrarea preoţilor (hirotonia) se face în prezenţa adunării 
credincioşilor. „Biserica poartă în chip foarte potrivit numele de Biserică (ekklisia = adunare) 160 
pentru că cheamă şi strânge la un loc pe toţi oamenii, după cum spune Domnul în Levitic: 
Adună (ekklisiason) toată adunarea la uşa cortului mărturiei" 161 . 

4: Şi a făcut Moise aşa cum îi poruncise Domnul şi a adunat obştea la uşa cortului 
mărturiei. 

5: Şi a zis Moise către obşte: „Iată ce porunceşte Domnul să se facă!" 

6: 1-a adus Moise pe Aaron şi pe fiii săi şi i-a spălat cu apă. 

„Este vorba despre o abluţiune rituală şi nu despre un simplu act de igienă. Ca şi în 
întregul pasaj, deşi Moise este subiectul gramatical al discursului, nu înseamnă neapărat că 
însuşi profetul a săvârşit toate gesturile rituale, ci doar că le-a supravegheat" 162 . 

„Aaron s-a spălat mai întâi, apoi a ajuns arhiereu. Căci cum era cu putinţă să se roage 
pentru alţii unul care nu era curăţit cu apă?" 163 . La fel, şi-au slăbit legătura cu Dumnezeu, până 
către desfiinţarea acesteia, cei ce resping Taina Botezului. 

7: L-a îmbrăcat cu tunica, 1-a încins cu brâul, 1-a îmbrăcat apoi în mantă, i-a pus 
efodul, l-a încins cu brâul efodului şi i-a strâns cu el efodul; 

Veşmintele preoţeşti sunt descrise amănunţit în Ieşirea 28; totuşi, „reconstituirea formei, 
dimensiunilor şi destinaţiilor exacte ale îmbrăcămintei rituale a preoţilor este aproape 
imposibilă, în absenţa unor reprezentări pictografice străvechi, fapt care a procurat mari greutăţi 
traducătorilor" 164 . 

8: peste el a pus pieptarul, iar în pieptar a aşezat Urim şi Tumim; 

Piesele vestimentaţiei arhiereşti: 

- Tunica (o %n(ax): „corespondentul ebraic [kutoneth] desemna un fel de cămaşă 

purtată direct pe piele, obiect vestimentar fără vreo semnificaţie liturgică" 165 . în Biserică, 
corespondentul tunicii (hitonului) este stiharul, veşmânt comun celor trei trepte ierarhice. 

- Brăul (t| ^G)vr|) corespunde „ebr. abhenem, care desemna un fel de centură purtată de 
preoţi pe sub veşmintele exterioare, având, se pare, o semnificaţie simbolică, drept însemn al 
funcţiei sacerdotale; c. Ieşirea 28, 4; 39, 29" 166 . 

- Mantia (o t)7ro5iî)Tr|<;): „Biblia Hebraica meiyl (< vb. maal - a acoperi); această piesă 
vestimentară, care consta dintr-o bucată mare de ţesătură, cu o deschizătură la mijloc pentru a 
lăsa să intre capul, cobora în falduri până la călcâie" 167 . 

- Efodul {zn&yâq < zni - deasupra, peste; şi wuoţ - umăr), „ebr. ephod era un fel de 
bluză sacerdotală dintr-un material scump, prinsă pe umeri cu o agrafă" 168 . Efodul e omoforul 
sau umerarul de azi, piesă vestimentară specifică arhiereilor. 

- Brăul efodului {x\ 7roir|<7i<g x\\q £7ro)ux5o<;): „pare să denumească o bandă confecţionată 
din acelaşi material ca şi efodul, care servea la fixarea acestuia de corp" 169 . 

- Pieptarul (to >u6yiov), „ebr. hoşen, era o piesă esenţială a costumului sacerdotal, 
constând dintr-o ţesătură bogat decorată din in, de formă pătrată sau dreptunghiulară, în care 
erau încastrate douăsprezece pietre preţioase simbolizând cele douăsprezece triburi ale lui 
Israel; se fixa solid deasupra efodului şi era destinat să adăpostească Urim şi Tumim. [...] 
Soluţia din Frankfurt 1597, to X,6yiov (diminutivul de la "koyoq - cuvânt) [...] pare să 
semnifice, în intenţia interpreţilor, raţiunea sau cuvântul divin care luminează spiritul marelui 
preot, făcându-1 să cunoască viitorul şi să pronunţe previziuni" 170 . Azi, locul pieptarului 
(hoşenului) a fost luat de engolpion, o icoană-medalion purtată de arhierei. Biblia 1688 a şi 
echivalat hoşenul cu engolpiu. 

- Urim şi Tumim (6\\ko)Giq kohi aîojGEia) „sunt adaptări ale ebr. uriym - lumini şi 
tumiym - perfecţiuni. Deşi sensurile termenilor ebraici sunt clare, caracterul obiectelor 
desemnate rămâne incert. Interpreţii mai vechi văd aici un nume colectiv pentru cele 
douăsprezece pietre preţioase rituale de pe pieptarul preoţesc, denominaţie metonimică a 
luminii şi perfecţiunii lui Iahve. Interpretările moderne înclină să opteze pentru nişte obiecte 
ritualice diferite faţă de cele douăsprezece pietre preţioase; având forma unor zaruri sau 
bastonaşe, ele vor fi fost instrumente utilizate în consultarea voinţei divine, ca în Numerii 27, 
21; Deuteronom33, 8 etc." 171 

9: pe cap i-a pus tiara, iar la tiară, în partea ei de dinainte, i-a prins tăbliţa cea de 
aur, diadema sfinţeniei, aşa cum Domnul îi poruncise lui Moise. 

- Tiara sau mitra (1688) sau chidarul (1968, preluat de reeditările ulterioare): „(t| 
uixpa) corespunde ebr. mighdaoth care desemnează, în Biblia Hebraica, un acoperământ 
pentru cap, din stofă [...], purtat de preoţi şi de regi ca însemn al funcţiei sacerdotale şi, 
respectiv, regale. înrudirea dintre ebr. mighdaoth şi ebr. ghadhiya - cupă - sugerează forma 
conică a acestei piese din costumul preoţesc" 172 . Unele traduceri echivalează tiara sau mitra 
prin turban. Tiara este mitra episcopală de mai târziu. 

- Tăbliţa cea de aur (Biblia 1688: potcoava cea de aur) (to 7r£TaX,ov to xpi ) <roi)v) - 
Vulgata: lamina aureea; „Ebr. yts din Biblia Hebraica (< vb. uts - a străluci) are deopotrivă 
sensurile de lamă [...] şi de floare [...]. Ambele sensuri sunt redate sintetic de gr. to uetu^mx, 
care semnifică petala unei plante, a unei flori şi, prin analogie, lamă sau placă de metar m . 

„După mărturia lui Philon, Mos. II, 114, plăcuţa de aur de pe fruntea preotului avea forma unei 
coroane (<7T£(pavo<g). [Iosif Flaviu], Bell. lud., V, 253, vorbeşte şi el despre o tiară, în jurul 
căreia se află o altă coroană, purtând o inscripţie sacră. Cât priveşte conţinutul acestei 
inscripţii, vechii comentatori au menţionat o tetragramă (probabil YHWH) al cărei conţinut era 
sfinţenia Domnului (Philon, Mos. II, 114), sau numele propriu al Domnului (Iosif Flaviu, AI III, 
178). După Origen, Horn. Lev. VI, 5, diadema inscripţionată ar simboliza ştiinţa lui Dumnezeu, 
care încoronează pe cel ce a primit botezul, chemându-1 să-şi exercite sacerdoţiul în interiorul 
sufletului său" 174 . 

- Diadema sfinţeniei (to KaGnSiaapEvov ayiov), Vulgata: consecratam in 
sanctificatione „apar ca sintagme atributive pentru substantivul anterior [tăbliţa cea de aur]. 
Corespondentul ebr. qodeş are sensul literal de sfinţenie, iar aici pe cel contextual de coroană, 
diademă, simbolul consacrării, fiind deci o apoziţie pentru substantivul anterior" 175 . 

10: Apoi a luatMoise mirul de miruit 

11: şi din el a stropit de şapte ori asupra jertfelnicului şi a miruit jertfelnicul şi 1-a 
sfinţit, pe el şi toate obiectele lui, precum şi baia cu tălpica ei, şi pe ele le-a sfinţit; apoi a 
uns cortul şi pe toate ale lui şi le-a sfinţit. 

Cortul şi toate obiectele lui au fost sfinţite, aşa cum se sfinţesc şi azi atât Biserica cât şi 
obiectele bisericeşti; dar o înşeptită stropire cu mir s-a rezervat doar altarului, ca loc de o 
sfinţenie deosebită. „Sfânt e cortul, dar în chip desăvârşit se bucură de sfinţire altarul, nu ca 
unul ce participă la cele raţionale, căci nu e sfânt ca, de pildă, firea îngerului sau firea omului, ci 
prin atingerea cu jertfa pusă pe el. Căci e sfânt şi locul unde este Hristos" 176 . Altarul cel vechi 
preînchipuie Crucea, altarul Jertfei supreme. 

12: Moise a turnat mir pe capul lui Aaron şi 1-a uns şi 1-a sfinţit. 

„Când Moise a spus fratelui său porunca lui Dumnezeu de a fi făcut arhiereu, mai întâi 
1-a spălat în apă şi apoi 1-a uns. Şi a fost numit hristos (uns) din pricina ungerii 
preînchipuitoare" 177 . „Iisus Hristos este numit cu două nume: Iisus, pentru că mântuie, şi 
Hristos, pentru că este preot. Pentru că dumnezeiescul între profeţi Moise a cunoscut acest 
lucru, a dăruit aceste nume la doi bărbaţi, cei mai aleşi dintre toţi. Pe propriul său urmaş la 
conducerea poporului iudeu, pe Avsis [Hoşea], 1-a numit Iisus [Iosua], schimbându-i numele; iar 
pe propriul său frate, pe Aaron, 1-a numit Hristos" 178 . Mirul se turna pe capul arhiereului, capul 
fiind socotit loc al spiritului şi al raţiunii conducătoare. 

13: Apoi i-a adus Moise pe fiii lui Aaron, i-a îmbrăcat în tunici, i-a încins cu brâie şi 
le-a pus turbane, aşa cum Domnul îi poruncise lui Moise. 

Turbane (Ki5dp£iţ) - Biblia 1688: bonete. „Pentru denumirea bonetelor fiilor lui Aaron 
se utilizează un alt termen decât pentru obiectul vestimentar analog din costumul marelui preot 
(v. 9), ceea ce implică şi o formă diferită. Gr. KiSdpiq desemna în perioada clasică turbanul sau 
diadema regilor asiatici, mai ales a celor persani; cuvântul grecesc însuşi este împrumutat dintr- 
o limbă orientală" 179 . Observăm că veşmintele preoţilor erau mult mai simple decât cele ale 
arhiereului. Brâul indica puterea cu care era investit purtătorul său. 

14: A adus Moise viţelul menit jertfei pentru păcat, iar Aaron şi fiii săi şi-au pus 
mâinile pe capul viţelului de jertfă pentru păcat; 

15: Moise 1-a înjunghiat, apoi cu degetul său a luat din sânge şi a uns coarnele 
jertfelnicului de jur-împrejur şi a curăţit jertfelnicul; iar sângele rămas 1-a vărsat la 
temelia jertfelnicului; şi aşa 1-a sfinţit pentru ca să poată aduce deasupră-i rugăciuni de 
ispăşire. 

16: Moise a luat toată grăsimea de pe măruntaie, seul de pe ficat, amândoi rinichii 
cu grăsimea lor, şi le-a ars pe jertfelnic. 

17: Iar viţelul, pielea lui, carnea şi necurăţenia lui le-a ars cu foc în afara taberei, 
aşa cum Domnul îi poruncise lui Moise. 

18: Apoi Moise a adus berbecul cel pentru arderea-de-tot, iar Aaron şi fiii săi şi-au 
pus mâinile pe capul berbecului. 

19: Moise a-njunghiat berbecul şi a stropit cu sânge jertfelnicul de jur-împrejur. 

20: A tăiat apoi berbecul în bucăţi şi a jertfit, prin ardere, bucăţile, căpăţâna şi 
grăsimea, 

21: iar măruntaiele şi picioarele le-a spălat cu apă. Şi a ars Moise tot berbecul pe 
jertfelnic: ardere-de-tot, întru miros de bună mireasmă, jertfă Domnului, aşa cum 
Domnul îi poruncise lui Moise. 

22: După aceea a adus Moise şi al doilea berbec, berbecul cel pentru sfinţire, iar 
Aaron şi fiii săi şi-au pus mâinile pe capul berbecului. 

„A treia etapă a ceremoniei de investitură sacerdotală este foarte asemănătoare cu jertfa 
de pace (cap. 3)" 180 . „Versetul acesta a primit din partea lui Philon, Mos. II, 149, o interpretare 
morală, bazată pe un joc de cuvinte: Cel de-al doilea berbec era oferit pentru perfecţiunea 
morală a persoanelor consacrate printr-o curăţire sfinţitoare. In consecinţă, Moise l-a numit 
berbecul desăvârşirii (re'keioitnq), deoarece persoanele sfinţite deveneau iniţiate în anumite 
taine cu ajutorul ceremoniilor de iniţiere (T£X,£Tdţ), proprii slujitorilor lui Dumnezeu ,,m . 

23: Moise l-a înjunghiat, apoi a luat din sângele lui şi a pus pe pulpa urechii drepte 
a lui Aaron, pe degetul cel mare de la mâna lui cea dreaptă şi pe degetul cel mare de la 
piciorul său cel drept. 

Cum s-a arătat la 7, 32, partea dreaptă era conotată pozitiv. „Indicaţia urechii, a mâinii şi 
a piciorului semnifică probabil consacrarea în întregime a corpului (partea superioară, cea 
mediană şi cea inferioară); urechile vor fi sfinţite pentru a asculta comandamentele divine, 
mâinile pentru a săvârşi gesturile prescrise, iar picioarele pentru a merge pe căile Domnului" 182 . 

24: Apoi i-a adus Moise pe fiii lui Aaron şi a pus sânge pe pulpa urechii lor celei 
drepte, pe degetul cel mare de la mâna lor cea dreaptă şi pe degetul cel mare de la piciorul 
lor cel drept; şi a stropit Moise jertfelnicul cu sânge de jur-împrejur. 

Se aducea un viţel jertfă pentru păcat, un berbec drept ardere de tot şi un berbec pentru 
sfinţire; cu sângele acestuia din urmă erau sfinţiţi viitorii sacerdoţi; la acesta se adăuga şi mirul. 

25: După aceea a luat Moise grăsimea, şalele şi toată grăsimea de pe măruntaie, 
seul de pe ficat, amândoi rinichii cu grăsimea lor şi şoldul cel drept; 

26: iar din coşul cu pâinile punerii-înaintea-Domnului a luat o azimă, o pâine cu 
untdelemn şi o turtă şi le-a aşezat peste grăsime şi peste şoldul drept; 

27: şi pe toate acestea le-a pus pe mâinile lui Aaron şi pe mâinile fiilor săi, iar ei le- 
au dus ca dar înaintea Domnului. 

28: Apoi Moise le-a luat din mâinile lor şi le-a pus pe jertfelnic ca ardere-de-tot 
pentru sfinţire, întru miros de bună mireasmă, jertfă Domnului. 

„Moise îşi reia aici rolul său de oficiant, împlinind gesturile rituale care, în viitor, vor fi 
săvârşite de preoţii investiţi acum în funcţia lor" 183 . 

29: Luând apoi pieptul, Moise l-a ridicat ca dar înaintea Domnului; din berbecul 
sfinţirii preoţeşti, aceasta era partea lui Moise, aşa cum Domnul îi poruncise lui Moise. 

„După cum se indică expres în 7, 30-37, [pieptul berbecului] jertfit revenea de drept 
preoţilor; dar, într-un moment în care preoţii încă nu existau ca atare, ritualul servind tocmai 

investiturii lor, pieptul revine, cu titlu de excepţie, lui Moise, un laic, în calitatea sa de prim 
oficiant al acestui ritual" 184 . Dar de ce Moise, un levit, nu a fost şi sacerdot? Un posibil răspuns 
ar consta în faptul că, în tinereţe, Moise a ucis un egiptean (Ieşirea 2, 12), nemaiputând fi 
sacerdot cel cea vărsat sânge omenesc, chiar dacă fapta sa nu e imputabilă. 

30: Moise a luat apoi mir de mir uit şi sânge de pe jertfelnic şi a stropit pe Aaron şi 
veşmintele lui, pe fiii acestuia şi veşmintele fiilor săi împreună cu el; şi aşa a sfinţit pe 
Aaron şi veşmintele lui şi, împreună cu el, pe fiii acestuia şi veşmintele fiilor săi. 

Nu doar persoanapreotului, ci şi veşmintele lui sunt sfinţite. 

3 1 : Apoi a zis Moise către Aaron şi către fiii acestuia: „Fierbeţi carnea la loc sfânt, 
în curtea cortului mărturiei, şi acolo s-o mâncaţi, odată cu pâinea cea din coşul sfinţirii 
preoţeşti, după cum mi s-a poruncit mie şi mi s-a zis: - Aaron şi fiii săi le vor mânca! 

32: Iar rămăşiţele de carne şi de pâine le veţi arde cu foc. 

33: Timp de şapte zile să nu vă-ndepărtaţi de la intrarea cortului mărturiei, până 
se vor împlini zilele sfinţirii voastre; căci în şapte zile vi se vor sfinţi mâinile. 

„Acesta este singurul loc unde se precizează explicit că ceremonia investiturii durează 
şapte zile, timp în care viitorului preot îi este interzis orice contact cu exteriorul" 185 . 

34: Aşa cum s-a făcut astăzi, întocmai a poruncit Domnul să se facă, pentru ca voi 
să vă puteţi ruga. 

35: Timp de şapte zile veţi şedea la intrarea cortului mărturiei, ziua şi noaptea, şi 
veţi păzi paza Domnului, ca să nu muriţi: aşa mi-a poruncit mie Domnul Dumnezeu". 

Veţi păzi paza Domnului: „Veţi păzi ceea ce Dumnezeu a poruncit să păziţi" 186 . 

36: Aaron şi fiii săi au făcut tot ceea ce Domnul îi poruncise lui Moise. 

Cele şapte zile simbolizează timpul întreg, sau viaţa aceasta, dată spre eforturi şi 
iniţiere, spre a păşi pe deplin curaţi în ziua a opta a veşniciei. Legea face „din şederea la locurile 
sfinte un simbol al fermităţii şi statorniciei în sfinţenie. Căci e necesar ca noi, [cei] care am fost 
rânduiţi să stăm lângă Dumnezeu, să fim statornici şi neclintiţi în virtute; neieşind din modul de 
viaţă ce ni se cuvine şi neabătându-ne de la cugetarea cea potrivită sfinţeniei, ci să rămânem 
pururea aproape de Dumnezeu şi să locuim lângă El" 187 . 



CAPITOLUL 9 - Jertfa lui Aaron. 

„După sfârşitul celor şapte zile ale ritualului investiturii sacerdotale, preoţii îşi 
inaugurează noua funcţie săvârşindu-şi atribuţiile esenţiale, care ţin de administrarea jertfelor 
(cf. 1, 5), cu participarea întregii comunităţi" 188 . 

1 : In ziua a opta a chemat Moise pe Aaron, pe fiii acestuia şi pe bătrânii lui Israel. 

„Sfatul bătrânilor este desemnat în Textul Masoretic simplu prin subst. zeqenim - 
bătrânii, iar în Septuaginta prin gr. yEpoixria, cuvânt larg întrebuinţat în Antichitatea greacă 
pentru a desemna o instituţie politico-religioasă importantă apolis-uhxi elen" 189 . 

2: Şi a zis Moise către Aaron: „Ia-ţi din cireada un viţel spre jertfă pentru păcat, şi 
un berbec spre ardere-de-tot, amândoi fără meteahnă, şi adu-i înaintea Domnului. 

„în ziua a opta sfârşeşte Moise de-a sluji ca preot şi începe Aaron. Dar nu a tăcut Moise, 
deşi i-a urmat Aaron la lucrurile preoţiei. Căci timpul preoţiei lui Hristos e cel de după lege, 
adică ziua a opta, în care a avut loc învierea şi începutul veacului nou. Pentru că în Hristos e 

zidirea nouă [...]. Iar când a fost proclamat Hristos în ziua a opta, şi- au ajuns sfârşitul cele ale 
lui Moise. Căci nu mai slujim la chipuri şi umbre. Dar învăţătura dată prin lege nu a tăcut. Căci 
legea e duhovnicească celor duhovniceşti şi pururea grăieşte taina lui Hristos. Şi, de fapt, Moise 
a anunţat că în ziua a opta se va arăta slava Domnului (9, 23). Căci legea a prevestit timpul 
venirii Mântuitorului nostru" 190 . 

3: Iar bătrânilor lui Israel grăieşte-le aşa: - Luaţi din turma de capre un ţap, ca 
jertfă pentru păcat, un berbec, un viţel şi un miel, de un an, toţi fără meteahnă, ca să fie 
aduşi ardere-de-tot, 

4: precum şi un bou şi un berbec pentru jertfă de mulţumire înaintea Domnului, şi 
făinuţă de grâu amestecată cu untdelemn, căci astăzi Se va arăta Domnul întru voi". 

Domnul Se arată în ziua a opta. 

5: Ei au luat ceea ce poruncise Moise [spre a fi adus] înaintea cortului mărturiei; şi 
a venit toată obştea şi a stat înaintea Domnului. 

6: Atunci a zis Moise: „Iată lucrul pe care vi 1-a poruncit Domnul; faceţi-1, şi slava 
Domnului se va arăta întru voi". 

Slava Domnului (x\ 56^a Kt)pioi)): „corespondentul ebraic din Biblia Hebraica este 
sintagma yehowah kebhodh, care apare frecvent în Vechiul Testament spre a desemna norul 
luminos în care se reflecta maiestatea divină şi în care Iahve Se revela poporului lui Israel în 
momentele esenţiale" 191 . 

7: Şi a zis Moise către Aaron: „Apropie-te de jertfelnic şi adu jertfă pentru păcatul 
tău şi adu-ţi arderea-de-tot, şi roagă-te pentru tine şi pentru casa ta; apoi adu darurile 
poporului şi roagă-te pentru ei, aşa cum a poruncit Domnul!" 

8: Şi s-a apropiat Aaron de jertfelnic şi a-njunghiat viţelul menit să fie jertfă 
pentru păcatul său. 

9: Fiii lui Aaron i-au adus sângele, iar el şi-a muiat degetul în sânge şi a uns 
coarnele jertfelnicului, iar sângele rămas 1-a turnat la temelia jertfelnicului 

10: Grăsimea, rinichii şi seul de pe ficatul jertfei pentru păcat le-a adus pe 
jertfelnic, aşa cum Domnul îi poruncise lui Moise, 

1 1 : iar carnea şi pielea le-a ars cu foc în afara taberei. 

12: Apoi a-njunghiat jertfa cea pentru arderea-de-tot; fiii lui Aaron i-au adus 
sângele, iar el 1-a turnat pe jertfelnic de jur-împrejur. 

13: I-au adus apoi jertfa menită arderii-de-tot, ale cărei bucăţi le-a pus, împreună 
cu căpăţâna, pe jertfelnic, 

14: iar măruntaiele şi picioarele, spălate cu apă, le-a pus peste arderea-de-tot, pe 
jertfelnic 

„Moise, lepădând cu desăvârşire plăcerea mâncărilor, a spălat pântecele (măruntaiele) şi 
picioarele cu apă, însemnând prin pântece plăcerea, iar prin picioare, umbletele şi intrările" 192 . 
De fapt, săvârşitorul era Aaron, dar lui Moise i s-a descoperit tipicul aducerii jertfei şi, în plus, 
lui i se potriveşte mai bine tâlcul cuvântului, ca unuia ce s-a învrednicit de cunoaşterea celor 
dumnezeieşti. 

15: Apoi a adus prinosul poporului: a luat ţapul menit spre jertfă pentru păcatul 
poporului, 1-a înjunghiat şi 1-a adus ca jertfă pentru păcat, aşa cum făcuse şi cu [jertfa] 
cea dinainte. 

16: A adus arderea-de-tot, şi a făcut-o după rânduială. 

„Precizare cu valoare de avertisment în legătură cu ceea ce se va relata în capitolul 
următor despre abaterea de la rânduială a lui Nadab şi Abiud" 193 . 

17: A adus, de asemenea, prinos de pâine: luând din el o mână plină, 1-a ars pe 
jertfelnic, pe lângă arderea-de-tot cea de dimineaţă. 

In orice religie, dimineaţa este un moment important al zilei. Dacă seara e timpul 
pregătirii, dimineaţa e intervalul luminii neprihănite, moment al stării paradisiace, al 
privilegiilor divine, dar şi al judecăţii celorpăcătoşi (cf. Psalmi 100, 10). 

18: Apoi a-njunghiat boul şi berbecul pentru jertfa de mulţumire a poporului; fiii 
lui Aaron i-au adus sângele, iar el 1-a vărsat de jur-împrejurul jertfelnicului. 

19: Grăsimea boului şi a berbecului, şalele şi grăsimea de pe măruntaie, amândoi 
rinichii cu grăsimea lor şi seul de pe ficat, 

20: grăsimile acestea le-a pus pe piepturi li a aşezat grăsimile pe jertfelnic; 

21: iar pieptul şi şoldul drept le-a ridicat Aaron ca aducere înaintea Domnului, aşa 
cum Domnul îi poruncise lui Moise. 

22: Şi ridicându-şi Aaron mâinile asupra poporului, i-a binecuvântat; apoi s-a 
coborât, după ce săvârşise jertfa pentru păcat, arderea-de-tot şi jertfa de mulţumire. 

Până azi, arhiereul binecuvântează poporul cu ambele mâini. Dar, „în tradiţia ebraică, 
gestul ridicării mâinilor nu este legat de ideea de binecuvântare, ci are mai degrabă semnificaţia 
unei invocaţii sau a unei rugăciuni, cazuri în care mâinile se îndreaptă spre cer sau spre altar" 194 . 

23: Au intrat apoi Moise şi Aaron în cortul mărturiei, iar când au ieşit au 
binecuvântat poporul întreg. Şi slava Domnului i s-a arătat întregului popor: 

24: foc a ieşit de dinaintea Domnului şi a mistuit arderile-de-tot şi grăsimile de pe 
jertfelnic Şi-ntregul popor a văzut şi s-a uimit şi a căzut cu faţa la pământ 

A văzut şi s-a uimit: „In Textul Ebraic: Au scos strigăte de bucurie" 195 . „In Biblia 
Hebraica ebr. ranan - a striga de bucurie - pare să fie un termen liturgic, exprimând emoţia 
mistică" 196 A căzut cu faţa la pământ: „a cădea cu faţa la pământ: semn de adoraţie" 197 . „Acest 
gest exprima la popoarele orientale respectul suprem faţă de un superior; aici, faţă de 
manifestarea prezenţei divine" 198 . „Flacăra care iese de dinaintea Domnului emană din 
manifestarea vizibilă a prezenţei lui Iahve, norul luminos desemnat prin expresia slava 
Domnului (cf. v. 6). Dacă până acum Moise utiliza pe altar un foc oarecare, de data aceasta, la 
primul sacrificiu preoţesc autentic, Iahve doreşte să arate că El este inspiratorul alegerii făcute 
de Moise şi că acceptă jertfa lui Aaron. Focul sacru rezultat din această flacără miraculoasă a 
fost păstrat nestins, conform tradiţiei, până în vremea lui Solomon când, la inaugurarea 
templului, Iahve 1-a reînnoit printr-un miracol similar (cf. II Paralipomena 7, 1). Acest al doilea 
foc a fost menţinut până la distrugerea templului de către babilonieni, când a fost ascuns într-o 
peşteră, unde a fost regăsit la întoarcerea din captivitate. Dar, după cum se poate vedea din II 
Macabei 2, 8 şi urm., Iahve reaprinde pentru a treia oară focul sacru, care se va stinge din nou, 
de data aceasta definitiv, în timpul persecuţiilor lui [Antioh Epifanes" 199 . „După Philon, Mos. 
II, 158, focul sacru reprezenta esenţa cea mai pură a eterului: Dumnezeu a îndepărtat de pe 
altarul Său focul întrebuinţat de obicei, deoarece acesta era pângărit, şi în locul lui a făcut să 
plouă din cer focul ceresc, pentru a deosebi sacrul de profan, omenescul de diviti ,20 °. 

„Cu adevărat s-a văzut slava Domnului în ziua a opta, adică S-a arătat Fiul, slava lui 
Dumnezeu şi Tatăl" 201 . 

CAPITOLUL 10 - Greşala şi pedeapsa luiNadab şiAbiud. 

1 : Nadab şi Abiud, cei doi fii ai lui Aaron, şi-au luat flecare cădelniţa, au pus în ele 
foc şi deasupra tămâie şi au adus înaintea Domnului foc străin, care nu le fusese poruncit 
de Domnul. 

Nadab (= nobil) şi Abiud (= tatăl demnităţii) încalcă, în oarecare mod, textul nefiind 
foarte explicit, prescripţiile divine. 

Cădelniţa (to 7Ti)p£iov): „ebr. mahtath, desemna un obiect liturgic din metal, puţin 
adânc, prevăzut cu o toartă, care servea la prezentarea tămâiei arzânde" 202 . 

,foc străin s-ar tâlcui prin jertfă lipsită de sfinţenie, sacrificiu profan sau ofrandă în 
afara rânduielii; aceasta, probabil, datorită faptului că cei doi se hotărâseră să tămâieze din 
iniţiativă proprie, în afara timpului prescris şi fără o învoire expresă din partea lui Moise sau a 
lui Aaron. Oricum, accentul cade pe ideea că dispoziţiile Legii trebuie aplicate în mod foarte 
riguros, fără nici o abatere. Este şi o prefigurare a principiului ascultării din viaţa monahală de 
mai târziu, potrivit căruia novicele nu are îngăduinţa de a face ceva din propria sa iniţiativă, ci 
numai în conformitate cu ceea ce-i porunceşte părintele său duhovnicesc {tăierea voii)" 203 . 
„Păcatul celor doi fii ai lui Aaron rezultă dintr-un exces de zel. Ei sunt pedepsiţi prompt [v. 2] 
fiindcă au încălcat comandamentele divine, aducând ca ofrandă un parfum profan care nu 
fusese pregătit conform prescripţiilor, pe care l-au ars pe un foc străin, adică un foc oarecare, 
diferit de cel care ardea pe altar" 204 . Foc străin (nvp aM,OTpiov): „adj. a^oxpiov însemna în 
limba greacă comună care vine de la altcineva; străin. Ebr. zarah din Textul Masoretic însemna 
altul, nepotrivit şi pare să sublinieze ideea că focul de pe altar nu poate proveni decât de la 
Dumnezeu însuşi" 205 . 

2: Foc a ieşit atunci de dinaintea Domnului şi i-a mistuit şi au murit amândoi în 
faţa Domnului. 

De dinaintea Domnului sau înaintea Domnului (Biblia 1688; Biblia 1982), „adică în 
interiorul spaţiului sacru al sanctuarului" 206 . 

E în acestea şi un avertisment pentru eretici: „Pe aceştia [pe Nadab şi Abiud - n. n.] îi 
imită de bună seamă şi-i urmează cei ce, dispreţuind tradiţia lui Dumnezeu, introduc învăţături 
străine, inventate de oameni" 207 . Scriptura arată că unii ca aceştia au murit înaintea Domnuluil 

3: Iar Moise a zis către Aaron: „Iată ce a voit să spună Domnul când a zis: - întru 
cei ce se apropie de Mine Mă voi sfinţi, şi-ntru toată adunarea Mă voi preamări". Aaron 
s-a făcut ca pământuL 

Textul citat aici de Moise „nu se află în nici o altă parte a Bibliei, ceea ce înseamnă că, 
în afara celor consemnate în scris, exista şi un depozit al memoriei (Tradiţia). Cei ce se apropie 
de Mine = preoţii; Mă voi preamări = îmi voi arăta slava şi puterea prin foc mistuitor" 208 . 
Aaron s-a făcut ca pământul: „pentru a exprima starea sufletească a lui Aaron, traducerile din 
ebraică oscilează între a tăcut şi s-a tânguit, datorită jocului dintre două verbe omonime. 
Septuaginta foloseşte verbul katanysso, care înseamnă a tăcea (a amuţi, a rămâne mut), dar 
numai ca derivat al sensului primar a fi străpuns de durere" 209 . „Tăcerea lui Aaron exprimă 
deopotrivă durere, uimire şi teroare mistică" 210 . „Tăcerea lui Aaron este interpretată de Iosif 
Flaviu, AI III, 208, ca o stare de resemnare mută: Aaron a suportat cu generozitate această 

nenorocire, pentru că sufletul lui era împietrit" 211 . 

4: Moise i-a chemat atunci pe Misael şi Elţafan, fiii lui Uziel, unchiul lui Aaron, şi 
le-a zis: „Veniţi de-i scoateţi pe fraţii voştri de dinaintea [locului] celui sfânt şi duceţi-i 
afară din tabără!" 

5: Iar aceştia s-au dus şi i-au scos în tunicile lor afară din tabără, aşa cum spusese 
Moise. 

în tunicile lor. „referinţa pronumelui posesiv este ambiguă şi în Biblia Hebraica, nefiind 
clar dacă este vorba despre tunicile morţilor sau ale celor care îi transportă. Majoritatea 
interpreţilor optează pentru prima posibilitate" 212 . „Philon, Leg. II, 57, optează pentru a doua 
soluţie, oferind următoarea explicaţie: Purtătorii {celor doi morţi) nu i-arfi luat în tunicile lor 
dacă nu s-ar fi dezbrăcat mai înainte, rupând astfel legăturile cu pasiunile şi cu nevoile 
trupuluf ,2U . 

Cei mistuiţi nu puteau fi scoşi de către fraţii lor şi de către Aaron, căci aceştia s-ar fi 
întinat, lucru neîngăduit sacerdotului în vremea slujirii sale (altfel, preoţii se puteau atinge de 
morţi dacă aceştia erau dintre membrii apropiaţi ai familiei). De aceea se face apel la două 
rudenii, Misail (= care aparţine lui Dumnezeu; cine este ca Dumnezeu?) şi Elţafan (= 
Dumnezeu protejează), fiii lui Uziel (= puterea mea este Dumnezeu). 

6: Moise a grăit apoi către Aaron şi către Eleazar şi Itamar, fiii rămaşi ai acestuia: 
„Capetele să nu vi le descoperiţi şi veşmintele să nu vi le sfâşiaţi, ca să nu muriţi şi ca să 
nu atrageţi mânia asupra-ntregii obşti; dar fraţii voştri, toată casa lui Israel, să plângă 
arderea pe care Domnul a aprins-o. 

Capetele să nu vi le descoperiţi (xnv K£(paX,nv vyuox ouk a7roKi5ap(o<T£T£): „Ebr. 
para, echivalat prin aitOKx5ap£V(o, lat. nudare, slavon, otkrîvati, are, pe lângă sensul a 
descoperi (capul) şi pe acela de a rade (părul sau barba); cel de-al doilea sens ar fi mai potrivit 
în context, smulgerea bărbii şi a părului de pe cap, ca şi ruperea hainelor, fiind un semn de doliu 
nu doar la evrei, ci şi la alte popoare antice (cf. Iliada, passim). Aşadar, după cei mai mulţi 
interpreţi, secvenţa [ebr.] rişa lo'yphra eth ar trebui înţeleasă să nu-şi lase capul în 
neorânduială. Orice semn de durere din partea preoţilor aflaţi în exerciţiul funcţiunii ar fi atras 
mânia divină, căci ar fi putut fi interpretat ca o dezaprobare a hotărârilor lui Iahve" 214 . 

Sunt numiţi aici şi ceilalţi doi fii ai lui Aaron: Eleazar (= Dumnezeu este ajutor) şi 
Itamar (= insulă a palmierilor). 

7: Din uşa cortului mărturiei să nu ieşiţi, ca să nu muriţi, căci aveţi pe voi mirul de 
ungere cel de la Domnul!" Iar ei au făcut după cuvântul lui Moise. 

Cum moartea celor doi i-a surprins pe preoţi în timpul slujirii, aceştia nu puteau părăsi 
cortul sfânt pentru a participa la funeralii (în creştinism poate părea ciudată absenţa preotului de 
la înmormântare) 

8: Domnul i-a grăit lui Aaron, zicându-i: 

9: „Vin şi băutură tare să nu bei, nici tu şi nici fiii tăi, când intraţi în cortul 
mărturiei sau vă apropiaţi de jertfelnic, pentru ca să nu muriţi - acesta-i aşezământ 
veşnic de-a lungul tuturor neamurilor voastre -, 

10: şi pentru ca să puteţi deosebi între ceea ce este sfânt şi ceea ce nu este sfânt, 
între ceea ce e necurat şi ceea ce e curat, 

11: şi pentru ca să-i învăţaţi pe fiii lui Israel toate legiuirile pe care Domnul le-a 
grăit prin Moise". 

Prin băutură tare s-a redat aici sichera. Sichera era un fel de vin obţinut din curmale sau 
seminţe, dar putea desemna şi alte fermentate din fructe ori cereale. Preoţilor le era interzis 

consumul de băuturi fermentate în timpul slujirii lor; dacă interdicţia e dată acum, posibil să fie 
pusă şi în legătură cu moartea celor doi fii ai lui Aaron, băutura fiind un anesteziant căutat de 
cel ce a suferit o pierdere grea. „Observă că trebuie să fie treji. Fiindcă pentru mintea 
întunecată şi inima încărcată de griji, care e stăpânită de o beţie lumească (căci se îmbată unii şi 
fără vin), atingerea de slujba (liturghia) sfântă e pricină de moarte. Pentru că mintea care nu 
poate păşi drept se abate spre urâciune şi coboară cele sfinte şi nu mai sunt în rânduială cele 
săvârşite, ci au fost aruncate de la calea cea dreaptă. Iar păţind ei aceasta, numaidecât supără pe 
Dumnezeu şi vor suporta amarnice pedepse din pricina uşurătăţii' 215 . 

12: Iar Moise a zis către Aaron şi către fiii rămaşi ai acestuia, Eleazar şi Itamar: 
„Luaţi prinosul de pâine rămas din jertfele Domnului şi mâncaţi-1 nedospit, lângă 
jertfelnic, că aceasta-i sfinţenie mare. 

13: Dar în loc sfânt să-1 mâncaţi, aşa cum s-a legiuit pentru tine şi pentru fiii tăi 
despre jertfele [aduse] Domnului; căci aşa mi s-a dat mie poruncă. 

14: Cât despre pieptul ridicat în dar şi şoldul adus ca prinos, pe acestea să le 
mâncaţi în loc sfânt, tu şi fiii tăi şi casa ta, aşa cum s-a legiuit pentru tine şi pentru fiii tăi 
despre jertfele de mulţumire ale fiilor lui Israel. 

Textul ebraic face aici pomenire de fiicele lui Aaron [fiicele tale], Anania preferând să le 
includă în formula şi casa ta, urmând Septuagintei. „In nici un loc din Vechiul Testament nu se 
specifică faptul că Aaron ar fi avut şi fiice. Folosirea aici a termenului poate fi însă generică, 
indicând pe membrii feminini ai familiilor sacerdotale. De aici opţiunea o oiKoţ aov - casa ta - 
din Septuaginta, transpusă ca atare de traducătorii români" 216 . 

15: Şoldul adus ca prinos şi pieptul ridicat în dar vor fi aduse înaintea Domnului ca 
părţi deosebite de grăsimile jertfelor arse, iar aceasta va fi lege veşnică pentru tine şi 
pentru fiicele tale, aşa cum Domnul i-a poruncit lui Moise". 

„Când o victimă este adusă ca jertfă după Lege, înţelepciunea cuvântului precizează că 
partea de sus a pieptului este pusă la o parte. E vorba despre cel care prânzeşte cu Iisus şi care 
se desfătează de comuniunea sentimentelor" 217 . 

16: Şi a căutat Moise să vadă ce e cu ţapul afie roşit ca jertfă pentru păcat, şi iată că 
fusese ars! Şi s-a mâniat Moise pe Eleazar şi pe Itamar, fiii cei rămaşi ai lui Aaron, şi a zis: 

„Fiii lui Aaron arseseră jertfa în întregime, încălcând astfel prescripţia care prevedea ca 
o parte a ei să fie consumată de preoţi, în semn de asumare şi ispăşire a păcatelor poporului" 218 . 

17: „De ce n-aţi mâncat voi jertfa pentru păcat, şi anume în loc sfânt? Că sfinţenie 
mare este aceasta, şi vouă v-a fost dată s-o mâncaţi, ca să ridicaţi păcatul obştii şi să vă 
rugaţi pentru ei în faţa Domnului; 

18: iată că sângele ei nu s-a dus înlăuntrul locului celui sfânt; acolo, în locul cel 
sfânt trebuia voi s-o mâncaţi, aşa cum mi-a poruncit mie Domnul". 

19: Aaron însă a zis către Moise: „Iată, astăzi şi-au adus ei jertfa pentru păcat şi 
arderea-de-tot înaintea Domnului, iar mie mi s-au întâmplat cele ce ştii; ei bine, de-aş 
mânca eu astăzi din jertfa pentru păcat, oare plăcut l-ar fi lucrul acesta Domnului?" 

20: Iar Moise a auzit; şi i-a plăcut. 

Atât explicaţia lui Aaron cât şi acceptarea ei de către Moise sunt greu de înţeles, pasajul 
fiind lapidar. Totuşi, s-a văzut aici o manifestare a smereniei şi pocăinţei lui Aaron: „Să vedem 
ce înseamnă aceasta. Numai Dumnezeu nu greşeşte cu niciun chip. înţeleptul îşi îndreaptă 
greşeala şi se căieşte pentru păcatele sale, ceea ce este totuşi greu în această viaţă omenească. 
Ce este mai rar decât să găseşti un bărbat care să se dojenească pe sine însuşi şi să-şi 
osândească faptele sale? Rară este recunoaşterea păcatului, rară pocăinţa, rară chiar folosirea 

acestui cuvânt la oameni. Căci se împotriveşte firea, se împotriveşte ruşinea" 219 . 



CAPITOLUL 11 -Animale curate şi necurate. 

„Aici începe partea a IlI-a a Leviticului, cea mai întinsă (cap. 11-15; 17-22) 220 , care 
conţine prescripţiile referitoare la lucrurile considerate pure sau impure. Capitolul 1 1 tratează 
despre animalele pure şi despre cele impure. Criteriile de separare între aceste două categorii 
corespund unor străvechi interdicţii religioase: pure sunt acele animale care pot fi oferite ca 
jertfă lui Iahve, iar impure acelea care fie că sunt sacre pentru popoarele păgâne (egipteni, 
canaaneeni, babilonieni), fie că sunt respingătoare pentru om şi, ca atare, nu pot fi aduse ca 
jertfă. Identificarea multora dintre animalele enumerate rămâne nesigură pentru exegeza 
modernă" 221 . La întreg acest capitol, fiind mari diferenţe între versiuni, am făcut armonizarea, în 
comentarii, în mod tacit, luând ca referinţă versiunea Anania, dar căutând feluritele vieţuitoare 
acolo unde ele apar în textul ebraic, respectiv în cel grec 

1 : Şi a grăit Domnul către Moise şi Aaron, zicând: 

2: „Grăiţi către fiii lui Israel şi spuneţi-le: - Iată animalele pe care le puteţi mânca, 
din toate dobitoacele care sunt pe pământ: 

Dobitoc (K-rnvoţ): „ebr. behemah [...] desemnează în special vitele domestice, în 
opoziţie cu păsările, reptilele şi fiarele sălbatice" 222 . 

3: Puteţi mânca orice animal cu unghia despicată şi care are copita despărţită-n 
două şi îşi rumegă mâncarea. 

Puteau fi mâncate cornutele mari şi mici, atât cele domestice, cât şi cele sălbatice. 
„Sunt incluse aici copitatele rumegătoare indicate explicit în Deuteronom 14, 4 şi urm.: boul, 
oaia, capra, cerbul, gazela, antilopa, boul sălbatic şi capra sălbatică" 223 . Care rumegă: „este 
probabil că vechii evrei nu cunoşteau fiziologia exactă a rumegării, ci se refereau la partea 
vizibilă a acestui proces" 224 . 

„Acestea, dat fiind că merg repede pe drum cu aceste două unghii, simbolizează pe cei 
ce merg corect pe calea Legii" 225 . Poate fi vorba şi despre o depăşire a egoismului: „piciorul e 
simbolul mersului prin fapte. Iar despicătura copitei e chipul clar al putinţei de-a merge, de-a 
păşi drept şi fără vină în amândouă direcţiile: spre noi şi spre alţii" 226 . Sau: „cu copita despicată 
înseamnă că cel drept merge şi în lumea aceasta şi aşteaptă şi veacul cel sfânt" 227 . „Animalul cu 
copita despicată în două arată dreptatea; că dreptatea are talerele egale; acest animal apoi 
rumegă propria sa mâncare [aşa cum dreptul rumegă] mâncarea dreptăţii, adică Cuvântul; 
Cuvântul intră în noi din afară prin cateheză, aşa cum intră mâncarea; iar dinăuntru, ca din 
stomac, este trimis minţii spre a fi păstrat în memorie. Omul drept rumegă hrana cea spirituală 
când are în gura sa Cuvântul; dreptatea o desparte în două: sfinţeşte şi aici pe pământ pe omul 
drept, dar îl trimite şi în veacul ce va să fie" 228 . 

4: Dar şi din cele ce rumegă sau din cele ce-şi au unghia despicată sau copita 
despărţită-n două nu le veţi mânca pe acestea: cămila, pentru că ea rumegă, dar copita n- 

o are despicată; aceasta e necurată pentru voi; 

Cămila (Kăţir\koq - ebr. gamal): „După Gesenius, s. v., cuvântul, de origine semitică, se 
regăseşte şi în egipteană şi sanscrită. Este vorba aici de cămila cu o cocoaşă (dromaderul), căci 
cămila propriu-zisă, cea cu două cocoaşe, era foarte rară în Orientul Apropiat" 229 . 

5: iepurele de stâncă rumegă, dar laba n-o are despicată; acesta este necurat 
pentru voi; 

Iepurele de stâncă (Biblia 1982: iepurele de casa) aproximează ebraicul şafan, cuvânt 
ce „desemnează un mic mamifer erbivor, de talia iepurelui, cu o blană deasă de culoare brună, 
cu capul rotund şi urechile scurte, cu incisivii foarte puternici (hyrax syriacus), care trăieşte în 
număr destul de mare în zonele aride din Orientul Apropiat şi din nord-vestul Africii. 
Necunoaşterea sa în Europa a condus la mari dificultăţi în identificare şi denumire" 230 . Animalul 
a mai fost echivalat cu: ariciul, viezurele de stâncă, viezurele agăţător. 

6: iepurele de câmp rumegă, dar laba n-o are despicată; acesta este necurat pentru 
voi; 

Prin iepure (ebr. arnebheth) sunt înţelese toate speciile acestei familii cunoscute în 
Orient. Deşi iepurele nu rumegă, mişcarea ritmică a buzei dă senzaţia că acesta ar face-o. Este 
oprit consumul iepurilor „ca să nu fi sodomit, nici să te amesteci cu unii ca aceştia; că iepurele 
îşi schimbă în fiecare an culcuşul, câţi ani trăieşte, atâtea culcuşuri are" 231 . 

7: porcul are unghia despicată şi copita despărţită-n două, dar nu rumegă; acesta 
este necurat pentru voi; 

Ebraicul khaziir „desemna o specie de porc semisălbatic, probabil Sus scrofa, căci 
porcul nu era crescut sistematic în nici o parte din Orient, din cauza aversiunii pe care o trezea. 
Repulsia atât de adânc înrădăcinată în memoria popoarelor din Orientul Apropiat (egipteni, 
evrei, arabi etc.) faţă de acest animal se explică probabil şi prin faptul că, în antichitate, porcul 
era principalul purtător al leprei şi al viermilor intestinali. Rasele de porci cunoscute astăzi în 
Europa sunt rezultatul unui îndelungat proces de selecţii şi încrucişări" 232 . „Pentru Philon, Spec. 
IV, 100-101, carnea de porc trebuie evitată deoarece, prin grăsimea ei, excită simţurile şi 
provoacă senzaţia de insaţiabilitate" 233 . 

Porcul simbolizează ignoranţa, lăcomia, desfrâul şi egoismul. „Despre porc a vrut să 
spună aceasta: Să nu te lipeşti de astfel de oameni, care sunt asemenea porcilor! Cu alte cuvinte: 
oamenii, când trăiesc în belşug, uită de Domnul; dar când sunt în nevoi îşi aduc aminte de 
Domnul; ca şi porcul, când mănâncă, nu ştie de stăpânul său; dar când e flămând, guiţă; iar dacă 
primeşte de mâncare, iarăşi tace" 234 . „Legea opreşte să se mănânce animalele care prin natura 
lor sunt grase, de pildă porcii, că de felul lor au multă carne grasă. O carne ca aceasta folosesc 
cei cărora le place să trăiască în desfătări. Se spune că un filozof, făcând etimologia cuvântului 
vq (porc), a arătat că acest cuvânt vine de la cuvântul Qvq, pentru că porcul este un animal 
propriu pentru jertfă (Gixnţ) şi pentru junghiere; că nu i s-a dat viaţă acestui animal pentru 
altceva decât numai ca să pună carne pe el" 235 . In plus, „porcul este simbol al desfrânării, 
pentru că-i iubitor de plăceri, pofticios, murdar, are patimă necurată după mâncări şi 
împreunări, îi place să fie scărpinat şi să stea în mocirlă şi pune carne pe el pentru tăiere şi 
pieire" 236 . 

8: din carnea acestora să nu mâncaţi şi de stârvurile lor să nu vă atingeţi, căci 
acestea sunt necurate pentru voi. 

E încheiată seria mamiferelor necurate care ar putea stârni confuzie, deoarece rumegă 
(sau par să o facă) ori au copita despicată, însă nu întrunesc ambele condiţii. 

9: Iată acum vieţuitoarele care sunt în apă şi din care puteţi mânca: din toate câte 
au aripi şi solzi, fie că sunt în râuri, în mări sau în bălţi, din acestea puteţi mânca; 

10: dar toate câte nu au aripi şi solzi şi care sunt în ape - mări sau râuri - tot ceea 
ce puiesc apele şi mişună ca vietăţi prin ape, 

1 1 : spurcate sunt şi spurcate să vă fie; din carnea lor să nu mâncaţi şi de stârvurile 
lor să vă fie greaţă. 

12: Toate vietăţile din ape, care n-au aripi şi solzi, spurcăciuni să vă fie. 

Dintre vieţuitoarele acvatice, Legea îngăduie doar consumul peştilor. Sunt oprite 
moluştele, crustaceele, caracatiţa etc. „Să nu te asemeni, lipindu-te de nişte oameni ca aceştia, 
care până la sfârşit sunt nelegiuiţi şi osândiţi la moarte, după cum şi aceste vieţuitoare ale mării 
sunt singurele blestemate să înoate în adânc, că nu înoată ca celelalte, ci locuiesc pe pământul 
de jos din adânc" 237 . 

13: Dintre păsări, de acestea să vă fie greaţă şi din ele să nu mâncaţi, fiindcă sunt 
spurcate: vulturul, zgripţorul şi vulturul de-mare; 

Vulturul (o cnETOţ - lat. aquila) corespunde „ebr. neşer, termen care în Biblia Hebraica 
este numele generic pentru mai multe varietăţi de vultur, dintre care, în Palestina, cel mai des se 
întâlnesc vulturul auriu {Aquila chrysaetus), o pasăre maiestuoasă de aproape trei metri 
amplitudine, cu penajul roşu auriu pe partea dorsală superioară, şi vulturul imperial (Aquila 
imperialis), cu o talie mai mică decât precedentul, dar cu aripi mai ample; la baza aripilor, pe 
omoplaţi, această varietate are caracteristică o pată albă" 238 . 

Zgripţorul (o ypv\|/), „termen care desemna în mitologia greacă un animal fabulos cu 
trup de leu dar cu aripi şi cap de vultur, asimilat în lucrările moderne de mitografie şi de istoria 
artei cu grifonul [...]. Pornind de la corespondentul ebraic perem, cu sensul literal spărgător (< 
param - a sparge), exegeza modernă a încercat să identifice o pasăre răpitoare anume, 
conturându-se în timp două ipoteze principale: 1 . fie că ar fi vorba de specia ossifragus sau 
ossifraga {spărgător de oase) al romanilor, descris de Plinius, Hist. nat. X, 3; XXX, 7; cf. KJV 
the ossifrage; 2. fie că s-ar face referire la o specie de vultur cu ciocul încovoiat, cu penajul gri- 
brun, coada albă, capul acoperit cu pene şi o bandă neagră în jurul gâtului; este foarte rapace, se 
hrăneşte mai ales cu peşti şi are o talie foarte mare (1,5 metri lungime şi 3 metri anvergură a 
aripilor). Caracteristica sa, un smoc crescut sub ciocul de culoare galbenă, îi explică numele 
ştiinţific, Gypaetus barbatus" 239 . 

Vulturul de mare (o a)aai£TO<g): „Varietate încă larg răspândită la noi, Haliaetus 
albicilla trăieşte pe ţărmurile Mării şi ale Dunării, ca şi ale principalelor râuri din ţară [...]. 
Majoritatea interpreţilor consideră însă că în Biblia Hebraica ebr. azniyyah (< az -puternic), 
redat în traduceri prin vultur de mare, desemnează, cu un nume mai nou, aceeaşi pasăre ca şi 
termenul imediat anterior (Harrison,p. 128)" 240 . 

14: şoimul şi eretele cu soiurile lor; 

Şoimul echivalează grecescul o y6\|/ (vultur): „După Gesenius, s. v, corespondentul ebr. 
diyah (< daah - a zburd) desemnează o pasăre răpitoare care are drept caracteristici zborul 
planat, putinţa de a rămâne aparent nemişcată în aer, în urmărirea prăzii; hrănindu-se cu 
hoiturile animalelor, este o pasăre comună în Orientul Apropiat. Aceste caracteristici corespund 
speciei Milvus milvus (BJ milan noir) din familia falconidelor, un răpitor diurn, de talie relativ 
mare, cu coada lungă şi înfurcată, numit la noi [...] gaie sau şopârliţă. [...] Semidomesticite, 
unele varietăţi ale acestei specii au fost utilizate şi la noi, chiar în mediile populare, la vânarea 

altor păsări (potârnichi, prepeliţe, cocori) sau a iepurilor" 241 . 

Eretele (o iKTivoţ) a fost tradus în multe feluri (şoim, gaie, vultur, erete): „Totala 
nesiguranţă în echivalare provine, probabil, din faptul că ebr. ayah, echivalat în Septuaginta şi 
Vulgata prin vultur sau prin gaie desemna în mod generic întreaga familie a falconidelor; 
această explicaţie se sprijină şi pe expresia imediat secvenţă lemiynah - şi cele ce-i sunt 
asemănătoare" 242 . 

15: corbul cu soiurile lui; 

Corbul (Kopai;, lat. corvus): „Corbul (corvus corvus) este numit aici ca reprezentant 
generic al unei familii care include cioara, stăncuţa, coţofana etc. Cât priveşte corespondentul 
ebraic orebh, Gesenius, s. v, remarcă faptul că nu se raportează la nici un radical semitic, dar ar 
putea fi pus în relaţie cu sanscritul karawa, gr. Kopa£, lat. cornix, ceea ce ar putea sprijini 
ipoteza unui vechi împrumut indoeuropean în semitică" 243 . „Toate cele trei păsări menţionate în 
vv. 14-15 au fost considerate de interpreţi ca simbolizând rapacitatea şi dorinţa de a avea bunul 
altuia (Philon, Spec. IV, 116, Epistola lui Barnaba 10, 4)" 244 . 

16: struţul, cucuveaua, rândunica şi uliul cu soiurile lui; 

Struţul (t| <TTpoi)6o<g) „desemnează cunoscuta pasăre a deşertului (Struthio camelus), 
numită în ebraică bath hayaanah -fiica strigătului, din cauza ţipetelor sale caracteristice. 
Interdicţia de a consuma carnea struţului apare surprinzătoare, căci multe popoare din zonă, 
inclusiv o parte din arabi, o consumă" 245 . 

Cucuveaua (r\ y'kavţ - cucuvea, bufniţă; Vulgata: noctua - cucuvea, bufniţă): 
„corespondentul ebraic [takmas] 246 nu poate fi definit cu exactitate" 247 . 

Rândunica redă în mod impropriu ebraicul şakaf, care desemnează soiurile de 
pescăruşi. Grecescul o ~kâpoq înseamnă, de altfel, pescăruş, aşa cum a tradus şi SEP 1 . Biblia 
1982 are: rândunica. 

Uliul (o i£pai;): „corespondentul ebraic neţ (< naaţ - a zbura) sugerează zborul rapid şi 
sigur al acestei răpitoare" 248 . 

17: huhurezul, pescarul şi ibisul; 

Huhurezul (o WKTiKopai; din vui; - noapte şi Kopai; - corb: termenul desemna în 
limba greacă o specie de bufniţă): „corespondentul kos din Biblia Hebraica a fost legat de unii 
interpreţi de specia de bufniţe Athena persica, abundentă în Palestina [...], pe când Gesenius, s. 
v., pune sub semnul întrebării această interpretare tradiţională, la care se opune sensul primar al 
ebraicului kos, cel de receptacul, cupă; ar putea fi vorba, conform unei analogii referenţiale, 
mai degrabă de pelican sau cormoran" 249 . 

Pescarul (r\ KaTapdKTT|<; < Kaxapdooo) - a cădea): „după majoritatea interpreţilor este 
vorba de cormoran (Phalacrocorax corbo sinensis), răpitor marin de talie relativ mică, înrudit 
cu pelicanul, cu penaj brun închis cu pete albe, a cărui caracteristică o constituie plonjonul 
vertical asupra prăzii sale, peştii" 250 . 

Ibisul (t| ipiţ): „Pasărea ibis (Threskiornis aethiopica) se caracterizează printr-un gât 
foarte lung, terminat cu un cioc mare şi încovoiat, penaj alb imaculat, încadrat, la extremităţile 
aripilor de pene negre; patria sa era Delta Nilului, dedicându-i-se de către egipteni un cult 
special. [...] Intemeindu-se pe etimologia corespondentului ebraic yanşuf (< naşaf- a sufla 

zgomotos) ca şi pe interpretările din vechile versiuni caldeeană şi siriacă, Gesenius, s. v, crede 
că referentul real în Biblia Hebraica ar putea fi aici o specie de bufniţă, mai ales că în Isaia 34, 
1 1 pasărea denumită cu acest nume este descrisă ca locuind printre ruine, ceea ce nu este cazul 
ibisului; această interpretare este acceptată de KJV - horned (great) owl - bufniţă (mare) cu 
coarne şi BJ la chouette - bufniţă" 251 . 

18: lebăda, pelicanul şi cocorul; 

Lebăda (îcuKvoţ, lat. cycnus, slav lebed): „Ebraicul tinşemeth desemnează în mod vag 
o pasăre de apă neidentificată, considerată de Gesenius, s. v, aceeaşi cu porfirionul. Lucrurile 
se complică, întrucât ebr. tinşemeth desemnează mai jos, v. 30, cameleonull" 252 . 

Pelicanul (o nzk£Kă\, lat. pelecanus - dar, în Vulgata: onocrotalus, slav. pelikan), 
„specie abundentă la noi, în Delta Dunării (Pelecanus onocrotalus). Numele ebraic qa'ath 
derivă de la verbul qo - a vomita, datorită obiceiului acestei păsări de a-şi hrăni puii cu peşte 
expulzat din gură" 253 . 

Cocorul (o 7rop(pi)pi(i>v) pare a desemna „o găinuşă de apă cu ciocul şi labele roşii 
(Fulica porphyris), asemănătoare cu lişiţa de la noi, cu care, la rigoare, ar putea fi echivalată. 
După Gesenius, s. v, corespondentul ebraic raham (< raham - a fi tandru) desemnează o 
specie de vultur de talie mică (Vultur percnopterus), pe care-1 caracterizează marea afecţiune 
arătată puilor" 254 . 

19: cocostârcul, bâtlanul cu soiurile lui; pupăza şi liliacul. 

Cocostârcul (o Kapa5pi6ţ): „identificare nesigură, pasărea fiind foarte apropiată de 
precedentele. [...] [o Kapa5pio<g] desemnează în limba greacă specia Charadrius (în 
româneşte, ploier [...]), răpitor de mici dimensiuni, foarte vorace, trăitor pe malul apelor [...]. 
Referentul corespondentului ebraic anafah din Biblia Hebraica nu poate fi circumscris. 
Interpretarea etimologică ebraică tradiţională vede aici o pasăre supărată, iar în versiunile 
arabe apare papagalul (cf Gesenius, s. v)" 255 . 

Bâtlanul (o EpwSioţ): „identificarea acestui nume cu specia bâtlan (Ardea cinerea) este 
nesigură, pasărea confundându-se adesea cu [cea de mai sus]; în multe versiuni (KJV, Radu- 
Galaction, Biblia 1968) sunt puse chiar în relaţie apoziţională. Intemeindu-se pe sensul ebr. 
kasiydah 256 - milostiva, mulţi interpreţi cred că ar fi vorba de barză (Ciconia alba), cunoscută 
prin grija şi afecţiunea sa faţă de pui" 257 . 

Pupăza (o E7ro\|/): „avem aici una din rarele opţiuni unanime, deşi în Targumul 
arameean apare cocoş de munte" 258 . 

Liliacul (r\ vi)KT£pi<g): „interpretare unanimă a ebr. aţalef [...]. Deşi mamifer, liliacul 
(Vespertilio murinus) este inclus şi astăzi de arabi în rândul păsărilor" 259 . 

Sunt, la modul general, oprite consumului păsările răpitoare. „Căci acestea zboară la 
înălţime şi se bucură de locurile înalte şi urăsc pe cele de jos. Iar aşa este cel fudul şi îngâmfat, 
care are în sine cugetul trufaş şi e obişnuit să dispreţuiască pe omul cuviincios şi modest şi nu-i 
place să consimtă cu cei smeriţi" 260 . „Să nu te lipeşti, nici să nu te asemenea cu astfel de 
oameni, care nu ştiu să-şi câştige hrana lor cu osteneală şi sudoare; ci, cu fărădelegea lor, răpesc 
averi străine; şi mergând, cu înfăţişare nevinovată, pândesc şi se uită de jur-împrejur pe cine să 
despoaie din pricina lăcomiei lor, ca şi păsările acestea, care nu-şi câştigă singure hrana, ci stau 

trândave şi caută cum să mănânce cărnuri străine; sunt o ciumă, prin răutatea lor' 261 . 

20: Toate insectele înaripate care umblă-n patru picioare, spurcate sunt pentru voi; 

„Expresia pe patru picioare are în Biblia Hebraica un sens generic, denumind orice 
vieţuitoare care are mai mult de două picioare" 262 . 

21: Dar din cele înaripate care umblă-n patru picioare puteţi mânca numai pe 
acelea care au fluierele picioarelor de dinapoi mai lungi, ca să poată sări pe pământ; 

„In Orientul Apropiat, lăcustele au fost cunoscute ca hrană din vremuri străvechi. Pe un 
basorelief asirian din vremea lui Assurbanipal (aprox. 669 - 627 î. Hr.) este înfăţişată o scenă de 
banchet, în cadrul căreia servitorii aduc oaspeţilor lăcuste. Pentru unele triburi sălbatice din 
Africa lăcustele constituie principala componentă animală a hranei, iar în bazarele din unele ţări 
arabe pot fi şi astăzi cumpărate astfel de insecte, gata preparate spre a fi mâncate. Şi în era 
creştină, eremiţii din pustiuri îşi găseau în lăcuste o hrană convenabilă, imitându-1 în acest sens 
pe Ioan Botezătorul (cf Matei 3, 4)" 263 . „Philon, Her. 239-240, vede în lăcuste nişte simboluri 
ale sufletelor, care au puterea de a zbura spre înălţimi; ele primesc cerul în locul pământului şi 
nemurirea în schimbul morţii" 264 . Aici, lăcusta e enumerată între animalele curate (chiar dacă nu 
se aducea ca jertfă, era îngăduită consumului), ceea ce a permis comentariul, însă Biblia nu 
conotează, de regulă, lăcusta în mod pozitiv, ea fiind simbol al distrugerii. 

22: din acestea puteţi mânca: lăcusta şi soiurile ei, cosaşul şi soiurile lui, căluţul şi 
soiurile lui, şi lăcusta-dc-iarbă cu soiurile ei. 

„In fapt, patru specii de lăcuste, din cele nouă care sunt menţionate în Vechiul Testament 
şi pentru care limbile moderne nu au echivalente lexicale pe măsură" 265 . „Ce se ascunde în 
spatele acestor nume este greu de determinat cu mare exactitate. După indicaţiile privitoare la 
forma picioarelor lor din versetul 21, s-a putut deduce că insectele curate aparţin grupului 
Ortoptera ,,lu '. Aici, textul ebraic ne e de mai mare folos 267 (ca, de altfel, la întregul capitol 11), 
deşi mai jos vom reda şi modul în care termenii ebraici au fost echivalaţi de Septuaginta: 

Lăcusta (o fipovypq): „corespondentul ebraic arbeh, un nume colectiv care apare de 24 
de ori în Biblia Hebraica, pare să desemneze lăcustele speciei Gryllus migratorius, [...] hrană 
foarte apreciată încă şi astăzi de popoarele din Orientul Apropiat şi Africa" 268 . 

Cosaşul (o aTTdKT|ţ - şopârlă), solam, „după ebr. saleam (< rad. si - a înghiţi), care 
denumeşte o specie de lăcuste foarte vorace" 269 . 

Căluţul (o oşiopdxn? ~ s-a tradus prin cel ce se bate cu şerpii, numele fiind compus din 
ocpiţ - şarpe şi pd/opai - a se lupta): „ebr. khargol, numele unei lăcuste, derivat de la un 
radical care în arabă înseamnă a sări, a galopa, probabil datorită caracteristicii lor de a face 
salturi foarte ample" 270 . Pornind de la denumirea grecească, „Philon, Opif. 163-164, vede în 
această insectă un simbol al stăpânirii de sine, al luptei constante împotriva neînfrânării şi 
plăcerilor" 271 . 

Lăcusta-de-iarbă (o aKpiţ - lăcustă): „ebr. khaghabh, denominaţie pusă în relaţie de 
Gesenius, s. v, cu un radical arab cu sensul a ascunde, a z>2va/itf,probabil pentru a sugera faptul 
că un nor de asemenea lăcuste ascundea privirilor spaţiul pe care se aşezau. Acesta este 
termenul folosit de Moise în Pentateuh ca să denumească lăcustele mărunte ale deşertului, spre 

a le deosebi de cele mari din Ţara Făgăduinţei (cf. Numerii 13, 33). A fost identificată cu 
lăcusta numită de Plinius, Hist. nat. 29, 4, attelebus şi descrisă ca fiind locustorum minima sine 
pennis" 272 . 

23: Orice altă insectă înaripată care are patru picioare este spurcată pentru voi şi 
[mâncând-o] vă veţi spurca. 

24: Tot cel ce se va atinge de stârvurile lor, necurat va fi până seara; 

„Este vorba de contactul involuntar cu un animal necurat, fapt care îl făcea inapt pe 
individ de a mai participa în acea zi la activităţile cultuale" 273 . 

25: şi tot cel ce va lua în mâini ceva din stârvurile lor, să-şi spele hainele, şi necurat 
va fi până seara. 

„Aici se face referinţă la cazurile de contact voluntar, ca atunci când cadavrele vitelor 
trebuiau evacuate din tabără" 274 . Necurat va fi până seara: Odată cu seara începea, la vechii 
evrei, ziua următoare, astfel că am putea echivala cu necurat va fi toată ziua. 

26: Tot animalul cu copita despicată, dar fără s-o aibă despărţită-n două unghii şi 
care nu rumegă, necurat e pentru voi; tot cel ce se va atinge de stârvul acestuia, necurat 
va fi până seara. 

„Se disting aici două tipuri de animale considerate impure: cele care au copite 
nedespărţite în două unghii (d. ex. calul şi măgarul) şi cele care au copite despărţite dar nu 
rumegă (d. ex. porcul)" 275 . 

27: Dintre patrupede, tot cel ce are călcătura pe talpa labei e necurat pentru voi; 
tot cel ce se va atinge de stârvul lor, necurat va fi până seara; 

Cel ce are călcătura pe talpa labei: „adică patruped fără copită, cu talpa moale, cum e 
câinele, pisica, ursul, maimuţa etc." 276 . „Expresia desemnează animalele denumite de zoologi 
plantigrade (cum sunt canidele şi felinele), în opoziţie cu digitigr adele, cum sunt 
rumegătoarele" 277 . 

28: cel ce va umbla cu stârvul lor, să-şi spele haina şi necurat va fi până seara, căci 
ele sunt necurate pentru voi. 

Seara e timpul venirii Mântuitorului: „Cel ce s-a atins şi s-a spurcat de cele necurate 
trebuie să-şi spele haina şi, spre seară, curat va fi. Prin aceasta se indică taina lui Hristos, prin 
Care ne-am curăţit, dobândind iertarea prin sfântul Botez, adică în vremea venirii Lui, care s-a 
făcut oarecum spre seară, sau când veacul de faţă se apleacă spre sfârşit. Sau nu spunem că 
Cuvântul lui Dumnezeu S-a întrupat în ultimele timpuri?" 278 . 

29: Dintre dobitoacele ce mişună pe pământ, iată care sunt necurate pentru voi: 
cârtiţa, şoarecele şi orice fel de şopârlă: 

întâlnim aici, în Biblia 1688, o surpriză pentru iubitorii de pisici, pisica fiind trecută pe 
prima poziţie (e ştiut că, de regulă, pisica nu apare de loc în Biblie). 

Cârtiţa (t| yaX,fj): termenul grec e redat de regulă prin nevăstuică (aşa are şi SEP 1), 
„denumind specia mustela nivalis, mic mamifer carnivor; este interpretarea tradiţională a ebr. 
kholedh, prezentă şi în Targum, ca şi în Talmud' 1 ™. Cârtiţa a fost introdusă de BJ, şi preluată 
mai apoi şi la noi, începând cu Biblia 1968, deşi opţiunea n-a fost susţinută de explicaţii. 

Şoarecele (o ţivq, lat. mus, ebr. akhbar) nu pune probleme, fiind animalul cunoscut. 

Şopârla (o KpoKo5£iX,oţ o x^pcaioţ - crocodil de pământ): „identificare generică, 
aproximativă. Ebr. ţabh pare să fi denumit cu precădere specia de reptile terestre scincus 

lacerta, endemică în Orientul Apropiat şi descrisă de Plinius, Hist. nat. XXVIII, 8, astfel: 
scincus, quem quidam terrestrem esse crocodilum dixerunf mo . 

30: guşterul, şopârliţa, crocodilul, salamandra şi cameleonul; 

Redăm versetul şi după SEP 1, spre a fi mai limpezi cele ce urmează: chiţcanul, 
cameleonul, şopărla [letaah], şopărla [homet] şi cârtiţa. 

Guşterul (Septuaginta are: T| \ivyâlx, nume compus din \ivq - şoarece şi yakx\ - 
nevăstuică - termenul desemna în greacă specia Sorex aranaeus - chiţcanul de pădure): 
termenul ebraic e anaqah „(< anak'a - a geme), folosit în Biblia Hebraica pentru a desemna 
specia de reptilă Ptyo dactylus gecko. Particularităţi ale acestei reptile sunt geamătul 
caracteristic şi degetele mult dilatate, cu partea posterioară striată, ceea ce-i permite să adere la 
stâncile unde-şiduce viaţa" 281 . 

Crocodilul nu apare decât în Vulgata; astfel s-a echivalat ebraicul leţa'ah „nume utilizat 
în tradiţia talmudică, potrivit celor mai vechi interpretări, ca termen generic pentru orice fel de 
şopârle" 282 . Septuaginta are aici un termen incert: Kaka$i6)Tii\q - un fel de şopărla. 

Cameleonul (xapai^iwv) „echivalează ebraicul qowah [khokha], de la un radical 
puţin uzitat, cu sensul a fi puternic. După cum se poate deduce din vechile traduceri arabe, unde 
apare numele hardaun, este vorba aici de o şopârlă de dimensiuni mai mari {Lacerta stellio), 
care trăieşte în Siria şi Palestina, căţărată pe zidurile în ruină. Cameleonul propriu-zis 
(Chamaeleo) se numeşte în ebraică tinşemeth" 283 . Textul ebraic vorbeşte aici şi despre khokha 
(qowah în LEV) şi despre tinşemeth. 

Textul ebraic mai numeşte aici un tip de şopârle, khometh, urmând a-1 echivala fie cu 
şopârliţa, fie cu salamandra din versiunea Anania, care nu au găsit echivalent. De altfel, 
diferenţele între feluritele ediţii ale Biblia sunt foarte mari la acest verset. 

Şopărla homet „după ebr. khometh, desemnează, cel mai probabil, şopârla de nisip, 
endemică în deserturile Orientului Apropiat" 284 . Septuaginta are aici aorupa - şopărla. 

Versetul, evident, se referă la reptile. După Origen, Moise „a numit în lista animalelor 
necurate pe acelea pe care egiptenii şi celelalte popoare le socoteau indicate pentru ghicire" 285 . 
In plus, erau vizate şi animalele divinizate la alte popoare, ca şi acelea considerate, pur şi 
simplu, respingătoare. 

3 1 : dintre tot ce mişună pe pământ, acestea sunt necurate pentru voi; tot cel ce se 
va atinge de stârvurile lor, necurat va fi până seara. 

32: Tot lucrul pe care va cădea stârvul vreuneia din acestea - vas de lemn sau 
haină sau piele sau sac - necurat va fi; să-1 puneţi în apă, şi necurat va fi până seara; apoi 
va fi curat 

Piele: „pielea animalelor era larg folosită de evrei, ca de toate popoarele antice, în cele 
mai diverse scopuri: îmbrăcăminte, corturi, obiecte casnice etc." 286 . Sac: „Septuaginta: năKKoq; 
Vulgata: saccus (în unele versiuni: cilicium), ebr. saq, ţesătură din lână sau păr de capră 
utilizată în special la confecţionarea hainelor uzuale" 287 . 

33: Dacă vreuna din ele va cădea într-un vas de lut, toate cele din el sunt necurate; 
iar vasul să-1 spargeti. 

34: Orice lucru de mâncare peste care va cădea apă din acel vas, necurat va fi; şi 
toată băutura care-au fi de băut dintr-un asemenea vas, necurată va fi. 

35: Tot lucrul peste care va cădea ceva din stârvul acestora, necurat va fi; 

cuptoarele sau sobele vor fi fărâmate, că necurate sunt şi necurate vor fi pentru voi. 

Sobele sau vatra: „corespondentul ebraic kiyr, care nu apare în Biblia Hebraica decât în 
acest loc, are un sens nesigur; se pare că desemna o instalaţie primitivă din pietre, sub care era 
aprins focul, pentru fierberea alimentelor" 288 . 

36: Cu toate acestea, izvoarele apelor, lacurile şi bălţile vor fi curate; dar cel ce se 
va atinge de mortăciunile din ele, acela necurat va fi. 

„Sursele de apă erau socotite pure după îndepărtarea elementului poluant şi reînnoirea 
apei" 289 . 

37: Dacă ceva din stârvurile acestora va cădea pe sămânţa de semănat, aceasta 
curată va fi; 

38: dar dacă ceva din stârvurile lor va cădea pe sămânţă după ce aceasta a fost 
muiată-n apă, atunci [sămânţa] necurată va fi pentru voi. 

„Spre deosebire de sămânţa uscată, cea umezită poate fi impurificată prin contactul cu 
un cadavru, căci, în acest ultim caz, impuritatea pătrunde şi în interiorul ei" 290 . 

39: Dacă moare vreunul din animalele îngăduite să le mâncaţi şi dacă cineva se va 
atinge de stârvul lui, acela necurat va fi până seara; 

Un comentariu care mută problema la oameni, dar nu în mod nejustificat, deoarece 
atingerea de un om mort introducea, ca şi în cazul unui animal mort, aceeaşi stare de necurăţie: 
„In legea veche era socotit necurat tot cel ce se atingea de un mort, dar nu erau socotiţi necuraţi 
înşişi morţii. Dar, după ce însăşi Viaţa şi Cauza Vieţii a fost socotită între morţi, nu mai numim 
morţi pe cei care au adormit întru nădejdea învierii şi cu credinţa în El" 291 . Dar, prin animalele 
moarte pot fi înţeleşi cei căzuţi în animalitate şi morţi, astfel, pentru credinţă; se ating de ei cei 
contaminaţi de egoism şi senzualitate. Aceştia devin necuraţi, dar li se lasă nădejdea curăţirii. 

40: cel ce va mânca din stârvul acestuia să-şi spele hainele, şi necurat va fi până 
seara; cel ce-i va căra stârvul, să-şi spele hainele, să se spele şi el cu apă, şi necurat va fi 
până seara. 

Surprinde prevederea privind mâncarea de mortăciuni! Probabil se referea la cazuri 
extreme, precum război, foamete etc. Altfel, evreilor le era din start oprit consumul cărnii 
vreunui animal mort, fără a fi fost junghiat conform prescripţiilor. 

41: Toată vietatea ce mişună pe pământ, spurcăciune să vă fie; să n-o mâncaţi. 

42: Tot ce se târăşte pe pântece şi tot ce umblă necontenit în patru picioare şi cele 
cu picioare multe ce se târăsc pe pământ, să nu mâncaţi, că spurcate sunt pentru voi. 

„Pentru Philon, Spec. IV, 113, făpturile care se târăsc pe burtă îi reprezintă pe oamenii 
subjugaţi pântecului, robi ai patimilor trupeşti. In altă parte, Migr. 69, ideea este astfel nuanţată: 
Fie că au mai multe picioare, fie că sunt fără picioare, aceste reptile sunt declarate necurate; 
tot aşa şi sufletul, fie că nu are nici un Dumnezeu, fie că are prea mulţi, aceste două aspecte îl 
exclud din sfera lucrurilor sfinte" 292 . 

Aici nu-i vorba strict despre reptile, ci şi despre insecte, viermi sau moluşte. „Pe patru 
picioare umblă cel ce se încrede în lucrurile supuse simţurilor şi-şi coboară mintea, partea 
conducătoare a fiinţei sale, la îndeletnicirea necontenită cu ele. In sfârşit, cu mulţime de 
picioare umblă cel învăluit cu totul de cele trupeşti" 293 . 

43: Să nu vă spurcaţi pe voi înşivă cu vreo vietate târâtoare; să nu vă întinaţi cu 
ele, ca nu cumva prin ele să deveniţi necuraţi. 

44: Fiindcă Eu, Domnul, Eu sunt Dumnezeul vostru; voi vă veţi sfinţi, şi sfinţi veţi 
fi, fiindcă sfânt sunt Eu, Domnul, Dumnezeul vostru; să nu vă întinaţi pe voi înşivă cu 

vreo vietate din cele ce se târăsc pe pământ, 

„Acest verset şi cel secvent conţin temeiul teologic şi istoric al cerinţei, pentru un 
binecredincios israelit, de a se păstra pur. Toate prescripţiile sunt motivate de necesitatea pentru 
poporul ales de a-L imita pe Iahve, Care este sfânt" 294 . 

45: căci Eu sunt Domnul, Cel ce v-am scos pe voi din ţara Egiptului ca să vă fiu 
vouă Dumnezeu; fiţi voi sfinţi, pentru că sfânt sunt Eu, Domnul". 

E limpede că aici sunt vizate sufletele. Acestea trebuie să evite asemănarea cu 
târâtoarele, adică să nu se predea poftelor josnice, care l-ar târî iarăşi în robie. Urmând lui 
Dumnezeu, însă, vom ajunge la măsura dumnezeiască: „El înalţă firea raţională deasupra 
păcatului şi a înclinării spre răutate. Şi astfel o preface prin sfinţenie în chipul Creatorului. Căci 
Creatorul tuturor este sfânt" 295 . „Suntem după asemănarea lui Dumnezeu, Celui ce ne-a făcut 
după chipul şi asemănarea Sa: din virtute şi înţelepciune [...], din cuvântul înţelepciunii şi 
cuvântul cunoştinţei [...], din sfinţenie şi desăvârşire [...], din smerenie şi blândeţe" 296 . „Cerem 
şi ne rugăm ca, fiindcă am fost sfinţiţi prin Botez, să stăruim în ceea ce am început să fim. Şi 
aceasta ne rugăm zilnic. Căci avem nevoie zilnic de sfinţenie pentru ca, lepădându-ne de 
păcatele noastre, să ne curăţim printr-o permanentă sfinţenie" 297 . „Când împlineşte cuvântul: 
fiţi, dar, următori lui Dumnezeu (Efeseni 5,1), omul primeşte în sufletul său virtuos tiparul lui 
Dumnezeu, iar atunci şi trupul celui ce are un astfel de suflet estcBiserică a lui Dumnezeu" 29 *. 

46: Aceasta este legea privitoare la animale, la păsări, la toate vietăţile ce se mişcă- 
n apă şi la toate vietăţile ce mişună pe pământ, 

47: cea prin care se poate face deosebirea între cele necurate şi cele curate, între 
vietăţile ce pot fi mâncate şi vietăţile ce nu pot fi mâncate. 

Ultimele două versete rezumă întreg capitolul referitor la animalele curate şi la cele 
necurate. 



CAPITOLUL 12 - Curăţirea femeilor după naştere. 

1 : Şi i-a grăit Domnul lui Moise, zicând: 

2: „Grăieşte-le fiilor lui Israel şi spune-le: - Dacă o femeie va zămisli şi va naşte 
băiat, necurată va fi timp de şapte zile; necurată va fi aşa cum este-n zilele necazului ei. 

„Deşi naşterea unui copil rezulta din supunerea la unul din primele comandamente 
divine (Facerea 1, 28) şi deşi în Israel copiii erau priviţi ca un dar şi o moştenire divină (Psalmi 
127, 3), iar o femeie însărcinată apărea în ochii comunităţii ca un semn al bunăvoinţei divine 
(Psalmi 128, 3), totuşi, actul fiziologic al naşterii provoca, în sistemul arhaic de gândire, o stare 
de impuritate, legată de pierderea de sânge, pe de o parte, şi de domeniul sexual, pe de altă 
parte. Nefîind deci implicată o dimensiune morală, riturile purificatoare de acest tip trebuie 
incluse în categoria prescripţiilor igienice din cap. 15. Considerarea lehuziei drept o stare 
impură este un fapt general în culturile arhaice, ea regăsindu-se la indieni, perşi, greci şi romani, 
ca şi, de altfel, în mediul românesc tradiţional" 299 . Zilele necazului ei: „denominaţia ebraică 
pentru menstruaţie, subst. nidah - impuritate, este un eufemism" 300 . De aici, traduceri greoaie, 
atât în Septuaginta cât şi în versiunile ulterioare acesteia. 

Odată cu săvârşirea păcatului, naşterea 301 nu e doar binecuvântare divină, ci aduce şi 
impuritate. „Curăţirea cea de şapte zile este cea după lege, care în chipul sâmbetei de acum a 
vestit sâmbăta cea duhovnicească" 302 . întreg timpul de acum (reprezentat prin 7) trebuie să-1 
folosim spre a ne curăţa, pentru a putea păşi în ziua a opta. 

3: In ziua a opta, pruncul va fi tăiat-împrejur, 

„Noţiunea prepuţ, cuprinsă în termenul tehnic arlah din Biblia Hebraica a fost 
semnificată cu dificultate în culturi care nu cunoşteau circumcizia. [...] Prescrierea zilei a opta 
după naştere ca moment ideal al circumciziei pare să aibă justificări medicale precise: în această 
zi nivelul de concentraţie al protrombinei şi al vitaminei K - substanţele care reglează 
coagularea şi cicatrizarea- se stabilizează la 100%, asigurând garanţia unei hemoragii reduse şi 
a unei cicatrizări rapide (Harrison, p. 134)" 303 . In ce ne priveşte, ne pare mai convingătoare 
tâlcuirea mistică, chiar dacă precizarea de mai sus nu e lipsită de interes. 

Circumcizia era semnul văzut al legământului dintre Dumnezeu şi poporul Israel. In 
Creştinism, practica a fost abandonată, păstrându-se doar înţelesul său tainic, acela de înlăturare 
a răutăţii şi gândurilor pătimaşe. Cum circumcizia se efectua în ziua a opta (de la naştere), s-a 
făcut legătura cu starea de curăţie proprie celor ce ajung să dobândească ziua cea veşnică. Cu 
acest prilej se punea copilului (dacă era băiat) numele, motiv pentru care circumcizia a fost 
apropiată de Taina Botezului (legătura e mai largă, punerea numelui fiind doar un amănunt). 

4: iar ea va mai şedea treizeci şi trei de zile spre a se curăţa de sângele ei cel 
necurat; de nimic sfânt să nu se atingă şi-n locaşul cel sfânt să nu meargă până ce i se vor 
împlini zilele curăţirii. 

Curăţirii: „KdGapoiţ, cuvânt întrebuinţat ca terminus technicus în tradiţia hipocratică 
pentru desemnarea menstruaţiei" 304 . 

5: Iar dacă va naşte fată, necurată va fi timp de două săptămâni, aşa cum este-n 
zilele necazului ei; apoi va mai şedea timp de şaizeci şi şase de zile spre a se curăţa de 
sângele ei cel necurat. 

6: După ce se vor împlini zilele curăţirii ei, pentru fiu sau pentru fiică, va aduce 
preotului, la intrarea cortului mărturiei, un miel de un an ca ardere-de-tot şi un pui de 
porumbel sau o turturea ca jertfă pentru păcat, 

7: iar preotul le va aduce ca jertfă înaintea Domnului şi se va ruga pentru ea şi 
astfel o va curăţa de curgerea sângelui ei. Aceasta e rânduiala pentru cea care a născut 
băiat sau fată. 

8: Iar de nu-i va da mâna să aducă un miel, va lua două turturele sau doi pui de 
porumbel, unul pentru ardere-de-tot şi altul jertfă pentru păcat, şi se va ruga pentru ea 
preotul, şi curată va fi". 

„Necurăţia lăuzei consta din şapte zile dacă femeia năştea un băiat şi 14 zile dacă năştea 
o fetiţă. Femeia lăuză necurăţea toate obiectele atinse de ea şi, după această perioadă, îşi spăla 
corpul şi veşmintele, devenind curate numai pentru cei ai casei şi pentru vizitatori. Ea nu avea 
voie să părăsească casa 33 de zile pentru băiat şi 66 de zile pentru fată, după care putea să vină 
la locaşul sfânt şi preotul să aducă pentru ea jertfă de curăţire un miel de un an ca ardere de tot 
şi un pui de porumbel sau turturea ca sacrificiu pentru păcat. Femeilor sărace li se admitea 
aducerea a doi pui de porumbel sau turturea" 305 . 

Mielul jertfit vesteşte Mielul ce va ridica păcatul lumii: „Miel se numeşte 

Atotneprihănitul Miel al lui Dumnezeu" 306 . E şi un înţeles ascuns al necurăţiei legate de 
naştere: „Femeia care naşte, şi pentru aceasta e necurată, este [. . .] firea omenească. Căci pentru 
moment îi atribuim firii însăşi faţa femeii. Şi firea e osândită de lege şi e socotită vinovată de 
întinăciuni, pentru că naşte întru stricăciune (corupere) şi nu este în cele ce era îndată ce a 
primit de la Dumnezeu existenţa (căci a făcut-o spre nestricăciune), ci a fost abătută mai 
degrabă la trebuinţa de-a se corupe, fiind osândită din pricina neascultării. [...] Deci 
stricăciunea (coruperea) ivită pe urmă întinează firea şi pricinuieşte moartea care a pus 
stăpânire prin pizma diavolului, având drept rădăcină păcatul. O întinează însă şi altfel faptul 
de-a fi semănaţi în voluptate cei ce se nasc" 307 . 



CAPITOLUL 13 - Lepra pe oameni şi pe veşminte. 

„Cuvântul ebraic ţaraath desemna nu numai lepra în sine, aşa cum este ea definită 
astăzi, ci şi orice boală a pielii, ulceroasă sau nu, şi chiar mucegaiurile ce apar pe haine sau 
pereţi, producând degradarea acestora. Capitolele 13 şi 14 constituie un veritabil tratat de 
diagnosticare şi tratare a leprei. In diagnostic, preotul avea putere de decizie. Leprosul era 
considerat impur şi din punct de vedere spiritual, impuritate ce atrăgea şi interdicţia de a aduce 
jertfe la altar" 308 . 

1 : Şi a grăit Domnul către Moise şi Aaron, zicându-le: 

2: „Dacă pe pielea unui om se va ivi semn de umflătură sau de pecingine sau de 
pete lucioase, sau dacă pe pielea trupului său se va arăta o rană ca de lepră, să fie adus la 
Aaron preotul sau la un preot din fiii lui. 

Pecingine: „echivalează ebr. saphath, termen care în Biblia Hebraica denumeşte o 
afecţiune a pielii greu de identificat; s-ar putea presupune un tip de erupţie cutanată (Peter- 
Contesse, p. 138)" 309 . Rană ca de lepră: „S-a discutat mult despre semnificaţia reală a bolii 
denumite în tradiţia vechitestamentară lepră [...]. Ebraicul ţaraath, numele generic al leprei în 
Biblia Hebraica, termen derivat din radicalul ţara - a biciui, a flagela, desemnează deopotrivă 
afecţiuni dermatologice mai uşoare sau mai grave, ca şi degradări organice sau minerale ale 
hainelor sau zidurilor clădirilor. In tratatele medicale greceşti, subst. X,£7rpa era utilizat pentru a 
descrie o boală caracterizată prin aspectul tumefiat sau solzos al pielii; Herodot apropie 
termenul X,£7rpa de afecţiunea numită zkz<$a\T\ăG\q, ale cărei manifestări clinice corespund 
conceptului medical modern al acestei boli (sindromul lui Hansen). Cuvântul a pătruns şi în 
latină, unde lepra pare să fi desemnat aceeaşi boală care mai era denumită şi elephantiasis 
Graecorum, impunându-se în cercurile creştine pentru a desemna cunoscutul concept biblic. 
Simptomele tipice ale acestei cumplite boli au fost înregistrate de timpuriu, cu aproximativ 
4000 de ani î. Hr., în India şi China. Lepra era în mod cert cunoscută în Mesopotamia în 
mileniul al IlI-lea î. Hr., şi a fost identificată de asemenea pe o mumie egipteană. Provocată de 
bacilul Mycobacterium leprae, descoperit de Hansen în anul 1871, lepra a constituit unul dintre 
cele mai cumplite flageluri ale istoriei, până în epoca modernă, cunoscând două forme 
principale: forma medulară şi cea mutilantă. Descoperirea antibioticelor a redus până la 
proporţii neglijabile ravagiile bolii" 310 . 

3: Preotul va cerceta rana de pe pielea trupului acestuia, şi de va vedea că perii de 
pe rană s-au făcut albi şi că rana s-a adâncit în piele, aceea este rană de lepră; preotul, 

306 Sf. Simeon Noul Teolog, Cuvântări morale, I, 1 1 

307 Sf. Chirii al Alexandriei, Despre închinarea şi slujirea în duh şi adevăr, XV 
308 BBVA,p. 135 

309 LEV,p. 181 

310 LEV,p. 181 

după ce 1-a cercetat, îl va declara necurat 

„Preoţii nu aveau rolul unor vraci, ci aveau doar obligaţia de a decide existenţa sau non- 
existenţa bolii. Odată declarat impur de către preot, bolnavului îi era interzis să ia contact cu alţi 
membri ai comunităţii şi trebuia să se îngrijească singur" 311 . 

4: Dacă pata albă de pe piele e lucioasă, dar nu şi adâncită mai jos decât pielea, şi 
dacă perii de pe ea nu s-au făcut albi, ci sunt negri, preotul îl va închide pe cel cu rana 
timp de şapte zile. 

5: In ziua a şaptea va cerceta preotul rana; dacă-n faţa ochilor săi rana a rămas ca 
înainte şi nu s-a întins pe piele, preotul îl va închide alte şapte zile. 

6: După cele alte şapte zile îl va cerceta preotul din nou; dacă rana va fi palidă şi 
nu se va fi întins pe piele, preotul îl va declara curat: aceasta-i o bubă, iar cel ce o are îşi 
va spăla hainele şi va fi curat. 

Ebraicul misfakhat, redat prin bubă, desemna o erupţie benignă. 

7: Dar dacă buba se va întinde pe piele după ce omul i s-a arătat preotului spre a-1 
declara curat, el i se va arăta preotului pentru a doua oară, 

8: iar preotul îl va cerceta din nou; dacă buba s-a întins pe piele, preotul îl va 
declara necurat: e lepră. 

Sunt prevăzute cazurile de recidivă abolii. 

9: Dacă pe trupul unui om se va ivi semn de lepră, acela să vină la preot. 

„Pasajul cuprins între vv. 9-17 înfăţişează un tip de lepră care se manifestă fără erupţii 
prealabile" 312 . 

10: Preotul va cerceta: dacă umflătura de pe piele va fi albă şi părul de pe ea se va 
fi albit şi dacă-n umflătură creşte carne vie, 

1 1 : aceea e lepră învechită pe pielea trupului său; preotul îl va declara necurat şi 
nu-1 va închide, căci este necurat. 

„Semnele leprei sunt atât de evidente, încât nu mai e nevoie de ţinerea bolnavului în 
carantină" 313 . „In vechile traduceri româneşti enunţul este afirmativ [să-l izoleze] 314 , după 
Septuaginta, deşi în Biblia Hebraica, Vulgata şi versiunile moderne acesta este negativ" 315 . 

12: Dacă însă lepra va înflori pe piele şi dacă va acoperi lepra toată pielea 
bolnavului, de la cap până la picioare, cât poate preotul să vadă cu ochii, 

13: şi dacă preotul va vedea că lepra a acoperit toată pielea trupului, atunci îl va 
declara pe bolnav curat, pentru că tot s-a schimbat în alb şi deci este curat. 

„Dacă lepra s-a generalizat, înseamnă că toată crusta albă va cădea de pe corp: semn de 
vindecare" 316 . „Este descrisă aici o situaţie aparent paradoxală din punct de vedere 
epidemiologie: dacă boala este generalizată pe tot corpul, atunci bolnavul este declarat curat, iar 
dacă doar o parte a corpului este afectată, atunci, dimpotrivă, este declarat impur! După Peter- 
Contesse, 1985, p. 141, prin lepră s-ar putea desemna în primul caz o maladie benignă de tip 
exantematic, pe când în al doilea caz boala este într-adevăr lepra. O interpretare simbolică 
interesantă a acestui pasaj o întâlnim la Philon, Deus, 122-130, unde se stabileşte un paralelism 
între diferenţa dintre bolnavul complet acoperit de lepră (care este totuşi curat), în opoziţie cu 
impuritatea bolnavului parţial, pe de o parte, şi, respectiv, diferenţa dintre păcatele involuntare, 
care nu reclamă participarea conştiinţei, şi păcatele voluntare, revelate de forul interior, adică de 
conştiinţă, pe de altă parte. O interpretare similară întâlnim la Clement Alexandrinul 
{Pedagogul, III, 54, l)" 317 . 



"LEV,p. 181 
12 LEV,p. 181 



13 BBVA,p. 135 

14 Biblia 1688: şi-l vapîngăripre el preotul şi-l va osebipre dînsul. 

15 LEV,p. 181 



16 BBVA, p. 136 
17 SEPl,p. 361 

Aici, o interesantă tâlcuire mistică: „Cel lepros în vreo parte are moartă partea în care e 
lepra. Căci, retrăgându-se sângele care întreţine viaţa, se goleşte locul [acela]. Şi când, prin 
atingerea preotului, se adânceşte locul, îl spurcă pe cel lepros 318 . Tot aşa şi cel lepros în vreo 
parte a sufletului, golindu-i-se sufletul, adică adâncindu-se prin retragerea puterii vitale a 
virtuţii, se face necurat. Dar cel lepros în întregime e drept că are culoarea leprei, însă sângele 
vieţii avându-1 împrăştiat în tot trupul, îl are semănat şi la suprafaţă. Aceasta înseamnă că cel ce 
a ajuns la ultimul capăt al răutăţii, dar pe urmă s-a căit, redobândeşte puterea vitală a virtuţii. 
Numai conştiinţa o are colorată de urmele cugetărilor dinainte. Căci nu poate să nu cugete la ce- 
a făcut, ca şi când nu le-ar fi făcut. De aceea îl declară Legea pe unul ca acesta curat" 319 . 

14: Dar în ziua când se va ivi pe el carne vie, va fi necurat, 

15: iar preotul, văzând carnea vie, îl va declara necurat, căci carnea vie este 
necurată: e lepră. 

16: Iar dacă se va schimba carnea cea vie şi va deveni albă, bolnavul va veni la 
preot; 

17: preotul îl va cerceta: dacă rana s-a schimbat în alb, atunci preotul să-1 declare 
curat, căci e curat. 

Versetele 12-17 prezintă un al doilea caz al bolii, când lepra este generalizată. 

18: Dacă cineva a avut pe pielea trupului o bubă care s-a vindecat, 

„In vv 18-23 apare un al treilea caz al bolii, când lepra se dezvoltă într-o rană 
vindecată" 320 . 

19: dar pe locul bubei s-a ivit o umflătură albă sau o pată cu luciu alb-roşiatic, să 
se arate preotului; 

20: preotul îl va cerceta: dacă pata se vede ceva mai adâncă decât pielea şi dacă 
părul de pe ea s-a schimbat în alb, preotul îl va declara necurat: aceasta-i lepră înflorită-n 
bubă. 

21: Dacă însă preotul va vedea că părul [de pe rană] nu este alb şi ea nu este mai 
adâncă decât pielea trupului şi că a devenit palidă, atunci preotul îl va închide pe bolnav 
timp de şapte zile. 

22: Dacă rana se va lăţi tare pe piele, preotul îl va declara necurat: e lepră 
înflorită-n bubă. 

23: Iar dacă pata va sta pe loc şi nu se va lăţi, aceasta-i doar o urmă de bubă; 
preotul îl va declara curat. 

24: Dacă trupul cuiva are pe piele o arsură de foc şi dacă-n locul arsurii vindecate 
se va ivi o pată lucie roşiatică-albicioasă sau albă, 

„In secvenţa cuprinsă între vv. 24-28, legiuitorul are în vedere un al patrulea caz al bolii: 
lepra apare pe cicatricea unei arsuri" 321 . 

25: şi dacă preotul, cercetându-1, va vedea că părul de pe acea pată s-a schimbat în 
alb şi că pata e adâncită mai jos decât pielea, aceea este lepră înflorită-n arsură; preotul îl 
va declara necurat, căci e boala leprei. 

26: Dacă însă preotul va vedea că părul de pe pată nu este alb şi că ea nu este 
adâncită mai jos decât pielea şi că a devenit palidă, preotul îl va închide pe timp de şapte 
zile. 

27: Preotul îl va cerceta în cea de a şaptea zi: dacă pata s-a lăţit tare pe piele, 
preotul îl va declara necurat, că aceea este lepră înflorită-n rană; 

28: dar dacă pata stă pe loc şi nu se va lăţi pe piele şi devine palidă, aceea este coaja 
arsurii, iar preotul îl va declara curat, fiindcă aceea-i o arsură cojită. 

318 Adică boala e cea care-1 face necurat, nu atingerea preotului. 

319 Sf. Maxim Mărturisitorul, întrebări, nedumeriri şi răspunsuri, 78 
320 LEV,p. 181 

321 LEV,p. 182 

„Prin aceasta, legea ne dă să înţelegem că ranele din suflet - iar acestea sunt nenumărate 
- care au fost vindecate prin purtările cuviincioase şi aduse cu vremea la cicatrizare, dacă se 
sapă din nou, le va cerceta Hristos, Marele nostru Arhiereu, şi va rosti judecata cea dreaptă. Şi 
dacă boala înaintează numai până la gânduri, bolnavul nu va rămâne cu totul necertat, căci se va 
excomunica. Dar nu se va lepăda de tot, pentru că nu e cu totul mort. Dar dacă boala va trece 
dincolo de gânduri şi de poftă, prefăcându-se desăvârşită în ceea ce e mai rău, va supune pe 
bolnav pedepselor referitoare la întinăciuni" 322 . Cercetarea în ziua a şaptea ar putea fi o 
prefigurare a judecăţii particulare, în pragul zilei a opta. 

29: Dacă la un bărbat sau la o femeie se va ivi semn de lepră pe cap sau pe bărbie, 

„între vv. 29-37 se discută un al cincilea caz de lepră, aceea care afectează părţile 
corpului acoperite cu păr, capul şi bărbia" 323 . 

30: preotul va cerceta semnul: dacă va vedea că pata e mai adâncă decât pielea şi 
că părul de pe ea se subţiază-n gălbui, atunci preotul îl va declara necurat, că aceea este 
chelbe: lepra capului sau lepra bărbiei. 

Chelbe: SEP 1: pecingine (Gpaixrpa 324 - rană cu aspect fărâmicios < Qpavat - a 
sparge, a sfărâma): „în Biblia Hebraica, ebr. netheq - solz, mătreaţă - este denominaţia curentă 
pentru bolile caracterizate prin căderea părului" 325 

31: Dacă însă preotul, la cercetarea petei de chelbe, va vedea că ea nu este mai 
adâncă decât pielea şi că părul de pe ea nu este gălbui, atunci preotul îl va închide pe cel 
cu pata de chelbe timp de şapte zile. 

32: In cea de a şaptea zi va cerceta preotul pata: dacă chelbea nu s-a întins şi părul 
de pe ea nu este gălbui şi nici nu e chelbea mai adâncă decât pielea, 

33: atunci [omul] îşi va rade pielea - dar fără să-şi radă şi partea chelboasă -, iar 
preotul îl va închide pe cel cu chelbea pentru alte şapte zile. 

34: In cea de a şaptea zi va cerceta preotul chelbea: dacă, după ce [omul] s-a ras, 
chelbea nu se va fi întins pe piele şi nu se va fi adâncit mai jos decât pielea, preotul îl va 
declara curat, iar acela, spălându-şi hainele, curat va fi. 

35: Dacă însă chelbea i s-a lăţit pe piele după ce el a fost declarat curat 

36: şi dacă preotul va vedea că chelbea se lăţeşte pe piele, atunci preotul nici măcar 
nu va mai cerceta dacă părul e gălbui: acela e necurat. 

37: Dacă însă, dimpotrivă, şi chiar sub ochii lui, chelbea stă pe loc şi se iveşte pe ea 
păr negru, atunci chelbea s-a vindecat, [omul] e curat, şi curat îl va declara preotul. 

„Legea se pare că prin cuvintele de mai sus ne aduce aminte de patimile sufleteşti şi 
vrea să se indice bolile ce obişnuiesc să se întâmple minţii. Căci capul e chipul minţii, iar barba, 
al cugetării înţelepte. [...] Deci Arhiereul tuturor, adică Hristos, observă şi cercetează cu 
deamănuntul cele ale noastre şi priveşte la mintea însăşi şi probează gândurile cele dinlăuntru şi 
ascunse. Şi de va găsi în ele vreo stricăciune şi vreo strămutare, fie de la credinţa dreaptă la cea 
strâmbă, sau la răutatea moravurilor şi la reaua voinţă [...], ne va respinge iarăşi ca întinaţi şi ne 
va declara necuraţi. Aceasta înseamnă [ . . . ] a pătimi de lepră la cap sau la barbă" 326 . 

38: Dacă un bărbat sau o femeie va avea pe pielea trupului pete lucii, pete albe, 

„Vv. 38-39 descriu un al şaselea caz de lepră, sub forma unei maladii benigne" 327 

39: şi dacă preotul va vedea că pe pielea trupului aceluia petele lucii bat în alb- 
palid, aceea e pecingine înflorită pe piele: [omul] e curat 

Pecingine înflorită: SEP 1: spuzeală albă (atapoţ - plagă albă şi făinoasă): 
„corespondentul ebraic bohaq nu apare decât aici în Biblia Hebraica. Boala la care se face 

322 Sf. Chirii al Alexandriei, Despre închinarea şi slujirea în duh şi adevăr, XV 

323 LEV,p. 182 

324 în SEP 1 apare o mică eroare: Gpavjia. 

325 LEV,p. 182 

326 Sf. Chirii al Alexandriei, Despre închinarea şi slujirea în duh şi adevăr, XV 

327 LEV,p. 182 

referire este şi ea greu de identificat. Ar putea fi vorba de o formă benignă de lepră, denumită şi 
astăzi cu acelaşi termen [bohaq] de arabi (SB, p. 68)" 328 . 

Aici, Clement Alexandrinul vede o apropiere între pielea leproşilor şi cea a reptilelor 329 , 
aluzie la veninul turnat de vrăjmaş în suflete. 

40: Dacă cuiva i-a căzut părul de pe cap, acela e un om pleşuv şi e curat. 

„Vv 40-44 se referă la un al şaptelea caz de lepră, calviţia. Se presupune că textul s-ar 
referi la grupul larg de boli dermatologice cuprinse în clasa Ţinea tonsurans sau Ţinea favosus 
care afectează în special zona scalpului şi sunt provocate de ciuperca Achorion schonleinii. O 
altă diagnoză probabilă ar viza diferitele tipuri de psoriazis, afecţiune noninfecţioasă (Harrison, 
p. 144)" 330 . 

41: Dacă părul i-a căzut din partea de dinainte a capului, aceea e pleşuvie a frunţii, 
iar [omul] e curat 

42: Dar dacă pe pleşuvia din partea de dinainte sau de dinapoi se iveşte o rană albă 
sau roşiatică, înseamnă că pe pleşuvia lui din faţă sau din spate a-nflorit lepra 

43: Preotul îl va cerceta: de va vedea că umflătura rănii de pe pleşuvia lui din faţă 
sau din spate e de un alb care bate-n roşu, cu aceeaşi înfăţişare ca a leprei de pe pielea 
trupului, 

44: aceasta-nseamnă că omul e lepros: necurat este, iar preotul îl va declara 
necurat în rana capului său. 

„Bolile capului trupesc indică [...] bolile minţii, nişte boli mici şi cărora se cuvine să li 
se acorde iertarea. Deci legea ne scuză de orice boală omenească şi de întinăciunile fără voie, 
care ni s-ar întâmpla, dată fiind slăbiciunea de care suferă în mod necesar firea noastră şi faptul 
că nu e propriu veacului de acum să fim liberi de patimi, ci veacului viitor, când păcatul va fi 
lepădat din temelii şi ne vom strămuta la o viaţă cu totul neştirbită. [...] (Dar) uneori se prefac 
şi patimile mici în păcate puternice şi ne întinează greu dacă nu sunt oprite de noi, ci îşi fac 
înaintarea spre mai rău, în mod liber şi fără nici o opunere" 331 . 

45: Leprosul pe care se află o astfel de rană îşi va avea hainele sfâşiate, capul 
descoperit, o învelitoare-n jurul gurii şi va striga: - Necurat! 

„Literal: necurat se va chema pe sine. In acest sens, Textul Ebraic e mai explicit, 
cuvântul necurat e repetat. Ca un mort printre cei vii, leprosul va avea semne distinctive, de 
doliu, se va căina pe sine şi-i va avertiza pe ceilalţi să se ţină la distanţă" 332 . 

46: Câte zile va dura pe el o astfel de rană, el e necurat, necurat va fi; va trăi 
deoparte, locuinţa lui va fi în afara taberei. 

„Leprosul trăia în afara comunităţii şi, pentru a fi recunoscut, umbla cu capul gol, 
hainele rupte la piept şi învelit până peste bărbie, iar la vederea unui om striga tame, tame 
(necurat, necurat). El arăta ca un mort viu, deoarece trupul îşi pierdea părul şi carnea, 
rămânându-i oasele şi organele interne" 333 . 

Astfel, leprosul închipuie sufletul osândit la judecată: „Hainele rupte şi capul descoperit 
arată clar necuviinţa neacoperită. Iar acoperământul în jurul gurii indică faptul de-a nu avea 
apărare şi de-a nu putea spune nimic 334 , când Dumnezeu învinovăţeşte necurăţia. In sfârşit, 
trebuinţa de-a fi scos din tabără e un chip al faptului de-a nu mai petrece cu cetele sfinţilor, ci 
de-a fi scos din mulţimea cea sfântă şi de-a nu fi părtaş de nici o bunătate" 335 . 

47: Dacă boala leprei va fi pe o haină, fie ea haină de lână sau haină de in, 



328 LEV,p. 182 

329 Cf. Pedagogul, III, 54, 1 

331 Sf. Chirii al Alexandriei, Despre închinarea şi slujirea în duh şi adevăr, XV 

332 BBVA, p. 137 

333 AB, p. 297 

334 Nimic ce-ar putea să-1 apere, ci doar faptul că este necurat. 

335 Sf. Chirii al Alexandriei, Despre închinarea şi slujirea în duh şi adevăr, XV 

48: sau pe urzeală, sau pe bătătură de in sau de lână, sau pe piele sau pe vreun 
lucru de piele, 

Urzeală-bătătură: SEP 1: ţesătură-urzeală (o OTfjpwv - urzeală - x\ KpoKT| - urzeală): 
corespondentele ebraice şetiy şi erebh, utilizate doar împreună, nu se găsesc în Biblia Hebraica 
decât în acest pasaj, unde se repetă de opt ori (vv. 48-59). Ce anume desemnau ele în realitate 
este imposibil de precizat cu exactitate, căci au fost percepute ca sinonime încă de primii 
interpreţi. [...] In genere, pentru a se face o distincţie referenţială, traducătorii au considerat că 
este vorba de cele două componente ale unei ţesături, urzeala şi bătătura (deşi este greu de 
imaginat cum ar putea ataca lepra numai una dintre elementele structurii unei ţesături, lăsând-o 
neatinsă pe cealaltă)" 336 . 

49: şi dacă o pată verzuie sau roşiatică se va ivi pe haină sau pe piele, pe urzeală 
sau pe bătătură, sau pe vreun lucru de piele, aceea este o rană a leprei şi-i va fi arătată 
preotului. 

50: Preotul va cerceta pata, iar [lucrul atins de] pată îl va închide pe timp de şapte 
zile. 

5 1 : In cea de a şaptea zi, preotul va cerceta pata: dacă rana se va fi întins pe haină, 
sau pe urzeală, sau pe bătătură, sau pe vreun lucru de piele, aceasta este lepră statornică; 
lucrul e necurat 

Lepră statornică (X,£7rpa Eupovoţ; lat. lepra perseveram): „Semnificaţia exactă a ebr. 
mam'ereth (< ma'ar - a cauza o suferinţă acută, Gesenius, s. v.) este acela de malign, 
vătămător, cf. BJ - lepre contagieuse" ir ' '. 

52: El va arde haina, sau urzeala, sau bătătura de lână sau de in, sau orice fel de 
lucru din piele pe care va fi rana, fiindcă aceea este lepră statornică, şi-n foc va fi arsă. 

53: Iar dacă preotul va vedea că pata nu s-a întins pe haină, sau pe urzeală, sau pe 
bătătură, sau pe orice fel de lucru de piele, 

54: atunci preotul va porunci ca lucrul pe care s-a ivit pata să fie spălat, apoi îl va 
închide, a doua oară, pentru şapte zile. 

55: Dacă preotul va vedea că, chiar după ce a spălat-o, pata nu şi-a schimbat 
starea, deşi nu s-a întins, atunci lucrul este necurat: el va fi cu totul ars în foc, căci [lepra] 
a pătruns în haine sau în urzeală sau în bătătură. 

56: Dacă însă preotul va vedea că pata, după spălarea ei, a devenit palidă, atunci 
preotul o va rupe de la haină, sau din piele, sau din urzeală, sau din bătătură. 

57: Iar dacă din nou se va ivi pe haină, sau pe bătătură, sau pe urzeală, sau pe 
vreun lucru de piele, aceea este lepră înflorită: lucrul pe care s-a ivit pata va fi ars în foc. 

58: Dacă însă haina, sau urzeala, sau bătătura, sau lucrul de piele va fi spălat şi 
[prin spălare] pateu de pe el se va duce, [lucrul] va fi spălat a doua oară şi va fi curat 

59: Aceasta este rânduiala pentru pata de lepră ce se va ivi pe haină de lână sau de 
in, sau pe urzeală, sau pe bătătură, sau pe vreun lucru de piele, în ce priveşte chipul ca ele 
să fie declarate curate sau necurate". 

In tot acest pasaj e vorba despre ciuperci care atacă ţesăturile sau lucrurile din piele. 
Acestea sunt incluse tot la lepră, datorită posibilităţii de contaminare. 

Sfântul Maxim Mărturisitorul observă că, după culoare, sunt patru tipuri de lepră: lepra 
roşie (13, 49), albă (13, 4), verde (13, 49) şi neagră (13, 21). Culorile corespund celor patru 
umori trupeşti: sângele, limfa, fierea galbenă (sau verde) şi fierea neagră. Acestea, după 
Galenus, în funcţie de predominanţa vreuneia, stabilesc cele patru temperamente: sangvin, 
limfatic, coleric şi melancolic. „Prin acestea se arată mânia şi pofta împărţite în speciile lor. Prin 
cea albă şi verde se arată pofta împărţită în plăcere şi întristare; iar prin cea galbenă şi neagră, 
iuţimea împărţită pe de o parte în furie şi mânie, pe de alta, în viclenia ascunsă a făţărniciei. 



336 LEV, p. 182 
337 LEV,p. 182 

Căci acestea sunt primele soiuri ale patimilor ce ţin de ele şi cele mai principale roduri ale 
iuţimii şi poftei. Până ce sufletul e bolnav şi împuns de ele, nu e cu putinţă să fie socotit în 
numărul celor ce se învrednicesc de curtea lui Dumnezeu'* 38 . 



CAPITOLUL 14 - Curăţirea leprei 

1 : Şi a grăit Domnul către Moise, zicând: 

2: „Iată legea pentru cel lepros în ziua curăţirii lui: el va fi dus la preot, 
3: iar preotul va ieşi afară din tabără; de va vedea preotul că pata de lepră s-a 
vindecat de pe cel lepros, 

Afară din tabără: „ritualul de purificare trebuia să aibă loc în afara spaţiului comunitar. 
Purificarea bolnavului vindecat de lepră implica un ritual în care gesturile simbolice 
predominau faţă de măsurile igienice propriu-zise. Acest ritual aduce aminte, în unele privinţe, 
de cel al consacrării preoţilor (cap. 8-10) şi a fost respectat întotdeauna cu sfinţenie. Iisus însuşi 
recomandă acest ritual leproşilor care vin să-i ceară vindecarea (cf. Matei 8, 4; Luca 17, 11- 
14)" 339 . 

4: atunci preotul va porunci să fie luate pentru cel curăţit două păsări vii, curate, 
lemn de cedru, aţă roşie răsucită şi isop. 

Pe lângă păsări, trebuiau aduse: lemn de cedru, aţă roşie răsucită (un fir stacojiu: SEP 1) 
şi isop. 

Lemn de cedru (ţikoq K£5pivo<g),"reprezintă specia de conifere Cedrus, specifică 
Orientului Apropiat" 340 . Un fir stacojiu: „în Biblia Hebraica, ebr. tolaath desemna iniţial un fel 
de larve sau viermi cu o culoare specifică, roşu închis (de aici, în Vulgata, vermiculus), 
ajungând ulterior să desemneze, prin extrapolare, orice obiect vestimentar vopsit în această 
culoare (cf. Strong, 1973, 8438)" 341 . Isop: „Septuaginta - vntuonoq, Vulgata - hyssopus, 
Ostrog - isop. [..] Etimonul primar este ebr. ezobh. Isopul (Hyssopus officinalis) este un arbust 
cu flori de culoare albastru închis, originar din Orient; se cultivă la noi ca plantă ornamentală. 
Crenguţele de isop, adunate într-un mănunchi, erau folosite în Israel cu o funcţie echivalentă cu 
mănunchiul de busuioc în ritualurile bisericii noastre. Utilizat în ritualuri purificatoare, isopul a 
ajuns în cele din urmă să simbolizeze curăţirea de păcat, ca în Psalmi 50, 7" 342 . 

5: Preotul va porunci ca una din păsări să fie-njunghiată într-un vas de lut, 
deasupra unei ape curgătoare. 

Apă curgătoare; SEP 1: apă de izvor: „în vechile traduceri româneşti apă vie, după 
Septuaginta i)5op ^«vxov, Vulgata: aqua viventis; în Biblia Hebraica, expresia [mayim 
khayym] 343 - apă vie - denumeşte apa luată dintr-o sursă curgătoare (izvor, râu) în opoziţie cu 
apa de cisternă 344 . Să observăm că în practicile magico-ritualice din mediul popular românesc 
apa neîncepută era învestită cu puteri magice' 845 . 

6: Apoi va lua pasărea cea vie, lemnul de cedru, aţa cea roşie şi isopul, şi le va 
muia, împreună cu pasărea cea vie, în sângele păsării-njunghiate deasupra apei 
curgătoare; 



338 Sf. Maxim Mărturisitorul, Capete despre cunoştinţa de Dumnezeu, 36 
339 LEV,p. 183 
340 LEV,p. 183 
341 LEV,p. 183 
342 LEV,p. 183 

343 LEV dă o formă ciudată a expresiei ebraice: hay mayim. 

344 Cisternele erau bazine, postate, de regulă, sub locuinţe, în care se aduna apa strânsă în sezonul ploios. într-o 
astfel de cisternă a fost întemniţat Sfântul Ioan Botezătorul, închisori propriu-zise neexistând la israeliţi, care le 
socoteau a fi nerentabile. 

345 LEV, p. 183 

7: va stropi de şapte ori pe cel ce s-a curăţit de lepră şi-1 va declara curat, iar 
păsării celei vii îi va da drumul în câmp. 

„Exegeţii au pus în valoare semnificaţiile simbolice ale acestei ceremonii de purificare. 
Cele două păsări vii semnifică viaţa redată leprosului, care fusese mort pentru comunitate 346 . 
Aceeaşi valoare simbolică pare să aibă şi celelalte elemente: apa vie, sângele victimei ca sediu 
al vieţii şi culoarea roşie a firului stacojiu. Ramura de cedru, arbore incoruptibil, ca şi cea de 
isop, semnifică faptul că fostul bolnav s-a curăţit de lepră. Cât priveşte eliberarea celei de-a 
doua păsări, actul acesta pare să figureze îndepărtarea şi dispariţia bolii. O ceremonie foarte 
asemănătoare regăsim la purificarea celui care s-a atins de un mort (cf. Numerii 19, 6)" 347 . 
Numărul 7, cum s-a arătat şi-n alte rânduri, semnifica perfecţiunea, desăvârşirea. 

După o tâlcuire, toate acestea sunt tipuri ale lucrării celei mântuitoare: apa curgătoare 
indică Taina Botezului, cele două păsări curate arată pe Hristos Cel în două firi, cedrul e trupul 
Său cel nestricăcios, firul roşu împletit arată împletirea Fiului Celui din veşnicie cu carnea şi cu 
sângele, pasărea muiată în sânge semnifică însuşirea morţii în trupul Mântuitorului (dar şi 
învierea), iar înşeptita stropire arată, iarăşi, Sfântul Botez 348 (după cum ar putea închipui şi 
darurile Sfântului Duh). 

8: Iar cel curăţit să-şi spele hainele, să-şi tundă tot părul, să se îmbăieze-n apă, şi 
va fi curat Apoi să intre în tabără, dar timp de şapte zile va locui în afara casei sale. 

9: în ziua a şaptea îşi va rade tot părul de pe cap, îşi va rade barba şi sprâncenele; 
îşi va rade tot părul, îşi va spăla hainele, îşi va îmbăia trupul în apă şi va fi curat. 

„îndepărtarea totală a părului era considerat un act de igienă esenţial. Herodot, Istorii II, 
37, aminteşte că preoţii egipteni, cărora li se impunea o curăţenie perfectă, se rădeau complet 
din trei în trei zile" 349 . Aici, desigur, această radere completă are un caracter excepţional. în 
plus, raderea părului poate semnifica şi înlăturarea păcatelor odrăslite de trup. 

10: In ziua a opta va lua doi miei fără meteahnă, de cate un an, o mieluşea fără 
meteahnă, de un an, şi trei zecimi dintr-o efă de făină curată, frământată cu untdelemn, 
pentru prinosul de pâine, şi un log de untdelemn. 

„Dacă în versetele anterioare a fost descris ritualul purificării leprosului în raport cu 
comunitatea, vv. 10-20 înfăţişează ritualul prin care fostul bolnav îşi restabileşte relaţia sa cu 
Iahve" 350 . 

„Aşadar, Dumnezeu cere să se scoată, prin chipul leprosului, cel îmbolnăvit de păcat şi 
întinat din mulţimea sfinţilor. Dar se întâmplă şi ca unii din cei bolnavi să se elibereze de 
patimă. Căci ne oprim uneori din păcate, mutându-ne mintea la voinţa de-a lucra şi cugeta cele 
bune şi cuvenite" 351 . Cel curăţit jertfea doi berbeci, o oaie, o efă de făină frământată cu 
untdelemn şi un log (aproximativ 0,5 litri)de untdelemn. Ofranda de făină „era o preînchipuire a 
pâinii euharistice, pe care Iisus Hristos, Domnul nostru, ne-a dat-o ca să o aducem în amintirea 
pătimirii pe care a răbdat-o El pentru oameni, ale căror suflete sunt curate acum de toată 
răutatea" 352 . Desigur, sufletele nu se curăţesc în mod automat, ci doar în măsura în care vor 
conlucra cu harul şi-şi vor însuşi efectele Jertfei mântuitoare. Sfântul Ioan Gură de Aur află aici 
prilejul de a sublinia superioritatea preoţiei creştine: „Preoţii iudeilor aveau numai puterea să 
vindece trupul de lepră; dar, mai bine spus, nici nu aveau puterea să vindece, ci numai să vadă 
dacă cineva a fost sau nu vindecat de lepră. Preoţii Noului Testament, însă, au puterea dă 
vindece nu lepra trupului, ci necurăţia sufletului; n-au luat numai puterea de a vedea dacă 



346 Mai exact, pasărea ucisă ar însemna moartea leprosului, iar pasărea vie, redobândirea vieţii de către acesta. 

347 LEV,p. 183 

348 Cf. Sf. Chirii al Alexandriei, Glafire la Levitic 

349 LEV,p. 183 

350 LEV,p. 183 

351 Sf. Chirii al Alexandriei, Glafire la Levitic 

352 Sf. Iustin Martirul, Dialogul cu iudeul Trifon, XLI 

cineva a fost sau nu vindecat, ci puterea deplină de a vindeca" 353 . Desigur, prin preot lucrează 
puterea lui Dumnezeu, iar aceasta, iarăşi, nu împotriva voinţei omului, ci doar dacă acela îşi 
doreşte vindecarea şi se străduieşte pentru ea. 

11: Preotul cel ce face curăţirea îl va duce pe omul ce se curăţeşte, împreună cu 
[prinoasele] acestea, înaintea Domnului, la intrarea cortului mărturiei; 

12: acolo va lua preotul un miel şi-1 va aduce drept jertfă pentru vinovăţie, şi logul 
de untdelemn, şi vor fi acestea aducere înaintea Domnului. 

13: Mielul îl va înjunghia în locul unde se- nj unghie arderile-de-tot şi jertfele 
pentru păcat, în loc sfânt; fiindcă jertfa pentru vinovăţie, ca şi jertfa pentru păcat, este a 
preotului, că-i sfinţenie mare. 

14: Preotul va lua apoi din sângele jertfei pentru vinovăţie şi va pune preotul pe 
pulpa urechii drepte a celui ce se curăţeşte, pe degetul cel mare de la mâna lui cea dreaptă 
şi pe degetul cel mare de la piciorul său cel drept. 

15: Preotul va lua apoi din logul de untdelemn şi-şi va turna în palma sa cea 
stângă. 

16: Preotul îşi va muia degetul mâinii sale celei drepte în untdelemnul din palma sa 
cea stângă, şi cu degetul său va stropi de şapte ori cu acest untdelemn înaintea Domnului. 

17: Iar untdelemnul rămas în palma sa îl va pune preotul pe pulpa urechii drepte a 
celui ce se curăţeşte, pe degetul cel mare de la mâna lui cea dreaptă şi pe degetul cel mare 
de la piciorul său cel drept, pe deasupra sângelui din jertfa pentru vinovăţie; 

18: iar untdelemnul rămas în palma preotului îl va turna preotul pe capul celui ce 
se curăţeşte şi se va ruga preotul pentru el înaintea Domnului. 

19: Preotul va săvârşi astfel jertfa pentru păcat, se va ruga pentru cel ce a venit să 
se cureţe de necurăţia lui, şi apoi va-njunghia jertfa arderii-de-tot. 

20: Preotul va aduce arderea-de-tot şi prinosul de pâine pe jertfelnic înaintea 
Domnului; astfel se va ruga preotul pentru acela, iar acela va fi curat 

In continuare, e arătată rânduiala pentru cei nevoiaşi: 

21: Dacă însă acela va fi sărac şi nu-i va da mâna, va lua doar un miel de un an şi-1 
va aduce jertfă pentru vinovăţie, ca să se roage pentru el, a zecea parte dintr-o efă de 
făină frământată cu untdelemn, pentru prinosul de pâine, un log de untdelemn 

22: şi două turturele - sau doi pui de porumbel, după cum îi va da mâna -: una, 
jertfă pentru păcat; alta, ardere-de-tot. 

23: In cea de a opta zi, spre curăţirea sa le va aduce la preot înaintea Domnului, la 
uşa cortului mărturiei. 

24: Iar preotul, luând mielul de jertfă pentru vinovăţie şi logul de untdelemn, le va 
aduce prinos înaintea Domnului. 

25: Apoi va-njunghia mielul de jertfă pentru vinovăţie; şi va lua preotul din 
sângele jertfei pentru vinovăţie şi va pune pe pulpa urechii drepte a celui ce se curăţeşte, 
pe degetul cel mare de la mâna lui cea dreaptă şi pe degetul cel mare de la piciorul său cel 
drept. 

26: Din untdelemn va turna preotul în palma sa cea stângă; 

27: şi cu degetul mâinii sale drepte de şapte ori va stropi preotul înaintea Domnului 
cu untdelemn din palma sa cea stângă; 

28: şi tot din untdelemnul care este-n palma sa va pune preotul pe pulpa urechii 
drepte a celui ce se curăţeşte, pe degetul cel mare de la mâna lui cea dreaptă şi pe degetul 
cel mare de la piciorul său cel drept, pe locurile [unde-a pus] şi sânge din jertfa pentru 
vinovăţie; 

29: iar untdelemnul care i-a rămas în palmă îl va turna pe capul celui ce se 
curăţeşte, şi se va ruga preotul pentru el înaintea Domnului. 



Sf. Ioan Gură de Aur, Despre preoţie, VI 

30: Iar turturelele - sau puii de porumbel, după cum îi va da mâna - le va aduce; 

3 1 : una, jertfă pentru păcat, iar alta, ardere-de-tot, împreună cu prinosul de pâine; 
şi aşa se va ruga preotul înaintea Domnului pentru cel ce se curăţeşte. 

32: Aceasta este legea pentru cel cu rană de lepră şi căruia nu-i dă mâna să aducă 
tot ce se cere pentru curăţirea sa". 

Cel oarecând bolnav se curăţeşte deplin (dacă o face!) în ziua a opta; în veşnicia fericită 
vom intra după ce ne vom fi curăţit de toată întinăciunea. 

33: Şi a grăit Domnul către Moise şi Aaron, zicând: 

34: „După ce veţi intra în ţara Canaaneenilor, pe care Eu am să v-o dau vouă ca 
moştenire, şi dacă voi aduce rană de lepră în casele din ţara moştenirii voastre, 

35: atunci stăpânul casei îi va da de veste preotului, zicând: - în casa mea s-a ivit 
ceva ce seamănă cu o pată [de lepră]. 

„Utilizarea aceluiaşi termen deopotrivă pentru o boală umană şi pentru un simptom de 
coroziune a pereţilor casei sub acţiunea unor ciuperci sau a unor factori de natură minerală 
reflectă credinţa în atotputernicia divină, ca sursă a unor nenorociri concepute ca semne şi 
pedepse. Pe de altă parte, prescripţia are un caracter prospectiv, referindu-se la etapa 
sedentarizării poporului ales în ţara făgăduită, moment ulterior celui când este emisă 
porunca" 354 . 

36: Atunci preotul va porunci ca acea casă să fie golită mai înainte de a intra el, 
preotul, să cerceteze pata, pentru ca nimic din ceea ce este în casă să nu devină necurat, 
după care preotul va intra să cerceteze casa. 

37: El va cerceta pata de pe pereţii casei: dacă pata i se arată a avea petice verzui 
sau roşiatice adâncite-n perete, 

38: el va ieşi din casă pân-la uşa casei şi va închide casa pentru şapte zile. 

39: In cea de a şaptea zi se va întoarce preotul şi va cerceta casa: de va vedea că 
pata s-a întins pe pereţii case, 

40: preotul va porunci să fie scoase pietrele pe care este boala, să fie aruncate afară 
din oraş, la loc necurat, 

Boala (ci(pfj): „în funcţie de context, unul şi acelaşi cuvânt, afi; poate însemna semn, 
pată, rană sauplagă, boală şi chiar, de-a dreptul, lepră" 355 . 

41: casa să fie răzuită pe dinlăuntru, de jur-împrejur, iar tencuiala-răzătură să fie 
aruncată afară din oraş, la loc necurat. 

Tencuiala, „cuvânt utilizat şi în versetul următor [...], după Septuaginta: o xoi)? - lut; 
Vulgata: pulvis - ţărână (v. 41) şi lutum - lut (v. 42), corespund ebr. aphar, termen care în 
Biblia Hebraica înseamnă praf , pulbere, dar şi lut folosit pentru tencuit, mortar (Strong., 6083). 
Tehnica tencuielii era bine cunoscută în Orientul Apropiat: atât mesopotamienii cât şi egiptenii 
utilizau în acest scop un amestec de paie şi lut. Pentru locuinţele mai importante, ai căror pereţi 
urmau să fie pictaţi, amestecul mai cuprindea şi ghips, argilă roşie sau nisip alb, ingrediente 
care asigurau plasticitatea finisajului" 356 . Un loc necurat: „indicaţia nu are semnificaţie ritualică. 
Odată sedentarizaţi, evreii preluau configuraţia urbană obişnuită în Palestina şi înainte de 
venirea lor, care includea şi un loc din afara cetăţii, special amenajat pentru depunerea resturilor 
nefolositoare" 357 . 

42: Vor aduce apoi alte pietre cioplite şi le vor pune în locul pietrelor [celor dintâi], 
şi vor lua altă tencuială şi vor tencui casa. 

43: Dacă boala se va ivi din nou şi va pătrunde în casă după ce s-au scos pietrele şi 
după ce casa a fost răzuită şi tencuită, 



354 LEV,p. 183 

44: atunci preotul va veni din nou: dacă va vedea că boala s-a răspândit în casă, 
aceasta-nseamnă că-n casă-i lepră statornică; [aşadar], e necurată. 

„Această revenire a preotului nu o vei înţelege decât ca întoarcerea iubirii de oameni a 
lui Dumnezeu la popor" 358 . 

45: Casa aceea va fi dărâmată, iar pietrele, lemnul şi toată tencuiala ei să fie scoase 
afară din oraş, la loc necurat 

Dacă astăzi nu se mai apelează la preot când pereţii casei sunt atacaţi de mucegaiuri, 
sunt, în schimb, frecvent utilizate rugăciunile pentru casa supărată de duhuri rele ori de vrăji şi 
descântece. 

46: Cel ce va intra în casa aceea pe durata-n care va fi închisă, acela necurat va fi 
până seara; 

„Prin aceasta se arată clar că tot cel ce se lipeşte de Iudei în oarecare fel, cugetând 
aceleaşi, va fi părtaş numaidecât de necurăţia acelora" 359 . Am putea lărgi cuvântul, aplicându-1 
oricui se alătură adunărilor eretice. 

47: cel ce va dormi în casă, să-şi spele hainele, şi necurat va fi până seara; cel ce va 
mânca în casă, să-şi spele hainele, şi necurat va fi până seara. 

„Specificarea să fie necurat până seara lipseşte din Biblia Hebraica şi Vulgata, dar 
apare în Septuaginta, probabil sub influenţa versetului anterior. Oricum, conţinutul v. 47 nu 
constituie o alternativă la cel al versetului anterior, ci o adăugire necesară" 360 . 

48: Dacă însă preotul intră şi vede că boala nu s-a întins în casă după ce casa a fost 
din nou tencuită, preotul o va declara curată, căci boala a trecut. 

49: El va lua, spre curăţirea casei, două păsări vii, curate, lemn de cedru, aţă roşie 
răsucită şi isop; 

50: va-nj unghia o pasăre într-un vas de lut, deasupra unei ape curgătoare. 

5 1 : Va lua lemnul de cedru, aţa, isopul şi pasărea vie şi le va muia în sângele păsării 
înjunghiate deasupra apei curgătoare şi va stropi casa de şapte ori. 

52: Şi va curăţa astfel casa cu sângele păsării, cu apă curgătoare, cu pasărea cea 
vie, cu lemnul cel de cedru, cu aţa roşie răsucită şi cu isop, 

53: iar păsării celei vii îi va da drumul în afara cetăţii, la câmp; şi se va ruga 
pentru casă, iar ea curată va fi. 

54: Aceasta este legea pentru orice pată de lepră şi pentru chelbe, 

55: pentru lepra de pe haine şi pentru cea de pe case, 

56: pentru umflături, pecingine şi pete lucii, 

57: ca să se ştie ziua-n care [cineva] e necurat şi ziua-n care va să fie curăţit; 
aceasta-i legea pentru lepră". 

„Auzind de preotul care, după dispoziţia legii, intră în casa în oarecare fel necurată şi o 
afuriseşte pe ea şi hotărăşte cele de trebuinţă spre curăţirea celor ce o au, socotesc că se 
vorbeşte de raţiunea-preot care intră ca o lumină preacurată în suflet şi dezvăluie voile şi 
gândurile necurate împreună cu faptele vinovate şi arată cu înţelepciune modurile convertirii şi 
ale curăţirii" 361 . 



CAPITOLUL 15 - Rânduieli pentru necurăţia bărbaţilor şi a femeilor. 

„întregul capitol 15 se ocupă cu eliminările, normale sau patologice, din sistemul genital 

358 Sf. Chirii al Alexandriei, Glafire la Levitic 

359 Sf. Chirii al Alexandriei, Glafire la Levitic 
360 LEV,p. 184 

361 Sf. Maxim Mărturisitorul, Ambigua, 24 

al omului. Ceea ce pare a fi doar o problemă de igienă corporală este, în realitate, legiferarea 
comportamentului uman în sfera de taină a vieţii înseşi: fecunditatea şi reproducerea. De aici, 
caracterul sacral al tuturor acestor interdicţii formale şi prescripţii rituale" 362 . „Se apreciază că 
natura acestei legislaţii este unică în literatura Orientului Apropiat (Harrison, p. 159). Capitolul 
se structurează în trei părţi distincte: vv. 1-17 - igiena bărbatului; w. 19-30 - igiena femeii; vv. 
31-33 - concluzia generală" 363 . 

1 : Şi a grăit Domnul către Moise şi către Aaron, zicând: 

2: „Grăieşte către fiii lui Israel şi spune-le: Când un bărbat, oricare-ar fi el, va 
avea scurgere din trupul său, scurgerea lui este necurată. 

Scurgere (t| pvoiţ): „termenul ebraic pentru scurgere, subst. Zobh, nu apare decât în 
Levitic (cf. Strong., 2101), ceea ce presupune că avea un caracter tehnic. Cât priveşte natura 
microbiană a bolii, informaţiile sumare din text nu permit o diagnoză absolut sigură. Cea mai 
probabilă pare să fie infecţia gonoreică, produsă în tractul genital masculin de microorganismul 
Neisseria gonorrhoeae. In condiţiile absenţei unui tratament adecvat, vindecarea se putea 
produce, la un bărbat viguros, într-o perioadă începând de la câteva luni şi până la un an. O altă 
scurgere putea fi determinată şi de infectarea unei leziuni tuberculare (cf. Harrison, p. 160)" 364 . 

3: Iată care este legea privitoare la necurăţia lui: fie că din trup se face scurgere de 
sămânţă, fie că ea s-a oprit a se mai scurge din trup, aceasta-i necurăţie într-însul pe toată 
durata scurgerii ei din trup sau a încetării de a se mai scurge; necurăţie îi este. 

„Acest verset constituie o introducere la secvenţa (vv. 4-12) în care sunt enumerate 
cazurile când bărbatul bolnav impurifică, direct sau indirect, obiectele cu care intră în 
contact" 365 . 

4: Orice pat pe care va dormi cel ce are scurgere este necurat; tot lucrul pe care va 
şedea cel ce are scurgere este necurat. 

5: Omul care se va atinge de patul aceluia îşi va spăla hainele, se va îmbăia în apă, 
şi necurat va fi până seara. 

6: Cel ce sade pe lucrul pe care-a şezut cel ce are scurgere, acela-şi va spăla hainele, 
se va îmbăia în apă, şi necurat va fi până seara. 

7: Cel ce se va atinge de trupul celui ce are scurgere îşi va spăla hainele, se va 
îmbăia în apă, şi necurat va fi până seara. 

Trup: ebr. basar, redat consecvent de majoritatea traducătorilor prin trup, are adesea în 
Textul Masoretic sensul membrum virile (cf. supra, 6, 3). în capitolul de faţă din Levitic, 
termenul apare de şase ori: în vv. 2, 3 şi 19 este întrebuinţat eufemistic pentru a desemna 
organul sexual masculin (şi chiarpe cel feminin, în v 20); în vv. 13 şi 16, sensul este evident cel 
de corp"* 66 . Aici, nu e foarte clar dacă trebuie înţeles tot trupul sau e tot o exprimare 
eufemistică: „unii comentatori înclină spre utilizarea eufemistică, gândindu-se la posibilitatea 
existenţei unor persoane însărcinate cu îngrijirea organului infectat al bolnavului. Totuşi, ţinând 
seama de context, mai probabilă este actualizarea sensului generic corp" 361 . 

8: Dacă cel ce are scurgere va scuipa pe cel curat, acesta-şi va spăla hainele, se va 
îmbăia în apă, şi necurat va fi până seara. 

9: Oricare din şeile pe care va călări cel ce are scurgere, necurată va fi până seara. 

10: Tot cel ce se atinge de câte-au fost sub acela, şi necurat va fi până seara; iar cel 
ce le va ridica, îşi va spăla hainele, se va îmbăia în apă, şi necurat va fi până seara. 

1 1 : Cel ce s-a atins de cel ce are scurgere fără ca acela să-şi fi spălat mâinile cu apă, 

îşi va spăla hainele, se va îmbăia în apă şi necurat va fi până seara. 

Cele de până aici se pot aplica şi gândurilor necurate, care întinează sufletul: „Treci 
acum de la această boală trupească şi de la acest chip clar, la cele ce se petrec în minte. Căci şi 
mintea se strică (se descompune), cheltuindu-se cu risipă în celece nu se cuvin. Şi neaplecându- 
şi străduinţa lucrării ei la nimic din cele de trebuinţă, nu are nici un rod adevărat, ci e purtată 
pururea spre ceea ce păgubeşte şi suferă rostogolirea nestăpânită spre cele urâte" 368 . 

12: Vasul de lut de care s-a atins cel ce are scurgere va fi spart; vasul de lemn va fi 
spălat cu apă, şi curat va fi. 

13: Iar când cel ce are scurgere se va curăţa de scurgerea sa, să-şi socotească şapte 
zile pentru curăţirea sa; el îşi va spăla hainele, îşi va îmbăia trupul în apă, şi curat va fi. 

îşi va îmbăia trupul în apă: „în unele manuscrise (ebraice şi greceşti): în apă 
curgătoare" 369 . „La israeliţi, ca de altfel şi la alte popoare antice, abluţia rituală avea în primul 
rând funcţiile cultice ale purificării morale şi sufleteşti, şi nu o strictă raţiune igienică" 370 . 

14: In cea de a opta zi va lua cu sine două turturele - sau doi pui de porumbel -, le 
va aduce-n faţa Domnului, la uşa cortului mărturiei, şi i le va da preotului; 

Sunt din nou vestite, în tipuri: timpul venirii Mântuitorului (ziua a şaptea) şi învierea 
(ziua a opta); iar abluţiunea închipuie curăţirea prin Botez. „Prin apă, potrivit legii, se curăţeşte 
tot cel necurat, până şi hainele însele fiind spălate cu apă" 371 , căci ne vom îmbrăca în slava 
dumnezeiască. 

15: iar preotul le va jertfi: una, pentru păcat, iar una, ardere-de-tot; astfel se va 
ruga preotul pentru el înaintea Domnului, pentru scurgerea lui. 

16: Dacă un om va avea descărcare seminală-n timpul somnului, îşi va îmbăia 
întregul trup în apă, şi necurat va fi până seara. 

Descărcare seminală: „Sintagma ebraică şikhbhath zera din Biblia Hebraica 
desemnează o spermatoree normală, prin opoziţie cu gonoreele infecţioase descrise anterior. 
Deşi se utilizează acelaşi termen, în vv. 1-17 pare să fie vorba de pierderi seminale spontane, pe 
când în v. 18 se face referire la ejacularea matrimonială" 372 . „Cei doi termeni ai sintagmei 
ebraice, şikhbhath -faptul de a sta întins şi zera - sămânţă - au fost transpuşi literal de 
Septuaginta: koitt| <77T£ppaT0<g -patul seminţei [...]. Philon, Spec. I, 19, echivalează această 
expresie cu formula vuKxwp ovEipcmoEiv - a visa noaptea, aparţinând repertoriului 
terminologic hipocratic, iar Iosif Flaviu, AI, o glosează prin secvenţa oq 5' av Kaxa TOi)<g 
a7T0Kpiv£i yovfjv - cel care secretă sămânţă în timpul somnuluf' 373 . 

„Deci îl curăţă pe cel cu scurgerea sămânţei şi îl izbăveşte de boală, dar în Hristos, prin 
apă şi sânge. Căci se [vor] număra lui şapte zile, spre curăţirea lui, şi-şi va spăla hainele lui şi 
va scălda trupul lui şi curat va fi. A întinde până în ziua a şaptea curăţirea înseamnă, fără 
îndoială, că cei ce s-au hotărât să treacă de la nerăutatea lumească la săvârşirea celor bune 
trebuie să se cureţe toată viaţa şi în toată vremea vieţii prin faptele bunei cuviinţe. Căci, măsura 
unei săptămâni indică totalitatea timpului şi e o întoarcere circulară la început, după ce ajunge 
la sfârşit. Dar, zice că la faptele noastre de bunăcuviinţă trebuie să se adauge, în chip necesar, 
curăţirea prin Hristos şi purificarea prin apă, prin spălarea trupului şi a hainelor înţelegându-se 
sfântul Botez, la care se adaugă şi curăţirea prin sânge. [...] Ziua a opta înseamnă iarăşi veacul 
de după petrecerea în trup, când a răbdat junghierea pentru noi Emanuil, turtureaua 
bineciripitoare şi bine răsunătoare, care prin sângele Său a desăvârşit de-a pururi pe cei ce se 
sfinţesc" 374 . 



368 Sf. Chirii al Alexandriei, Despre închinarea şi slujirea în duh şi adevăr, XV 

17: Orice haină şi orice piele atinsă de curgerea seminală va fi spălată cu apă, şi 
necurată va fi până seara. 

18: Dacă o femeie se va culca cu un bărbat şi el va avea o descărcare de sămânţă, 
fiecare din ei se va îmbăia în apă şi necuraţi vor fi până seara. 

„Considerarea actului sexual drept un fapt impur, care necesită purificarea prin abluţie, 
se regăseşte la babilonieni şi arabi, după cum atestă Herodot, Istorii, I, 118" 375 . 

19: Când o femeie are curgere de sânge - curgerea [firească] din trupul său -, timp 
de şapte zile va rămâne în necurăţenia ei. Tot cel ce se va atinge de ea, necurat va fi până 
seara. 

„Cu acest verset începe expunerea regulilor privitoare la impurităţile genitale feminine. 
Vv. 19-24 tratează limitele normale ale funcţiilor sexuale ale femeii, vv. 25-27 abordează 
cazurile anormale, iar ultima secvenţă, vv. 28-30, tratează ritualul de purificare" 376 . Şapte zile: 
„există numeroase dovezi care atestă că la toate popoarele antice, ca şi la societăţile actuale de 
tip tradiţional, perioada menstruală acorda femeii un statut special, în sfera sacrului. Izolarea 
prescrisă, pe lângă valenţele cultuale, asigura femeii, implicit, şi o perioadă de refacere a 
forţelor sale, măcinate în muncile casnice'* 77 . 

20: Tot lucrul pe care se va culca ea în timpul necurăţeniei va fi necurat, şi tot 
lucrul pe care va şedea, necurat va fi. 

O interpretare socoteşte că sufletul desfrânat „îl numeşte poate Scriptura femeie ce sade 
din pricina rânduielii, căci, şezând departe de simţuri, îşi adună în sine lucrarea lui, 
nemaiprimind nimic din cele din afară, pentru nălucirea ruşinoasă care-1 stăpâneşte" 378 . E cel 
robit cu totul unei patimi anume, incapabil de a mai primi altceva, bun sau rău. 

21: Tot cel ce se va atinge de patul ei îşi va spăla hainele, se va îmbăia în apă, şi 
necurat va fi până seara. 

22: Tot cel ce se va atinge de vreun lucru pe care a şezut ea, îşi va spăla hainele, se 
va îmbăia în apă, şi necurat va fi până seara. 

23: Iar de se va atinge cineva de ceva din patul ei sau de lucrul pe care a şezut ea, 
acela necurat va fi până seara. 

24: De se va culca cineva cu ea, necurăţia ei îl va atinge şi pe el; necurat va fi el 
timp de şapte zile, şi orice pat pe care va dormi, necurat va fi. 

„Contextul face referire la declanşarea spontană a menstruaţiei în timpul actului sexual, 
căci, în cazul intenţiei conştiente de apropiere sexuală în această perioadă, legea prevedea 
pedeapsa cu moartea (cf. infra 18, 19; 20, 18)" 379 . 

25: Dacă femeia va avea curgere de sânge timp de mai multe zile, şi nu în timpul 
necurăţiei sale [fireşti], sau dacă ea are curgere în prelungirea necurăţiei sale [fireşti], 
atunci, în tot timpul cât îi va curge necurăţenia, ea va fi necurată ca şi în timpul necurăţiei 
sale [fireşti]. 

„Pentru hemoragiile întâmplătoare, prescripţiile rituale sunt identice cu cele legate de 
menstruaţia normală' 380 . 

26: Orice pat pe care va dormi în timpul curgerii ei va fi necurat aşa cum e patul în 
timpul necurăţiei sale [fireşti], şi orice lucru pe care va şedea ea va fi necurat aşa cum 
necurat este în timpul necurăţiei sale [fireşti]. 

27: Tot cel ce se va atinge de acel [lucru], necurat va fi; el îşi va spăla hainele, îşi va 
îmbăia trupul în apă, şi necurat va fi până seara. 

28: Când ea va fi curăţită de curgerea ei, să-şi socotească şapte zile, şi după aceea 

curată va fi. 

29: în cea de a opta zi va lua cu sine două turturele - sau doi pui de porumbel - şi i 
le va aduce preotului, la uşa cortului mărturiei; 

30: iar preotul le va jertfi: una, pentru păcat, iar una, ardere-de-tot; şi astfel se va 
ruga preotul în faţa Domnului pentru ea, pentru curgerea ei cea necurată. 

Faţă de menstruaţia normală, în cazul hemoragiilor ocazionale se cerea, în plus, 
aducerea de jertfe pentru curăţire. 

3 1 : Aşa să-i feriţi pe fiii lui Israel de necurăţenia lor, ca să nu moară ei în propria 
lor necurăţie prin aceea că-Mi spurcă locaşul care este-n mijlocul lor. 

32: Aceasta este legea pentru cel ce are scurgere, sau pentru cel ce are descărcare 
seminală care-1 face necurat, 

33: sau pentru aceea care-i bolnavă-ntru necurăţia ei [firească]; adică pentru 
oricine, bărbat sau femeie, care are o curgere, ca şi pentru bărbatul ce se culcă cu o femeie 
în stare de necurăţie". 

Pentru versetul 31 e şi varianta: faceţi evlavioşi pe fiii lui Israel. „Căci fără evlavie nu 
cinsteşte nimeni pe Dumnezeu, nici nu ia aminte la vreo poruncă a Lui. De aceea, nimic nu este 
mai rău ca îndrăzneala. Pentru aceea ea este maica tuturor patimilor: fiindcă depărtează evlavia, 
fiindcă izgoneşte frica de Dumnezeu, fiindcă naşte dispreţuirea" 381 . „De-abia după ce am fost 
curăţiţi şi sfinţiţi prin Hristos ne apropiem cu adevărat strălucitori şi nu mai pângărim cortul 
sfânt, ci ne închinăm curaţi în chip curat preasfântului Dumnezeu, venind în biserici" 382 . 



CAPITOLUL 16 - Ziua cea mare a ispăşirii. 

„întregul capitol [16] este considerat ca o concluzie a părţii a treia a Leviticului, deşi el 
constituie o parte în sine, bine conturată între cap. 11-15 şi 17-26. Conţinutul acestui capitol se 
referă la marea sărbătoare anuală denumită ziua ispăşirii, care era celebrată în fiecare an în ziua 
a zecea a lunii a şaptea (cf 23, 26-32). Scopul ritual al acestei sărbători era acela de a implora 
iertarea divină pentru păcatele întregii comunităţi israelite, a celor cunoscute, ca şi a celor 
necunoscute sau involuntare. Acest fapt explică plasarea prescripţiilor referitoare la marea 
sărbătoare comunitară în încheierea enumerării necurăţiilor rituale. Numele ebraic al sărbătorii, 
yom hakkippurim [ . . . ] [ziua ispăşirilor] nu apare decât în 23 , 27-28 şi în Numerii 29, 11. [ . . . ] 
In calendarul mozaic actual, această sărbătoare ocupă un loc important şi se numeşte Yom 
kippur" 383 . 

1: Domnul a vorbit cu Moise după moartea celor doi fii ai lui Aaron, cei ce 
muriseră pentru că au adus foc străin în faţa Domnului. 

2: Şi a zis Domnul către Moise: „Spune-i lui Aaron, fratele tău, să nu intre oricând 
în locaşul cel sfânt de după perdea, în faţa acoperământului ispăşirii ce se află pe chivotul 
mărturiei, dacă el vrea să nu moară: căci Eu Mă voi arăta în nor deasupra 
acoperământului ispăşirii. 

Acoperământul ispăşirii (iX,a<7Trjpiov): „In cort, ilastirion era un acoperământ; în 
templu, va deveni o masă" 384 . 

Arhiereul putea intre în Sfânta Sfintelor o singură dată pe an (de Ziua Ispăşirii): „Aaron 
fiind rânduit ca icoană şi chip al preoţiei lui Hristos, nu trebuia să-şi facă intrarea în tot ceasul, 
adică în toată vremea, în Sfânta Sfintelor. Prin aceasta ni se dă să înţelegem frumuseţea tainei. 

381 Ava Dorotei, învăţături de suflet folositoare, IV, 7 

Căci Hristos a intrat o singură dată, veşnică răscumpărare aflând" 385 . 

3: Iată cum anume va intra Aaron în locaşul cel sfânt: cu un tăuraş ca jertfă pentru 
păcat, şi cu un berbec pentru ardere-de-tot. 

4: El se va îmbrăca în tunica de in sfinţit, va purta pe trup pantaloni de in, încins 
va fi cu brâu de in, şi tiară de in va avea pe cap; acestea sunt veşminte sfinte: el îşi va 
îmbăia tot trupul în apă, şi numai aşa să se îmbrace cu ele. 

Cel curăţit prin baia Botezul se va înveşmânta în in, adică se va îmbrăca cu virtuţile, 
stingându-şi patimile trupeşti; astfeş va intra în slava împărăţiei cereşti (Sfânta Sfintelor). 

5: Iar de la obştea fiilor lui Israel, din turma lor va lua doi ţapi ca jertfă pentru 
păcat şi un berbec pentru arderea-de-tot. 

Ţapi: „Cuvântul yi\i(tpoq, ied, corespunde aici ebr. sair, ţap tânăr. Traducătorii 
Septuagintei au ales să facă distincţia între yi\mpoq, animal tânăr destinat ritualului pentru 
păcat, şi xpdyoţ, ţap, animal adult, care apare în Numerii 7 ca destinat jertfei de mântuire şi 
pentru care Textul Masoretic are attudh. Iosif Flaviu, parafrazând acest pasaj {AI III, 241), 
vorbeşte despre doi spupoi, ieduţi. Philon (Spec. I, 188-189) vorbeşte despre xipapoi, dar în 
alte locuri îi numeşte xpdyoi. Ţapii au tins să se impună în tradiţia ulterioară {Epistola lui 
Barnaba, Iustin, Tertulian, Origen, Theodoret)" 386 . 

6: Aaron va aduce tăuraşul ca jertfă pentru propriul său păcat, şi astfel se va ruga 
pentru sine şi pentru casa sa. 

„Prin casa sa se înţelege aici nu atât familia lui Aaron, cât întregul cin preoţesc (Aaron 
şi urmaşii săi întru preoţie)" 387 . 

7: Apoi va lua cei doi ţapi şi-i va pune-n faţa Domnului, la uşa cortului mărturiei. 

8: Aaron va arunca sorţi asupra celor doi ţapi: un sorţ pentru cel menit Domnului 
şi un sorţ pentru cel menit lui Ducă-se-pe-pustii. 

„Traducem prin Ducă-se-pe-pustii literalul apopompeos = cel menit {făcut, ales) să fie 
alungat. La rândul său, acesta îl traduce pe ebraicul azazel, cuvânt enigmatic, folosit de numai 
patru ori în cărţile canonice ale Vechiului Testament: o dată aici, de două ori în v. 10 şi o dată în 
v. 26; Vulgata îl redă prin emissarius = cel trimis. In absolut toate vechile traduceri ale Textului 
Ebraic (Septuaginta, Vulgata, Aquila, Symachus), echivalentul lui azazel e întemeiat pe ideea că 
termenul e un determinativ al ţapului (pe care s-a aruncat sorţul): cel ce urmează să fie alungat. 
Exegeţi moderni ai Leviticului (printre care şi Ion V Georgescu) opinează că termenul Azazel 
desemnează numele unui demon care locuieşte în pustie (sălaşul diavolilor) şi căruia ţapul va 
trebui să-i ducă înapoi povara păcatelor pe care acela le-a inspirat. Obiecţia că o astfel de 
lectură ar sugera o concepţie dualistă (Dumnezeu-Diavol), cu totul străină monoteismului 
iudaic, e amendată prin observaţia că ţapul a fost mai întâi adus în faţa Domnului (v. 10) şi că, 
prin urmare, ţapul destinat lui Azazel nu reprezintă o alternativă, ci o decizie a lui Dumnezeu, 
cu ştirea şi cu îngăduinţa Căruia operează-n lume Satana (vezi cazul lui Iov, dar şi Facerea 3). 
Acesta deci ar fi primul text care dezvăluie existenţa unei demonologii a Vechiului 
Testament" 388 . 

Există opinii diverse despre numele Azazel. Astfel, el ar indica: 

a) însuşi ţapul trimis în pustie: az înseamnă capră, iar azal, a duce departe; propunerea 
contrazice, însă, relatarea biblică, unde nu e ţapul Azazel, ci ţapul pentru Azazel; 

b) Azazel ar indica un loc anume, ipoteză ce nu se susţine; 

c) Azazel ar fi un nume abstract, desemnând îndepărtarea completă, dar şi această 
opinie contrazice textul biblic. 

Astfel, Azazel ar fi o fiinţă personală rea: „Chiar etimologia cuvântului Azazel pledează 

pentru însemnarea de duh necurat sau Satan. Cuvântul Azazel trebuie derivat de la cuvântul 
azal, neîntâlnit în textul ebraic, dar aflat în arabă cu sensul de a îndepărta, a înlătura. In acest 
caz, Azazel este despărţitul, sau îndepărtatul cu totul. Ultimul sens este foarte potrivit pentru 
Satan, care este un spirit rău şi locuieşte în locurile pustii şi ascunse" 389 . Oricum, nu e vorba aici 
despre o jertfă închinată demonilor, ci de îndepărtarea (fie şi simbolică) păcatului de la 
comunitate. 

„Acest ţap ispăşitor izgonit în deşert, alături de perechea sa jertfită pe altar, a trezit de 
timpuriu atenţia exegeţilor creştini, care au formulat diferite interpretări simbolice. Unii 
{Epistola lui Barnaba 7, 7; Tertulian, Adv. Marc. III, 7, 7) văd în cei doi ţapi cele două naturi, 
cea divină şi cea umană, ale lui Hristos. Pentru Origen, Horn. Lev. X, 2, ţapul oferit lui 
Dumnezeu închipuie persoana lui Hristos, iar cel izgonit în deşert, pe cea a lui Barabas" 390 . 

9: Va lua Aaron ţapul cel sortit Domnului şi-1 va aduce jertfă pentru păcat, 

10: iar ţapul asupra căruia a căzut sorţul: „al lui Ducă-se-pe-pustii" îl va pune viu 
înaintea Domnului, ca să se roage asupră-i şi să-i dea drumul în pustie; în pustiu îl va lăsa 
să plece. 

,,/4 lăsa (să plece) îl traduce aici pe afiemi, folosit în Levitic cu sensul de a trece cu 
vederea păcatele cuiva; ale ierta" 391 . 

Cei doi ţapi ar putea fi „o vestire a celor două veniri ale lui Hristos" 392 . Sau, ţapul jertfit 
Domnului e Fiul care Se aduce pe Sine jertfă Tatălui, ucis de obştea lui Israel, iar ţapul pentru 
Azazel indică pogorârea la iad a Mântuitorului. 

11: Aaron va aduce apoi tăuraşul de jertfă pentru propriul său păcat şi se va ruga 
pentru sine şi pentru casa sa; va înjunghia tăuraşul de jertfă pentru păcatul său. 

„Marele preot era obligat ca mai întâi să se purifice el însuşi, pentru a putea apoi să 
medieze purificarea celorlalţi" 393 . 

12: Va lua cărbuni aprinşi de pe jertfelnicul cel de dinaintea Domnului, o cădelniţă 
plină, şi tămâie pisată mărunt, binemirositoare, două mâini pline, şi le va aduce înlăuntrul 
perdelei; 

Acestea vor fî duse în Sfânta Sfintelor. 

13: va pune tămâia pe focul cel de dinaintea Domnului, iar norul de fum va acoperi 
acoperământul ispăşirii, cel ce se află pe chivotul mărturiei; şi astfel el nu va muri. 

14: Va lua apoi din sângele tăuraşului, şi cu degetul său va stropi spre răsărit, peste 
acoperământul ispăşirii; iar în faţa acoperământului ispăşirii va stropi de şapte ori cu 
sânge, el, cu degetul său. 

Pătrunderea după perdea, în Sfânta Sfintelor, reprezenta punctul culminant al slujirii 
arhiereşti. Stropirea spre Răsărit aminteşte că „ne închinăm lui Dumnezeu căutând patria de 
altădată şi uitându-ne către ea. Cortul lui Moisi avea catapeteasma şi ilastiriul (chivotul) către 
Răsărit" 394 . 

15: Va înjunghia apoi în faţa Domnului ţapul de jertfă pentru păcatul poporului; 
sângele i-1 va duce înlăuntrul perdelei, iar cu sângele acela va face ceea ce a făcut şi cu 
sângele tăuraşului, stropind cu el pe acoperământul ispăşirii şi-n faţa acoperământului. 

16: Aşa se va ruga el în locaşul cel sfânt pentru necurăţia fiilor lui Israel, pentru 
nelegiuirile lor şi pentru toate păcatele lor. 

17: Nici un om nu va fi în cortul mărturiei, de când va intra el să se roage în locaşul 
cel sfânt şi până va ieşi. Aşa se va ruga el pentru sine, pentru casa sa şi pentru toată obştea 
fiilor lui Israel. 

18: Apoi va ieşi la jertfelnicul cel de dinaintea Domnului şi se va ruga pentru el; şi 
va lua din sângele tăuraşului şi din sângele ţapului şi va unge coarnele jertfelnicului de 
jur-împrejur; 

„Textul ebraic nu lasă să se înţeleagă clar la care dintre altare [jertfelnice] se face 
referire: cel pentru arderile de tot situat înaintea cortului întâlnirii, sau cel pentru arderea 
tămâiei, situat în interiorul cortului (cf 4, 7). Comentatorii evrei optează pentru ultima 
interpretare, în vreme ce majoritatea comentatori creştini înclină spre cealaltă posibilitate" 395 . 

19: şi de şapte ori cu degetul său va stropi cu sânge şi-1 va curăţa de necurăţiile 
fiilor lui Israel şi-1 va sfinţi. 

20: Iar după ce va sfârşi să se roage pentru locaşul cel sfânt, pentru cortul 
mărturiei şi pentru jertfelnic, va face curăţirea preoţilor; şi va aduce ţapul cel viu, 

21 : şi Aaron îşi va pune mâinile pe capul ţapului celui viu şi va mărturisi asupra lui 
toate fărădelegile fiilor lui Israel, toate nedreptăţile şi toate păcatele lor; şi punându-le pe 
acestea pe capul ţapului, îl va trimite-n pustie printr-un om anume. 

22: Şi ţapul va purta asupră-şi în pământ neumblat toate nelegiuirile lor; şi vor 
lăsa ţapul slobod în pustie. 

După Sfântul Chirii al Alexandriei, cei doi ţapi II închipuie pe Hristos: ţapul junghiat 
arată jertfa Sa cea pentru noi, iar ţapul trimis în pustie vesteşte învierea şi înălţarea la Cer, ţara 
cea neumblată (pe atunci) de oameni 396 . Dar, dacă cerul e pământul neumblat, desigur că nu 
acolo duce Hristos toate nelegiuirile noastre. El şterge păcatul spre a înălţa la cer omenirea 
restaurată şi reînveşmântată în slavă. 

23: După aceea va intra Aaron în cortul mărturiei şi-şi va dezbrăca tunica de in cu 
care se îmbrăcase la intrarea în cortul cel sfânt, şi o va lăsa acolo; 

24: în locul cel sfânt îşi va îmbăia trupul în apă, îşi va îmbrăca haina sa şi, ieşind, 
va săvârşi arderea-de-tot pentru sine şi arderea-de-tot pentru popor, şi astfel se va ruga 
pentru sine şi pentru casa sa şi pentru popor, ca şi pentru preoţi. 

25: Iar grăsimea jertfei pentru păcat o va arde pe jertfelnic. 

„Domnul Se dezbracă şi Se îmbracă atunci când Se pogoară în lumea materială; sau altă 
interpretare: cel ce a crezut în Domnul se dezbracă şi îmbracă haina cea sfinţită" 397 . In primul 
caz, Domnul îşi dezbracă dumnezeirea Sa şi Se îmbracă cu omenitatea; în cel de al doilea, 
credinciosul dezbracă omul cel vechi, îmbrăcându-se cu Hristos. 

26: Cel ce a lăsat în pustie ţapul sortit să fie lăsat, îşi va spăla hainele, îşi va îmbăia 
trupul în apă şi numai atunci va intra în tabără. 

27: Iar viţelul de jertfă pentru păcat şi ţapul de jertfă pentru păcat, al căror sânge 
a fost adus înlăuntru pentru curăţirea locaşului sfânt, vor fi scoşi afară din tabără şi-n foc 
vor fi arse pielea, carnea şi necurăţenia lor. 

28: Cel ce le va arde îşi va spăla hainele, îşi va îmbăia trupul în apă, şi numai după 
aceea va intra în tabără. 

Abluţiunile preveneau, simbolic, orice întoarcere la păcatul mărturisit şi iertat; iar 
arderea piele, cărnii şi a necurăţeniilor arată depăşirea existenţei epidermice, carnale şi 
vegetative. 

29: Aceasta va fi pentru voi lege veşnică: în luna a şaptea, în ziua a zecea a lunii, să 
vă smeriţi sufletele şi nici o muncă să nu faceţi, nici băştinaşul şi nici străinul care s-a 
aşezat între voi, 

în luna a şaptea: „întrucât, în calendarul ebraic, luna primă a anului era plasată în 
martie-aprilie, cea de-a şaptea lună (ebr. tişri) cădea la începutul toamnei, în septembrie- 
octombrie, în sezonul ploilor. Luna aceasta era socotită lună sabatică, activitatea curentă 

reducându-se la minimum. începând cu a cincisprezecea zi a acestei luni, se celebra sărbătoarea 
corturilor (cf. 23, 34)" 398 . Ziua a zecea: „A zecea zi pare să fi fost ziua preferată pentru orice 
sărbătoare, cf Ieşirea 12, 3" 399 . 

Să vă smeriţi sufletele: „după Septuaginta: TarcEivexTaTE xaq yvyaq; Vulgata: affligetis 
animos vestros; Ostrog [slavonă]: pokorite dusa vaşa" 400 . „Ebr. tannu eth-naphşoteykhem are 
sensul literal îndureraţi-vă sufletul şi desemnează în Textul Masoretic ansamblul diferitelor 
mortificări voluntare (reducerea hranei, suprimarea relaţiilor conjugale etc.) pe care israeliţii 
credincioşi şi le autoimpuneau în semn de căinţă şi ascultare faţă de Dumnezeii, în toate 
împrejurările impuse delege. Starea de post începea seara şi înceta în seara zilei următoare" 401 . 

30: căci în ziua aceasta se face rugăciune de ispăşire pentru voi ca să vă curăţiţi de 
toate păcatele voastre, şi curaţi veţi fi înaintea Domnului. 

3 1 : Aceasta va fi pentru voi ziua zilelor de odihnă: vă veţi smeri sufletele. Aceasta-i 
lege veşnică. 

Ziua zilelor de odihnă: „In Biblia Hebraica, expresia şabath şabathon rezultă din 
juxtapunerea a două cuvinte diferite cu acelaşi radical, structură care are funcţia stilistico- 
gramaticală de a exprima superlativul sau intensificarea unei acţiuni (cf. Gesenius, s. v. 
şabathon)" 402 . 

32: Rugăciunea [de ispăşire] o va face preotul care a primit ungerea şi ale cărui 
mâini îl învrednicesc să slujească după tatăl său. £1 se va îmbrăca în haina de in, cu haina 
cea sfântă; 

„Textul exprimă caracterul ereditar al funcţiei de mare-preot (arhiereu)" 403 . Se mai arată, 
învăluit, că singur Arhiereul Hristos (= Unsul) ne poate curaţi păcatele. 

33: el se va ruga în sfânta-sfintelor, el va face curăţirea cortului mărturiei şi a 
jertfelnicului, el se va ruga pentru preoţi şi pentru toată obştea. 

34: Aceasta va fi pentru voi lege veşnică: fiilor lui Israel li se vor face rugăciuni de 
ispăşire pentru păcatele lor; o dată pe an se vor face", aşa cum Domnul îi poruncise lui 
Moise. 

Ziua Ispăşirii, sau Ziua împăcării, „se prăznuieşte în fiecare an la 10 Tişri ca zi a iertării 
sau ziua mare a iertării (yom hakkipurim - 23, 27) ori sărbătoarea sărbătorilor (sabbath 
sabbathon - 16, 31). în această zi Legea prevede repaus sabatic, adunare sfântă şi aducerea 
jertfelor [...]. Faţă de celelalte sărbători, în aceasta se posteşte din seara zilei a noua până în 
seara zilei a zecea (23, 32), de aceea este socotită cea mai mare zi de odihnă pentru smerirea 
sufletelor. în ziua împăcării se iartă toate păcatele comise într-un an şi această iertare se obţine 
mai ales prin jertfele aduse de arhiereu' 404 . 



CAPITOLUL 17 - Locul jertfelor. Oprirea de a mânca sânge. 

„în studiile introductive asupra Leviticului, capitolele 17-26 sunt cunoscute drept Legea 
sfinţeniei, din pricina structurii lor compacte în jurul unei idei centrale. Sfinţenia lui Dumnezeu 
constă îndeosebi în transcendenţa şi inaccesibilitatea Lui: sfinţenia omului este derivată din 
aceea a lui Dumnezeu în măsura în care omul se apropie de El, îi îndeplineşte prescripţiile 
rituale şi păzeşte legea morală" 405 . 

1 : Grăit-a Domnul către Moise, zicând: 

2: „Vorbeşte lui Aaron şi fiilor săi şi tuturor fiilor lui Israel şi spune-le: - Iată 
cuvântul pe care 1-a poruncit Domnul, zicând: 

3: Orice om dintre fiii lui Israel - sau dintre străinii ce s-au lipit de voi - care va 
înjunghia bou sau oaie sau capră în tabără, sau care va înjunghia afară din tabără, 

4: şi nu le va înfăţişa înaintea cortului mărturiei spre a le aduce ardere-de-tot sau 
jertfă de mulţumire plăcută Domnului, cu miros de bună mireasmă; sau care le va 
înjunghia afară din tabără şi nu le va aduce la uşa cortului mărturiei spre a face din ele 
jertfă Domnului înaintea locaşului Domnului, omul acela va fi socotit un vărsător de 
sânge: sânge a vărsat, pieri-va sufletul aceluia din poporul său. 

„Sacrificarea unui animal în afara ritualului era taxată drept crimă" 406 . 

5: Aceasta, pentru ca fiii lui Israel, în loc să-şi înjunghie jertfele în câmp, să I le 
aducă Domnului la uşa cortului mărturiei, la preot, şi să I le-nj unghie Domnului ca jertfă 
de mulţumire. 

Străinul e tratat la fel cu israelitul (v. 3), semn că neamurile, dintru început, sunt 
chemate la mântuire. Dar jertfa se aduce doar în Biserică (al cărei tip e cortul mărturiei) şi doar 
prin intermediul preotului; orice aşa-zisă jertfă adusă în alt loc este sacrilegiu şi atrage moartea 
veşnică, fiind lipsit de Izvorul vieţii cel ce s-a rupt de Biserică. 

6: Şi va stropi preotul cu sânge jertfelnicul de jur-împrejur, înaintea Domnului, la 
uşa cortului mărturiei, iar grăsimea o va arde întru miros de bună mireasmă Domnului. 

7: Ei nu-şi vor mai înjunghia jertfele pentru [idolii cei] găunoşi, după care umblă 
desfrânându-se. Aceasta să vă fie vouă lege veşnică întru neamurile voastre. 

Găunoşi: „entităţi nefolositoare, fără conţinut, pline de deşertăciune. Termenul ebraic 
sugerează ideea de ţap, catâr, ipostază a zeului Pan" 407 . Desfrânându-se. „Deoarece Domnul 
era, prin excelenţă, mirele poporului lui Israel, închinarea la idoli era calificată ca desfrânare. 
Vezi şi Ieşirea 34^ 15-16" 408 . 

Orice pretinsă jertfă adusă de cel ce ocoleşte Biserica şi preoţia legiuită e desfrânare şi 
închinare la idoli; ereticul are un alt dumnezeu, izvodit de închipuirea sa! 

8: Mai spune-le: Dacă un om dintre fiii lui Israel sau dintre fiii străinilor care 
locuiesc între ei va face ardere-de-tot sau jertfă 

9: şi nu o va aduce la uşa cortului mărturiei spre a o jertfi Domnului, omul acela va 
fi stârpit din poporul său. 

Chiar dacă Dumnezeu e atotprezent, El ne cheamă în mod special în Biserica Sa. Altfel 
e El prezent într-un loc consacrat, decât într-unui profan. 

10: Dacă un om dintre fiii lui Israel - sau dintre străinii care locuiesc între voi - va 
mânca orice fel de sânge, îmi voi întoarce faţa Mea împotriva celui ce va mânca sânge şi-1 
voi stârpi din poporul său; 

11: căci viaţa oricărui trup este în sângele său, iar Eu vi l-am dat pentru jertfelnic, 
pentru ca el să fie ispăşire sufletelor voastre; căci sângele este cel ce se roagă pentru 
ispăşirea sufletului. 

„Ca principiu vital, sângele îi aparţine lui Dumnezeu, Creatorul vieţii: ca atare, el 
devine mijlocul prin care Dumnezeu îi oferă omului posibilitatea de a se purifica" 409 . 
„Interdicţia de a consuma sânge sub orice formă constituie o lege arhaică, anterioară lui Moise. 
In Facerea 9, 4, lui Noe şi familiei sale li se interzice cu desăvârşire consumarea sângelui. 
Considerat sediu şi simbol al vieţii [...], sângele era elementul cu cea mai importantă 

semnificaţie în ritualstica jertfelor (cf. 1, 5)" 410 . 

„întregul pasaj care începe cu v. 11 pune mari probleme de interpretare, în special 
datorită polisemiei ebr. nefeş, suflet, dar şi viaţă, reprodus literal în Septuaginta prin \|/i)xn, mx 
în Vulgata prin anima. In contextul de faţă, majoritatea interpreţilor optează pentru sensul viaţă 
(BJ, GN, R-G, Biblia 1968). Ca sediu simbolic al vieţii, sângele deţine o mare putere expiatorie: 
fiind oferit pe altar lui Iahve, sângele animalului jertfit ia asupra sa păcatul suplicantului. 
Prefigurat aici în forma sa primară, principiul ispăşirii-substituţie se va împlini la nivelul cel 
mai înalt în jertfa hristică supremă (cf. Romani 5, 10-11). Prin sacrificarea vieţii Sale - 
simbolizată prin sângele vărsat pe cruce - Iisus Hristos oferă viaţă veşnică omului corupt, 
purificându-1 de păcate şi restituindu-i starea de împăcare cu Dumnezeu"" 1 . 

Acceptând lecţiunea: sângele este sufletul oricărui animal putem spune că: „sângele, 
când se încheagă, se preface în carne, iar carnea, când se strică, se desface în pământ; urmează, 
deci, că sufletul animalului este pământesc" 412 . E subînţeleasă părăsirea patimilor: hrănindu-ne 
exclusiv cu cele pământeşti (coruptibile) devenim şi noi coruptibili. Dar carnea animalului e tot 
pământească şi, totuşi, îngăduită (carnea animalelor curate). Insă despre aceasta nu s-a zis că e 
suflet, aşadar nu va hrăni decât trupul nostru. Nu e oprită grija faţă de trup, dar e oprită grija 
pătimaşă şi exclusivă faţă de el (care ar putea fi reprezentată de eventuala mâncare a animalelor 
necurate). „Sângele animalului este sufletul animalului. Sufletul omului, însă, este netrupesc şi 
nemuritor, mult superior trupului şi atât de deosebit de el cât e de deosebit trupescul de 
netrupesc" 413 . „Aşadar, legea desparte şi scoate sângele din trupurile junghiate. Prin aceasta ne 
învaţă o dogmă adevărată şi primită de noi cu credinţă, anume, să socotim şi să cugetăm că 
sufletul raţional al omului este nemuritor şi moartea nu-1 desface împreună cu trupurile 
pământeşti, ci mai vârtos îl dezleagă şi-1 face părtaş vieţii. Căci omul a fost făcut la început spre 
suflet viu (Facerea 2, 7)" 414 . Interdicţia ascunde şi o taină: cei de sub Lege mâncau doar trupul 
jertfelor, căci sângele Jertfei celei adevărate, sau Duhul Legii, s-a păstrat celor ce vor crede şi 
vor urma lui Hristos. 

12: De aceea le-am spus fiilor lui Israel: - Nimeni din voi să nu mănânce sânge, şi 
nici străinul care locuieşte-ntre voi să nu mănânce sânge. 

13: Şi oricine dintre fiii lui Israel - sau dintre străinii care locuiesc la voi - va vâna 
fiară sau pasăre care se mănâncă, acela să-i verse sângele şi să-1 acopeie cu pământ. 

14: Căci viaţa oricărui trup este sângele său, şi le-am spus fiilor lui Israel: Să nu 
mâncaţi sângele nici unui trup, pentru că sângele este viaţa oricărui trup: oricine-1 
mănâncă va fi stârpit. 

15: Tot omul - băştinaş ori străin - care va mânca mortăciune sau animal sfâşiat 
de fiară, acela îşi va spăla hainele, se va îmbăia în apă, şi necurat va fi până seara, după 
care va fi curat; 

16: dar de nu-şi va spăla hainele şi nu-şi va îmbăia trupul în apă, nelegiuire va 
purta asupră-şi". 

Ne identificăm cu ceea ce mâncăm. A mânca sânge animal înseamnă a duce o existenţă 
pur trupească. Mortăciunea semnifică păcatul, iar animalul sfâşiat de fiară e sufletul jefuit de 
duhurile răutăţii. Se stârpeşte cel căzut iremediabil în animalitate, însă cei căzuţi doar parţial şi 
temporar în păcate se pot izbăvi, curăţindu-se prin Botez (sau prin Mărturisire, în cazul celor 
botezaţi). Amânând, însă, curăţirea, ne vom obişnui cu starea noastră, îndepărtându-ne cu totul 
de cele înalte. 

CAPITOLUL 18 - Oprirea însoţirilor nelegiuite. 

„După expunerea tuturor împrejurărilor posibile de impurificare ceremonială, cap. 18 
abordează impurifîcarea morală şi consecinţele sale. Atributul sfinţeniei, o trăsătură prin 
excelenţă morală, ca şi prescripţiile sexuale care urmează, reprezintă un imens pas înainte faţă 
de cutumele primitive ale egiptenilor şi mesopotamienilor în cadrul cărora aberaţiile sexuale, 
adulterul şi incestul nu erau recunoscute ca atare ba, mai mult, aveau chiar o funcţie cultică. S-a 
observat că, din punctul de vedere al structurii literare, acest capitol aminteşte mult de tratatele 
de suzeranitate între monarhul hitit şi vasalii săi, forme literar-juridice care derivă, la rândul lor, 
din surse mesopotamiene (cf Harrison, p. 184)" 415 . 

1 : Şi a grăit Domnul către Moise, zicând: 

2: „Vorbeşte-le fiilor lui Israel şi spune-le: Eu sunt Domnul, Dumnezeul vostru. 

Eu sunt Domnul, Dumnezeul vostru: „această formulă, prin care Dumnezeu-Iahve îşi 
reafirmă suprema Sa autoritate asupra fiilor lui Israel, va fi repetată ritmic de-a lungul 
capitolelor 18-26" 416 . Formula „conţine justificarea teologică a comandamentelor privitoare la 
puritatea morală" 417 . 

3: După datinile pământului Egiptului, în care-aţi rătăcit, să nu faceţi; după 
datinile pământului Canaanului, în care-am să vă duc, să nu faceţi; nici după rânduielile 
lor să nu umblaţi. 

Rânduielile lor. „în Biblia Hebraica, ebr. huqqim (< huqah - a grava, a sculpta) 
desemnează regulile comportamentale prescrise de autoritatea constituită şi expuse în locuri 
publice" 418 . 

„Fie că Egiptul şi pământul Canaan sunt simboluri ale lumii şi ale înşelăciunii, fie că 
sunt simboluri ale patimilor şi viciilor de care trebuie să fugim, totuşi cuvintele acestea ne arată 
că felul nostru de vieţuire trebuie să fie dumnezeiesc, nu lumesc" 419 . 

4: Ci rânduielile Mele le veţi plini şi poruncile Mele le veţi păzi şi-ntru ele veţi 
umbla: Eu sunt Domnul, Dumnezeul vostru! 

Rânduielile Mele (SEP 1: hotărârile; LEV [traducerea modernă]: judecăţile): In 
Septuaginta: xa Kpipaxa -judecăţi, „ebr. mişpath - verdict, judecată (< şaphath - a judeca, a 
pronunţa o sentinţă), termen care în Biblia Hebraica semnifică o decizie juridică fundamentată 
pe tradiţie sau pe autoritatea judecătoreascăpontificală sau regală" 420 . 

5: Păziţi toate poruncile Mele şi toate rânduielile Mele; pe ele să le ţineţi, căci omul 
care le plineşte viu va fi-ntru ele: Eu sunt Domnul, Dumnezeul vostru! 

„Sunt reluate, pentru a fi întărite, comandamentele enunţate în versetele anterioare. 
Respectarea lor asigură individului o viaţă pură în lumea imediată. Versetul conţine deopotrivă 
şi o importantă prefigurare a motivaţiei spirituale neotestamentare supreme: obţinerea vieţii şi a 
păcii veşnice (cf. Romani 8, 6)" 421 . 

6: Nimeni să nu se apropie de vreo rudă de sânge cu gândul de a-i descoperi 
goliciunea. Eu sunt Domnul! 

Rudă de sânge sau rudă apropiată: „expresia corespondentă ş'er besaro din Biblia 
Hebraica se traduce literal carnea propriului său trup şi semnifică în context rudă apropiată 
(cf. BJ - sa proche parente, Luther, GN - Blutverwandte). Ebr. basar, termen polisemantic 
frecvent folosit în Biblia Hebraica are, pe lângă sensurile carne şi organ sexual (cf. 6, 10), şi pe 

acela de creatură. Aici, întreaga sintagmă creează imaginea unei identităţi de sânge şi carne a 
bărbatului şi a femeii, manifestată în special în uniunea conjugală. Astfel concepută înrudirea, 
interdicţia incestului apare logică: carnea şi sângele unuia şi aceluiaşi individ nu se pot 
auto fecunda!"* 22 . 

7: Goliciunea tatălui tău şi goliciunea mamei tale să n-o descoperi; ea este mama 
ta: goliciunea să nu i-o descoperi! 

A descoperi goliciunea (Biblia 1688: să descopere ruşinea), „după Septuaginta 
a7TOKa>a|/ai aG%miOGVX\\x, Vulgata: revelare turpitudinem [...] este o expresie eufemistică 
pentru desemnarea actului sexual (cf Luther: geschlechtliche Umgang haben, GN: 
geschlechtlich umkehren); apare de 23 de ori în cap. 8-23. Subst. ervah din Biblia Hebraica are 
sensul propriu de goliciune (cf. KJV nakedness, BJ la nudite) şi pe cel figurat de ruşine, fiind 
utilizat frecvent în Vechiul Testament ca desemnare pentru pudenda hominis" 423 . 

Oroarea stârnită de incest în creştinism face ca astfel de porunci să-şi piardă înţelesul 
propriu, socotit aproape ca o imposibilitate, astfel că le este căutat un tâlc ascuns: „Nu vesti prin 
cuvânt cele vrednice de uitare şi de adâncă tăcere" 424 . 

8: Goliciunea femeii tatălui tău să n-o descoperi: e goliciunea tatălui tău! 

E cazul în care fiul întreţine relaţii sexuale cu concubina tatălui său, cum se pare că s-a 
petrecut între Ruben, fiul lui Iacov, şi Bilha (Facerea 35, 21). 

9: Goliciunea surorii tale, a fiicei tatălui tău sau a fiicei mamei tale - fie că s-a 
născut în casă, fie în afara ei - să n-o descoperi. 

10: Goliciunea fiicei fiului tău sau a fiicei fiicei tale să n-o descoperi: goliciunea lor 
e propria ta goliciune. 

1 1 : Goliciunea fiicei femeii tatălui tău să n-o descoperi: soră-ţi este după tată, să 
nu-i descoperi goliciunea 

„Căsătoria între fraţi, chiar consanguini, nu era un lucru neobişnuit în Orientul Apropiat, 
căpătând, în epocile istorice, chiar o semnificaţie cultuală: la egipteni, căsătoria între fraţi în 
cadrul familiei regale a fost respectată ca o cutumă sacră până la dizolvarea statului antic. 
Reminiscenţe mitico-simbolice ale unei adelfogamii ritualice străvechi regăsim şi în folclorul 
românesc, în special în diferitele variante ale cântecului epic Soarele şi luna. Nici vechii evrei, 
de dinaintea lui Moise, nu vedeau într-o astfel de uniune un incest, de vreme ce Avraam însuşi o 
prezintă pe soţia sa în calitate de soră (Facerea 20, 12). Supărarea lui David la aflarea veştii că 
fiul său Amnon şi-a violat sora, Tamar (II Regi 13, 21), ar fi un indiciu că asemenea căsătorii 
erau privite ca ilegale încă de la începutul monarhiei 425 . S-a emis şi ipoteza că acţiunea lui 
Amnon nu este rezultatul unui impuls erotic, ci al unui plan bine conceput de a uzurpa domnia 
tatălui său (Harrison,p. 187)" 426 . 

12: Goliciunea surorii tatălui tău să n-o descoperi: e ruda tatălui tău. 

„înainte de exod, căsătoria dintre nepot şi mătuşă era acceptată: părinţii lui Moise şi ai 
lui Aaron înşişi aveau între ei această relaţie de rudenie (cf. Ieşirea 6, 20)" 427 . Afirmaţia de aici 
e conformă tradiţiei iudaice, dar, după textul biblic, Amram şi Iochebed, părinţii lui Moise şi 
Aaron, erau veri, Iochebed fiind fîca unui unchi al lui Amram. 

13: Goliciunea surorii mamei tale să n-o descoperi: e ruda mamei tale. 

14: Goliciunea fratelui tatălui tău să n-o descoperi şi la femeia lui să nu intri, 
pentru că rudă-ţi este. 

„Pentru a desemna pe soţia unchiului patern, Biblia Hebraica utilizează în acest loc 

subst. Ebr. dodhah, forma feminină a subst. dod - unchi (Strong, 1733)" 428 . 

15: Goliciunea nurorii tale să n-o descoperi: este femeia fiului tău, să nu-i descoperi 
goliciunea. 

„Uniunea sexuală sau căsătoria unui bărbat cu nora sa era interzisă şi în epoca de 
dinainte de exod. După moartea fiilor săi, Iuda, unul din fiii lui Iacov, îşi trimite nora văduvă 
înapoi, la părinţii ei. Tânăra femeie utilizează un vicleşug pentru a-şi seduce socrul şi a perpetua 
astfel spiţa fostului ei bărbat (Facerea 38, 1 şi 26)" 429 . 

16: Goliciunea femeii fratelui tău să n-o descoperi: e goliciunea fratelui tău. 

„O excepţie de la această poruncă este prevăzută în Deuteronom 25, 5-10: dacă un 
bărbat moare fără a avea urmaşi, fratele său avea obligaţia de a se căsători cu cumnata sa 
rămasă văduvă, pentru a perpetua seminţia fratelui său. Primul [băiat] rezultat din această 
uniune era considerat urmaşul de drept al celui decedat. Instituţia leviratului era larg răspândită 
la popoarele antichităţii. Pentru poziţia hristică faţă de această problemă cf. Matei 14, 3-4; 22, 
22-23" 430 . 

17: Goliciunea unei femei şi pe a fiicei sale să nu le descoperi; pe fiica fiului ei şi pe 
fiica fiicei sale să nu le iei spre a le descoperi goliciunea, că sunt rudele tale; aceasta-i 
nelegiuire. 

„Restricţia este clară: nu este permisă căsătoria, fie ea simultană sau succesivă, a 
aceluiaşi bărbat, cu o femeie şi cu fiica ei. In Biblia Hebraica, expresia a lua o femeie are sensul 
tehnic de a se căsători" 4 * 1 . Nelegiuire: „în Biblia Hebraica, ebr. zamah - crimă odioasă este un 
derivat de la radicalul zaman - a plănui, a urzi (o crimă) - şi se regăseşte de douăzeci şi două 
de ori în întreg Vechiul Testament pentru a desemna fapte reprobabile de orice natură. In 19, 29 
şi 20, 14, unde ebr. zamah reapare, Septuaginta a optat pentru subst. Avouia, de unde, în toate 
traducerile româneşti, rom fărădelege" 4 * 2 . 

18: Să nu iei ţiitoare pe sora femeii tale spre a-i descoperi goliciunea-n timp ce 
aceasta-i încă vie. 

„Acest verset nu pare să aibă un conţinut restrictiv absolut. Recomandarea de a nu se 
căsători simultan cu două surori privea mai ales necesitatea de a prezerva bunele relaţii dintre 
surori, ferindu-le de a deveni rivale, cum s-a întâmplat cu Lia şi Rahila, soţiile lui Iacov 
(Facerea 29, 23-30)" 433 . 

19: Să nu te apropii de femeie spre a-i descoperi goliciunea în vremea regulii ei. 

„Contactul sexual pe durata perioadei menstruale era considerat nu doar sursă a 
necurăţiei ceremoniale (cf. 15, 24), ci şi un mare păcat pentru ambii parteneri (cf. Iezechiel 18, 
6; 22, IO)" 434 . 

20: Şi cu femeia aproapelui tău să nu te culci trupeşte, ca să te spurci cu ea. 

„Adulterul era privit ca un păcat capital şi interzis expres în cele zece porunci, ca o 
ofensă adusă integrităţii individului şi a proprietăţii sale (Ieşirea20, 14. 17)" 435 . 

21: Pe nici unul din copiii tăi să nu-1 dai spre slujire lui Moloh, ca să nu pângăreşti 
numele Meu cel sfânt Eu sunt Domnul! 

„Ebraicul Molech însemna rege, dar era scris în aşa fel încât vocalele anume aşezate 
între consoane să-i schimbe lectura şi sensul în lucru de ruşine. Septuaginta preferă să-1 traducă 

în sensul primar: domn. Moloh era un zeu al Canaaneenilor, căruia i se sacrificau copii prin 
aruncarea lor în foc, ritual interzis foarte limpede în 20, 2-5. O astfel de jertfa adusă unui 
asemenea domn însemna o trădare a singurului Domn: Dumnezeul lui Israel" 436 . „Cât priveşte 
forma concretă a incinerării copiilor în cadrul acestui ritual păgân, lucrurile sunt neclare, 
neputându-se stabili dacă erau mai întâi ucişi sau erau arşi de vii. In special ammoniţii 
transiordanieni adorau pe acest zeu. Săpăturile arheologice pe locul vechii capitale ammonite, 
Rabbath-Ammon, au adus dovezi clare în legătură cu această practică inumană (cf. Harrison, p. 
190). [...] In simbolistica modernă, numele Moloh, utilizat adesea şi ca substantiv comun, a 
ajuns să desemneze metonimic, cu referire la oameni, idei, realităţi etc, ceva lipsit de 
consistenţă, de justificare sau de legitimitate" 437 . „Sacrificarea primului născut se baza, la multe 
popoare vechi, pe credinţa că în acest mod vor fi salvaţi ceilalţi copii" 438 . 

22: Să nu te culci cu bărbat ca şi cum te-ai culca cu o femeie; aceasta-i urâciune. 

„Homosexualitatea era o practică destul de răspândită la popoarele antice, atitudinea 
morală şi religioasă diferind de la o cultură la alta. In cultul mesopotamian al zeiţei Iştar, dubla 
homosexualitate pare să fi jucat un rol important, funcţia sacră a preoţilor şi preoteselor acestei 
divinităţi implicând şi astfel de practici sexuale. Cărţile Pentateuhului abundă de fapte şi aluzii 
că populaţiile canaaneene practicau homosexualitatea ritualică (cf. Deuteronom23, 17; III Regi 
14, 24 etc). Alte populaţii interziceau pederastia prin lege, după cum dovedesc unele texte 
juridice asiriene, care prevedeau castrarea pentru un homosexual incurabil (Pritchard, p. 181). 
Hitiţii tolerau pederastia, cu excepţia violării unui fiu de către tatăl său, faptă privită ca o crimă 
capitală. Vechii egipteni respingeau perversiunile sexuale de acest tip, deşi unele indicii atestă 
violenţe de natură sexuală asupra inamicilor înfrânţi în bătălie. In Vechiul Testament cazul cel 
mai complex de homosexualitate este cel legat de oraşul Sodoma (Facerea 19, 5 şi urm.). 
Implicaţii homosexuale par să sugereze, după cum recunosc chiar unii interpreţi talmudişti, 
relaţiile dintre David şi Ionatan sau dintre Iosif şi Putifar 439 . In unele cercuri lesbiene moderne 
se invocă, drept justificare religioasă a comportamentului homosexual, puternica afecţiune 
dintre Noemi şi Rut. Legiferarea mozaică interzice fără echivoc homosexualitatea, pedeapsa 
prevăzută fiind moarte (cf. 20, 13). Aceeaşi atitudine se regăseşte şi în Noul Testament, 
apostolul Pavel condamnându-i pe homosexuali pentru obiceiurile lor (Romani 1, 27; I 
Corinteni 6, 9; I Timotei 1, IO)" 440 . Urâciune: „echivalează gr. p5£>o)ypa - lucru care inspiră 
dezgust; corespondentul din Biblia Hebraica este însă diferit: ebr. towebhah - lucru 
abominabil" 441 . 

23: Nici cu dobitoc să nu te culci, ca să nu devii spurcat; nici femeia să nu stea la 
dobitoc ca să se-mpreuneze cu el; aceasta-i urâciune. 

Urâciune: „în Biblia Hebraica aici se utilizează un nou termen pentru a denumi acţiuni 
reprobabile de natură sexuală: ebr. tebel, literal amestecătură, prin extensie: confuzie; 
bestialitate. Sensul exact al termenului reprezintă o justificare implicită a condamnării 
bestialităţii în cadrul comportamentului sexual uman: omul a fost orânduit de Dumnezeu să 
stăpânească asupra animalelor şi, de aceea, orice deviaţie de la legile stabilite pentru relaţiile 
sexuale (Facerea 2, 24; 4, 1 etc.) este un păcat capital, care introduce confuzie în ordinea 
cosmică. [. . .] Prin gr. UDoapoţ - impur, infam, şi lat. scelus - crimă, nelegiuire, în Septuaginta 
şi în Vulgata se realizează o diferenţiere lexicală faţă de v. 22 [. . .] Bestialitatea era detestată de 
evrei şi considerată o perversiune; pedeapsa prevăzută de lege era moartea (Ieşirea 20, 19; 

Levitic20, 15-16)" 442 . 

24: Să nu vă întinaţi cu nimic din acestea, căci cu toate acestea s-au întinat păgânii 
pe care Eu îi izgonesc de dinaintea feţei voastre. 

Toate acestea: „toate aberaţiile sexuale enumerate anterior constituie surse de pângărire 
şi împiedică relaţiile normale cu Dumnezeu' 443 . 

25: Că s-a spurcat pământul, Eu le-am pedepsit nelegiuirile, iar pământul i-a urât 
pe cei ce-1 locuiesc. 

S-a spurcat pământul: „e vorba de pământul (ţara) Canaanului, spurcat de păgânii pe 
care Domnul îi va alunga spre a le face loc fiilor lui Israel (vezi v. 3). Dreptul de proprietate are 
un temei moral: moşteneşte doar cel ce e vrednic de moştenire. înţelesul poate fi mult mai larg, 
aşa cum îl va descoperi Iisus Hristos, vorbind despre împărăţia lui Dumnezeu" 444 . Pământul i-a 
urât: „în Textul Ebraic: i-a vărsat; i-a scuipat afară; i-a vomat" 445 . „In Biblia Hebraica, expresia 
a voma este folosită pentru a exprima oroarea extremă faţă de astfel de crime: însuşi pământul 
nu-i poate suporta pe făptuitorii unor păcate abominabile' 446 . 

26: Dar voi să păziţi toate legile Mele şi toate poruncile Mele, şi nimic să nu faceţi 
din toate ticăloşiile acestea, nici băştinaşul, nici străinul care trăieşte între voi. 

27: Că toate urâciunile acestea le-au făcut oamenii pământului care-au fost înainte 
de voi: şi s-a spurcat pământul. 

28: Aceasta, pentru ca nu cumva şi pe voi să vă urască pământul atunci când îl veţi 
întina, aşa cum a urât neamurile de dinainte de voi. 

29: Fiindcă tot cel ce va săvârşi ceva din toate spurcăciunile acestea, acel suflet care 
le va face stârpit va fi din poporul său. 

30: Aşadar, păziţi poruncile Mele şi nimic să nu faceţi din obiceiurile cele spurcate, 
aşa cum au făcut cei de dinaintea voastră, nici să vă întinaţi întru ele: Eu sunt Domnul, 
Dumnezeul vostru!" 

Canaaniţii săvârşeau mulţime de păcate grele, ei reprezentând un pericol permanent 
pentru evrei, aceştia din urmă putându-se contamina de relele deprinderi ale acelora. In pofida 
avertismentelor divine, Israel a urmat deseori, în istoria sa, obiceiurilor celor de alt neam. 



CAPITOLUL 19 - Porunci pentru viaţa de fiecare zi. 

„Acest capitol poate fi considerat o continuare a celui precedent: după disocieri 
referitoare la disoluţia morală produsă de infracţiuni din sfera sexualităţii, legislatorul ia în 
discuţie acum alte tipuri de imoralitate, care degradează pietatea şi simţul dreptăţii, bunătatea şi 
onoarea individului. Deşi nu par orânduite după o logică prestabilită, toate aceste recomandări 
sunt reunite într-un cod moral având ca fundament principiul Eu sunt Domnul, enunţat mereu ca 
un laitmotiv" 447 . 

1 : Grăit-a Domnul către Moise, zicând: 

2: „Vorbeşte la toată obştea fiilor lui Israel şi spune-le: - Fiţi sfinţi, că sfânt sunt 
Eu, Domnul, Dumnezeul vostru! 

3: Fiecare să se teamă de tatăl său şi de mama sa, iar zilele Mele de odihnă să le 
păziţi: Eu sunt Domnul, Dumnezeul vostru! 

Să se teamă: verbul ebr. yare' - a (se) teme - exprimă aici relaţia fundamentală de 

respect şi veneraţie, al cărei obiect sunt părinţii (cf. Ieşirea 20, 12; Matei 15,4; Efeseni 6, 2) sau 
Dumnezeu (cf. infra 25, 17)" 448 . 

4: Nu vă-nturnaţi către idoli, iar dumnezei turnaţi să nu vă faceţi: Eu sunt 
Domnul, Dumnezeul vostru! 

Sintagma dumnezei turnaţi „vizează orice reprezentare materială a unor divinităţi 
obţinută prin turnare, cioplire, gravare etc. Septuaginta: yfoxzvToq - turnat (< x^vevg) - a 
turna [un metal]) şi Vulgata: conflatile - care este din metal topit - redau sensul literal al ebr. 
massekah (< nasakh - a vărsa, a turna dar şi, prin analogie, a da formây Am . 

5: De veţi aduce Domnului jertfă de mulţumire, să o aduceţi de bunăvoie; 

6: s-o mâncaţi în ziua jertfirii, precum şi a doua zi, iar ce va rămâne pentru a treia 
zi să ardeţi cu foc; 

7: dar de va mânca cineva a treia zi: spurcată este, şi primită nu va fi; 

8: cel ce va mânca, păcat va purta asupră-şi, că a spurcat lucrul cel sfânt al 
Domnului: sufletul acela stârpit va fi din poporul său. 

Din repetarea unor porunci putem deduce atât importanţa lor, cât şi slăbiciunile evreilor 
spre anumite păcate. 

9: Când vă veţi secera holdele-n ţara voastră, marginea holdei să n-o seceraţi pân- 
la capăt, iar ceea ce cade din secera ta să nu aduni; 

10: nici via ta să n-o culegi a doua oară, şi nici broboanele viei să nu le aduni; lasă- 
le pe acestea săracului ţi străinului: Eu sunt Domnul, Dumnezeul tău. 

„Indicaţia de a lăsa nestrânsă, pentru săraci şi străini, o parte infimă a recoltei este 
expresia grijii divine pentru cei neprivilegiaţi de soartă.. Despre o ilustrare directă a acestei 
cutume citim în Rut 2. Ca o prefigurare a grijii creştine faţă de cel aflat în nevoie (cf. Fapte 4, 
34-35), Dumnezeu porunceşte poporului ales să-i considere pe cei săraci drept fraţi şi să-i 
trateze ca atare. Practici de acest tip şi cu aceeaşi semnificaţie fac parte şi din comportamentul 
ţăranului român: vremea secerişului şi a culesului este un răstimp de graţie şi mulţumire pentru 
întreaga familie, care trebuie să mulţumească Domnului prin gesturi de generozitate faţă de 
săraci, sau chiar faţă de celelalte făpturi ale câmpului" 450 . 

1 1 : Să nu furaţi, să nu minţiţi, şi nimeni să nu-şi înşele aproapele. 

12: Să nu vă juraţi strâmb pe numele Meu şi să nu pângăriţi numele cel sfânt al 
Dumnezeului vostru: Eu sunt Domnul, Dumnezeul vostru. 

13: Să nu nedreptăţeşti pe aproapele şi să nu-1 jefuieşti; plata simbriaşului tău să 
nu doarmă la tine pân-a doua zi. 

Datoriile faţă de Dumnezeu se împletesc cu cele faţă de semeni: „Nimeni să nu-1 înşele 
pe lucrător la plata datorată. Fiindcă suntem şi noi lucrătorii Domnului Dumnezeului nostru şi 
de la El aşteptăm plata muncii noastre. Şi tu, orice lucru ai de făcut, dacă tăgăduieşti 
lucrătorului plata meritată, adică îl plăteşti prea puţin şi prea ieftin, vei fi refuzat când vei cere 
plata făgăduinţelor cereşti" 451 . 

14: Pe surd să nu-1 grăieşti de rău, în calea orbului să nu pui piatră de poticnire: 
teme-te de Domnul, Dumnezeul tău: Eu sunt Domnul, Dumnezeul tău. 

Nu e vorba doar de infirmii fizic, ci şi de cei incapabili de a înţelege cuvintele 
Domnului. Aceştia trebuie întăriţi cu răbdare, iar nu doborâţi prin sminteli. 

15: La Judecată să nu fiţi nedrepţi; nu căta la faţa săracului, iar faţa celui puternic 
n-o lăuda, ci-ntru dreptate să-1 judeci pe aproapele tău. 

„înscrierea principiului imparţialităţii în codul israelit de procedură judiciară reprezintă 
o notă extrem de originală în comparaţie cu alte legislaţii ale Orientului Apropiat. Temeiul 

acestei prescripţii nu este atât de natură socială sau economică, cât religioasă: în faţa lui 
Dumnezeu toţi fiii lui Israel sunt egali, indiferent de avere sau de statut social" 452 . 

16: Să nu umbli cu vicleşug în neamul tău, nici să te ridici asupra sângelui 
aproapelui tău: Eu sunt Domnul, Dumnezeul vostru! 

Să nu umbli cu vicleşug; Biblia 1982: să nu umbli cu clevetiri: „Expresia echivalentă din 
Biblia Hebraica se traduce literal: să nu fii calomniator. Calomniator (ebr. rakiyl) era 
considerat acela care, prin mărturii false, prin zvonuri, defăimări, colportări de informaţii 
dubioase, producea suferinţă cuiva. Calomnia era aspru pedepsită" 453 . Asupra sângelui 
aproapelui tău: „este o crimă să aduci în faţa unui tribunal o mărturie falsă, care ar putea 
conduce la condamnarea pe nedrept a unui om" 454 . 

17: Să nu-1 urăşti pe fratele tău în inima ta; îl vei mustra însă pe aproapele tău, ca 
nu cumva din pricina lui să porţi asupră-ţi păcat 

„Ura este un sentiment care nu poate fi justificat doar de repulsia faţă de rău (Amos 6, 
15) şi nu poate fi îndreptată nicidecum împotriva unui compatriot. Această indicaţie umanitară 
nu exclude obligaţia de a lua o atitudine publică intransigentă împotriva celui aflat în păcat, căci 
neglijarea sau ascunderea unui păcat înseamnă implicit şi asumarea lui" 455 . 

„Să nu zici: nu urăsc pe fratele meu, în vreme ce te scârbeşti de pomenirea lui" 456 . 
Totodată, semenul trebuie mustrat atunci când greşeşte: „Iar dacă va neglija cineva păcatul 
semenului şi, sub motivul aşa-zicând al îndelungii sale răbdări va tăcea, cu dublă greşeală 
păcătuieşte: căci şi el însuşi calcă porunca, şi părtaş celui ce păcătuieşte se face prin tăcere, iar 
pe cel care, poate, prin mustrări l-ar fi putut câştiga precum şi Domnul a rânduit (Matei 18, 15), 
pe acesta îl lasă să piară întru răutate" 457 . 

18: Să nu te răzbuni cu mâna ta şi să nu porţi pică pe fiii poporului tău, ci să-1 
iubeşti pe aproapele tău ca pe tine însuţi: Eu sunt Domnul, Dumnezeul vostru! 

„Iubirea faţă de aproapele va deveni principiul de aur al vieţii hristice; enunţat aici 
pentru prima oară, el reprezintă unul dintre preceptele cele mai importante din Vechiul 
Testament şi este unic în literatura sapienţială a antichităţii" 458 . „Cuvintele anterioare, 
îndemnând la evitarea urii, pregătesc formula care va deveni fundamentul moralei creştine: 
aya7rfj<T£i<g xov Ttk\\aio\ nov v>q oectutov. Această sentenţă pare să fi constituit un topos 
scriptural al doctrinei fariseice, căci este citat în repetate rânduri în Noul Testament ca ceva 
cunoscut şi de la sine înţeles. Dintre locurile neotestamentare memorabile în care acest principiu 
este evocat ca o poruncă (evtoîoj) amintim câteva: în Matei 19, 19, Iisus Hristos îl menţionează 
imediat după ultimele cinci porunci ale Decalogului, iar în Matei 22, 29 şi Marcu 12, 31, 
Mântuitorul situează acest comandament imediat după prima poruncă, referitoare la iubirea faţă 
de Dumnezeu, conferindu-i prin aceasta o valoare supremă. Sfântul Pavel citează de asemenea 
literal secvenţa aceasta, afirmând (Romani 13, 10 şi Galateni 5, 14) că, prin aceste cuvinte, 
întreaga lege îşi găseşte împlinirea (ev evi X,6y(0 7r£7rX,fjpe>Tai)" 459 . 

„Deci şi acolo (în legea veche) observi că este îndepărtată răutatea nu numai de la faptă, 
dar chiar din gând, odată ce se cere alungată cu totul ura şi răzbunarea până şi din minte şi din 
inimă" 460 . „Fiecare iubeşte pe aproapele lui după măsura sa. Iar măsura dragostei desăvârşite 
este ca, după iubirea pe care o are faţă de Dumnezeu, să iubească şi pe aproapele său ca pe sine 



452 LEV,p. 189 
453 LEV,p. 190 
454 LEV,p. 190 
455 LEV,p. 190 

456 Sf. Maxim Mărturisitorul, Capete despre dragoste, 329 

457 Sf. Vasile cel Mare, Regulile mici, 232 
458 LEV,p. 190 

459 SEP l,p. 384 

460 Sf. Ioan Casian, Aşezămintele mănăstireşti, VIII, 15 

74 



"• "5 '461 

însuşi . 

19: Voi să păziţi legea Mea! In cireada ta să nu-mpreunezi [vite de] două soiuri; 
ogorul tău să nu-1 semeni deodată cu două soiuri de seminţe; cu haină ţesută din două 
soiuri de fire să nu te îmbraci. 

„E posibil ca aceste interdicţii (de altfel, nemotivate) să se refere la unele practici 
magice care cultivau amestecuri dintre cele mai ciudate. Ele însă, în mod sigur (vezi începutul 
versetului), se constituie într-o metaforă pentru puritatea omogenă a legii lui Dumnezeu" 462 . 
„Termenul ebraic kil'aiym (dualul subst. kele - separare), care nu se găseşte în Biblia Hebraica 
decât aici şi în Deuteronom 22, 11, sugerează ideea de hibrid, de amestec. Raţiunea simbolico- 
religioasă a interdicţiei hibridării de orice fel pare să fi constat în nevoia de a păstra puritatea 
originară a fiinţei, aşa cum a creat-o Dumnezeu. In măsura în care Dumnezeu, separând mai 
întâi întunericul de lumină, a dat o formă definitivă fiecărei fiinţe, omul nu are dreptul de a 
încălca principiul intrinsec al distinctivităţii creaturilor. Interzicerea de a se încrucişa animale de 
specii sau rase diferite reflecta probabil şi temerea că poporul ar putea apoi să accepte astfel de 
practici în propria sa viaţă sexuală, ceea ce ar fi condus la adoptarea unor rituri orgiastice 
canaanite. In ciuda interdicţiei formale, Vechiul Testament atestă totuşi câteva cazuri de 
intervenţie a omului în ordinea naturii; să amintim în acest sens vicleşugul utilizat de Iacov spre 
a-şi însuşi turma lui Laban (Facerea 30, 3-4)" 463 . 

Există, însă, şi alte înţelesuri: „Prin toate acestea ne dă în chip tainic să înţelegem că nu 
trebuie să cultivăm în noi păcatul şi virtutea, ci să se lase spre rodire numai seminţele virtuţii; şi 
că sufletul să nu aibă părtăşie cu două duhuri, cu Duhul lui Dumnezeu şi cu duhul lumii, ci să 
se lase robit numai de Duhul lui Dumnezeu şi să se producă numai rodurile Duhului" 464 . „Nu 
trebuie să cultivăm în sufletul nostru virtute şi răutate; că numai germenii virtuţii trebuie să se 
dezvolte înnoi; că sufletul nu trebuie să fie părtaş la două duhuri, la Duhul lui Dumnezeu şi la 
duhul lumii" 465 . „Nu trebuie să sădeşti în acelaşi suflet, împreună, patima şi virtutea, nici să-ţi 
împărţi viaţa între cele potrivnice, ca să cultivi în acelaşi suflet mărăcini şi grâu, nici mireasa lui 
Hristos (sufletul) să nu preacurvească cu vrăjmaşii lui Hristos şi, pe de o parte, să zămislească 
lumina, pe de alta, să nască întunericul" 466 . „Trecând acum, ca de la o icoană, la înţelesul 
duhovnicesc, să nu lăsăm oile cuvântătoare să se supună ameninţărilor spirituale ale necredinţei 
învăţătorilor eretici, adică învăţăturilor lor prin cuvânt. Căci rodul unei opinii nelegiuite e foarte 
urât şi cuvintele celor de altă credinţă se fac pricini ai unor embrioni pociţi celor ce le primesc. 
Deci noi, care suntem vii şi ţinem loc de mlădiţe, se cuvine să ne încununăm cu un rod de un 
singur soi şi să ne ferim de rodul de două soiuri. Căci între grâu şi strugure nu e nimic comun. 
Deci nici unul din noi să nu se facă loc pentru seminţele străine" 467 . Dar, în Hristos, grâul şi via 
se împreună, la fel cum cortul sfânt unea, în lucrătura sa, torturi şi culori diferite (Ieşirea26, 1 ş. 
a.). Căci virtuţile ne este îngăduit să le îmbinăm, după chipul hainei pestriţe a lui Iosif (Facerea 
37, 3). 

20: De se va culca cineva trupeşte cu o femeie care e roabă, dar care e logodită cu 
un alt bărbat şi încă nerăscumpărată sau căreia încă nu i s-a dat libertatea, cercetare se va 
face asupră-le; dar nu vor fi daţi morţii, pentru că ea nu era liberă; 

„Femeia sclavă (ebr. şipha) era în genere proprietatea stăpânului şi avea foarte puţine 
posibilităţi de a se apăra împotriva agresiunilor sexuale ale acestuia. Violarea unei sclave nu era 
socotită un păcat capital, deşi vinovatul era obligat să aducă o jertfă pentru păcat. Un bărbat 
liber nu se putea căsători cu o sclavă decât dacă o răscumpăra, plătindu-i preţul, sau dacă 

stăpânul său o elibera" 468 . Nu vor fi daţi morţii: „conform statutului social al sclavei, nu cu mult 
diferit de al unui animal de povară, greşeala nu era considerată foarte gravă, cum ar fi fost în 
cazul unei femei libere, când pedeapsa prevăzută era moartea (cf. infra 20, 10; Deuteronom 20, 
23-24)" 469 . 

21: dar el Ii va aduce Domnului, la uşa cortului mărturiei, jertfă de vinovăţie: un 
berbec va aduce, ca jertfă pentru vina sa; 

22: preotul se va ruga pentru el, pentru păcatul său, aducând berbecul înaintea 
Domnului, iar păcatul pe care 1-a făcut îi va fi iertat. 

23: Când veţi intra în ţara pe care v-o dă vouă Domnul, Dumnezeul vostru, şi când 
veţi fi sădit tot felul de pomi pentru hrană, necurăţia lor s-o curăţiţi împrejur: necurată 
va fi roadă lor pentru voi timp de trei ani; să n-o mâncaţi; 

Necurăţia lor s-o curăţiţi împrejur. „în Versiunea Ebraică: roadă lor s-o socotiţi 
netăiată-mprejur (adică necurată, asemenea păgânilor)" 470 . „Indicaţia din acest pasaj priveşte 
un popor de cultivatori, ceea ce israeliţii vor deveni abia o dată cu instalarea în Canaan" 471 . 

24: în anul al patrulea toată roadă lor va fi sfântă, prinos de laudă Domnului; 

„întrucât producţia unor pomi fructiferi era neînsemnată în primii trei ani, se considera 
că abia cea obţinută în al patrulea an de rod este demnă de a fi oferită lui Dumnezeu în semn de 
recunoştinţă. Consacrarea avea loc în cadrul unui ceremonial care marca începutul perioadei de 
folosire a recoltei de către cultivator şi avea semnificaţia trecerii fructelor de la starea impură 
(necircumcisă) la starea sfinţită" 472 . 

25: iar în anul al cincilea veţi mânca din roadă lor, şi astfel rodirea lor o veţi 
îmbelşuga: Eu sunt Domnul, Dumnezeul vostru! 

„Din acest pasaj, Philon, Plant. 93-139, a extras argumente simbolice referitoare la cinci 
principii ale educaţiei copiilor (7rai5£ia). Mai întâi, ca şi o plantă, sufletul omului nu trebuie 
cultivat decât în pământul Domnului, unde trebuie curăţit de orice impurităţi, adică de orgoliu şi 
gânduri deşarte; în al doilea rând, cei trei ani în care fructul nu trebuie mâncat semnifică faptul 
că rodul educaţiei are nevoie să fie purificat; în al treilea rând, fructul educaţiei trebuie să 
rămână intact în toate cele trei momente ale timpului, trecut, prezent şi viitor; în al patrulea 
rând, consacrarea către Dumnezeu în al patrulea an corespunde numărului perfect; şi în al 
cincilea rând, anul al cincilea, în care fructul poate fi consumat, corespunde [numărului] care 
semnifică simţurile. Spre aceeaşi sferă a educaţiei îşi orientează şi Clement Alexandrinul, 
Stromate II, 95, 2-3, interpretarea: cei trei ani de aşteptare corespund timpului necesar pentru o 
bună instruire a unui catehumen, iar [numărul] patru corespunde tetradei virtuţilor consacrate 
lui Dumnezeu" 473 . 

„Sădirea urmează după intrare. Şi pe drept cuvânt. Căci, înainte de desăvârşire, cele 
sădite nu sunt sigure, mai ales că cei ce vor să sădească umblă încoace şi încolo, după năravul 
celor nestatornici. Pentru că şi în lucrurile evlaviei este o rânduială şi o înşiruire, ca şi în oricare 
altul, şi trebuie pornit şi în această vieţuire de la început" 474 . Cât priveşte timpul până la culesul 
roadelor bune, „prin an înţelegem o perioadă. Trei au fost perioadele în care legea era încă 
necurăţită, împovărată de grosimea întâmplărilor istorice şi copleşită de umbră ca de o coajă 
nefolositoare. Acestea trei au fost cea a lui Moise, a lui Iosua, a Judecătorilor. După ele a urmat 
perioada în care a răsărit ceata strălucită a proorocilor. Atunci, rodul legii a fost sfânt şi vrednic 
de laudă. Căci de la sfinţii prooroci au început să-şi aibă puterea cele ale legii şi să nu mai fie 
nici măcar numite cele ce erau în umbre; dimpotrivă, să fie propovăduit în chip deschis 

adevărul şi să fie lăudată taina venirii lui Hristos. Aşadar, în perioada a patra, cele ale legii au 
ajuns la începutul curăţirii şi rodul era de pe acum sfânt. Dar abia într-a cincea a fost bun de 
mâncat, când s-a făcut venirea lui Hristos, mărturisită prin lege şi prin proorod" 475 . 

26: Să nu mâncaţi pe munţi, nici să descântaţi, nici în zborul păsărilor să ghiciţi. 

Să nu mâncaţi pe munţi: „Ebraică: Să nu mâncaţi cu sânge; sau: să nu mâncaţi 
deasupra sângelui. A nu mânca pe munţi poate fi o aluzie la vulturul care-şi sfâşie prada sus, pe 
înălţimea stâncilor; dar, în context, se poate referi şi la anume ritualuri magice" 476 . La fel: „Dacă 
vom compara acest pasaj cu un fragment din I Regi 14, 3-35, unde apare aceeaşi turnură 
ebraică, putem conchide că nu este vorba aici doar de simpla interdicţie de a consuma sângele 
jertfei (cf supra 7, 26; 17, 3-7), ci de o aluzie la practici magice mai complexe' 477 . 

„A ghici în zborul păsărilor era practica augurilor" 478 . Nici să descântaţi, nici în zborul 
păsărilor să ghiciţi: Biblia 1982: să nu vrăjiţi, nici să ghiciţi; LEV, traducerea modernă: să nu 
umblaţi cu vrăji sau cu ghicitul: „In Biblia Hebraica, numele celor două acţiuni sunt exprimate 
prin verbe al căror conţinut semantic se completează reciproc pentru a exprima excluderea 
oricărei forme de practici [magice] 479 : ebr nahaş - a şuiera, a şopti 4 * , prin extensie: a face o 
vrajă - şi ebr. anan - a acoperi (< anan - nor), figurativ: a observa în scop divinatoriu. 
Echivalenţele româneşti 481 reflectă gr. oiwvi^opai - a observa zborul păsărilor pentru a 
prevedea viitorul (oiovoţ - pasăre) şi expresia sinonimă opvi6o<7K07T£opai (<opviţ - pasăre, 
<tko7T£0) - a privi, a cerceta), care, după Bailly, s. v, nu se află atestată decât în acest loc din 
Levitic" 482 . 

27: Să nu vă-ncreţiţi părul capului, nici să vă stricaţi faţa bărbii. 

„Semnificaţia interdicţiei din acest pasaj este greu de stabilit. Oricum, sunt vizate 
obiceiuri rituale practicate de popoarele păgâne vecine. Herodot, Istorii III, 8, menţionează de 
pildă obiceiul arabilor de a-şi rotunji părul în cinstea zeului lor OpxdX,. Despre aceiaşi arabi şi 
Plinius, Hist. nat. VI, 32 aminteşte că îşi rădeau barba, dar nu şi mustaţa" 483 . 

28: în trupul vostru să nu vă faceţi tăieturi pentru sufletele morţilor, nici să scrieţi 
pe voi cu împunsături de ac; Eu sunt Domnul, Dumnezeul vostru! 

Tăieturi: „La majoritatea popoarelor antice exista obiceiul de a marca doliul sau durerea 
colectivă prin autoincizii corporale. Xenofon, Cyropaedia III, 1, 3, 13 povesteşte cum 
babilonienii şi armenii îşi zgâriau în acest scop feţele şi braţele, iar Herodot, Istorii VI, 71 
observă acelaşi obicei la sciţi. Dumnezeu interzice poporului ales astfel de practici, pentru a-1 
diferenţia de neamurile canaaneene (cf. III Regi 18, 28). Totuşi, în ciuda interdicţiei exprese, 
exprimarea doliului în acest chip era încă practicată şi de evrei (cf. Ieremia 16, 6; 41, 5)" 484 . 
Nici să scrieţi pe voi cu împunsături de ac: „Interzicerea tatuajului are o bază teologică 
limpede: încrustarea în piele a unor embleme păgâne, a unor litere, chipuri sau a altor semne, 
desfigura imaginea divină din om, constituind astfel un păcat capital, o ofensă gravă la adresa 
divinităţii. Tatuarea rituală este însă o practică generală în toate culturile primitive" 485 . 

29: Să nu-ţi pângăreşti fiica, făcând din ea o desfrânată, ca nu cumva pământul să 
cadă-n desfrânare şi ca nu cumva pământul să se umple de fărădelege. 

„Exegeţii propun două interpretări sensibil diferite ale acestui comandament divin: ar fi 
vorba fie de prostituţia ordinară, fie de prostituţia sacră. Prostituţia obişnuită atenta la 

Sf. Chirii al Alexandriei, Despre închinarea şi slujirea în duh şi adevăr, VIII 

BBVA, p. 144 

LEV,p. 190 

BBVA, p. 144 

în LEV apare, socotim că dintr-o greşeală: religioase. 

nahaş înseamnă şi şarpe, de unde legătura cu a şuiera. 

Acolo unde s-a urmat Septuagintei. 

sacralitatea contractului marital, singurul care asigura demnitatea femeii şi securitatea cultică a 
comunităţii. Cum este însă greu de presupus că un părinte îşi supunea în mod intenţionat fiica 
prostituţiei mercantile, pare mai logic să vedem aici o interdicţie a prostituţiei rituale, practicată 
constant în cultele orgiastice ale zeităţilor canaaneene Baal şi Astarteea. Păcatul era în acest caz 
cu atât mai abominabil, cu cât implica şi păcatul suprem al idolatriei, conducând la pângărirea 
întregii comunităţi" 486 . 

30: Zilele Mele de odihnă le veţi păzi, de locaşul Meu cel sfânt vă veţi teme: Eu sunt 
Domnul! 

„Necesitatea respectării sabatului este subliniată din nou (cf. supra, v. 3), din cauza 
importanţei sale capitale pentru desfâşurareaîntregului ansamblu ritualic" 487 . 

31: Să nu alergaţi la cei ce cheamă morţii, pe la vrăjitori să nu umblaţi, fiindcă ei 
vă întinează; Eu sunt Domnul, Dumnezeul vostru! 

La cei ce cheamă morţii: „literal: la ventriloci; la cei ce vorbesc din pântece, nefiresc, ca 
din altă lume. Termenul ebraic se poate referi atât la spiritele care sunt chemate, cât şi la 
necromanţii care le invocă prin mediumnitate. Practicarea spiritismului e condamnată şi în 20, 
27; Deuteronom 18, 11; I Regi 28, 7-20; IV Regi 21, 6; 23, 24; Isaia 8, 19; 19, 3; 29, 4; I 
Paralipomena 10, 13; II Paralipomena33, 6" 488 . „In Biblia Hebraica, denumirile cei ce cheamă 
duhurile morţilor şi vrăjitori apar de obicei împreună, pentru a desemna pe necromanţii şi pe 
vrăjitorii de orice fel; alăturarea celor doi termeni are un efect cumulativ. Cei ce cheamă 
duhurile morţilor, subst. ebr. obh (recurent în special la forma de plural obhiym) are sensul 
literal burduf, dar în Biblia Hebraica desemnează prin extensiune noţiunea de ventriloc; 
necromant. Se presupunea că spiritul malefic al mortului locuia în pântecele vrăjitorului, de 
unde vorbea înăbuşit, ca şi cum glasul i-ar fi venit de sub pământ. Această noţiune a fost 
transpusă în Septuaginta prin subst. gr. £yya<7Tpipt)6o<g - ventriloc, termen reperat de Bailly, s. 
v. doar în scrierile hipocratice şi în Septuaginta. [. . .] Necromanţia era privită cu oroare de către 
evrei, dar, deşi absolut interzisă, ea era practicată uneori chiar de personaje înalte precum Saul, 
care, într-un moment limită, invocă spiritul lui Samuel cu ajutorul unei vrăjitoare (cf. I Regi 28, 
7-25). Vrăjitori: în Biblia Hebraica, subst. yidoniy (< yada - a şti) desemnează pe vrăjitor în 
calitatea sa de deţinător al unor secrete magice; uneori, acest termen este transpus literal în 
Septuaginta prin gr. yx(î>GTr\q - ştiutor, cunoscător, iar alteori, precum în acest pasaj, prin gr. 
E7raoi56ţ - care cânta asupra...; special: care murmură cuvinte magice pentru a obţine ceva 
(£7ri - asupra; aoi5fj - cântec). [...] Practicarea diverselor forme de magie a fost un fapt curent 
în mediul românesc tradiţional. Agenţii magici (descântători, solomonari, fermecători, vrăjitori 
etc), fie că erau temuţi, fie că erau respectaţi, făceau parte integrantă din peisajul comunitar 
românesc, deşi erau prigoniţi în mod oficial de Biserică 489 . Practicile lor, legate în special de 
specificul vieţii pastorale şi agricole, datau din epocapre-creştină. Nu trebuie neglijat nici faptul 
că, în multe cazuri, funcţia unui agent magic era preluată de preoţii înşişi" 490 . 

32: înaintea celui cărunt să te scoli, să cinsteşti faţa bătrânului şi să te temi de 
Domnul, Dumnezeul tău: Eu sunt Domnul, Dumnezeul vostru! 

Bătrânul: „Gr. npznfivTzpoq, forma de comparativ a adj. npsn^vq - bătrân, [...] 
desemnează atât în Vechiul Testament cât şi în Noul Testament funcţia socială, specifică în 
comunitatea ebraică, a bătrânilor venerabili. Ulterior, în Noul Testament, gr. np£G$x>T£poq a 
ajuns să însemne din ce în ce mai frecvent preot; termenul este şi etimonul creştin primar al 



486 LEV,p. 191 
487 LEV,p. 191 

488 BBVA, p. 145 

489 La români, prigoana s-a rezumat, de regulă, la combaterea vrăjitoriei prin cuvântul de învăţătură şi la 
rugăciuni de desfacere a vrăjilor. în alte părţi ale lumii ortodoxe s-a trecut şi la măsuri mai ferme, în special în 
Rusia. 

490 LEV, p. 191 - Folosirea timpului trecut în acest pasaj, referitor la practicarea magiei la români, trebuie 
înţeleasă în sensul că fenomenul s-a diminuat, nu că ar fi dispărut. 

românescului preot (prin lat. presbyterus)" 491 . Bătrâneţea semnifică longevitatea, înţelepciunea, 
virtutea şi experienţa (chiar dacă se poate îmbătrâni şi în răutăţi!). Astfel, pretutindeni bătrânii 
au fost ţinuţi în mare cinste. Dar, dacă grecescul presviteros a ajuns să însemne preot, termenul 
arată nu atât vârsta, cât harul şi înţelepciunea persoanei consacrate. 

33: De se va aşeza vreun străin în ţara voastră, să nu-1 strâmtoraţi. 

„In Biblia Hebraica, ebr. yanah - a violenta, a maltrata, are şi sensul suplimentar de a 
abuza de situaţia subalternă a cuiva pentru a-l exploata. Acest sens este întărit în versetul 
următor prin comparaţia cu situaţia în care s-au aflat evreii înşişi în captivitatea egipteană"* 92 . 

34: Străinul care s-a aşezat la voi să vă fie ca un băştinaş de-al vostru; să-1 iubeşti 
ca pe tine însuţi, că şi voi aţi fost străini în ţara Egiptului: Eu sunt Domnul, Dumnezeul 
vostru! 

Faţă de versetul 18, aici se recomandă şi iubirea faţă de străini, nu doar faţă de 
aproapele, socotit de către evrei ca putând fi doar un conaţional. Pilda Samarineanului milostiv 
(Luca 10, 25-37) schimbă această viziune, dar schimbarea era pregătită deja de către Moise, 
chiar dacă n-a avut un efect deplin. In sens mai larg, se arată primirea neamurilor în Biserică. 

35: Să nu faceţi nedreptate, fie la judecată, fie la măsurat, fie la cântărit, fie la 
turnat 

Judecată: „avem aici acelaşi cuvânt ca în v. 15, dar cu sens diferit, non-judiciar. Este 
vorba de împrejurările de viaţă economică socotite ca fiind juste, adică reglementate. [. . .] Ideea 
cuprinsă în acest verset se referă la toate felurile de determinări cantitative" 493 . 

36: Cântarul vostru să fie drept, greutăţile drepte, efa dreaptă şi hinul drept: Eu 
sunt Domnul, Dumnezeul vostru, Cel ce v-am scos din ţara Egiptului. 

37: Să păziţi legea Mea întreagă, toate rânduielile Mele, şi să le pliniţi: Eu sunt 
Domnul, Dumnezeul vostru!" 

In orice împrejurare, balanţa noastră să fie dreaptă. Balanţa e simbol al dreptăţii, măsurii 
şi echilibrului în faptele noastre. 



CAPITOLUL 20 - Păcate şi pedepse. 

1 : Grăit-a Domnul către Moise, zicând: 

2: „Spune-le fiilor lui Israel: - Dacă cineva dintre fiii lui Israel şi dintre străinii care 
trăiesc printre Israeliţi va da pe careva din copiii săi lui Moloh, acela să fie dat morţii: 
neamul băştinaşilor să-1 ucidă cu pietre. 

„Idolatria era considerată o crimă capitală şi pedepsită cu moartea prin lapidare, 
prescrisă şi pentru blasfemie (cf. infra 24, 16), profanarea sabatului (Numerii 15, 32-36) şi 
ocultism (cf. infra 20, 27)" 494 . 

3: Iar Eu îmi voi întoarce faţa împotriva omului aceluia şi-1 voi stârpi din poporul 
său, pentru că a dat pe vreunul din copiii săi lui Moloh, aşa încât locul Meu cel sfânt să-1 
întineze şi numele Meu cel sfânt să-1 necinstească. 

4: Iar dacă oamenii pământului îşi vor închide ochii asupra acelui om care va fi dat 
pe cineva din copiii săi lui Moloh, 

Oamenii pământului: „ebr. am ha'areţ, gr. oi airroxOov&g x\\q yr|<g, Vulgata: populus 
terrae, care de obicei denumesc pe autohtoni în opoziţie cu străinii (cf. supra 16, 29), par să 
desemneze aici un fel de consiliu legislativ, format din bărbaţii de vază ai comunităţii, singurul 

în măsură să pronunţe condamnarea la moarte prin lapidare (Harrison, p. 204)" 495 . 

5: Eu faţa Mi-o voi întări atât împotriva acelui om cât şi-mpotriva neamului său şi- 
i voi stârpi din poporul său pe el şi pe toţi cei ce într-un gând cu el se unesc să se 
desfrâneze cu idolii lui Moloh. 

Se prevede şi cazul în care judecata oamenilor ar fi îngăduitoare, fapt ce ar duce la 
înăsprirea pedepsei divine şi la extinderea ei asupra întregii comunităţi. 

6: Dacă vreun suflet va alerga la cei ce cheamă morţii sau la vrăjitori ca să se 
desfrâneze după ei, Eu îmi voi întări faţa împotriva sufletului aceluia şi-1 voi stârpi din 
poporul său. 

Chiar dacă nu se spune explicit, e subînţeles că cei ce merg la necromanţi şi vrăjitori 
sunt pedepsiţi cu moartea; aici se vorbeşte doar despre pedeapsa divină. 

7: Sfinţi veţi fi voi, fiindcă sfânt sunt Eu, Domnul, Dumnezeul vostru. 

La măsura sfinţeniei ajungem doar în Hristos, dar pregătirea începe îndată după cădere 
şi se continuă în istorie. 

8: Păziţi rânduielile Mele şi pliniţi-le: Eu sunt Domnul, Cel ce vă sfinţeşte! 

Hristos e plinirea Legii (cf. Matei 5, 17). Omenirea e chemată, cu anticipaţie, la urmarea 
lui Hristos. 

9: Cel ce va blestema pe tatăl său sau pe mama sa să fie dat morţii; de vreme ce a 
blestemat pe tatăl său sau pe mama sa, vinovat este. 

Cel ce va blestema: „în unele nuanţe: cel ce va grăi de rău; cel ce va insulta" 496 . 
Cinstirea părinţilor trupeşti şi sufleteşti este o obligaţie. Se dau de bunăvoie morţii cei care 
dispreţuiesc preoţia rânduită de Hristos (părinţii) şi defăima Biserica (mama). 

10: Omul care va săvârşi adulter cu femeie măritată, adică cel ce săvârşeşte adulter 
cu femeia aproapelui său, acela să fie dat morţii, el, adulterul, dar şi ea, adultera. 

„Dacă sunt daţi morţii cei care cu trupul strică casa cuiva, cu (atât) mai mult cel care 
strică, printr-o rea învăţătură, credinţa lui Dumnezeu, pentru care Iisus Hristos a fost 
răstignit" 497 . 

11: Cel ce se va culca cu femeia tatălui său, acela goliciunea tatălui său a 
descoperit-o; amândoi să fie omorâţi, căci [amândoi] sunt vinovaţi. 

12: De se va culca cineva cu nora sa, amândoi să fie omorâţi: s-au purtat ca nişte 
păgâni, aşa că sunt vinovaţi. 

13: De se va culca cineva cu bărbat ca şi cum s-ar culca cu o femeie, amândoi au 
săvârşit urâciune: vor fi omorâţi, că vinovaţi sunt. 

14: Dacă cineva îşi va lua femeie, dar şi pe mama ei de femeie, aceasta-i nelegiuire; 
cu foc să fie arşi, atât el cât şi ele, pentru ca-ntre voi să nu fie fărădelegi. 

„Avem aici singurul loc în care este specificată modalitatea de execuţie pentru delicte 
sexuale grave. Arderea vinovaţilor - nu este clar dacă erau arşi de vii, cum interpretează 
Vulgata: vivus ardebit cum eis, sau mai întâi ucişi şi apoi incineraţi - avea, după cum se indică 
limpede, nu doar o semnificaţie punitivă, ci şi una expiatorie'* 498 . 

15: Cel ce se va împreuna cu dobitoc, acela să fie omorât; veţi ucide şi dobitocul. 

16: Dacă femeia se va duce la vreun dobitoc ca să se-mpreuneze cu el, să ucideţi 
atât femeia cât şi dobitocul; cu moarte să fie omorâţi, că vinovaţi sunt. 

„însoţirile, amestecările, împreunările spirituale cu cei cu care nu se cuvine şi de care se 
îmbolnăveşte mintea de ultima nebunie sunt pricini de moarte atât celor ce corup, cât şi celor ce 
suportă de bună voie coruperea" 499 . 

17: Dacă cineva-şi va lua [de femeie] pe sora sa, fie după tată, fie după mamă, şi-i 

495 LEV,p. 192 

496 BBVA,p. 145 

497 Sf. Ignatie Teoforul, Epistola către efeseni, XVI, 2 

498 LEV,p. 192 

499 Sf. Chirii al Alexandriei, Despre închinarea şi slujirea în duh şi adevăr, VIII 

va vedea goliciunea aşa cum şi ea va vedea goliciunea lui, aceasta-i [faptă de] ocară; 
stârpiţi să fie sub ochii fiilor poporului lor. El a descoperit goliciunea surorii sale, păcatul 
e asupră-le. 

18: Bărbatul care se va culca cu femeie în timpul curgerii ei şi-i va descoperi 
goliciunea, acela i-a descoperit izvorul, iar ea şi-a descoperit curgerea sângelui: amândoi 
să fie stârpiţi din neamul lor. 

Izvorul... curgerea: „în Biblia Hebraica, aici, ca şi în 12, 7, subst. ebr. maqor (< qur - 
a se scurge) desemnează sursa unui lichid şi este utilizat întotdeauna metaforic, desemnând mai 
degrabă curgerea în sine decât locul de unde aceasta îşi are începutul" 500 . 

19: Goliciunea surorii mamei tale şi a surorii tatălui tău să n-o descoperi, căci 
aceasta-nseamnă a descoperi trupul cuiva înrudit; păcat vor avea amândoi. 

„Este greu de explicat motivul pentru care acest verset contrastează ca structură cu cele 
imediat anterioare, apropiindu-se din punct de vedere retorico-sintactic de pasajul corespondent 
din 18, 12-13" 501 . 

20: Cel ce se va culca cu rudenia sa descoperă goliciunea rudeniei sale: fără copii 
să moară amândoi! 

„Precum în toate civilizaţiile de tip arhaic, şi la evrei faptul de a muri fără descendenţi 
era resimţit ca o mare nenorocire" 502 . 

21: De va lua cineva pe femeia fratelui său, urâciune este, că a descoperit 
goliciunea fratelui său: fără copii să moară! 

22: Păziţi toate rânduielile Mele şi toate hotărârile Mele pliniţi-le, ca să nu vă 
urască pământul în care vă duc să-1 locuiţi. 

23: Să nu umblaţi după legile neamurilor pe care Eu le alung din faţa voastră, că 
ele pe toate acestea le-au făcut, iar Eu de ele M-am scârbit. 

24: Eu sunt Cel ce v-a spus: Voi veţi moşteni pământul lor şi Eu vă voi da să-1 
moşteniţi, pământul în care curge lapte şi miere. Eu sunt Domnul, Dumnezeul vostru, Cel 
ce v-am osebit din toate neamurile; 

„Asocierea laptelui (denotare metonimică a turmelor) şi a mierii (care evocă abundenţa 
arborilor fructiferi) subliniază hiperbolic bogăţia şi fertilitatea Palestinei, realitate confirmată de 
scrierile altor autori antici, între caie Iosif Flaviu, Tacitus sau Plinius" 503 . 

25: voi veţi osebi între animalele curate şi necurate, între păsările curate şi 
necurate; să nu vă spurcaţi sufletele cu dobitoacele sau cu păsările sau cu toate cele ce se 
târăsc pe pământ, pe care Eu vi le-am deosebit ca necurate. 

Voi veţi osebi: „Septuaginta sugerează că textul acestui verset nu e o simplă repetare a 
restricţiilor din 11, 43-45, ci o alegorie asupra situaţiei speciale a lui Israel în raport cu 
neamurile păgâne" 604 . 

26: Să-Mi fiţi sfinţi, că sfânt sunt Eu, Domnul, Dumnezeul vostru, Cel ce v-am 
osebit pe voi dintre toate neamurile, ca să fiţi ai Mei. 

27: Bărbatul sau femeia care va chema morţi sau care va face vrăji, cu moarte să 
moară: cu pietre să-i ucideţi, că vinovaţi sunt!" 

Prescripţiile divine au şi scopul de a separa pe evrei de popoarele idolatre, pe lângă 
scopul sfinţitor. Aceasta pentru căprimul pas către desăvârşire constă în depărtarea de rău. 



CAPITOLUL 21 - Sfinţirea preoţilor. 

1 : Zis-a Domnul către Moise: „- Grăieşte tu preoţilor, fiii lui Aaron, şi spune-le: 
Nimeni din voi să nu se spurce prin atingere de mort dintre ai săi, 

„Repulsia faţă de cadavre, ca şi interdicţia ritualică de a le atinge, impusă în special 
personalului sacerdotal, era cvasigenerală în rândul popoarelor antice. Aulus Gellius, Noctes 
Atiicae, X, 15, arată că preotului lui Jupiter (flamen dialis) îi era interzis nu numai să atingă un 
mort, dar nici măcar să se apropie de locul unui mormânt" 505 . 

2: în afară de ruda cea mai apropiată: tată, mamă, fii, fiice, frate, 

3: sau de sora sa fecioară (care-i este aproape pentru că nu a cunoscut bărbat); de 
aceştia se poate atinge. 

„Relaţia dintre frate şi soră era socotită de un tip special: rudenia apropiată consista doar 
până în momentul în care femeia se căsătorea, moment în care legăturile de sânge se considerau 
întrerupte. Expresia care stă aproape de el (ebr. qirobhah) are un sens local, semnificând faptul 
că sora locuia în familia fratelui ei" 506 . 

4: De nimeni altul din poporul său să nu se atingă, ca să nu se spurce. 

SEP 1 traduce versetul: Să nu se pângărească pe neaşteptate [cu cineva] în poporul său, 
spre a se spurca: „Versetul acesta a pus probleme grele de interpretare, întrucât se pare că textul 
ebraic originar este în acest punct corupt. In timp, s-au conturat trei tipuri de interpretări: 1. Cea 
din Septuaginta (ov uxavGfjoExai E^arciva ev to) X,a(o at)xot> £iq $£$r\k(OGix atrrot)), pe care 
am urmat-o şi noi 507 ; 2. Pornind de la sensul generic stăpân al ebr. baal care apare la începutul 
versetului în Textul Masoretic, alţi interpreţi au socotit că trebuie să se facă o referire la marele 
preot, în calitatea sa de şef suprem al comunităţii: Sed nec in principe populi sui contaminabitur 
(Vulgata), But he shall not defile himself, being a chief man among his people, to profane 
himself (KJV); 3. Interpretări mai recente reconstituie începutul versetului din Textul Masoretic, 
completându-1 cu secvenţa libaalah - pentru o femeie măritată, aşa încât, cu această 
completare, versetul s-ar referi la un nou caz al interdicţiei, acela în care cadavrul ar aparţine 
soţiei unuia dintre apropiaţii săi (părinte, frate, fiu): Pour unefemme mariee parmi Ies siens ii 
ne se rendrapas impur (BJ)" 508 . 

5: La mort să nu vă radeţi capul, să nu vă tundeţi colţurile bărbii şi nici să vă faceţi 
tăieturi pe trup. 

„Practicile de doliu păgâne sunt interzise nu doar preoţilor, ci şi laicilor, după cum se 
stipulează concret în 19, 27-28. [. . .] [Să nu vă radeţi capul]: interdicţia din acest verset vizează 
cutuma unor popoare învecinate de a-şi rade, în semn de doliu, zona occipitală a capului" 509 . 

6: Sfinţi vor fi ei pentru Dumnezeul lor: să nu pângărească numele Dumnezeului 
lor, pentru că ei sunt cei ce aduc jertfe Domnului, daruri Dumnezeului lor, şi sfinţi vor fi. 

7: Să nu-şi ia de soţie femeie desfrânată sau pângărită, nici femeie lepădată de 
bărbatul ei, căci sfânt este el [preotul] pentru Domnul, Dumnezeul său. 

Desfrânată sau pângărită: „prin context, celălalt atribut, adj. pângărită (ebr. helalah) 
trebuie să se refere la o femeie care şi-a pierdut virginitatea; aceasta, ca şi femeia izgonită de 
bărbatul său, era considerată impură şi nu putea deveni soţia unui preot" 510 . 

8: Cinsteşte-1 ca pe un sfânt, căci el este cel ce-I aduce daruri Domnului, 
Dumnezeului tău; sfânt să vă fie, că sfânt sunt Eu, Domnul, Cel ce-i sfinţesc pe ei. 

Cape un sfânt: „în Biblia Hebraica, ebr. qadhaş îşi actualizează semnificaţii diferite, de 
la a face (sau a consideră) sfânt, până la a purifica sau a consacra" 511 . 

9: Dacă fiica unui preot se va pângări prin desfrânare, ea pângăreşte numele 
tatălui său: cu foc să fie arsă! 

„A făcut cineva desfrânare preot fiind? Din pricina vredniciei lui preoţeşti primeşte 
adaos foarte mare la pedeapsă. De aceea fetele celorlalţi oameni erau ucise de făceau 
desfrânare, pe când fetele preoţilor erau arse de vii" 512 . Prin fiica preotului poate fi închipuit 
Iudaismul: „Căci sinagoga iudeilor s-a dat flăcării, fiindcă s-a spurcat şi s-a pângărit, urmând 
părerilor cărturarilor şi fariseibr şi predându-şi mintea întreagă poruncilor oamenilor" 513 . 

10: Preotul care-i mai mare între fraţii săi, pe capul căruia s-a turnat mirul de 
ungere şi care-a fost sfinţit să poarte veşminte, capul nu şi-1 va descoperi şi veşmintele nu 
şi le va sfâşia. 

„Această prescripţie, ca şi cele din versetele următoare, se referă la marele preot" 514 . 
„Pornind de la acest context, Origen, Horn. Lev. XII, 1-3, vede în figura marelui preot 
prefigurarea lui Iisus Hristos" 515 . 

11: şi nici la mort nu va intra: nici chiar de tatăl său sau de mama sa nu se va 
atinge. 

„In interpretarea simbolică a lui Origen, asemenea marelui preot, Hristos nu Se poate 
apropia de sufletul cuiva care, din pricina păcatului în care trăieşte, este ca şi mort" 516 . 

„Moartea altuia nu va pricinui nici o întinare vreunui om, dacă cercetăm bine adevărul 
ascuns în acest fapt. Dar moartea trupească e chipul celei dinlăuntru şi din suflete, de care se 
spurcă în mod necesar cel ce vine aproape, fie prin voinţă, fie prin acelaşi fel de lucrare. Deci se 
cuvine sfinţilor să se despartă de faptele moarte şi să se depărteze cât mai mult de ele şi e bine 
să nu se adune la un loc cu cei bolnavi de ele" 517 . 

12: Din locaşul cel sfânt nu va ieşi, şi nici va pângări locaşul Dumnezeului său, căci 
sfântul mir de ungere al Dumnezeului său este asupră-i: Eu sunt Domnul! 

„Sfântul locaş desemnează aici circumferinţa sacră în interiorul căreia se află cortul 
întâlnirii" 518 . Textul Masoretic are, în acest loc, miqdaş, sanctuar. „Pornind de la această 
diferenţă dintre Septuaginta şi Textul Masoretic, Eusebiu al Cezareii, urmat de alţi exegeţi 
creştini, dezvoltă o complexă interpretare a contextului de aici în sensul unei prefigurări 
hristice" 519 . 

13: Acesta îşi va lua de femeie o fecioară din spiţa sa. 

14: Dar văduvă sau lepădată sau pângărită sau desfrânată să nu ia; numai fecioară 
din spiţa sa să-şi ia de femeie; 

„Indicaţia, strictă pentru un preot, de a se căsători doar cu o femeie virgină (ebr. 
bethulah) de neam israelit, are un temei cultual şi teologic limpede: ca factor mediator între 
comunitate şi Dumnezeu, preotul trebuie să se ferească de tot ceea ce ar fi putut să-1 
impurifîce" 520 . „Philon este de părere că se face trimitere la tribul sacerdotal, pe când Iosif 
Flaviu crede că expresia se referă la întregul popor al lui Israel" 521 . 

15: să nu-şi pângărească seminţia întru poporul său, căci Eu sunt Domnul, Cel 
care-1 sfinţesc!" 

„Căsătorindu-se cu o femeie nedemnă, marele preot ar fi săvârşit un păcat capital, 
pângărind sfântul sanctuar, dar şi-ar fi descalificat şi descendenţa, turnând în venele urmaşilor 

un sânge străin" 522 . 

în plus, „cuvântul ne indică şi trista soartă a sinagogii iudaice, pe care, pentru că a curvit 
cu mulţi păstori, precum s-a scris (Ieremia 3, 1), n-a primit-o în comunitatea duhovnicească 
Hristos, Preotul atotcurat" 523 . 

16: Şi a grăit Domnul către Moise, zicând: 

17: „Spune-i lui Aaron: Nimeni dintre urmaşii tăi ce vor fi din neam în neam şi 
care va avea-ntru sine un cusur să nu se apropie să-I aducă daruri Dumnezeului său. 

Cusur: „cuvântul original e mult mai cuprinzător; deşi în context el se referă la un defect 
fizic (cusur, meteahnă, infirmitate), înţelesul său cuprinde şi aria morală (prihană). Dumnezeu a 
creat lumea perfectă; ca atare, şi imaginea Sa întrupată în preot trebuie să fie integrală, 
neştirbită" 524 . „Exigenţa integrităţii corporale a preotului exista şi la greci (vezi Platon, Legile, 
VI) şi la romani, ca de altfel la toate popoarele antichităţii; nu doar raţiuni de prestigiu social o 
justificau, dar şi temeiuri cultuale. Creştinismul însuşi a preluat această cerinţă, prezentă în 
practica pastorală a majorităţii confesiunilor sale" 525 . 

18: Tot omul cu meteahnă să nu se apropie, fie el orb sau şchiop sau ciung sau cu 
urechile tăiate 

19: sau cu mâna ruptă sau cu piciorul rupt 

20: sau ghebos sau cu albeaţă la ochi sau cu ochi fără gene sau cu pecingine sau cu 
una din părţile bărbăteşti vătămată. 

Ghebos (cocoşat): „ebr. ghiben, cu această unică ocurenţă în Biblia Hebraica, a fost 
privit ca un termen tehnic, cu un înţeles incert. Dacă interpretarea tradiţională cocoşat este 
corectă, atunci termenul ar putea denumi un bolnav de tuberculoză spinală (maladia lui Pott), 
caracterizată prin spondilită şi deformarea vertebrelor (Harrison, p. 11). Nu este însă exclus ca 
legislatorul să fi avut în vedere şi o deformare genetică" 526 . Cu albeaţă la ochi: „aceasta este 
interpretarea general acceptată, după Vulgata: albuginem in oculo, a ebr. tebalul beyno, literal: 
o pată pe ochi. Caracterul de hapax legomenon al ebr. tebalul a îngreunat traducerea, ceea ce 
explică şi opţiunea diferită din Septuaginta: njik'koq TOi)ţ o<$Tak\iovq, literal: care şi-a pierdut 
genele la ochi" 527 . Pecingine: „ebr. yalepheth desemnează o afecţiune a pielii greu de definit 
mai îndeaproape [...], aşa încât unii traducători au trebuit să adopte o expresie globală, 
nediferenţiată" 528 . Cu părţile bărbăteşti vătămate: „orice imperfecţiune a însemnelor virilităţii, 
şi în special orhiotrofia, a constituit în toate timpurile şi la toate popoarele un impediment major 
în asumarea funcţiei sacerdotale sau regale. Literal, sintagma ebraică meroha eşek din Biblia 
Hebraica înseamnă cm testicule zdrobite" 519 . 

21: Nimeni din seminţia preotului Aaron, care va avea vreo meteahnă, să nu se 
apropie spre a aduce jertfă Domnului; are meteahnă?: să nu se apropie spre a-I aduce 
daruri Dumnezeului său! 

Pasajul despre infirmităţile preoţilor e tâlcuit pe larg de Sfântul Chirii al Alexandriei 
(urmând textului grecesc). Redăm principalele idei din această tâlcuire, oprindu-ne asupra 
fiecărei infirmităţi în parte: 

a) Orb „se pare că este numit cel foarte prost şi cu totul fără minte. Căci ceea ce este 
pentru corpul pământesc ochiul, aceea este pentru suflet mintea care, luminată de lumina 
dumnezeiască se deschide spre însăşi frumuseţea cea netulburată, înălţându-se prin mişcările 
subţiri şi sprintene ale cugetărilor spre slava curată şi ştie să nu se abată de la corectitudinea 

dogmatică" 530 . 

b) Urechea tăiată „arată greutatea la auzire. Căci având cineva urechea tăiată, socotesc 
că suferă de boala de-a nu crede decât în parte şi de-a nu fi în întregime gata la ascultare, adică 
de-a nu putea auzi în chip neprihănit cele sfinte, mai ales Sfintele Scripturi" 531 . 

c) Cel cu piciorul sau cu mâna frântă, „dar nu cu totul neputincioasă, nu poate să 
păşească întreg la fapte, nici nu are mersul, adică lucrarea vieţuirii celei după lege, cu totul fără 
reproş. Iar aşa sunt cei ce fac lucrul Domnului cu nepăsare" 532 . 

d) Ghebos „spunem că este cel cocoşat şi cu mintea privind în jos şi căutând la patimile 
trupului, cel ce-şi sprijină ochiul spiritual în cele pământeşti şi a ajuns până acolo încât nu mai 
voieşte să se îndrepte spre a cugeta la cele de sus" 533 . 

e) Cu pecingine „e cel ce are pecinginea pe frunte. Boala aceasta are puterea de-a 
înnegri la culme înfăţişarea pielii. Cei ce o au pierd puterea de-a se ascunde, căci ea se iveşte şi 
în sprâncene şi se întinde pe toată faţa. Dar cel pătat astfel trupeşte înfăţişează pe cel urât şi gol 
şi neacoperit în privinţa spirituală, pe cel ce nu are o faţă curată, ci vădeşte tuturor urâciunea 
vieţii" 534 . 

f) Cu albeaţă la ochi numeşte „pe cel care nu e lipsit de puterea de-a vedea, dar nu o 
poate folosi în chip sănătos. Aşa sunt cei ce au chibzuinţă, dar nu şi însuşirea de-a voi să 
chibzuiască drept. Căci unii, văzând binele, îşi abat pornirea voilor proprii spre cele ce nu se 
cuvin. Alţii, putând stărui într-o corectitudine dogmatică, îşi vatămă mintea lor, urmărind 
vânatul urât al unor păreri lipsite de frumuseţe" 535 . 

g) Cel cu părţile bărbăteşti vătămate: „e obiceiul să se numească bărbat cel viguros şi 
concentrat şi capabil să împlinească cele ce voieşte. Deci pe jumătate bărbat se va înţelege cel 
nedeplin viguros şi fără forţă în cele ce se cuvin lui. Căci nu se cuvine ca cel dedicat lui 
Dumnezeu să-I ofere o bărbăţie tăiată şi o vigoare ciuntită şi în parte neputincioasă" 536 . 

22: El poate mânca din darurile lui Dumnezeu, din cele preasfinte şi din cele sfinte, 

E vorba despre jertfe şi prinoase. „Dacă un infirm din clasa sacerdotală este exclus de la 
serviciul sacerdotal, aceasta nu înseamnă că nu are dreptul să consume partea din jertfa 
destinată în acest scop familiei căreia el îi aparţine" 537 . Acestea vor fi tâlcuite ceva mai jos. 

23: dar aproape de perdea să nu vină şi de jertfelnic să nu se apropie: el are 
meteahnă, pricină pentru care el nu va întina locaşul cel sfânt al Dumnezeului său: Eu 
sunt Domnul, Cel ce-i sfinţesc pe ei!" 

24: Pe acestea deci le-a grăit Moise către Aaron şi către fiii săi şi către toţi fiii lui 
Israel. 

„Nu încape îndoială că cel supus vreunei prihane nu e sfinţit. Dar nu e oprit de la 
împărtăşirea de hrana sfântă. Pentru că cei supuşi încă unor neputinţe ascunse în minte pot să se 
împărtăşească de binecuvântarea lui Hristos, dar nu spre a creşte ca sfinţii în sfinţenie şi în tăria 
minţii şi în stăruinţa întărită în toate cele atotbune, ci într-un mod potrivit celor bolnavi" 538 . 



CAPITOLUL 22 - Cum anume se vor înfrupta preoţii şi mirenii din cele sfinte; 

însuşirile jertfelor. 

1 : Şi a grăit Domnul către Moise, zicând: 

2: „Spune lui Aaron şi fiilor săi: Să se ferească de lucrurile cele sfinte pe care Mi le 
jertfesc fiii lui Israel şi să nu pângărească numele Meu cel sfânt: Eu sunt Domnul! 

3: Spune-le: în toate neamurile voastre, tot omul din seminţia voastră care va avea 
pe sine vreo necurăţie când se va apropia de cele sfinte pe care fiii lui Israel le afierosesc 
Domnului, sufletul aceluia va fi stârpit de dinaintea Mea: Eu sunt Domnul, Dumnezeul 
vostru! 

4: Omul din seminţia preotului Aaron, care este lepros sau are scurgere, să nu 
mănânce din cele sfinte până ce se va curaţi. De asemenea, cel ce se va întina prin atingere 
de mort, sau cel ce are scurgere seminală, 

5: sau cel ce se va atinge de vreo vietate necurată care să-1 întineze, sau de vreun 
om care l-ar întina prin orice fel de necurăţie a lui, 

6: cel ce s-a atins de acestea, necurat va fi până seara: să nu mănânce din cele sfinte 
înainte de a-şi fi îmbăiat trupul în apă; 

7: dar după ce va apune soarele, curat va fi: va putea să mănânce din cele sfinte, că 
a lui este pâinea. 

Apusul soarelui indică timpul venirii Mântuitorului: „De aceea cel ce s-a spurcat rămâne 
necurat până seara şi nepărtaş de hrana sfântă şi de viaţă făcătoare, aşteptând timpul curăţirii. 
Apoi, spălându-se cu apă şi apunând soarele se face curat şi are ca pâine a sa pe cea din cer. 
Căci s-a rânduit celor ce s-au sfinţit prin apă, adică în Sfântul Botez, să fie binecuvântaţi prin 
Hristos. Pentru că El este pâinea vie, El, Cel ce S-a pogorât din cerşi a dat viaţă lumii" 539 . 

8: Mortăciune şi animal sfâşiat de fiară să nu mănânce, ca să nu se spurce prin ele; 
Eu sunt Domnul! 

„Mortăciunea indică pe cel cu desăvârşire mort şi îngheţat în faptele cele după trup, iar 
ceea ce e prins de fiară indică vădit sufletul căzut sub puterea diavolului" 540 . 

9: Ei să păzească poruncile Mele, ca nu cumva din pricina lor să aibă asupră-le 
păcat şi din pricina lor să moară când le vor pângări; Eu sunt Domnul, Dumnezeu, Cel ce- 
i sfinţesc pe ei. 

Ce-i sfinţesc: „complementul indică ofrandele [aşadar, ar fi, le sfinţesc] aduse la altar şi 
nu pe preoţi, cum ar lăsa să se înţeleagă toate traducerile româneşti'* 41 . 

10: Nici un străin să nu mănânce din cele sfinte: nici oaspetele preotului şi nici 
simbriaşul nu vor mânca din cele sfinte. 

„Străin: de altă etnie (alogen), dar şi străin de tagma preoţească (mirean, laic, 
profan)" 542 . Simbriaşul: „în Biblia Hebraica, ebr. sakiyn - servitor plătit (< ţakar - a închiria) 
desemna o stare socială diferită de a sclavului, care era considerat ca făcând parte din 
familie" 543 . 

11: Dar dacă preotul îşi va cumpăra un rob pe banii lui, acela să mănânce din 
pâinea lui; de asemenea, cei născuţi în casa lui să mănânce din pâinea lui. 

„Sclavii, atât cei cumpăraţi, cât şi cei născuţi în casa unui israelit, erau socotiţi membri 
ai familiei; indiferent de naţionalitatea lor anterioară, prin contractul circumcizial ei erau 
adoptaţi de poporul ales" 544 . Străin e azi ereticul sau cel nebotezat. Acesta e oprit de la 
mâncarea celor sfinte, ca şi sclavul (robul patimilor grosiere). Doar cel răscumpărat - prin botez 
valid - şi cel născut în casă - în Biserică - sunt în comuniune cu Hristos şi se împărtăşesc de 

har. 

12: Dacă fiica preotului se va mărita cu un bărbat de neam străin, nici ea nu va 
mânca din pârga celor sfinte. 

13: Când însă fiica preotului va rămâne văduvă sau va fi alungată fără să fi fost 
însărcinată şi se va întoarce în casa tatălui ei, atunci ea va putea, ca şi-n tinereţe, să 
mănânce din pâinea tatălui său; dar dintre străini nimeni să nu mănânce. 

„întoarcerea în căminul părintesc şi redobândirea tuturor drepturilor iniţiale era posibilă 
pentru o femeie doar în condiţiile în care nu a dobândit copii; în acest ultim caz, chiar în absenţa 
soţului său, ea va forma o familie împreună cu copiii şi nu se va putea reintegra în familia 
paternă" 545 . 

Sufletul ce a rătăcit la erezii nu se poate întoarce acasă (în Biserică) cu copii, adică 
păstrând în el roadele falselor învăţături. Sau, „de va ajunge sufletul lepădat (despărţit), ca unul 
ce-a fost osândit şi se va lipsi deci de bărbat, adică de mirele spiritual, neavând nici un rod de 
virtute, să se întoarcă repede la starea de la început şi să revină grabnic la casa tatălui său, 
cerând astfel prin credinţă familiaritatea cu Dumnezeu, şi atunci va mânca din pâinile Lui" 546 . 
Este vorba aici (şi) despre cel ce se avântă către roadele vieţuirii creştine fără a fi în puteri; el e 
sfătuit să revină la ascultare şi la nevoinţe. 

14: Omul care din neştiinţă va mânca din cele sfinte, va adăuga a cincea parte din 
[preţul] celor sfinte şi-i va întoarce preotului jertfa, 

„Nu se poate şti cu certitudine dacă israelitul care a consumat din ofranda cuvenită 
preotului trebuia să o restituie în natură sau în bani. Adăugarea unei cincimi din preţul ei cu 
titlul de despăgubire ar sugera că întregul preţ era plătit în bani" 547 . 

15: ca să nu spurce ei cele sfinte ale fiilor lui Israel, pe care aceştia le afierosesc 
Domnului, 

16: şi să nu-şi atragă asupră-le fărădelegea, chiar din greşeală, de a fi mâncat din 
lucrurile lor cele sfinte, căci Eu sunt Domnul, Cel ce le sfinţesc!" 

Textul se poate înţelege şi ca un avertisment, pentru cler şi credincioşi, de a se apropia 
cu toată cuviinţa de Sfintele Taine. 

17: Grăit-a Domnul către Moise, zicând: 

18: „Vorbeşte lui Aaron, fiilor lui şi la toată adunarea lui Israel şi spune-le: Dacă 
cineva dintre fiii lui Israel - sau dintre străinii ce locuiesc printre ei în Israel - îşi va aduce 
prinoasele ca plinire a unei făgăduinţe sau ca prinos de bunăvoie adus Domnului spre 
ardere-de-tot, 

„Din punctul de vedere al semnificaţiilor lor, jertfele israeliţilor se împărţeau în două 
mari clase: unele impuse de obligaţiile religioase contractuale şi altele spontane, voluntare" 548 . 

19: primite vor fi numai [darurile] fără meteahnă, parte bărbătească din vitele 
mari, sau din oi, sau din capre. 

20: Pe nici una din câte au meteahnă în sine să n-o aduceţi Domnului, că nu vă va fi 
primită. 

„Aaron este chip al minţii. Fiindcă duşmănia amestecă răutatea ei cu pretenţia dreptăţii, 
a poruncit ca să se cerceteze înainte de-a se aduce ceva lui Dumnezeu, ca să nu moară. Iar a 
muri înseamnă a coborî de la contemplaţie şi a se învoi cu cei ce voiesc să întineze simţurile ei 
[ale minţii]" 549 . 

21: Dacă cineva, plinind o făgăduinţă sau jertfind la alegere ori la sărbătorile 
voastre, Ii va aduce Domnului jertfă de mulţumire din boi sau din oi, aceea va fi fără 
meteahnă ca să fie primită; nici o meteahnă nu va avea. 

545 LEV,p. 195 

22: Animal orb sau vătămat sau cu limba tăiată sau cu negi sau râios sau cu 
pecingine să nu aduceţi Domnului, şi din acestea să nu daţi spre a fi primite la jertfelnicul 
Domnului. 

„Acest verset conţine o listă a defectelor posibile, care împiedică folosirea animalelor ca 
jertfe: animalul înfăţişat înaintea altarului trebuia să fie perfect sănătos. Identificarea sensului 
lexical exact al termenilor din enumerare este dificilă, cu atât mai mult cu cât majoritatea lor nu 
apar decât în acest context în originalul ebraic" 550 . 

23: Bou sau oaie cu urechile tăiate sau cu coada tăiată poţi înjunghia pentru tine, 
dar la rugăciune nu-ţi vor fi primite. 

24: Animal cu părţile bărbăteşti strivite, sfărâmate, tăiate sau smulse să nu aduceţi 
Domnului; aşa ceva-n ţara voastră să nu faceţi. 

„Ca organe de transmitere a vieţii, testiculele erau considerate un semn al integrităţii 
animalului. Un defect de acest tip era considerat capital şi împiedica putinţa ca acel animal să 
poată fi jertfit. Versetul enumera patru tipuri de castrare, care pot acoperi deopotrivă 
evenimentele accidentale sau pe [cele] intenţionate. Denominaţia ţara voastră reprezintă 
Canaanul, unde neamul lui Israel va trebui să introducă legea lui Iahve; indicaţia expresă din 
acest pasaj nu este superfluă, căci canaaneenii practicau castrarea ritualică şi, de aceea, israeliţii 
trebuiau avertizaţi" 551 . 

25: Nici din mâinile celor de alt neam să nu aduceţi vreun astfel de animal ca dar 
Dumnezeului vostru: vătămat şi cu meteahnă, el nu va fi primit". 

Dacă toate neamurile sunt chemate la Dumnezeu, acestea nu se pot înfăţişa oricum, ci 
sunt datoare să aducă dreapta închinare. 

26: Şi a grăit Domnul către Moise, zicând: 

27: „Când se va naşte viţel sau miel sau ied, şapte zile va sta cu mama lui: iar 
începând cu ziua a opta, el va putea fi adus ca jertfă Domnului. 

Sufletul născut în credinţă trebuie alăptat cu învăţătura Bisericii (mama sa) atât timp 
(şapte zile) cât îi va fi necesar. Abia apoi poate întâlni pe Dumnezeu, de Care se va bucura în 
veşnicie (ziua a opta). 

28: Vacă sau oaie să nu înjunghiaţi în aceeaşi zi cu puiul ei. 

„Această interesantă prescripţie este explicată de Philon, Virt. 134-140, ca un semn de 
omenie din partea lui Moise" 552 . Sunt prevederi care pun stavilă cruzimii. 

29: Când îi aduceţi Domnului jertfă de bucurie, s-o aduceţi în aşa fel, încât ea să vă 
fie primită. 

30: S-o mâncaţi în aceeaşi zi; din carnea ei să nu lăsaţi până-n dimineaţa 
următoare; Eu sunt Domnul! 

3 1 : Să păziţi poruncile Mele şi să le pliniţi: Eu sunt Domnul! 

32: Să nu spurcaţi numele Meu cel sfânt, ci sfinţit să fiu Eu în mijlocul fiilor lui 
Israel; Eu sunt Domnul, Cel ce vă sfinţesc pe voi, 

33: Cel ce v-am scos din ţara Egiptului ca să fiu Dumnezeul vostru: Eu sunt 
Domnul!" 

Dumnezeu ne-a eliberat din robia păcatului şi ne cheamă la îndumnezeire. Pentru 
aceasta, se cuvine să nu amânăm unirea cu El în Sfintele Taine şi să ne apropiem de acestea cu 
vrednicie şi cuviinţă. 



CAPITOLUL 23 - Despre sărbători. 

„Acest capitol reprezintă un adevărat calendar sacru al poporului ales, principalele 
sărbători ale anului fiind înfăţişate în ordine cronologică" 553 . 

1 : Grăit-a Domnul către Moise, zicând: 

2: „Vorbeşte fiilor lui Israel şi spune-le: - Sărbătorile Domnului în care veţi chema 
adunările sfinte sunt sărbătorile Mele. 

Sărbătorile Domnului: „Prin expresia ebraică moedhy yahweh - {momente) stabilite de 
Domnul (ebr. yaadh - a stabili) sunt desemnate în Biblia Hebraica cele şapte mari sărbători ale 
anului, pe care Domnul şi le-a rezervat prin gura profetului său. în Numerii 28, 2 şi 29, 39 sunt 
incluse în această categorie şi momentele sacrificiilor cotidiene" 554 . Adunările sfinte: „Marile 
sărbători religioase se concretizau în Israel prin adunarea întregii comunităţi în jurul sfântului 
sanctuar" 555 . 

3: Şase zile să lucraţi, iar în ziua a şaptea este ziua odihnei, odihnă sfântă, pentru 
Domnul; nici o muncă să nu faceţi: Domnului îi este odihnă în toate locuinţele voastre. 

„Stabilirea celei de-a şaptea zi ca zi de repaus absolut se întemeiază pe modelul divin 
(cf. Facerea 2, 3); această zi era socotită o zi dedicată în întregime Domnului. Doar componenta 
periodicităţii este nouă, căci ideea de sabat în sine era familiară vechilor mesopotamieni, care o 
practicau tot pe temeiuri religioase. Din grija de a nu ofensa vreuna dintre diversele zeităţi ale 
nomenclatorului lor politeist, babilonienii respectau un şabattu în a şaptea, a paisprezecea, a 
nouăsprezecea, a douăzeci şi una şi a douăzeci şi opta zi a lunii. In dezvoltarea ulterioară a 
vieţii iudaice, sabatul a devenit prilejul pentru activitatea rituală centrală, efectuată săptămânal 
în sinagogă; în timp, s-au acumulat numeroase indicaţii rabinice referitoare la ritualul sabatic. In 
creştinism, semnificaţia sabatului se modifică profund: prima zi a săptămânii (Matei 28, 1; 
Marcu 16, 2) sărbătoreşte reînvierea Domnului Iisus Hristos şi devine o zi a Domnului (rom. 
duminică < lat. (dies) domenicd" 556 . 

4: Iată sărbătorile Domnukii, numite sfinte, pe care le veţi vesti la vremea lor: 

„Cele şase principale sărbători ale mozaismului primar sunt următoarele: pastele (vv. 4- 
5), sărbătoarea azimilor (vv. 6-8), sărbătoarea primelor prinoase (vv. 10-14), sărbătoarea 
cincizecimii (vv. 15-20), sărbătoarea trompetelor (vv. 23-25) şi sărbătoarea colibelor (vv. 34- 
44)" 557 . 

5: în luna întâi, în ziua a paisprezecea a lunii, în amurg, sunt Pastile Domnului, 

Luna întâi: „luna Nisan (martie-aprilie), numită cândva şi luna secerişului (Abib)" 558 . în 
amurg: „spre deosebire de Ieşirea 12, 6, Septuaginta traduce aici literal: între cele două seri. 
Exegeţii plasează acest timp între momentul când soarele dispare sub orizont şi căderea propriu- 
zisă a nopţii" 559 . „După Philon, Spec. II, 145, ar fi vorba despre secvenţa de timp dintre 
răsăritul şi apusul soarelui, pe când potrivit tradiţiei talmudice, care continuă tradiţia fariseică, 
prima seară reprezintă momentul când căldura soarelui slăbeşte, iar a doua seară momentul 
propriu-zis al apusului soarelui" 560 . 

„Nu este lipsit de interes, pentru a putea fixa succesiunea cronologică a sărbătorilor 
evreieşti, să prezentăm succint calendarul ebraic. Mai întâi trebuie specificat faptul că evreii 
utilizau în mod distinct un calendar religios care începea cu luna nisan (martie-aprilie) şi unul 
profan, care începea cu luna tişri (septembrie-octombrie). Marile sărbători erau incluse în 
primele şapte luni ale calendarului religios. Corespondenţa general acceptată a calendarului 

ebraic religios cu cel creştin este următoarea: nisan (martie-aprilie), iyyar sau ziv (aprilie-mai), 
sivan (mai-iunie), tammuz (iunie-iulie), ab (iulie-august), elul (august-septembrie), tişri sau 
ethamim (septembrie-octombrie), marhesvan (octombrie-noiembrie), hislev (noiembrie- 
decembrie), tebeth (decembrie-ianuarie), şebat (ianuarie-februarie), adar (februarie-martie). 
Conform acestei echivalenţe, pastele era serbat de evrei între ultimele zile din martie şi primele 
din aprilie" 561 . 

„Intre sărbătorile anuale, Pastile (chag happesach) ocupă primul loc şi se prăznuieşte la 
14 nisan, primăvara, ca simbol al renaşterii poporului Israel la o viaţă nouă şi liberă de 
credinţele şi robia egipteană" 562 . In creştinism, înţelesul Paştelui se mută la cele mai înalte: el e 
eliberare din robia păcatului şi a morţii şi trecere la libertatea vieţii în Hristos. 

6: iar în ziua a cincisprezecea a aceleiaşi luni este sărbătoarea Azimclor Domnului: 
timp de şapte zile veţi mânca azime. 

„Sărbătoarea azimilor (cf. Numerii 28, 16-25) avea o strânsă legătură cu pastele 
propriu-zis; întreaga săptămână era considerată sacră şi reclama ca atare încetarea oricărei 
activităţi. Era săptămâna în care poporul lui Israel trebuia să rememoreze şi să reîmprospăteze 
legământul sacru cu Dumnezeu" 563 . Zilele Sărbătorii azimilor sunt 15-21 nisan. 

7: Ziua cea dintâi va fi pentru voi adunare sfântă: nici o muncă nu veţi face. 

8: Timp de şapte zile să-I aduceţi Domnului arderi-de-tot; ziua a şaptea să vă fie 
adunare sfântă; nici o muncă lucrătoare nu veţi face!" 

,Muncă lucrătoare: muncă brută sau muncă grea sau muncă productivă, spre deosebire 
de ziua odihnei (Sabatul), în care era interzisă orice fel de muncă" 564 . 

9: Şi a grăit Domnul către Moise, zicând: 

10: „Vorbeşte fiilor lui Israel şi spune-le: - Când veţi intra în ţara pe care Eu v-o 
dau şi-i veţi face secerişul, veţi aduce la preot un snop, pârga secerişului vostru, 

1 1 : iar el va aduce snopul înaintea Domnului, pentru a fi primit în numele vostru; 
preotul îl va aduce în dimineaţa de după ziua odihnei. 

Dimineaţa de după ziua odihnei (Biblia 1982: a doua zi după cea dintâi a sărbătorii): 
„sintagma ebraică mimakharath haşabat, cu o semnificaţie obscură în Biblia Hebraica, a 
determinat interpretări diverse. După Iosif Flaviu şi Talmud, aici s-ar face trimitere la ziua 
imediat următoare sărbătorii azimilor. Alţi interpreţi văd însă aici ziua de sabat care cade în 
săptămâna sărbătorii azimilor (SB, p. 127)" 565 . 

12: In aceeaşi zi in care aduceţi snopul Ii veţi aduce Domnului ca ardere-de-tot un 
miel de un an, fără meteahnă, 

13: precum şi prinosul Său de pâine: două zecimi de făină curată, frământată cu 
untdelemn - jertfă Domnului, mireasmă bineplăcută Domnului -; şi turnare: un sfert de 
hin de vin. 

Turnare: „ofranda lichidă (ebr. nesek - libaţie) consta de obicei din vin şi era vărsată la 
temelia altarului, sub formă de libaţie" 566 . 

14: Până-n ziua aceasta, când îi veţi aduce Dumnezeului vostru darurile, pâine 
nouă să nu mâncaţi, şi nici grăunţe frecate din spic. Aceasta-i lege veşnică-ntru neamurile 
voastre, oriunde va fi să locuiţi. 

„In Ţara Sfântă, se adaugă la ceremonialul Paştilor aducerea snopului de orz a doua zi a 
praznicului [...], care era ca dar legănat înaintea Domnului şi, din acest moment, se calculau 
cele şapte săp tămâni pentru prăznuirea Cincizecimii" 567 . 

Aducerea mielului fără meteahnă (v. 12) închipuie Jertfa Domnului: „Sărbătoare cu 
adevărat mântuitoare e moartea lui Emanuil pentru noi [...]. Pentru că a pironit pe crucea Sa 
zapisul cel împotriva noastră" 568 . Snopul e tot Hristos, „pârga omenirii reînnoite" 569 . „Dar 
observă cum ne-a preînchipuit legea şi timpul rânduit învierii, adică a treia zi. Căci în ziua a 
doua după cea dintâi va aduce preotul snopul înaintea Domnului. Iar ziua care e după cea dintâi 
nu e a doua, ci după a doua, e desigur a treia. Şi Hristos a înviat în ziua a treia" 570 . „Făina e 
semn al vieţii, untdelemnul al grăsimii, adică al vieţuirii virtuoase şi al plinătăţii harului, iar 
vinul, al veseliei" 571 . Prin grăunţe „se înţelege tot Hristos, frământătura cea nouă, după al Cărui 
chip ne modelăm noi" 572 . 

15: începând cu cea de a doua zi după Sâmbătă, cu ziua-n care veţi aduce snopul 
punerii-înainte, să număraţi şapte săptămâni întregi; 

16: cincizeci de zile veţi număra până-n prima zi de după cea de a şaptea Sâmbătă, 
şi atunci să-I aduceţi Domnului un nou prinos de pâine. 

„Sărbătoarea prevăzută după cincizeci de zile nu poartă un nume definit în Septuaginta. 
Ulterior, ea a fost desemnată prin gr. 7r£VTT|K0<TTfj - a cincizecea (z/)" 573 . 

17: Pâini să aduceţi din locuinţele voastre, spre punere-înainte: două pâini din câte 
două zecimi [de efă] de făină curată; coapte cu aluat, ele îi vor fi Domnului pârgă. 

18: Odată cu pâinile veţi mai aduce şapte miei de câte un an, fără meteahnă, un 
june din cireada şi doi berbeci fără meteahnă; aceştia îi vor fi Domnului ardere-de-tot, cu 
prinoasele lor şi cu turnările lor, jertfă cu mireasmă bineplăcută Domnului. 

19: Din turma de capre veţi jertfi un ţap ca jertfă pentru păcat, dar şi doi miei de 
câte un an ca jertfă de mulţumire, împreună cu pâinile din pârgă. 

20: Pe acestea le va aduce preotul înaintea Domnului, împreună cu pâinile cele din 
pargă, cu cei doi miei: sfinte Ii vor fi ele Domnului, şi vor fi ale preotului care le pune- 
înainte. 

21: In chiar ziua aceea veţi chema adunarea; sfântă să vă fie; nici o muncă 
lucrătoare nu veţi face. Aceasta-i lege veşnică-ntru neamurile voastre, oriunde va fi să 
locuiţi. 

22: Iar când veţi secera holdele pământului vostru, marginea holdei tale să n-o 
seceri pân-la capăt, iar ceea ce cade din secera ta să nu aduni: lasă-le săracului şi 
străinului!; Eu sunt Domnul, Dumnezeul vostru!" 

Din ziua aducerii snopului legănat de orz, se numărau şapte săptămâni până la 
Sărbătoarea Cincizecimii, care „era o sărbătoare de mulţumire pentru strângerea recoltei, de 
unde mai purta şi numele de sărbătoarea secerişului (chag haqqaţir)" 574 . Evreii sărbătoresc la 
Cincizecime primirea Tablelor Legii şi încheierea secerişului. După Pogorârea Sfântului Duh, 
Cincizecimea devine ziua când Legea cea nouă s-a întipărit în inimile drepteredincioşilor, iar 
aceştia aduc rod virtuos, vrednic de secerişul dumnezeiesc. 

23: Şi a grăit Domnul către Moise, zicând: 

24: „Spune-le fiilor lui Israel: - în luna a şaptea, ziua cea dintâi a lunii să vă fie zi 
de odihnă, sărbătoare a Trâmbiţelor şi adunare sfântă; 

,£una a şaptea, numită şi Tişri, era toamna, în actualele septembrie-octombrie. Prima ei 
zi era marcată de lună nouă; ea va deveni Ziua Anului, când începea, de fapt, anul ebraic" 575 . 
Sărbătoare a trâmbiţelor (SEP 1: pomenirea trâmbiţelor, LEV, trad. modernă: sărbătoarea 

vestită prin trâmbiţe): Sintagma ultimă redă „fidel Septuaginta: pvr|uo<7t)vov aaîjriyyov (cf. 
Vulgata: memoriale clangendibus, tubis, KJV: a memorial ofblowing of trumpets; BJ: appel en 
clameur) la rândul ei o transpunere literală după Biblia Hebraica teruah şophar - amintire a 
vestirii. Cuvântul ebr. teruah - amintire - are un sens activ, desemnând ceva care cheamă la 
amintire sau un obiect care aminteşte de ceva. Ar fi vorba, în acest caz, de faptul că actul 
vestirii are ca scop să-1 determine pe Dumnezeu să-şi reamintească de poporul Său la începutul 
unui nou an. Cât priveşte celălalt membru al sintagmei, ebr. şophar - chemare, vestire - acesta 
se foloseşte în special pentru desemnarea manifestărilor vocii omeneşti. Determinaţi probabil de 
utilizarea rituală în cadrul acestei sărbători a muzicii instrumentale, vechii interpreţi au 
identificat aici noţiunea de trompetă (Septuaginta: aakmy%; Vulgata: tuba). După descrierea lui 
Ieronim, In Hos. V, 8, pare să fie vorba de trâmbiţa păstorească, instrument care scotea un sunet 
surd dar penetrant; se confecţiona din coarnele vitelor: Buccina pastoralis est, et cornu recurvo 
efficitur, unde et proprie hebraice şophar, graece aăknvfţ apellatur. [...] Cât priveşte 
semnificaţia religioasă a acestei sărbători, ea invocă speranţa reunirii finale a neamului lui 
Israel, căci sunetul trompetelor era privit ca un simbol al chemării divine finale. Această 
interpretare simbolică a sărbătorii trâmbiţelor este întărită şi de împrejurarea că imediat după 
aceea urma ziua ispăşirii" 576 . „Theodoret, Quaest. in Lev. 32, pune în relaţie sărbătoarea cu 
trâmbiţele de pe Muntele Sinai, menţionate în Ieşirea 19, 13" 577 . 

25: nici o muncă lucrătoare nu veţi face, ci ardere-de-tot Ii veţi aduce Domnului!" 

26: Apoi a grăit Domnul către Moise, zicând: 

27: „Cea de a zecea zi a lunii a şaptea este zi de ispăşire; adunare sfântă să vă fie; 
să vă smeriţi sufletele şi să-I aduceţi Domnului ardere-de-tot; 

28: nici o muncă să nu faceţi în ziua aceasta, fiindcă ea este zi de ispăşire: pentru 
ispăşirea voastră vă veţi ruga înaintea Domnului, Dumnezeului vostru. 

29: Tot sufletul care nu se va smeri în ziua aceasta va pieri din mijlocul poporului 
său; 

30: şi tot sufletul care-n aceeaşi zi va lucra, pe acela Eu îl voi stârpi din mijlocul 
poporului său. 

31: Nici o muncă să nu faceţi!: aceasta-i lege veşnică-ntru neamurile voastre, 
oriunde va fi să locuiţi. 

32: Zi a zilelor de odihnă va fi pentru voi: să vă smeriţi sufletele; începând cu seara 
celei de a noua zi a lunii, din seara aceea până-n seara zilei următoare vă veţi serba 
odihna". 

„A spus că trebuie să se facă smerire şi post şi aducere de arderi de tot şi încetare de la 
orice lucru. Prin post a închipuit omorârea poftelor trupeşti, prin arderile de tot, dăruirea întru 
miros de bună mireasmă, nu în parte, ci cu totul şi deplin. Prin odihnă a indicat subţire că se 
cuvine a ne opri cu totul şi de la lucruri. Căci nu socoteşti, oare, că cei ce au ajuns la sfârşitul 
timpurilor şi şi-au adus aminte de sfânta trâmbiţă de la sfârşit şi au în minte pe Judecătorul şi de 
aceea şi-au adunat şi trimis bogăţia rodniciei duhovniceşti în vistieriile de sus, trebuie să-şi 
omoare plăcerile şi să se arate biruitori patimilor trupeşti, oferind de pe acum Domnului, ca pe o 
bună mireasmă, modurile unei vieţi de bună cuviinţă, depărtându-se şi lepădându-se de 
străduinţele deşarte?" 578 . 

33: Grăit-a Domnul către Moise, zicând: 

34: „Spune-le fiilor lui Israel: - Ziua a cincisprezecea a celei de a şaptea luni este 
sărbătoarea Corturilor, şapte zile [închinate] Domnului. 

„Ebraicul sukkoth nu desemnează cortul propriu-zis al nomazilor, ci un adăpost 
improvizat, construit din ramuri şi frunze de arbori. Prin această sărbătoare evreii marcau 

comemorarea anuală a traversării deşertului; în calendarul lor agricol, această zi semnala de 
asemenea sfârşitul sezonului recoltelor" 579 . 

35: In prima zi, adunare sfântă: nu veţi face nici o muncă lucrătoare. 

36: Timp de şapte zile Ii veţi aduce Domnului arderi-de-tot, iar cea de a opta să vă 
fie adunare sfântă: să-I aduceţi Domnului arderi-de-tot; este ziua ieşirii [din sărbătoare]: 
nici o muncă lucrătoare să nu faceţi! 

Ieşirii (g^oSoţ): „Unii comentatori antici (Philon, Spec. II, 201 şi Theodoret, Quaest. in 
Lev. 32) sunt de părere că gr. £^o5oţ denumeşte nu doar încheierea Sărbătorii Corturilor, ci 
sfârşitul ansamblului sărbătorilor anuale" 580 

37: Acestea sunt sărbătorile Domnului, când veţi chema sfintele adunări spre a-I 
aduce Domnului jertfe, arderi-de-tot cu prinoasele lor şi cu turnările lor în fiecare zi, 

38: acestea, pe lângă zilele de odihnă ale Domnului, pe lângă darurile voastre, pe 
lângă plinirea făgăduinţelor voastre şi pe lângă tot ceea ce de bunăvoie-I aduceţi 
Domnului. 

,JDarurile voastre: se face aici trimitere probabilă la animalele întâi născute (cf. 27, 26) 
sau la cele jertfite ca zeciuială (c£ 27, 32)" 581 . 

39: Pe de altă parte, în ziua a cincisprezecea a aceleiaşi luni, a şaptea după ce vă 
strângeţi roadele pământului, timp de şapte zile să ţineţi sărbătoare Domnului: în ziua 
întâia, odihnă; în ziua a opta, odihnă. 

40: în ziua întâi veţi lua roade de pomi frumoşi, stâlpări de finic, ramuri de copaci 
tufoşi şi de sălcii de râu şi timp de şapte zile vă veţi veseli înaintea Domnului, Dumnezeul 
vostru. 

„In răstimpul celor şapte zile cât dura sărbătoarea colibelor, întreaga comunitate 
participa la intense ritualuri care, cu vremea, au căpătat un caracter carnavalesc. Unul din 
gesturile ritualice caracteristice era utilizarea ramurilor şi a frunzelor de arbori pentru a construi 
adăposturi efemere, care să evoce vremea rătăcirii prin pustie după exodul din Egipt. Numele 
ebraice ale arborilor citaţi n-au putut conduce la identificarea exactă a plantelor respective. [. . .] 
[Pomi frumoşi]: Atributul frumos poate fi corelat, din punct de vedere gramatical, atât cu roadă 
cât şi cu arborele. [...] Vechii interpreţi (Targum şi Peshita), ca şi unii moderni (cf. Harrison, p. 
219) cred că este vorba de arborii citrici, alţii înclină spre mirt. Finic: Desemnarea este în acest 
caz limpede: ebr. tamar este numele palmierului (Phoenix dactylifera). [...] [Copaci tufoşi]: 
Unii comentatori cred că acest verset se referă la orice fel de ramură înfrunzită, în timp ce alţii 
restrâng referinţa la mirt. încă şi astăzi evreii poartă în procesiunile sărbătorii colibelor ramuri 
de arbori, deşi unele secte, precum samarinenii şi saducheii, susţineau că această tradiţie nu este 
mozaică, ci o imitare a sărbătorilor dionisiace greceşti. [...] Sălcii de râu: In Biblia Hebraica, 
prin expresia arbhey nahal 582 - salcie de torent - este desemnată o singură specie arboricolă, 
probabil plopul de Eufrat (Populus euphraticd), abundent în zonele umede din Orientul 
Apropiat (Harrison, p. 219)" 583 . 

Ramura verde şi, în special, ramura de finic simbolizează victoria, ascensiunea şi 
nemurirea. „Zicând: să vă luaţi în prima zi rod frumos din pom şi tufe de finici, face indirect 
îndemn la punerea în practică a învăţăturilor divine, care duc la înfrângerea poftelor, la 
îndepărtarea păcatelor, la curăţirea şi înfrumuseţarea sufletului" 584 . Prin ziua întâi şi printr-a 
opta (v. 39) înţelegem ziua învierii: „Aşadar, Sărbătoarea corturilor este ziua învierii. Atunci, în 
prima zi a învierii, în ziua judecăţii, când voi fi întrebat dacă mi-am împodobit cortul cu cele 

poruncite, atunci voi răspunde căm-am împodobit cu ramurile castităţii şi cu roadele virtuţii" 585 . 
„Adunate fiind în jitniţă cele de pe ogoare şi strânse fiind rodurile fiecăruia, e aproape 
sărbătoarea prealăudată a înfigerii corturilor, care înfăţişează petrecerea în rai şi readuce pe om 
la împărtăşirea de cele de la început. Căci socotim că fixarea corturilor este fixarea spirituală şi 
mai adevărată a corpurilor omeneşti şi învierea lor din stricăciunea ce-a intervenit şi readucerea 
la nestricăciune. Iar prima şi a opta zi e de odihnă. Căci înainte de neascultarea de la început, 
când nu pătrunsese în noi păcatul atotobositor, care ne-a pus jugul cu adevărat împovărător şi 
anevoie de purtat, aveam o vieţuire liberă şi uşoară şi fără nici o osteneală la începutul şi 
rădăcina neamului, în Adam. Iar venind Hristos, am revenit din starea intervenită a ostenelilor la 
starea de la început, în ziua a opta" 586 . 

41: Şapte zile pe an veţi prăznui această sărbătoare: aceasta-i lege veşnică-ntru 
neamurile voastre; în luna a şaptea o veţi serba. 

42: Timp de şapte zile veţi locui în corturi; tot băştinaşul în Israel va locui în 
corturi, 

43: pentru ca urmaşii voştri să ştie că-n corturi i-am aşezat Eu pe fiii lui Israel 
când i-am scos dinţară Egiptului; Eu sunt Domnul, Dumnezeul vostru!" 

44: Astfel le-a grăit Moise fiilor lui Israel despre sărbătorile Domnului. 

„Aici, la sfârşitul capitolului, este expus în formă concluzivă temeiul religios al 
sărbătorii, acela de a reaminti israeliţilor de bunăvoinţa divină faţă de strămoşii lor. Repetând 
anual la modul simbolic gestul locuirii colibelor improvizate, poporul ales îşi reîmprospătează 
recunoştinţa şi iubirea faţă de Dumnezeu, care i-a scos din pământul morţii şi i-a aşezat în 
Canaan, ţara făgăduinţei" 587 . 



CAPITOLUL 24 - Sfeşnicul şi pâinile punerii-înainte. A numi numele Domnului. 
Legea talionului. 

1 : Şi a grăit Domnul către Moise, zicând: 

2: „Porunceşte-le fiilor lui Israel să-ţi aducă untdelemn de măsline, curat şi 
limpede, pentru candele, ca să ardă sfeşnicul necontenit. 

„Aici avem unul din puţinele locuri unde este specificat felul şi calitatea uleiului 
folosit" 588 . 

3: In faţa perdelei din cortul mărturiei, acolo ii vor aprinde Aaron şi fiii săi 
înaintea Domnului, ca să ardă-ncontinuu, de seara până dimineaţa. Aceasta-i lege veşnică- 
ntru neamurile voastre. 

4: în sfeşnicul cel curat, acolo veţi arde candele înaintea Domnului, până 
dimineaţa. 

5: Şi veţi lua făină curată şi veţi face din ea douăsprezece pâini; fiecare pâine va fi 
[făcută] din două zecimi [de efă], 

„După unii comentatori antici (Philon, Iosif Flaviu, Origen ş. a.), cele douăsprezece 
pâini reprezintă simbolic cele douăsprezece luni ale anului sau cele douăsprezece triburi ale lui 
Israel" 589 . 

6: Şi le veţi pune pe două rânduri, câte şase pâini în rând, pe masa cea curată de 
dinaintea Domnului. 

„Masa ritualică din faţa altarului fiind de dimensiuni reduse (cf. Ieşirea 25, 23), e de 

presupus că pâinile ritualice erau aşezate una peste alta, în două şiruri, şi nu una lângăalta" 590 . 

7: pe fiecare rând veţi pune tămâie curată şi sare, pentru ca-mpreună cu pâinile să 
fie spre pomenire înaintea Domnului. 

8: In ziua odihnei le veţi pune de-a pururi înaintea Domnului din partea fiilor lui 
Israel; aceasta-i lege veşnică. 

9: Ele vor fi ale lui Aaron şi ale fiilor săi, iar ei le vor mânca la loc sfânt, că 
preasfinte le sunt ele din ceea ce I se jertfeşte Domnului prin veşnic legământ". 

„Deci era untdelemn curat de măsline [...]. Căci în biserici pururea e lumina curată şi 
adevărată, adică cea prin Hristos în Duhul, chiar dacă e împărtăşită prin glasul slujitorilor [...]. 
Şi ardea candela şi în primul cort. Iar acest lucru are un înţeles îndoit. Căci în partea mai 
lăuntrică luminau şapte candele care se aprindeau dimineaţa, răspândind o lumină mai bogată 
peste cei care intrau. Iar sfeşnicul era Hristos, care umplea, prin chip [tip], pe cei ce voiau să 
intre în Sfânta Sfintelor cu o lumină mare din toate părţile [...]. Iar candelele se aprindeau 
dimineaţa, ceea ce indica timpul întrupării. Căci atunci s-a luminat ca de ziuă şi a răsărit lumina 
spirituală, alungând întunericul vechii noastre neştiinţe şi împrăştiind negura ce stătea peste 
inimile tuturor ca o noapte. [. . .] Dar pe când în cortul mai lăuntric era lumina bogată şi curată a 
celor şapte candele, în cortul dintâi era o singură candelă care lumina, arătând, cred, că nici cei 
călăuziţi prin lege, ca pedagog, nu erau lipsiţi de lumina dumnezeiască Căci şi legea dată prin 
Moise chema de la mulţimea de zei la cunoştinţa Dumnezeului celui prin fire şi cu adevărat şi 
depărta pe cei vechi de la slujirea zidirii în locul Ziditorului, îndemnându-i să se alipească de 
Făcătorul tuturor. [...] [Iar] candela [indica] pe Ioan, dumnezeiescul Botezător, iar cele 
douăsprezece pâini preînchipuiesc ceata Sfinţilor Apostoli. [...] Dumnezeiescul Botezător le-a 
fost lumină şi candelă, după asemănare şi prin împărtăşire de Hristos, celor din lege şi din 
Iudeea. [...] In acelaşi mod zicem că trebuie înţeleşi Sfinţii Apostoli ca pâini. Căci cina este 
pâinea cea după fire şi cu adevărat, cea care s-a coborât din cer şi e de viaţă făcătoare. Dar prin 
imitarea celei după fire şi prin împărtăşire, şi dumnezeieştii învăţători sunt pâini ce ne hrănesc 
întru dreapta credinţă, sădindu-ne cuvintele vieţii şi potolind foamea din neştiinţă a sufletelor 
celor ce cred. Şi pâinile sunt deopotrivă la număr cu ucenicii. Căci zice că trebuie să fie 
douăsprezece şi aşezate în două rânduri, şase de o parte şi şase de alta, pâinea stând oarecum în 
cerc şi având în mijloc aşezată pâinea cea una şi din cer, adică pe Hristos. Şi fiecare e de două 
zecimi [de efă], adică de două măsuri desăvârşite. Căci desăvârşiţi au fost în amândouă 
privinţele dumnezeieştii ucenici, fiind neştirbiţi în tot ce e bun, cu lucrul şi cu cuvântul. Iar la 
ele se adaugă tămâie şi sare, tămâia indicând buna mireasmă întru sfinţenie şi întru aroma lui 
Hristos, iar sarea, înţelepciunea. [...] Şi se pun înainte în ziua Sâmbetei. Căci ziua grăirii 
Sfinţilor Apostoli e timpul arătării unei alte Sâmbete, adică al venirii lui Hristos. Deci 
(sabatismul) spiritual şi adevărat este timpul venirii Mântuitorului nostru. Iar pâinile se pun 
înaintea ochilor lui Dumnezeu [...], ca Cel Ce priveşte şi învredniceşte pururea pe sfinţi de 
supravegherea Sa. [. . .] [Aaron şi fiii săi vor mânca pâinile]. Căci scrierile Sfinţilor Apostoli ne 
stau la îndemână spre hrană, nouă, celor îndreptaţi prin credinţă, neamului sfânt şi sfinţit, 
poporului agonisit şi ales şi uns cu harul Sfântului Duh" 591 . 

10: Iar fiul unei israelite, care însă-ntre Israeliţi era fiul unui egiptean, a ieşit în 
mijlocul fiilor lui Israel, şi fiul israelitei s-a luat la ceartă-n tabără cu un israelit. 

A ieşit: verbul „sugerează exact statutul de străin al fiului unui egiptean; deşi a plecat 
din Egipt cu familia mamei sale, acesta locuia ca oricare străin în afara taberei israelite. Ca să 
ajungă aici, el trebuia să iasă din cortul său şi să intre în tabăra poporului ales" 592 . 

1 1 : Fiul israelitei a numit Numele pe nume şi L-a blestemat; şi a fost adus la Moise 
(iar numele mamei lui era Şelomit, fata lui Dibri, din neamul lui Dan). 



590 LEV,p. 199 

591 Sf. Chirii al Alexandriei, Despre închinarea şi slujirea în duh şi adevăr, XVII 

592 LEV,p. 199 

95 



A numit Numele pe nume: „a fost o vreme când Israeliţii nu cutezau să pronunţe numele 
Domnului aşa cum era cuprins în tetragrama sacră YHVH = IaHVeH; acesta era înlocuit, 
simplu, prin perifrază NUMELE. Rostirea numelui divin ca atare se socotea blasfemie" 593 . 
Şelomit (= cea paşnică) era mama hulitorului, fiind fiica lui Dibri (= cuvânt; palavragiu) din 
seminţia lui Dan (= judecată). Sufletul ce părăseşte pacea, ascultând (sau proferând) felurite 
pălăvrăgeli necuviincioase, se face vrednic de judecată. 

12: Şi l-au pus sub pază, ca să-1 judece după cum va porunci Domnul. 

13: Atunci a grăit Domnul cu Moise, zicând: 

14: „Scoate-1 afară din tabără pe cel ce a rostit blestemul. Toţi cei ce au auzit să-şi 
pună mâinile pe capul lui, şi obştea-ntreagă să-1 ucidă cu pietre. 

Să-şi pună mâinile pe capul lui: „gestul acesta avea semnificaţia ritualică a unei expieri 
(cf 1, 4): toţi cei care au auzit blasfemia au devenit impuri şi nu-şi puteau recăpăta puritatea 
rituală decât prin expiere" 594 . 

15: Apoi grăieşte către fiii lui Israel şi spune-le: - Omul care-1 va blestema pe 
Dumnezeu îşi va agonisi păcat. 

16: Cel ce pe nume va numi numele Domnului, acela cu moarte să moară: obştea- 
ntreagă să-1 ucidă cu pietre. Fie că-i venetic, fie că-i băştinaş, dacă pe nume va numi 
numele Domnului, acela să fie ucis. 

„Principiul juridic formulat aici conţine un paradox, deoarece pedeapsa prevăzută pentru 
cel care blestemă numele lui Dumnezeu (gr. KaTapdanrai Geov) este mai mică decât a celui 
care rosteşte numele Domnului (gr. ovopd^wv 5e to ovopa icupiot)). Cel dintâi va purta 
povara păcatului său, pe când cel de -al doilea va fi pedepsit cu moartea. Acest misterios pasaj a 
primit interpretări diverse, dintre care cităm două. In Mos. II, 203-206, adresându-se lui Moise, 
Philon constată mai întâi că ai socotit că rostirea numelui este mai rea decât blestemul, după 
care continuă: De altfel [...] prin Dumnezeu Moise nu desemnează în context Principiul 
suprem, pe Ziditorul universului, ci pe zeii cetăţilor {din Canaan), numiţi zei în ciuda faptului 
că sunt făuriţi prin meşteşugul pictorului sau al sculptorului [...]. Trebuie să ne ferim de a-i 
huli, pentru ca nici unul dintre ucenicii lui Moise să nu se obişnuiască să ia în deşert numele 
Domnului. Căci numele Lui este vrednic de cel mai mare respect şi de cea mai mare iubire [...]. 
Iar dacă cineva ar îndrăzni, nu zic să blesteme pe Domnul oamenilor şi al zeilor, ci măcar să-I 
rostească numele, acela să îndure pedeapsa cu moartea. Explicaţia lui Origen, Horn. Lev. XIV, 
4, mută accentul de la conţinutul crimei, către conţinutul pedepsei: Nu putem să ne îndoim că a 
huli pe Dumnezeu este un păcat mai mare decât a rosti numele Său. Rămâne doar să arătăm că 
este mult mai greu să porţi povara păcatului şi să îl duci cu tine, decât să fii condamnat la 
moarte ,,59s . 

Hulitori sunt, mai ales, ereticii. Ei „îşi ascut limba şi mintea neruşinată pentru a înjura 
pe Duhul dumnezeiesc şi pentru a lua în stăpânire mintea celor slabi, despărţindu-i de 
cunoştinţa nerătăcită şi adevărată şi aruncându-se în gropile pieirii, vărsând în ei veninul 
nepriceperii lor" 596 . Ereticul poate fi străin, adică rupt cu totul de Biserică, sau băştinaş, încă 
umblând în adunarea dreptcredincioşilor. Oricum ar fi, unul ca acesta e mort înaintea lui 
Dumnezeu, agonisindu-şi osândă veşnică. 

17: De va lovi cineva un om şi acesta va muri, să fie omorât. 

18: De va lovi cineva de moarte un dobitoc, acela să plătească viaţă pentru viaţă. 

19: Dacă va vătăma cinevape aproapele său: ce a făcut el, să i se facă şi lui, 

20: frântură pentru frântură, ochi pentru ochi, dinte pentru dinte; aşa cum 1-a 
vătămat el pe altul, întocmai să i se facă şi lui. 



593 BBVA,p. 150 

594 LEV, p. 199 

595 SEP l,p. 404 

596 Sf. Chirii al Alexandriei, Despre Sfânta Treime, V 



96 



„Principiul semitic lex talionis, reiterat aici, pare să nu se fi aplicat literal în mediul 
ebraic (c£ Harrison)" 597 . 

Pentru a clarifica această lege, introducem aici un scurt comentariu, care pune accentele 
în modul potrivit: „o astfel de poruncă este cea mai mare dovadă a iubirii de oameni a lui 
Dumnezeu. Dumnezeu n-a pus această lege ca să ne scoatem ochii unii altora, ci ca să ne ferim 
de a face aşa ceva altora, de frică să nu păţim şi noi la fel" 598 . 

21 : Cel ce va lovi de moarte un om, cu moarte va fi ucis. 

22: O singură dreptate să aveţi, atât pentru cel străin cât şi pentru băştinaş; Eu 
sunt Domnul, Dumnezeul vostru!" 

23: Moise le-a grăit apoi fiilor lui Israel: iar ei l-au scos afară din tabără pe cel ce 
blestemase şi l-au ucis cu pietre. Aşadar, fiii lui Israel au făcut aşa cum Domnul îi 
poruncise lui Moise. 

în mod pilduitor, secţiunea se încheie cu lapidarea hulitorului. 



CAPITOLUL 25 - Anul jubileu. 

1 : Grăit-a Domnul către Moise în muntele Sinai, zicând: 

2: „Vorbeşte tu către fiii lui Israel şi spune-le: - După ce veţi intra în ţara pe care 
Eu v-o dau, pământul pe care Eu vi-1 dau se va odihni întru odihna Domnului 

„O dată cu sedentarizarea lor în ţara promisă, neamul israeliţilor va trebui să aplice 
legea sabatului şi asupra pământului cultivat: fiecare al şaptelea an va fi un an sabatic, an de 
odihnă absolută pentru ogorul cultivat. In timpul acestui an, comunitatea va trebui să se 
hrănească din rezerve. Cuvântul sâmbătă (ebr. şabath) desemnează aici nu a şaptea zi a 
săptămânii, ci ideea generală de odihnă (cf. 16, 31; 23, 31)" 599 . De altfel, Anania a avut în 
vedere aceasta şi nici nu a redat aici termenul prin sâmbătă. 

3: Şase ani să-ţi semeni ogorul, şase ani să-ţi lucrezi via şi să le aduni roadele, 

4: dar cel de al şaptelea an să fie an de odihnă a pământului, odihna Domnului: 
ogorul să nu ţi-1 semeni şi via să nu ţi-o tai. 

5: Ceea ce-n ogorul tău va creşte de la sine să nu seceri, şi strugurii din viţele tale 
netăiate să nu-i culegi: an de odihnă să-i fie pământului. 

„Prin expresia ceea ce creşte de la sine (ebr. sephiah) se desemnează plantele de cultură 
care răsar spontan, din seminţele căzute pe pământ din secerişul anterior'* 00 . 

Strugurii de pe viţele tale netăiate: „literal: strugurii celui sfinţit al tău; e traducerea 
ebraicului: strugurii nazireului tău. Nazireul era un fel de monah al Vechiului Testament, ale 
cărui voturi includeau şi netunderea părului (vezi Numerii 6, 5). Viţele netăiate ale viei sunt 
asemănate cu pletele lungi ale nazireului, persoană afierosită Domnului, sfinţită printr-o slujire 
aparte" 601 . 

6: în vremea odihnei pământului, roadele lui vă vor hrăni, pe tine, pe robul tău şi 
pe roaba ta, pe simbriaşul tău şi pe străinul care locuieşte la tine; 

Roadele lui: „roadele care cresc spontan, prin binecuvântarea lui Dumnezeu, fără ca 
pământul să fie cultivat" 602 . 

7: de asemenea, pentru vitele tale şi pentru fiarele de pe pământul tău, toată roadă 
lui va fi spre mâncare. 

Anul sabatic (şenath şabbathon) „este considerat după Legea mozaică odihnă în 

597 LEV,pp. 199-200 

cinstea Domnului şi acest lucru se reflectă în nelucrarea pământului, timp în care credincioşii 
israeliţi îşi aminteau că Dumnezeu este adevăratul proprietar al terenurilor stăpânite de ei prin 
tragere la sorţi şi ei sunt doar nişte uzufructuari vremelnici ai bunurilor produse de acestea" 603 . 

Infruptarea întregii zidiri din roadele pământului anticipează ospăţul euharistie: „Ospăţ 
întăritor este liniştea întru Domnul, care aduce pacea sufletului. De aceea şi noi să ne găsim 
liniştea în Cuvânt" 604 . 

8: Iţi vei socoti şapte săptămâni de ani, de şapte ori câte şapte ani, aşa ca toate cele 
şapte săptămâni de ani să-ţi dea patruzeci şi nouă de ani. 

9: în cea de a zecea zi a lunii a şaptea, glas de trâmbiţe va răsuna în tot pământul 
vostru; în ziua ispăşirii, atunci cu trâmbiţe veţi vesti în tot pământul vostru. 

în ziua ispăşirii: „vezi 16, 29-31. Pentru o vreme, această zi era începutul anului. Acum 
ea devine momentul solemn prin care se deschide cel de al cincizecilea an'* 05 . 

„Ziua curăţirii începe după ce va veni Iisus Hristos; [acesta e] înţelesul tainic al curăţiei, 
nu cel de suprafaţă" 606 . „Timpul de şapte zile [ani] poate fi timpul care prin cele şapte perioade 
numărate restabileşte odihna cea mai înaltă, sau cele şapte ceruri, pe care unii le numără 
progresiv, sau chiar ţinutul care stă nemişcat învecinat cu lumea spirituală, numit al optulea 
număr. Scriptura, dar, spune că gnosticul trebuie să se ridice din lumea creată şi din păcat. După 
şapte zile se aduc jertfe pentru păcat; că există teama unei schimbări, chiar când se atinge a 
şaptea mişcare circulară" 607 . Putem pierde toată agoniseala chiar în pragul zilei a opta! De aceea 
se cuvine să veghem întregul nostru timp, oricât ne-am fi apropiat de Dumnezeu 

10: Şi veţi sfinţi anul al cincizecilea, şi-n toată ţara voastră veţi vesti eliberare 
pentru toţi cei ce locuiesc într-însa. An jubileu să vă fie: fiecare se va întoarce la moşia lui, 
fiecare se va întoarce la familia sa. 

O dată la cincizeci de ani, după trecerea unui ciclu (7x7) de ani sabatici, se sărbătorea 
Anul jubileu (şenath hayyobel) sau anul 50 (şenath halhamişim) sau jubileul (yobel). Anul 
jubileu era închinat lui Dumnezeu: pământul era lăsat nelucrat şi, în plus, acum îşi redobândea 
fiecare israelit proprietatea funciară înstrăinată, iar sclavii erau eliberaţi, motiv pentru care acest 
an mai era numit şi anul eliberării (şenath hadderor). 

Eliberare: „Cuvânt original bogat în sensuri: plecare (a corăbiilor în larg, a unui roi din 
stup); iertare de pedeapsă; iertarea unei datorii; eliberare a sclavilor sau a prizonierilor de 
război sau a militarilor în termen" 608 . An jubileu: „textual: An al semnalului de eliberare. II 
traduce pe ebraicul yovel, care înseamnă berbec. De aici, cornul de berbec din care se făcea 
trâmbiţa acelui timp, instrument muzical cu care era proclamată eliberarea (v. 9). Tot de aici: 
yobel = jubileu" 609 . „In tradiţia iudaică, după şapte ani sabatici urma anul jubileu, fiecare al 
cincizecilea an în numărătoarea anilor. Cu acest prilej avea loc o restituire generală a bunurilor: 
cei care îşi pierduseră într-un fel sau altul averea reintrau în stăpânirea ei integrală, iar sclavii îşi 
recăpătau libertatea, întorcându-se în clanul lor'* 10 . 

11: An jubileu să vă fie vouă acest an, al cincizecilea: nu veţi semăna, nu veţi secera 
ceea ce creşte de la sine, nu veţi culege poama de pe viţele netăiate, 

12: fiindcă acesta-i jubileu; sfânt va fi pentru voi, din câmp îi veţi mânca roadele. 

„Observă deci că legea îngăduie să se are, să se semene şi să se cultive viile înainte de 
anul al şaptelea. Dar a poruncit ca în anul al şaptelea să ne uşurăm de grija acestora. Şi să ne 
uşurăm odihnindu-ne (sabatizând) în Hristos şi depărtând grija celor pământeşti şi înstrăinându- 

ne de împrăştierile deşarte. Şapte săptămâni de ani, adică în vecii vecilor, vom petrece 
desfătându-ne de bunurile duhovniceşti pregătite şi puse la îndemâna noastră de Dumnezeu şi 
vom prăznui. Căci timpul acela din urmă ne va fi timp de slobozire a tuturor celor ce ne aflăm 
în toată lumea, când fiecare se va reîntoarce la avutul lui, adică la sorţul cuvenit şi rânduit de 
Dumnezeu. Pentru că precum felurită este viaţa sfinţilor, aşa e şi a cununilor, Dumnezeu 
măsurând răsplata potrivit cu faptele fiecăruia" 611 . 

13: In anul jubileu se va întoarce fiecare la moşia sa. 

14: Dacă vei vinde ceva aproapelui tău, sau dacă vei cumpăra ceva de la aproapele 
tău, nimeni să nu-şi înşele aproapele. 

15: De la aproapele tău vei cumpăra ţinând seama de anii ce s-au scurs de la 
jubileu, iar el îţi va vinde ţinând seama de numărul anilor în care s-a cules. 

„Versetul se referă la tranzacţia funciară. Ţinând seama de faptul că la următorul an 
jubileu proprietatea asupra pământului va reveni stăpânului iniţial, în cadrul tranzacţiei trebuie 
să se ţină seama, la stabilirea preţului, de numărul anilor scurşi de la ultimul an jubileu, ca şi de 
numărul celor rămaşi până la cel următor, ceea ce, în fond, este acelaşi lucru. Formulând 
punctul de vedere al celui care vinde şi, respectiv, al celui care cumpără, cei doi membri ai 
frazei sunt echivalenţi" 612 . 

16: Cu cât vor fi ani mai mulţi, cu atât îţi vei ridica preţul; şi cu cât vor fi mai 
puţini, cu atât ţi-1 vei micşora, de vreme ce el îţi vinde după un anumit număr de strânsuri 
ale roadelor. 

„Raportările cronologice privesc perioada între două jubilee succesive; preţul unui ogor 
este proporţional nu doar cu întinderea suprafeţei sale, ci şi cu numărul de recolte pe care 
cumpărătorul le va obţine, ţinându-se seama că la proximul an jubileu proprietatea va reveni 
stăpânului iniţial. Acest tip de legiferare a proprietăţii funciare are la bază principiul că 
Dumnezeu este stăpânul unic al pământului, pe care El 1-a împărţit iniţial celor douăsprezece 
seminţii ale lui Israel, care trebuie să-1 păstreze ca atare" 613 . 

17: Nimeni să nu-1 înşele pe aproapele său, ci teme-te de Domnul, Dumnezeul tău: 
Eu sunt Domnul, Dumnezeul vostru. 

18: Faceţi tot ceea ce am rânduit Eu, păziţi poruncile Mele şi pliniţi-le, şi veţi locui 
liniştiţi pe pământ 

19: Pământul îşi va da roadele sale, voi veţi mânca pe săturate şi veţi trăi liniştiţi pe 
el. 

20: Iar de veţi zice: Oare ce vom mânca în acest al şaptelea an, de vreme ce nu vom 
semăna şi nu ne vom culege roadele?, 

21: [ei bine,] în cel de al şaselea an Eu voi trimite binecuvântarea Mea, în aşa fel 
încât el îşi va da roadele pentru trei ani. 

22: Când voi veţi semăna, în anul al optulea, voi încă veţi mânca din strânsura cea 
veche; până în cel de al nouălea an, anume până ce va veni strânsura lui, veţi mânca din 
cele vechi, din anii trecuţi. 

23: Pământul nu va fi vândut pe totdeauna, fiindcă pământul este al Meu; cât 
despre voi, faţă de Mine voi străini sunteţi şi venetici. 

Pământul nu va fi vândut pe totdeauna: „cu înţelesul: definitiv, ferm, fără putinţă de 
întoarcere. De altfel, liniile de forţă ale tuturor acestor prescripţii sunt două: 1) odată intraţi în 
ţara Canaanului, fiii lui Israel trebuie să-şi păstreze libertatea de după ieşirea lor din Egipt; 2) 
pământurile nu trebuie înstrăinate" 614 . 

Aceste prevederi amintesc oamenilor să-şi pună nădejdea în Dumnezeu precum şi faptul 

că sunt străini pe pământ, până ce vor dobândi patria cea adevărată, adică până ce vor moşteni 
viaţa cea de veci. 

24: în tot pământul moştenirii voastre, răscumpărare îi veţi da pământului. 

„In învăţătura creştină, actul răscumpărător prin excelenţă este jertfa hristică" 615 . 

25: Dacă fratele tău, care e cu tine, va sărăci şi va vinde ceva din moştenirea sa, 
atunci cel ce-i este rudă mai apropiată să vină şi să răscumpere ceea ce fratele său a 
vândut. 

Moştenirea: „în sensul de stăpânire, posesie, proprietate, bun care-i aparţine?' 616 . 

26: Dacă însă cineva nu are rude, dar e cu dare de mână şi află cât îi trebuie pentru 
răscumpărare, 

27: atunci să-şi numere anii de când a vândut, şi ceea ce trece să-i întoarcă aceluia 
căruia i-a vândut, iar el se va întoarce la moşia sa; 

„Potrivit regimului special al proprietăţii funciare în Israel [...], în momentul când 
deţinea suma necesară răscumpărării pământului vândut, fostul stăpân era obligat să înapoieze 
cumpărătorului o sumă calculată astfel: din preţul plătit se scădea preţul recoltelor de care a 
beneficiat cumpărătorul, la care se adăuga un surplus echivalent cu preţul recoltărilor care au 
mai rămas până la viitorul an jubileu, când pământul ar fi revenit oricum proprietarului 
iniţial" 617 . 

28: dar dacă nu are cât trebuie să-i întoarcă, atunci ceea ce vânduse rămâne în 
mâna cumpărătorului până la anul jubileu; atunci, în anul jubileu, [vânzarea] va fi 
eliberată, iar vânzătorul se va întoarce la moşia lui. 

Va fi eliberată: va fi prescrisă. 

29: Dacă cineva vinde o casă de locuit într-un oraş împrejmuit cu zid, o poate 
răscumpăra până la-mplinirea unui an de când a vândut-o: dreptul său de răscumpărare 
durează un an. 

„Imobilele din oraşele întărite nu erau socotite bunuri absolut indispensabile, ca 
pământul. Pierderea unei case nu implica şi pierderea mijlocului de a-şi obţine hrana. Din 
această cauză, şi prescripţiile patrimoniale diferă în cele două cazuri" 618 . 

30: Iar dacă nu o răscumpără până la-mplinirea unui an întreg, atunci casa ce se 
află în oraş împrejmuit cu zid va fi pentru totdeauna a celui ce a cumpărat-o şi a 
urmaşilor săi: nici chiar în anul jubileu nu va ieşi din ea. 

31: Dar casele satelor care nu au zid de-mprejmuire vor fi socotite precum ţarinile 
ţării: ele pot fi răscumpărate oricând, iar în anul jubileu vor fi eliberate 

32: Cât despre oraşele leviţilor: leviţii vor putea oricând să răscumpere casele din 
cetăţile care sunt în stăpânirea lor. 

Oraşele leviţilor: „leviţii nu aveau drept de proprietate personală, dar posedau oraşe 
guvernate de legislaţie proprie" 619 . „Tribul leviţilor, urmaşii lui Levi, unul dintre fiii lui Iacov 
(cf. Facerea 29, 34), avea atribuţii speciale în Israel: în vreme ce o parte din ei, şi anume urmaşii 
lui Aaron, îndeplineau funcţiile sacerdotale, ceilalţi membrii ai tribului se ocupau cu diferite 
acţiuni cultuale şi religioase auxiliare, sub îndrumarea preoţilor. Specificul atribuţiilor lor 
comunitare nu le permitea să efectueze alte activităţi lucrative, , aşa încât casele în care locuiau 
constituiau singura lor avere şi, deci, asemenea pământului pentru ceilalţi membri ai 
comunităţii, nu puteau fi înstrăinate definitiv" 620 . 

33: Cel ce va cumpăra de la leviţi, în anul jubileu va ieşi din casa ce i s-a vândut în 
oraşul din stăpânirea lor, căci casele din oraşele leviţilor le sunt lor moşie între fiii lui 

Israel. 

„Textul acestui verset este în Biblia Hebraica absolut ininteligibil, ceea ce a determinat 
mari diferenţe de interpretare în versiunile moderne. Reproducerea literară din Septuaginta este 
ilizibilă, fapt care explică obscuritatea textului în traducerile româneşti vechi" 621 . „Pasajul este 
comentat de Philon, Spec. II, 121, astfel: Cât priveşte casele din oraşe încredinţate leviţilor, 
spre deosebire de alte case care se găsesc în interiorul zidurilor, legea nu a garantat 
posesiunea lor celor care le-au achiziţionat, dacă vânzătorii nu sunt în măsură să le recupereze 
în răstimp de un an. Legea le îngăduie leviţilor să le răscumpere în orice moment, în felul în 
care îngăduie acest lucru oamenilor simpli în privinţa ogoarelor, cu care casele leviţilor sunt 
comparabile^ 12 . 

34: Ogoarele dimprejurul oraşelor lor nu pot fi vândute, fiindcă acestea le sunt lor 
moştenire veşnică. 

„Păşunile din jurul oraşelor leviţilor erau inalienabile prin lege, pentru a se putea asigura 
întreţinerea turmelor clasei preoţeşti" 623 . 

35: Dacă fratele tău va scăpata şi nu va putea să ţină pas cu tine, ajută-1 ca pe un 
străin şi venetic, ca să trăiască şi el pe lângă tine. 

Ajută-l cape un străin şi venetic: „dacă nu de la egal la egal, cel puţin prin pogorământ, 
aşa cum băştinaşii trebuie să-i trateze pe străinii care s-au aşezat la ei; vezi 19, 33-34" 624 . 

36: Să nu iei de la el camătă, nici mai mult decât ai dat, ci să te temi de Dumnezeul 
tău, - Eu sunt Domnul -, ca să trăiască şi fratele tău pe lângă tine. 

37: Argintul tău să nu i-1 dai cu camătă, nici hrana ta să i-o dai pentru câştig. 

38: Eu sunt Domnul, Dumnezeul vostru, Cel ce v-am scos din ţara Egiptului ca să 
vă dau ţara Canaanului şi să vă fiu vouă Dumnezeu. 

39: Iar dacă fratele tău va sărăci şi ţi se va vinde ţie, să nu-1 pui la muncă de rob, 

Rob: „ebr. abhodhah desemnează pe orice subordonat, pe orice persoană supusă unui 
personaj mai important decât ea. In Israel, sclavia antică a cunoscut forme mult mai blânde 
decât la Roma sau în alte părţi. Deşi avea datoria de a munci la porunca stăpânului, sclavul era 
considerat în Israel un membru al familiei acestuia, cu toate drepturile religioase şi cultuale 
implicate" 625 . 

40: ci să-ţi fie ca un simbriaş sau ca un venetic şi să-ţi lucreze până la anul jubileu; 

41 : iar în anul jubileu va pleca de la tine, el şi copiii săi împreună cu el, şi va merge 
la neamul său şi se va întoarce la moşia lui cea părintească. 

42: De vreme ce ei sunt robii Mei, pe care Eu i-am scos din ţara Egiptului, ei nu vor 
fi vânduţi cum se vând robii. 

„Aici se află exprimat temeiul teologic pentru care era interzis oricui să reducă un 
israelit la condiţia de sclav; nici chiar el însuşi nu se putea vinde. Scoţându-i din captivitatea 
egipteană, Dumnezeu a devenit singurul stăpân al fiilor lui Israel şi, în consecinţă, nimeni 
altcineva nu poate avea drept de proprietate asupra lor, nici măcar ei înşişi nu-şi aparţin" 626 . 

43: Să nu-1 împovărezi cu sarcini grele, ci să te temi de Domnul, Dumnezeul tău. 

44: Cât despre robii şi roabele pe care tu îi poţi avea: rob şi roabă îţi vei cumpăra 
de la neamurile dimprejurul vostru. 

45: Dar şi dintre copiii străinilor care s-au aşezat la voi, şi dintre ei puteţi cumpăra, 
precum şi dintre neamurile lor care sunt cu voi şi care s-au născut pe pământul vostru; ei 
vor fi averea voastră, 

„Interzisă fiind reducerea unui israelit la condiţia juridică de sclav, sclavii domestici se 

încadrau în Israel într-una din următoarele trei categorii: 1. străini din afara graniţelor ţării; 2. 
străini care locuiau între israeliţi şi 3. urmaşii acestora din urmă' 627 . 

46: îi puteţi lăsa moştenire fiilor voştri de după voi, înstăpâniţi vor fi de voi pentru 
vecie. Dar pe cineva dintre fraţii voştri, dintre cei ce sunt fiii lui Israel, nimeni să nu-1 
împovăreze pe fratele său cu sarcini grele. 

înstăpâniţi: „Textul Ebraic adaugă: puteţi face din ei robi sau: îi veţi avea ca pe nişte 
robi. Septuaginta însă reţine o nuanţă prin folosirea adjectivului katohimos (de altfel, folosit 
numai în acest loc şi nicăieri altundeva în Vechiul Testament), cuvânt care înseamnă locuit sau 
posedat de un zeu, deci un ins asupra sau în interiorul căruia s-a înstăpânit o divinitate. Nuanţa 
traduce ideea că robul unui iudeu se află, totuşi, sub stăpânirea Domnului acestuia (de vreme ce 
iudeul însuşi este robul lui Dumnezeu). Totul, pe principiul fundamental că Evreii Ii aparţin 
Domnului lor" 628 . 

47: Dacă străinul sau veneticul de lângă tine s-a îmbogăţit, dar fratele tău de lângă 
tine, devenit sărac, i se va vinde străinului sau veneticului care prin naştere se află lângă 
tine, 

48: atunci, după ce el s-a vândut, va putea fi răscumpărat; unul din fraţii lui va 
putea să-1 răscumpere: 

49: fie unchiul său, fie feciorul său va putea să-1 răscumpere, sau o rudă apropiată 
din neamul său va putea să-1 răscumpere; sau, dacă-i dă mâna, se va răscumpăra singur. 

50: El se va socoti cu cel ce 1-a cumpărat, din anul când i s-a vândut până la anul 
jubileu, iar preţul vânzării sale se va socoti după numărul anilor: câţi i-a slujit, atât i se va 
plăti, după plata unui simbriaş. 

5 1 : Iar dacă vor fi ani mai mulţi, după numărul lor îşi va plăti răscumpărarea din 
banii pentru care se vânduse. 

52: Dar dacă până la anul jubileu vor fi ani mai puţini, după numărul lor se va 
socoti. 

53: îi va fi ca un simbriaş tocmit cu anul: acela nu-1 va împovăra cu sarcini grele 
sub ochii tăi. 

54: Dar dacă el nu se va răscumpăra în acest chip, atunci el va ieşi în anul jubileu, 
el şi copiii lui. 

55: Căci Mie îmi sunt robi fiii lui Israel; ei sunt servii Mei, ei, pe care Eu i-am scos 
din ţara Egiptului Eu sunt Domnul, Dumnezeul vostru! 

Dacă Dumnezeu ne-a eliberat din robia păcatului şi a morţii, nu trebuie să ne mai 
întoarcem la relele noastre deprinderi, slujindu-le lor. Fraţii celui căzut au şi ei datoria de a-i 
ajuta să se ridice (elibereze). Totodată, e făgăduită izbăvirea celor ce nu s-au înstrăinat cu totul 
de Dumnezeu Dar aceasta se va petrece abia după plătirea întregului preţ de răscumpărare! 



CAPITOLUL 26 - Binecuvântări şi blesteme. 

1: Să nu vă faceţi idoli, nici chipuri cioplite; nici stâlp să nu vă ridicaţi; în ţara 
voastră să nu puneţi piatră-n semn de veghe ca să vă închinaţi ei!; căci Eu sunt Domnul, 
Dumnezeul vostru! 

„In acest verset este enunţată una dintre interdicţiile cele mai stricte ale legii mozaice: 
aceea de a nu figura prin imagini concrete fiinţa divină" 629 . Stâlp (gtx\1x\): „ebr. maţebhah 
desemna o coloană de piatră, plantată în formă de stelă, pentru a marca prezenţa tangibilă a 

zeilor canaaneeni El şi Baal. Cf. Ieşirea 23, 24" 630 . Piatră-n semn de veghe (îiGoţ <7K07ro<g): 
„sintagma ebraică masekiyth ebhen, literal: piatră de imagine, se referă la figurările gravate 
ale zeităţilor canaaneene, cum este de pildă imaginea lui Baal aruncând fulgere, descoperită la 
Ras Shamra şi datând de pe la aproximativ 1800 î. Hr." 631 . Până la întruparea Fiului, e oprită 
orice reprezentare a Divinităţii, ca a Uneia ce nu S-a făcut văzută încă oamenilor. 

2: Zilele Mele de odihnă să le păziţi, de locaşul Meu cel sfânt să vă temeţi: Eu sunt 
Domnul. 

Urmarea lui Dumnezeu începe prin integrarea într-un timp şi spaţiu sacru. 

3: De veţi umbla întru poruncile Mele şi dacă învăţăturile Mele le veţi păzi şi le veţi 
face, 

4: vă voi da ploile la vremea lor: pământu-şi va da belşugul, pomii câmpului îşi vor 
da roadele lor. 

5: Treierişul vostru va dura pân-la culesul viilor, culesul viilor va dura pân-la 
semănat; pâinea voastră o veţi mânca întru-ndestulare, şi cu-ntemeiere veţi locui pe 
pământul vostru. 

„Ca expresie a bunăvoinţei divine, autorul biblic sugerează că recoltele vor fi atât de 
abundente, încât perioadele de recoltare a grânelor, de cules al viilor şi de semănături de toamnă 
vor decurge una din alta, fără întreruperi" 632 . Noi vom cugeta, în primul rând, la roadele cele 
duhovniceşti. 

6: Război prin ţara voastră nu va trece, pace voi dărui pământului vostru; veţi 
dormi fără ca cineva să vă sperie, fiarele cele rele din pământul vostru le voi nimici. 

Pace: „ebr. şalom (< salam - a fi în siguranţă), echivalat în Septuaginta prin gr. 
£ipfjvr|, în Vulgata prin lat. pax şi în Ostrog prin slavon, mir, desemnează în Biblia Hebraica nu 
doar absenţa războiului, ci şi o stare generală de linişte, bunăstare şi confort comunitar" 633 . 

7: Pe vrăjmaşii voştri îi veţi pune pe fugă, de sabie cădea-vorîn faţa voastră. 

De sabie: „ebr. herebh (< harabh - a usca şi, prin analogie, a distruge, a ucide) are 
sensul literal de secetă, uscăciune, moarte, dar este utilizat în Biblia Hebraica mai ales cu 
valoarea metonimică de instrument al uciderii, sabie ,,6M . 

8: Cinci din voi vor goni o sută, o sută din voi vor goni zece mii; de sabie vor cădea 
vrăjmaşii voştri-n faţa voastră. 

împăratul Păcii, Hristos, va veni pe pământ, iar cei ce se vor uni cu El nu vor mai fi 
tulburaţi de fiarele păcatului, iar sabia poftelor nu va mai munci pământul trupurilor lor. Dar e 
aici şi un avertisment: vrăjmaşii suit numeroşi şi nu-i vom putea birui singuri! 

9: Căuta-voi asupra voastră şi vă voi spori şi vă voi înmulţi şi voi întări legământul 
Meu cu voi. 

Promisiunea s-a împlinit în Biserică, prin mulţimea celor veniţi la dreapta credinţă. 

10: Veţi mânca vechea strânsură şi foarte veche, iar pe cele vechi le veţi da la o 
parte spre a le face loc celor noi. 

„în originalul ebraic, transpus literal de Septuaginta, exprimarea este eliptică; ideea 
abundenţei promise este sugerată prin nevoia de a elibera depozitele de grânele neconsumate, 
pentru a face loc noilor recolte. Cf. şi 25, 22" 635 . 

1 1 : Legământul Meu îl voi pune-ntru voi, sufletul Meu nu se va scârbi de voi. 

12: Voi umbla printre voi, Eu vă voi fi vouă Dumnezeu şi voi îmi veţi fi Mie popor. 

Voi umbla printre voi: expresia a fost echivalată, la unii autori patristici, cu: voi locui 
întru voi, probabil urmând unei versiuni greceşti similare. „Atât de curat şi de desăvârşit era la 

început sufletul omenesc, încât se poate spune că purta în el chipul Cuvântului ceresc" 636 . 
Această stare sunt chemaţi oamenii să o redobândească. După restaurarea omului, „Sfinţii se 
învrednicesc să aibă pe Duhul Sfânt şi se fac locaşul (templul) Lui" 637 . E uimitor lucrul acesta, 
că „cerul întreg se cuprinde în palma lui Dumnezeu; pământul şi marea se închid în pumnul 
mâinii Lui. Dar Cel ce e astfel şi aşa de mare, Cel ce strânge în palmă toată zidirea, Se face 
întreg încăput în tine şi locuieşte în tine!" 638 . 

13: Eu sunt Domnul, Dumnezeul vostru, Cel ce v-am scos din ţara Egiptului la 
vremea când eraţi acolo robi; zdrobit-am legătura jugului vostru, de-acolo v-am scos cu 
graiul deschis. 

„Cu graiul deschis îl traduce pe parrisia, care înseamnă libertatea de a vorbi deschis, 
de a grăi cu îndrăznire. Folosit de numai cinci ori în Vechiul Testament, cuvântul devine mult 
mai frecvent în cel Nou, aşa cum îl vom afla, de pildă, în Faptele Apostolilor 2, 29; 4, 29 sau 
Efeseni 6, 20. Aici el sugerează faptul că lipsa de libertate presupune, printre altele, şi 
interdicţia de a vorbi ceea ce gândeşti" 639 . 

14: Dar dacă nu Mă veţi asculta şi dacă nu veţi îndeplini aceste porunci ale Mele, 

15: şi lor nu vă veţi supune şi nici judecăţilor Mele, dacă sufletul vi se va îngreuia 
în aşa chip, încât să nu-Mi îndepliniţi poruncile şi să-Mi încălcaţi legământul, 

16: atunci iată ce-am să vă fac Eu vouă: lipsurile le voi abate-asupra voastră - şi 
raia, gălbinarea ce vă sleieşte ochii şi vă istoveşte sufletul; în zadar vă veţi semăna 
seminţele, că duşmanii voştri le vor mânca. 

De roadele celui depărtat de Dumnezeu nu se bucură decât vrăjmaşii binelui. 

„Interpretarea celor trei termeni prin care sunt particularizate în Biblia Hebraica 
nenorocirile pe care le-ar putea trimite Dumnezeu a pus probleme dificile traducătorilor, mai 
ales că aceşti termeni ebraici nu apar decât aici în Vechiul Testament" 640 . Textul Masoretic 
vorbeşte aici despre spaimă, oftică şi friguri. Spaima: semnificaţia exactă a ebraicului behalah 
„circumscrie o stare de teroare şi de panică maximă. [. . .] Oftica: interpreţii moderni consideră 
în unanimitate că ebr. şahepheth (care nu apare în Biblia Hebraica decât aici şi în Deuteronom 
28, 22), termen al cărui sens literal este cel de coajă, desemna tuberculoza, boală cunoscută în 
Israelul antic. [...] Frigurile: pornind de la sensul etimologic al ebraicului qaddahath - 
inflamaţie (< qadhah - a arde), interpreţii moderni consideră că se face trimitere aici la 
malarie, boală caracterizată prin febră ridicată şi continuă" 641 . 

17: îmi voi întoarce faţa împotriva voastră şi veţi cădea înaintea vrăjmaşilor 
voştri; cei ce vă urăsc vor domni peste voi şi veţi fugi când nimeni nu vă va alunga. 

Cel care nu-L are pe Dumnezeu alături e dinainte învins în orice luptă a sa, iar neliniştea 
îl va stăpâni permanent. 

18: Dacă nici aşa nu Mă veţi asculta, atunci de şapte ori mai mult vă voi pedepsi 
pentru păcatele voastre. 

Prin de şapte ori mai mult se arată că pedepsele vor spori până când ne vom recunoaşte 
păcatul nostru. 

19: Voi surpa scmeţia mândriei voastre, cerul vostru-1 voi face ca fierul, iar 
pământul vostru ca arama. 

„Contrariul versetului 4: un cer care refuză să plouă, un pământ incapabil de 
germinaţie" 642 . „Compararea cerului şi a pământului cu duritatea metalelor sugerează metaforic 

cumplita sărăcie care ar urma după o secetă îndelungată . Mândria aduce sufletului maxima 
uscăciune. 

20: în zadar vă veţi cheltui puterile, că pământul vostru nu-şi va da sămânţa, nici 
pomii ţarinii voastre nu-şi vor da poamele. 

21: Dacă şi după aceasta veţi merge-mpotrivă-Mi şi nu veţi vrea să Mă ascultaţi, 
atunci de şapte ori mai mult vă voi lovi pentru păcatele voastre. 

22: Voi trimite-asupra voastră fiarele câmpului, care vă vor lipsi de copii şi vă vor 
prăpădi vitele; vă voi face atât de puţini, încât vi se vor pustii cărările. 

Nu mai stăpâneşte asupra naturii cel ce s-a robit păcatului. 

23: Dacă nici după aceasta nu vă veţi îndrepta, ci tot împotriva Mea veţi merge, 

24: atunci cu mânie mare veni-voi asupra voastră şi de şapte ori mai mult vă voi 
lovi pentru păcatele voastre. 

25: Voi aduce-asupra voastră sabie răzbunătoare spre răzbunarea Legământului; 
şi veţi fugi prin cetăţile voastre, dar Eu moarte voi trimite-n mijlocul vostru şi veţi fi daţi 
în mâinile duşmanilor 

împătimitul este în conflict cu natura, cu semenii, cu propria conştiinţă şi cu Dumnezeu; 
în final, va fi biruit în toate confruntările sale. 

26: Când Eu vă voi smeri cu lipsa de pâine, zece femei vă vor coace pâinile-ntr-un 
singur cuptor şi vă vor da pâinea cu cântarul şi veţi mânca şi nu vă veţi sătura. 

Lipsiţi de Pâinea cea cerească, flămânzim, hrănindu-ne doar cu pâinea coaptă de femei, 
adică cu ceea ce rodeşte partea cea mai slabă a firii noastre. 

27: Dacă nici după acestea nu Mă veţi ascultaşi tot împotriva Mea veţi merge, 

28: atunci cu mânie mare veni-voi asupra voastră şi de şapte ori mai mult vă voi 
lovi pentru păcatele voastre: 

29: din carnea fiilor voştri veţi mânca, şi din carnea fiicelor voastre. 

Ameninţarea ultimă s-a împlinit cu prilejul asedierii Ierusalimului de către romani. 

30: Pustiu voi face-mprejurul stâlpilor voştri, strica-voi idolii de lemn făcuţi cu 
mâinile voastre; pune-voi oasele voastre peste oasele idolilor voştri, într-atât de supărat va 
fi sufletul Meu pe voi. 

Biblia 1982: Dărăma-voi înălţimile voastre şi voi strica stâlpii voştri... „Se face 
referire (în întregul verset) la practicile idolatre. „Utilizarea ca altare a înălţimilor naturale a fost 
o practică străveche şi universală. După stabilirea Muntelui Sion şi a Templului din Ierusalim ca 
centru al cultului divin, a devenit realitate interzicerea utilizării altor înălţimi, ele fiind 
identificate cu practicile idolatre" 644 . 

3 1 : Cetăţile vi le voi lăsa pustii, pustiu voi face din sfintele voastre locaşuri şi nu voi 
mirosi miresmele jertfelor voastre. 

32: Pustii-voi ţara voastră, că se vor mira de ea vrăjmaşii voştri, ei, cei ce vor locui 
într-însa!, 

33: iar pe voi vă voi risipi printre neamuri, şi sabia vă va topi din fugă, şi va fi 
pământul vostru pustiu şi pustiite vor fi cetăţile voastre. 

34: Atunci pământul se va bucura de Sâmbetele sale de-a lungul pustiirii sale, când 
voi veţi fi în pământul vrăjmaşilor voştri; atunci pământul se va odihni şi se va bucura de 
odihna lui. 

„Aici, ca şi în 25, 2, cuvântul sâmbătă (ebr. şabath) se referă nu la a şaptea zi de 
odihnă, ci la anii sabatici" 645 . 

35: De-a lungul pustiirii sale el se va odihni cât nu s-a odihnit în zilele voastre de 
odihnă din vremea când locuiaţi pe el. 

Aplicată strict la poporul Israel, ameninţarea s-a împlinit în lungul răstimp (cea 135- 
1948) al împrăştierii în diaspora, la care am putea adăuga şi anii robiei babiloniene. 

36: Iar celor rămaşi dintre voi, frică voi trimite-n inima lor pe pământul 
vrăjmaşilor lor; până şi freamătul frunzei mişcătoare-i va pune pe fugă, şi vor fugi ca de 
sabie şi vor cădea când nimeni nu-i va fugări; 

37: ca-ntr-o fugă din război se vor împiedica unii de alţii când nimeni nu-i va 
urmări. Nu, nu veţi fi în stare să vă-mpotriviţi vrăjmaşilor voştri; 

38: veţi pieri printre neamuri, pământul vrăjmaşilor voştri vă va mânca. 

39: Iar cei ce vor rămâne după voi, din pricina păcatelor voastre vor pieri; în 
pământul vrăjmaşilor lor se vor topi. 

Din pricina păcatelor voastre: „într-o seamă de variante ebraice şi greceşti: din pricina 
păcatelor lor. în schimb, ele adaugă (în acelaşi verset): şi pentru păcatele părinţilor lor ,,M6 . 

40: Atunci îşi vor mărturisi ei fărădelegile lor şi fărădelegile părinţilor lor: cum M- 
au lăsat ei pe Mine de-o parte şi cum s-au făcut că nu Mă văd şi cum s-au mişcat ei 
împotriva Mea, 

41: pentru care şi Eu venit-am asupră-le cu mânie mare, şi-i voi da pierzării în 
pământul vrăjmaşilor lor; atunci inima lor cea netăiată- mp rejur se va ruşina, atunci se 
vor căi pentru păcatele lor. 

42: Atunci îmi voi aduce aminte de legământul Meu cu Iacob, de legământul Meu 
cu Isaac; şi de legământul Meu cu Avraam îmi voi aduce-aminte, şi de pământ îmi voi 
aminti. 

43: Dar pământul va fi părăsit de ei şi pământul se va odihni-ntru Sâmbetele sale 
când în urma lor va fi pustiu, , iar ei se vor împovăra cu propriile fărădelegi, pentru că 
Mi-au nesocotit rânduielile, iar poruncile Mele le-au supărat sufletul. 

44: Şi totuşi, chiar şi atunci, când vor fi ei pe pământul vrăjmaşilor, Eu nu-i voi 
trece cu vederea şi nu Mă voi scârbi de ei până-ntr-atât, încât să-i nimicesc şi să stric 
legământul Meu cu ei: Eu sunt Domnul, Dumnezeul lor! 

45: De dragul lor îmi voi aduce-aminte de legământul cel dintâi, când sub ochii 
neamurilor i-am scos dinţară Egiptului, ca să fiu Dumnezeul lor. Eu sunt Domnul!" 

46: Acestea sunt rânduielile şi poruncile şi legile pe care Domnul le-a aşezat între 
El şi fiii lui Israel în muntele Sinai, prin Moise. 

Mărturisirea păcatelor e începutul refacerii legăturii cu Dumnezeu, după care vom putea 
din nou sui, oricât de mare ar fi fost căderea. 



CAPITOLUL 27 - Făgăduinţe şi zeciuieli. 

1 : Şi a grăit Domnul către Moise, zicând: 

2: „Vorbeşte fiilor lui Israel şi spune-le: - Când cineva I se va făgădui Domnului, 
preţul sufletului său să-1 socoteşti astfel: 

„Prin anumite voturi - sau făgăduinţe - o persoană I se dedica lui Dumnezeu şi devenea 
astfel proprietatea Sa. La un moment dat însă ea putea fi scutită de obligaţiile asumate şi 
eliberată în schimbul unei sume de bani. Asemenea făgăduinţe erau făcute nu numai pentru 
oameni, ci şi pentru o seamă de bunuri materiale (animale, case, pământuri)" 647 . „Fraza ebraică 
din Biblia Hebraica este foarte neclară, ceea ce se reflectă în toate vechile traduceri, inclusiv în 
reproducerea literală din Septuaginta. Potrivit exegezei moderne [...], acest verset iniţiază seria 
indicaţiilor referitoare la împlinirea angajamentelor votive ale israelitului faţă de Iahve; mai 
concret, aici şi în versetele secvenţe, se face referire la tăgăduirea către Iahve, într-un moment 

limită, a unui suflet omenesc [...], fie acesta un membru al familiei (rudă de sânge sau sclav), 
ori chiar el însuşi. îndeplinirea făgăduinţei trebuia respectată cu scrupulozitate, şi se realiza prin 
donaţia către preot a sumei de răscumpărare, calculată corespunzător" 648 . 

3: Preţul unui bărbat între douăzeci şi şaizeci de ani va fi de cincizeci de sicii de 
argint, după siclul sfânt; 

4: iar dacă este femeie, preţul va fi de treizeci de sicii. 

5: Dacă-i vorba de cineva între cinci şi douăzeci de ani, preţul va fi de douăzeci de 
sicii pentru bărbat şi zece sicii pentru femeie. 

6: Dacă-i vorba de cineva între o lună şi cinci ani, preţul va fi de cinci sicii de argint 
pentru bărbat şi de trei sicii de argint pentru femeie. 

în cazul acestora, este evident că nu ei s-au legat prin făgăduinţă, ci alţii (de regulă, 
părinţii) au făcut făgăduinţa în numele lor. 

7: De la şaizeci de ani în sus, preţul va fi de cincisprezece sicii de argint pentru 
bărbat şi zece sicii pentru femeie. 

8: Iar dacă este sărac şi nu e-n stare să plătească preţul, va fi adus la preot şi-1 va 
preţui preotul; preotul îl va preţui după mijloacele celui ce a făcut făgăduinţa. 

Prin anumite făgăduinţe, unele persoane se afîeroseau lui Dumnezeu Aceştia se puteau 
elibera de făgăduinţa lor, în schimbul unei sume de bani, oferită preotului după reglementările 
de aici. Avem la acest loc o tâlcuire amănunţită, în care apare drahmă în loc de siclu: „Fiecare 
dintre noi, cei îndreptaţi prin credinţă şi sfinţiţi în Duh, a devenit un dar sfinţit lui Dumnezeu. Şi 
fiecare datorăm lui Hristos viaţa noastră. [...] Să ne apropiem deci de Hristos, Mântuitorul 
tuturor, prin credinţă şi sfinţenie, aducând, ca răsplată pentru cele ce le-am primit de la El, 
închinarea vieţii noastre în evlavie. Dar modul acestei aduceri, pe drept cuvânt, nu se cugetă că 
e unul singur, ci variat. Că unii vin la aceasta nu cu destulă tărie, alţii cu râvnă mai fierbinte şi 
cu înţelegere viguroasă şi cu minte trează; şi pornesc cu avânt puternic spre înfăptuirea celor ce 
trebuie împlinite şi spre săvârşirea a ceea ce-i place Aceluia. Aceştia sunt, după indicaţia 
istoriei, cei de la douăzeci până la şaizeci de ani. Căci corpul se menţine în vigoare până la 
şaizeci de ani. Şi până atunci stă drept şi e în putere şi e aptă mintea să primească cele ce vrea 
să le cunoască. Iar Cel ce cunoaşte făptura noastră [...] cunoaşte, fără îndoială, şi în suflet o 
astfel de vârstă. Căci raţiunea trece de la asemănările trupeşti la cele spirituale. Deci fie că e 
bărbat, fie că e femeie, până se află încă în vigoarea vârstei spirituale, să aducă cele rânduite, şi 
anume bărbatul cele cincizeci de drahme, adică fructul întreg şi cu totul desăvârşit al slujirii 
duhovniceşti, care prin şapte ori şapte se recunoaşte ajuns la capătul cel mai de sus şi la 
desăvârşire 649 . Iar femeia, cele treizeci de drahme. Căci e de mai puţin preţ ca bărbatul, dar 
aduce şi ea, după firea proprie, fructul desăvârşit al ostenelii ei, indicat prin cele trei zecimi. Cel 
de la cinci până la douăzeci [de ani], dacă e bărbat, achită douăzeci de drahme, iar o femeie, 
zece. Căci de la cinci ani socotesc că începe să se deschidă mintea înţelegerii, care e încă 
copilărească şi slabă, dar înaintează spre ceea ce e mai înalt, precum trupul îşi face necontenit 
înaintarea spre vigoare. [...] De la o lună până la cinci ani, bărbatul plăteşte cinci drahme, iar 
femeia, trei. Dar ce înseamnă jertfa (rodul) de la copii? Scriptura ne dă să înţelegem [pe] pruncii 
cei curând născuţi în Hristos [...]. Cei ce au fost de curând chemaţi şi sunt încă prunci aduc 
jertfa (rod) mică. [. . .] Apoi adaugă legea că cei de la şaizeci de ani mai sus trebuie să plătească, 
bărbatul, cincisprezece drahme, iar femeia, zece. Căci cel ce s-a aplecat spre slăbiciune şi lipsă 
de vigoare nu poate aduce fruct îmbelşugat. [...] Deci Dumnezeu, Cel cu adevărat drept şi 
milostiv, primeşte rodurile (jertfele) proporţional cu râvna şi cu aptitudinea minţii fiecăruia, 
nelepădând nici slăbiciunea şi vârsta trecută şi nelăsând nici pe cel în vigoare neonorat, ci 



548 LEV, p. 204 

649 Numărul 50 e 7x7+1. Dacă 7 reprezintă perfecţiunea ori sfinţenia, produsul său cu sine arată sporul în 
sfinţenie, desăvârşirea fiind dată de numărul 1, indicând statornicirea în Monadă la capătul acestui suiş. Textul 
omite numărul 1 , socotindu-1 subînţeles. 

lărgind celor ce vor câmpul faptelor de laudă, după putinţa ce-o are fiecare. Pe cei mai slabi în 
aptitudini şi poate şi mai simpli în judecată îi va avea El însuşi în grijă, măsurând fiecăruia 
rodirea după putere" 650 . 

9: Dacă însă va fi un animal din cele ce se aduc jertfă Domnului, tot ce se aduce 
Domnului va fi lucru sfânt; 

10: el nu va fi înlocuit, nici unul bun cu unul rău, nici unul rău cu unul bun. Dacă 
cineva înlocuieşte un animal cu un altul, sfânt va fi şi animalul, şi înlocuitorul lui. 

11: Dacă-i vorba de un animal necurat, din cele ce nu se aduc jertfă Domnului, 
animalul va fi adus la preot, 

12: iar preotul îl va preţui de bun sau de rău; şi cum îl va preţui preotul, aşa va fi. 

13: De va vrea cineva să-1 răscumpere, atunci la preţul lui va adăuga o cincime. 

14: Dacă cineva Ii va afîerosi Domnului casa, preotul o va preţui de bună sau de 
rea; şi cum o va preţui preotul, aşa va rămâne. 

15: Dacă cel ce şi-a afîerosit casa va dori s-o răscumpere, atunci la preţul ei va 
adăuga argint o cincime, şi a lui va fi. 

16: Dacă cineva Ii va afîerosi Domnului o ţarină din moşia sa, preţuirea se va face 
după sămânţa cu care ea se seamănă: cincizeci de sicii de argint pentru o măsură de orz. 

„Practica descrisă şi codificată aici avea o mare importanţă socială. Ea permitea unui 
israelit ajuns în dificultate financiară să încredinţeze pământul său, ori numai o parte din el, 
preoţilor, putând să-şi păstreze dreptul de proprietate, în schimbul unei răscumpărări plătită 
ulterior. Cuantumul acestei răscumpărări era stabilit în funcţie de cantitatea de sămânţă necesară 
însămânţării respectivului ogor [...] sau de cantitatea de grâne recoltată de pe el" 651 . SEP 1 (ca 
şi unele traduceri ale Bibliei) înclină către prima interpretare, în vreme ce a doua variantă ar 
rezulta din BJ şi din versiunea Cornilescu. 

17: Dacă ţarina şi-o va afieiosi în chiar anul jubileu, ea va rămâne la preţul ei. 

18: Dar dacă-şi afieroseşte ţarina după anul jubileu, atunci preotul îi va socoti 
preţul după numărul anilor ce mai rămân până la anul jubileu, şi va scădea din preţul ei. 

19: Dacă însă va vrea să-şi răscumpere ţarina cel ce a afîerosit-o, atunci el va 
adăuga la preţul ei o cincime, şi a lui va rămâne 

20: Iar dacă el nu-şi răscumpără ţarina, ci o vinde altui om, atunci ea nu mai poate 
fi răscumpărată, 

21: ci de-ndată ce va trece anul jubileu, ţarina va fi lucru afîerosit Domnului aşa 
cum e o ţarină închinată; ea va deveni moşie a preotului. 

Ţarină închinată: „în expresia ogor închinat (gr. T| yr| T| aya>pi<Tp£vr|) se reflectă ebr. 
sedheh haherem, literal: ogor interzis. Ceea ce era consacrat lui Dumnezeu prin gestul votiv 
devenea sacru şi trebuia distrus (în cazul de faţă rămânea în posesia definitivă a preoţilor)" 652 

22: Iar dacă cineva Ii va afîerosi Domnului o ţarină cumpărată, care deci nu este 
din ţarinile moşiei lui, 

23: preotul îi va socoti preţul deplin până la anul jubileu, iar acela va plăti preţul 
chiar atunci, în ziua aceea, ca afierosire Domnului. 

24: In anul jubileu, ţarina se va întoarce la cel de la care fusese cumpărată şi care o 
avusese ca moşie-n stăpânirea lui. 

25: Toate preţurile vor fi făcute după siclul sfânt; siclul să aibă douăzeci de ghere. 

Exista şi posibilitatea ca ţarina să rămână preotului, dacă nu era răscumpărată şi se 
vindea altcuiva. Oricum, toate aceste prevederi sunt neclare cititorului de azi, dar ele vor fi fost 
limpezi pentru vechii israeliţi. 

26: Totuşi, nimeni nu va putea să afierosească pe întâi-născuţii din animale, cei ce, 



650 Sf. Chirii al Alexandriei, Despre închinarea şi slujirea în duh şi adevăr, XVI 

651 LEV, p. 204 

652 SEP l,p. 417 

108 



ca întâi-născuţi, sunt ai Domnului: tic bou, tîc oaie, al Domnului este. 

„întâi-născuţii (chiar din animale) Ii aparţin de drept Domnului, aşa că ei nu mai pot fi 
afierosiţi a doua oară. Vezi Ieşirea 13, 2 ş. a." 653 . 

27: Iar de va fi dintre dobitoacele necurate, va putea fi răscumpărat după preţul 
lui, la care se va adăuga o cincime, şi va fi al celui ce-1 răscumpără; iar de nu va fi 
răscumpărat, poate fi vândut la chiar preţul lui. 

Cel ce face preţuirea este preotul. 

28: Tot ceea ce omul Ii va dărui Domnului din ceea ce are el - fie om, fie dobitoc, fie 
ţarină din moşia sa - nu se vinde şi nici nu se răscumpără. Toată dania cea sfântă, sfântă 
Ii este Domnului; 

29: şi tot cel ce de la oameni a fost afierosit prin punere deoparte, acela nu poate fi 
răscumpărat, ci va fi dat morţii. 

„Avertisment pentru cei ce cu prea mare uşurinţă depun voturi de afierosire 
Domnului" 654 . Totuşi, e greu de înţeles acest loc, de vreme ce evreilor le erau oprite sacrificiile 
omeneşti. S-ar putea înţelege un legământ de feciorie pe viaţă, acesta echivalând, în gândirea 
vechilor evrei cu moartea, căci cel ce nu avea urmaşi era socotit ca şi mort; sau ar putea fi vorba 
despre pedepsirea celui ce încalcă acest legământ. Dar votul fecioriei era, dacă nu cu totul 
absent, oricum străin gândirii ebraice, practicat doar în cazuri de excepţie şi nicăieri expus 
explicit în Vechiul Testament. 

30: Toată dijma pământului - fie din sămânţa ogorului, fie din roadă pomilor - 
este a Domnului; sfântă Ii este Domnului. 

,JDijmă = zeciuială; a zecea parte din recoltă, cantitate ce intră, de obicei, în tranzacţiile 
agricole" 655 . 

31: Iar dacă cineva doreşte să-şi răscumpere dijma, la preţul ei va adăuga o 
cincime, şi a lui va fi. 

32: Toată dijma din cirezi şi din turme, din tot ceea ce trece numărat pe sub toiag, 
este afierosit Domnului; 

„La intrarea sau la ieşirea din adăpost, animalele trec la numărătoare pe sub toiagul celui 
ce le păzeşte" 656 . 

33: ce e bun nu va fi înlocuit cu ce e rău, nici ce e rău cu ce e bun; dacă însă cineva 
îl înlocuieşte, atunci atât animalul înlocuit cât şi înlocuitorul său va fi un lucru sfânt: nu 
vor putea fi răscumpăraţi". 

In acest pasaj nu mai e vorba de afierosirea făcută de bunăvoie sau în împrejurări 
speciale, ci de obligaţia credincioşilor de a da zecimală din roade şi din turme. Repetăm, însă, 
că e foarte dificil de dat o interpretare exactă ultimului capitol al Cărţii Levitic. 

34: Acestea sunt poruncile pe care Domnul i le-a poruncit lui Moise pentru fiii lui 
Israel, pe muntele Sinai. 

Aici e vorba despre poruncile referitoare la cult, celelalte prevederi fiind cuprinse în 
Cărţile Ieşirea şi Deuteronom. 



653 

654 



BBVA, p. 155 
BBVA, p. 155 

